「今晚放工老地方？」岩岩放係枱面嘅手機震左一下。Sophia B，whatsapp叮一聲令返緊工嘅我精神哂。「好呀！你今日唔洗忙咩？」。「掛住你吖嘛」Sophia話。「係掛住我呀，定掛住我細佬炸？haha」。「Why not both！」。「好啦，我拿拿林做哂啲嘢，應該唔洗ot，今晚見啦」。「好～」。放工之後我即刻搭車去灣仔嘅一間酒店。事關我同Sophia都係係港島返工，我哋有個習慣係逢星期五放工會去酒店扑嘢。但近排Sophia返工好似好忙，基本上係一個月一次。其次，因為我哋兩個嘅屋企都比唔到個私人空間我哋去做，所以唯有keep住係酒店。去到酒店我checkin左先，因為每次佢都會嚟得比我遲，佢習慣用我個名Book。然後我上房，沖好涼，除左衫。訓係床等佢，同平時一樣。只不過有啲嘢，可能唔再一樣訓左係床到就嚟訓著嘅時候聽到有敲門聲，搞到我睡意完全冇哂，淨返嘅只有性慾。「Sorry呀B，我遲左少少..」。Sophia出左少少汗，塊面紅紅哋。佢呢啲樣真係每次都令我大戰多幾回合。「唔緊要呀！你快啲沖涼先啦～」「好，你唔準訓著呀！哼！訓左你就知死。」「得啦得啦，快啲啦傻妹。」沖涼房嘅水聲嘩啦嘩啦，係呢一刻我仲好享受而家呢個moment。但係我突然間聽到佢手機有通知。Telegram有通知？佢有玩開嫁咩？印象中佢話佢麻麻地telegram。呀明？邊個呀明？定係佢啲公司同事..？睇唔睇下好呢..？佢應該仲有排沖..我隻手慢慢抻去touch id個位..只要一放落去，就水落石出......————————————————-「B，如果我想睇你手機，你會唔會比我睇嫁！」赤裸上身嘅Sophia，訓左係我心口問。「可以呀！反正我又冇嘢要瞞住你，我啲女(仔Fd)你又唔係唔識嘅～」「咩你啲女喎！哼！你係我嫁！」「係啦係啦，講下笑炸！睇你個嬲樣，傻瓜！」「我唔理呀！你唔準離開我嫁！」Sophia更加用力攬實我。「點會呢，我女朋友咁正，又聰明！」「嘻嘻，算你啦！」「B，但係我都唔睇你手機嫁，因為我信你。」Sophia細細聲講。「知道啦，我都信你，唔會睇你手機。」當時，我仲未知佢係個咁樣嘅人—————————————————算啦...當初佢都講過信我，我冇理由唔信佢。我將我蠢蠢欲動嘅手放返落去，決定一陣做完再問下佢。Sophia每次沖完涼都會赤裸裸咁行出嚟，而我就好似少爺咁，坐係床到欣賞佢嘅身體。佢嘅身材可以話係完美，該大嘅地方大，該細嘅地方細。佢身高167cm，頭髮長到心口位，啡色直髮，髮尾微微曲。佢係典型嘅香港靚女樣，大眼、眉靚、面偏尖，但又唔係好尖，鼻高，輪廓深。總之就係岩岩好，ig求奇影張自拍都大把厹dm。望落去佢鎖骨，仍然都係咁性感。波有34C，吸手波。佢條腰係有做開運動去Keep，唔係話好誇張嗰種線條，但keep住冇肚腩同幼腰。腳睇落偏長，因為佢上下身比例好睇。「做咩望到眼甘甘吖！又唔係第一日拍拖。」Sophia笑言。「冇呀，我岩岩係度諗，我女朋友咁靚，好想同佢一生一世炸嘛。」「口花花！」佢話我口花，但我當初就係靠住口花去溝佢，而佢好受落。佢慢慢行埋嚟我到，先幫我除左條褲，再慢慢將隻手係我下身附近游嚟游去。熟練咁揸住我巨龍，同時慢慢哄個身埋嚟錫我。係我啲Ex入面，佢算係同我錫得最夾。唔知你地有冇試過，仲有啲女仔同你錫嘅時候好似唔岩嘴型。可能係個嘴太細或者太大，可能係佢地唔識錫。但種種原因，搵到個錫係岩嘴型嘅女仔對我嚟講係性愛方面好重要。我慢慢除左佢件衫，反手解開佢Bra帶，34C就咁係我面前。我玩左佢一陣就已經忍唔住，平時我都會有好多前戲，但因為太耐冇做，好快就笠袋，插入去。「嗯....」Sophia輕輕呻吟。我將節奏加快，今日只係想將咁耐以嚟嘅性慾好好發洩下。「嗯...呀...呀明...」我聽到即刻停左動作，以男上女下嘅姿態，我望住佢對眼。「邊個呀明？」我帶住少少怒意問。「唔...唔係呀..我唔係話呀明..我」Sophia 口疾令我好心痛。第一，佢從來都唔會係做愛嘅時候叫我個名。第二，邊撚個呀明？岩岩Telegram個呀明？唔撚係咁開心呀？

「你好同我講清楚。」巨龍軟左嘅我慢慢著返條褲同佢講。「真係冇事呀..我岩岩..唔係話呀明，我純粹叫呻吟炸..你聽錯啦！」「咁telegram嗰個呀明又咩料？」「你偷睇我手機？！」Sophia 邊著緊件Bra邊問。「我冇禁入去，係你自己較左通知，咁你肯解釋邊個係呀明未？」我開始越嚟越嬲，到火係心入面谷住谷住。由初戀開始到而家，都未試過比人帽嘅滋味。睇連登、聽Fd講得多，但發生係自己身上面就真係未試過。唔知你地都會唔會曾經有一刻幻想過自己伴侶出軌，那怕你有幾相信佢，幾咁愛佢，你都始終忍唔住去諗。我幻想過好幾次如果Sophia帽我，我應該要點做。「食屎啦八婆！」然後一巴打落去。我冇勇氣。「你哋一齊左幾耐？」冷靜應對。我做唔到。「你唔好走...我唔介意你同佢之前嘅事，但唔好離開我..」，委曲求存？愚蠢至極。而當呢件事真係發生左嘅時候，我嘅憤怒絕對比傷心多。好，我就比你解釋，睇你講啲咩出口。而家嘅Sophia就好似平時我地做愛一樣，一隻準備被宰嘅羔羊，但今次唔係去下體，而係用我冷冰冰嘅質問。「佢..係我公司同事..我地冇嘢嫁..」佢細細聲講出嚟。當佢講左「我地冇嘢嫁」呢啲咁On9嘅台詞，我就知道，我正正式式要同呢個女人分手。「人地好有錢？高大靚仔？定碌鳩夠粗呀？」我冷笑一聲。「唔係呀..唔係咁嫁..」「咁係點？」「...」嗯，唔洗解釋了，我怕自己再唔走唔知會做啲咩出嚟。我換好衫，快手執齊嘢就走。「B...唔好走...我求下你」Sophia開始流眼淚，一隻手捉住我嘅手。點解要流眼淚嘅人係佢，佢唔覺得好犯賤嫁咩？「我以為同你一齊4年，為你做左咁多嘢、改變自己性格去迎合你、經歷左咁多風風雨雨，你就會同我白頭到老。睇嚟我真係太天真，你係咪一直都當我on9仔咁玩？定atm？定用嚟Zip時間嘅傻仔？你講呀！出聲呀！」「我錯了...我錯了我錯了......唔好走..」佢喊到收唔到聲。嗰句「收皮啦八婆！」差啲忍唔住講出嚟。念在我地一齊左4年..呢4年都有唔少美好嘅回憶，我最後講左句：「唔好再比我見到你，你都唔使旨意再搵到我。」講完我就走左。我諗每一個男人都一定會憎比女朋友帽，但對於我嚟講，係極之接受唔到。曾經聽過有朋友比對方帽，最後仲結到婚生埋仔。天方夜譚 - 係我當時嘅結論。我係一個佔有慾好強嘅人，未至於要佔有所有嘢，但精神出軌已經唔可以容忍..更何況係肉體上。我冇辦法幻想另一個男人係我女朋友身上面郁嚟郁去。咁Ex呢？一段感情入面最冇辦法改變嘅嘢就係過去，我曾經都有處女結，但成熟左就發現只係你唔夠愛佢先接受唔到佢嘅過去。當然，出軌唔撚得。至於Sophia之後係點，關我撚事。係呢刻，我只係想有人陪。

「...嗯...你醉啦，唔好咁先啦。」呀婷邊叫邊推開我。「我唔想理，我咩都唔唔想諗，我淨係想有人陪。」我答，同時雙手攬住佢係床。「我..送左你返嚟嫁啦..我要走啦。」呀婷繼續推開我，奈何我就算半醉半醒，佢都係唔夠我大力。「陪我..」我再講。佢開始冇繼續爭扎，但Feel到佢依然嘗試慢慢移開我隻手。「你冷靜啲先..？我陪多你一陣真係要走啦..」「今晚唔好走好冇，我真係好需要你。」呀婷係我大學同學，以前我地叫佢雞婷，雖然個名聽落好賤，但因為佢成日著得好暴露而比人咁叫。當然，佢本人好似唔係好介意，慢慢慢慢大家都咁叫佢。我地有問過佢點解要著到咁，甚至有人問佢搏咩。佢多數都係笑一笑就算，話因為覺得靚。以我所知佢絕對唔係一個隨便嘅女仔。佢有佢嘅原則，有佢嘅擇偶條件，而唔係真係所謂嘅「雞婷」。佢身材偏高，170cm，對波就..嗯...時大時唔同，我諗都係徘徊係B同C嘅Range。火爆嘅衣著加上腳長，大眼，令佢比仔望嘅回頭率都好高。但呢一刻，我有意打破佢嘅原則，因為當一個人對愛情絕望嘅時候，內心嘅惡魔就會慢慢浮現出嚟。性慾再加上酒精嘅影響，要我今日唔食呀婷？我諗比起要我一世唔打丁一樣咁難。「呀文..你同我講發生咩事先啦，飲左成晚酒你都冇講過。你同Sophia嘈？」呀文係我嘅花名，我全名一個文字都冇，係一個幼稚園同學幫我改嘅，至於原因..真係唔記得咗。「可唔可以唔好再問..我真係唔想講住。」講完我都覺得好似有啲惡。「哦..」佢弱弱咁講。「就陪住我..好冇？」「嗯..」我再去雪櫃拎酒，因為我知道呀婷未算好醉，而佢醉左我都唔介意同佢大戰三百回合。雖然..之後嘅我好後悔呢件事。每個有女朋友嘅男人身邊總有一兩個女性朋友，而多數同佢地嘅友誼會因為拍左拖而變淡。女人會呷醋係天性，一山不能藏二虎。而我相信係你未拍拖之前，點都會幻想過同你朋友一齊。就算冇，都有曾經對佢起過色心。如果你兩樣都冇，想同我證明男女之間有純友誼呢啲bullshit。Sorry，只係因為你啲女性朋友唔夠靚。朋友同炮友總會有一條好明確嘅介線，你唔會想上你嘅朋友，因為你怕尷尬，怕冇Fd做。但對住佢地又偏偏會想試下..如果我同佢做，又係咩感覺呢？一個岩岩比人帽又飲到半醉嘅男人，係最危險嘅動物。而危險嘅故事，係香港每日都發生緊。「飲！」呀婷大聲叫出嚟。然後突然間訓左係我大脾上面.......

我迷迷糊糊咁望住呀婷嘅側面...我好似從來都冇認真望佢個樣。佢眼睫毛好長，訓係我大脾個樣好可愛...我忍唔住輕輕摸左佢塊面一下。屌！我諗咩！係，我係想有人陪，但又未至於借醉行兇咁賤...話哂佢都係我朋友......但..我都係個男人..都會有性慾。呀婷點解你同我飲酒要著到咁引誘...佢著左件黑色背心仔，係側面睇都望到入面著黑色bra嗰種。我開始唔受控制..想將隻唔安分嘅手放係佢心口。「...嗯...又話飲..你輸呀！飲啦！..」呀婷發開口夢，轉左個身。我當堂嚇左一跳！好似做虧心事比人發現左咁。「呀婷..？」我試探性問下。「...」「雞婷！..」我再問，睇下叫呢個名佢會唔會醒。「陳綺婷！」你醒下啦..再唔醒，搞出人命嫁啦..我眼光又望左係佢對白滑嘅大脾上面，巨龍開始好硬。仲要佢訓係我大脾幾入嘅位置..姐係佢郁一郁係會磨到細佬，拿...咁冇得怪我呀..「呀婷..我扶你返床..」我輕輕扶佢返床。行到床邊，放左佢落床。突然間佢打開眼望住我。死啦...好尷尬...如果要形容..就好似你同ex咁岩入同一嫁冇嘢講嗰種尷尬。「呀婷..？」我再試探。「我..訓左幾耐？」「我諗半個鐘姐。」「你.....err..有冇對我做啲咩..？」佢怕怕醜醜咁問。「下...冇..我...扶你返床炸。」「...哦...」聽佢語氣，點解有啲失望。岩岩唔係係咁話唔好咩？唔通口裡說不，身體卻..之後我另開個頭坐左係床邊。過左成分鐘都冇人講嘢...最怕..空氣突然安靜。「呀文..」「嗯？」「你...真係...連摸都冇摸我..？」呀婷又問。我唔知佢係驚定想我摸佢，屌..點會係後者。「冇呀..」又靜左一陣。「咩我真係咁差咩..」佢問。...差？直頭係正啦！如果你純粹係一個我岩岩識嘅人，我毫無疑問會即刻食左你。但你係我朋友，係我交心嘅朋友...？其實身份又係咪咁重要..。我嘅道德底線開始降低，呀婷係啲會不停散發啲好吸引人嘅魅力嘅女仔，係佢面前真係好難唔放低防備。問題就嚟啦，我應該點答呢..「唔係呀！你明明就好靚..人又好...只不過..我唔想襯你醉...嗯..」我口疾疾咁答。Ok我係有諗過借醉..「你同Sophia分左手..？」「唔知..」我答「...如果分左就好了..」我隱約聽到，因為佢背住我。因為分左我地就冇道德上嘅問題？你唔會係搞人男朋友嘅八婆，我唔會係出軌嘅賤男當時嘅我係咁諗。我輕輕爬上呀婷度，眼甘甘咁望住佢。拋開左道德規範，我同佢只不過係互相安慰嘅關係。記得有一次佢失戀，都有搵我飲酒。最後係的士都挨住我訓，撓住我隻手，但當時嘅我冇呢個膽量。我慢慢將個頭控埋去佢塊面，佢都好配合咁合埋眼。嗰晚，我地做左，做左幾次。但最後一次射精嗰刻我開始後悔..個心又有少少掛住Sophia，話晒我呢4年嚟都係同佢一個做。另外開始驚冇左個好朋友..望住訓著左嘅呀婷，我知我地嘅關係會唔同。我係一個好怕麻煩嘅人，當我要諗起身應該同佢講咩，或者驚佢問「咁我地而家係咩關係」嘅時候，我真係唔知點算。所以我決定去住我fd屋企避一避，佢就住我隔離座。

「喂，咪撚上我張床啦！」賢狗大叫。賢狗係我中學死黨，mk仔一個，但個人好醒目，女都食唔少。至少點解叫賢狗...因為佢係中學比人嘅感覺就係好狗，加上佢跑步好快，跑起上嚟就成隻狗咁。「屌..是撚但啦，成個女人咁。」「晨早流流過嚟搞鳩我。講啦，今次又咩料，比人帽？」「...」睇嚟無心講笑嘅一句，對我嚟講，又令我諗起Sophia。「喂..你唔係講真呀..？」「唉屌..」我重重嘆一口氣。「嘩..估唔到佢咁撚仆街，你之前帶佢出嚟我仲以為佢係啲乖乖女feel..」「唉我唔撚知..」我講。「唉，女走左咪識過個。既然佢咁仆街，你都唔撚洗扮聖人啦，咪鬥仆街囉。」「屌，呢個就係另一個問題..」「你都出撚左軌！？」賢狗話。「理論上...就唔算」「我聽左啲乜撚嘢...」呢個時候，手機震左一下、又一下。“Sophia b” message - now“Ting” message - now大撚獲....有冇咁橋..。賢狗都睇到我手機，但我冇較預覽，所以我地睇唔到內容。我個腦開始有啲攰..完全唔想諗佢地會send 啲咩比我睇。「呀婷係咪你大同？」賢狗問。佢同我唔同大學Grad。「係呀..」我答。「食撚左？」「屌..」「唉你大撚獲啦，男人最忌食Friend。你預左冇左個Friend未，定預左呀婷做你條女。」「唉好撚麻煩。」我話。「抵死啦，最多你比呀婷我幫你搞掂佢。」賢狗笑住講。「屌你啦！」佢講一講笑我心情冇咁差。「咁你唔Read？」「不如你幫我睇..」我講。我突然間諗起中學嘅時候，公開試放榜嗰日，我都係唔敢睇自己嘅成績表。嗰陣我拎住張嘢去賢狗度叫佢幫我睇。呢幾年好似有煩惱佢都會幫到我咁，因為佢知我係一個好怕麻煩，又有好多嘢唔鍾意去面對嘅人。其實咁樣嘅自己，我都好唔鍾意。「唉屌囉嚟啦。」佢話。「拿。」「.....唉，你自己睇啦。」Sophia B：「sorry呀Bb，我同呀明真係你諗咁。我地係一時衝動.........」睇到呢度我都唔想再睇落去。佢打左一大篇千字文，大概都係話啲想我原諒佢嘅說話再加啲解釋，同唔知幾多%真幾多%假嘅嘢。我最接受唔到人出軌，反正就算我仲鍾意Sophia，我都知道佢已經比我判咗死刑。令我最擔心嘅，係呀婷嘅回覆。Ting：「琴晚嘅事..sorry ah..」。好簡潔..簡潔得我唔知要點應..同埋，點解係佢道歉..？而家同時間有兩個女人同我道歉，一個係應該同我道歉但我唔會原諒嘅人，另一個係應該我同佢道歉但佢主動同我道歉嘅人。「呀婷係個好女仔..」賢狗係我睇緊嘅時候講。「..我應該點覆..」「唔好諗住啦，落去食嘢先啦。」「唉行啦。」千算萬算，算漏左呀婷係我屋企過夜。咁姐係點？姐係嚟緊嘅場面極度尷尬.....PG家長指引。「凍檸茶少甜。」我叫。「err..凍...奶茶，唉唔好，兩杯啦，凍檸茶少甜。」賢狗話。「靚女幾位呀？」呀姐問。「一位。」「一位嗰邊呀。」點解把聲咁熟面口..？大撚獲.......呀婷..？佢行緊向我地嘅方向。賢狗背住佢，仲未知發生咩事。「喂有靚女咩？」佢另轉左個頭。「....算...係啦...」我答。呢個時候，賢狗都見到呀婷。同時間呀婷亦都見到我地，慢慢行左過嚟。「咁岩呀..」我谷左個微笑出嚟。如果要形容，就係Wtsapp嗰個「尷尬而不失禮貌」sticker個笑容。「介唔介意..一齊坐？」呀婷問。「唔介意！坐坐坐。」賢狗答。你條仆街仔..擺明就想食花生睇我柒。然後呀婷坐左係我隔離。「我地嗌咗嘢食啦，你睇下食咩啦...」我話。呢餐飯好靜咁食，賢狗都唔敢亂講啲咩，好似等緊我地邊個開聲講嘢先咁。都唔明，佢唔覺得尷尬嫁咩。「叮」我手機震左下，「叮，叮，叮，叮」再震左好多下。我拎左出嚟，望一望，係Sophia。我冇睇到，即刻較返靜音。然後繼續飲我杯凍檸茶...點解杯嘢咁難飲..明明平時食開唔係咁。「...佢搵你？」呀婷問。「.....嗯..」「哦..」然後又再靜左。成餐飯我都唔知食左啲咩，只係想快啲走。話說今朝早我出嚟之前，有wtsapp同呀婷講我約左個fd所以走先，叫佢起身就自便。諗返起都好似有啲衰，但奈何我就係一個怕處理感情問題嘅人。可能我同Sophia之間就係咁，出現左好多小問題。問題一日一日增加，而好多時候我都選擇用唔同方法去逃避，或者用一啲治標唔治本嘅方法去處理。久而久之，好多嘢我地都開始唔會去傾。佢約左異性單獨食飯，著好暴露嘅衫返工，夜唔返屋企...以前我地都因為呢啲事而嗌餐死，慢慢我開始覺得好麻煩，然後就避而不談。而家嘅我對佢嚟講，可能只係一個習慣而又熟悉嘅人。「喂我一陣約左個Fd做gym呀，我差唔多要走，約左2點。」賢狗話。我屌你呀..我心諗。對於我嘅了解，多數係佢死返上屋企再訓過或者打機。「哦。」我用鄙視嘅目光望住佢。「咁你地慢慢啦下，喂Payme你。」「...走啦屎忽鬼！」我話。之後我同呀婷出左去比錢。佢開頭爭住唔比我幫佢比，但最後我都幫佢比左，主要係出於我嘅歉意。然後佢話漏左嘢係我屋企，所以佢跟左我返上去。「係呢..琴晚..」一返到屋企佢就問我。「琴晚我地咩都冇發生過..好冇？」我講。「哦..嗯..好呀.......發生左啲咩？我唔記得哂啦。」佢扮灑脫咁講。當然我睇得出佢嘅唔開心，只不過我冇勇氣去面對佢嘅感情。一嚟我對佢又唔係真係有feel，二嚟我唔想未放低一個人就開始一段關係。加上...佢係我好朋友。「好啦..咁..我返去先啦。」呀婷講。「嗯，小心啲啦～掰掰。」「掰～」呼..我鬆一口氣。如果呀婷做我女朋友好似都唔錯..一嚟樣靚..二嚟人又好。唉，我又亂諗啲咩。我拎起部手機，打開Wtsapp，send左個Message比呀婷：「唔洗道歉呀..你都冇做錯。」「咩呀？唔明你講咩，琴晚我返左屋企訓嘛～」呀婷秒覆我。「Haha ok，下次再飲啦！」「好吖～下次再約。」當解決左呢件事，Sophia 嘅嘢我唔想諗。睇到呢度可能你會覺得好正，食左個靚女fd又唔洗負責任。我同你講，你以為啦...亂了我的一切 逃避你的消逝任意覓個 肉身的複製 

一個禮拜後嘅星期五晚。我半個月前租左呢個單位，本身係想比Surprise Sophia嘅..因為想執好啲傢俬先，加上佢就嚟生日，就諗住佈置下，可惜而家已經唔需要。我冇諗過會突然變左單身，更加冇諗過第一個上我新屋嘅客人係呀婷...。我訓係我張床上面，有啲唔習慣星期五唔同Sophia出去..反而係諗返起嗰晚同呀婷...唉，鳩痕了。突然間見到ig有個通知：“sophiaaaa0125 just shared a post” 。因為我仲未熄左佢ig嘅通知，所以佢有post或者Story我都會有通知。你話係咪未放得低？緊係啦大佬，4年嘅感情唔係話放就放。但係，佢會出咩Post？係同我道歉..？同Fd合照..？定無聊post..？係我諗緊佢會post啲咩嘅時候，賢狗wtsapp我。：「喂..你有冇睇Sophia新post？」：「未呀，咩料？」。：「我建議你都係唔好睇好啲..」好奇心驅使我即刻禁入去，一望......Sophia笑住同個男仔合照，個頭控到好埋，佢笑得好甜..好似當初同我嘅合照一樣，背景係一間高級餐廳。個男仔我未見過，但我主觀客觀都係咁話，佢肯撚定冇我靚仔。我相信每個有ex嘅男仔（女仔都可能會）都會拎自己嚟同ex嘅男(女)朋友做比較，呢個係一個好自然嘅行為。「佢點會靚仔過我？有冇搞錯呀你啲眼光。」「肯撚定條仔係有錢仔，唔係貪佢咩呀？」「喂條仔咁撚柒嘅。」等等。大部份分手分得唔好睇嘅男(女)仔，都會睇低佢地嘅現任，然後覺得佢冇左我係佢嘅損失。有人會望到自己ex過得開心就安慰，但係我呢段感情，出軌嘅係佢，我憎佢都嚟唔切。然後好自然咁你會去睇佢個Tag，佢Tag左個男仔：__smartming。乜撚嘢smart ming，肯定呢個就係呀明，廿幾歲人仲用埋啲on9名。屌，睇個樣三十都嚟緊。我禁左入去個Profile，private 嘅，得一百幾個Follower。我禁返出去，而家先睇到張相個Caption。：new life, new journey乜撚嘢new journey，我禁入佢Ig已經delete哂所有我地嘅相，4週年紀念、聖誕、生日、3週年、2週年..、一齊去旅行、1週年、半年、3個月、第一日....全部冇哂。就連佢同我啲Fd一大班人一齊影嘅相都Delete左，一張都冇留低。佢嘅果斷令我好嬲，而我都幾肯定佢背住我同呀明一齊唔只係肉體嘅關係，仲要持續左都唔短時間。我就好似一個單方面付出嘅傻西。原來佢話忙，唔係忙做嘢，係忙住同第二個男人出去。令我最嬲嘅，係下面嘅Comment。「好襯！」襯你老母呀，盲撚左？條仔咁柒。「So sweet! (心心眼)」屌，唔見之前佢同我一齊嘅時候你話我地sweet。「Sophia姐幾時介紹啲仔仔比我識！！」哼，你搵岩人啦，佢大撚把仔，教你點安心偷食都得呀。「support u ah！Add oil babe！」佢其中一個姐妹話。點解聽落好似係我做錯？越睇就越撚嬲。有時身邊嘅朋友係唔會care前因後果，唔知點解by default大家都覺得多數分手都係男人錯先，點解就唔可以個女人錯？係呢個時候，我好想報仇。唔係同個八婆報仇，係有啲變態到覺得所有嘅女人都係唔抵被愛。我唔撚會再相信愛情，反正都係，不如玩盡佢。而我冇睇到嘅，係原來呀婷都有like到Sophia 嘅Post....當時幼稚嘅我，一心淨係諗住報復。報復心一但出左嚟，男人好難返轉頭做好男人「聽日落老蘭？」我send比賢狗。「星期日得唔得閒？」我send比呀婷。呀文墮落嘅故事，開始了。要怪，就怪啲仆街女人。甚麼關於永遠的 都不對

一講起老蘭，已經好多年冇去過。呢幾年比Sophia佔據哂我嘅生活，就算連幾個朋友約飲酒，只要入面有一個女性朋友曾經鍾意過我，我都唔會可以去。佢就會呷住醋咁話：「你點知人地係咪仲鍾意你喎！哼，唔理呀，佢唔嚟你先準去。」咁唔通你同d fd講，呀邊個邊個唔去我先可以去呀...所以最後好多時候都去唔成。慢慢人地約飲酒嘅時候就唔會諗起我，因為大家都知道，我女朋友唔比。呀，係ex先岩。老實講咁多年冇去，唔知而家會係點。係咪仲係一大班男人係入面好似打rugby咁逼嚟逼去，定係個場同玩法已經唔同。曾經有fd同我講過，我地呢啲年齡落到去邊個邊個場唔岩玩嫁啦，入面全部零零後。然後我計一計數...完來零零後最大已經都20歲。但係香港，落club嘅選擇本身就唔多，加上我都係純粹搵個地方發洩下。11點半賢狗已經係中環等緊我，佢身邊仲有兩個我未見過嘅女仔，同一個佢溝緊嘅女仔。我諗佢係驚我落到去食白果先帶幾個女仔嚟...傻啦，佢邊有咁好心，佢純粹想借個機會溝其中一個。「Hello我係Nicole~」高少少嗰個女仔對住我笑一笑，樣中上。「叫我妍妍得啦！」妍妍生得矮少少，係偏可愛嘅一類，有酒粒。賢狗帶親嚟飲酒嘅女都唔會差，身邊有唔少fd都係靠佢介紹去識女仔嘅。但有時真係唔知呢條契弟係邊度識埋咁多女，高矮肥瘦，佢統統都有。「我地應該有見過啦？我係Judy呀~」賢嫂(雖然未係)同我打招呼。「咁人齊就行啦，佢地話想飲D酒先，你ok?」賢狗問我。「是但啦，做咩問我。」「你係主角呀嘛今晚！」「係喎，聽呀賢講話你失戀。」Judy邊行邊講。「咪聽佢亂講嘢啦！有機會再講..」「人地都未有酒，點講呀哈哈。」Nicole笑住講。我地五個人去左間吧先，叫左幾支大酒加d mixer，開始玩下酒game。「聽杖，五呀！」「十！」「對呀！五呀！飲啦！」「屌...」十五二十係其中一個我最叻嘅酒game，好少有女仔可以同我猜係羸多輸少。呢隻game好多人話你運氣搭夠就得，但猜得熟嘅人就明，每個人出枚都會有個pattern會捉到路。加上酒量越屎嘅人好快反應唔切，叫五出十。Nicole係少有同我猜到可以大戰三百回合嘅女仔，佢酒量都唔差，睇佢個款應該有飲開。妍妍就開始係咁輸，就算之後轉左玩大話骰佢都係咁輸。賢狗同Judy就係執邊兩個人自己玩「五枚」，我明知佢想溝女，都唔會去阻住佢。「我想去一去廁所呀...」妍妍塊面開始紅。「去呀去呀～」我答。「係喎，你唔係話你失戀咩。搞咩呀，講嚟聽下？」Nicole呢個時候突然間講。賢狗同judy都停左手，控埋嚟食花生。「唉屌..」我飲一飲左啖酒，「我比人戴綠帽。」然後放低個杯。有時唔知點解，有心事你未必會想叫齊一大班你識嘅人去講，更何況係比人戴帽咁柒嘅事。反而如果有一個你同佢三唔識七，但佢唔介意慢慢聽你分享你嘅故事嘅人，你選擇同佢講哂內心嘅說話係好舒服嘅一件事。所以點解咁多人失戀講心事好易同異性發生關係就係咁解，因為你會得到佢嘅同情，同時你需要慰藉。「下...Sorry呀，我唔係有心咁問。」Nicole有D唔好意思咁講「唔緊要呀，都過左去。只不過，冇諗過咁突然姐。」我答。「但你地一齊左幾耐？」「岩岩過左第4年。」「嘩...咁都真係幾hurt，我都聽過有個fd一齊左5年比個男仔戴帽。」Nicole講。「或者咁講啦，我自己本身好接受唔到出軌同講大話。如果佢一早同我講佢鍾意左第二個，我唔會好似而家咁嬲咁憎佢。」「屌！今日同你落嚟就係想你開心姐～我地唔好講d衰嘢，唔提條八婆！」賢狗話。「岩呀！我地一陣轉場落去玩陣？」Judy提議。「我係咪錯過左D咩呀？」妍妍返返佢個位。「Judy話轉場玩喎~你OK？」賢狗問。「OK呀！行啦~」「你真係OK..？睇你好似好醉喎。」我問。「冇事呀，唔好睇少我呀，無為掃大家興啦！」「好啦，行啦。」————————————————————————「你得唔得嫁？睇落好似好醉咁喎。」我問Sophia。「傻啦！睇少我呀，我不知幾飲得！」佢答。「B，你咪話想同我去一次Club嘅？不如而家轉場？」我問半醉嘅佢。「好呀嘻嘻，想同你去好耐，但你唔準亂摸人呀！」「痴線！有個咁靚女嘅女朋友仲去摸其他人咩！咁仆街會比雷劈嫁！」我笑言。「你話嫁！同埋入到去唔準望其他女仔呀！」佢谷起左塊面，扮嬲咁講。「係係係，知道知道。」我笑住答佢。「哈哈哈，你識唔識跳嫁，你睇下人地，要跟住節奏嫁嘛！」我話。「咩呀，明明我就跟住節奏，你係唔跟炸！醉啦醉啦，又話千杯不醉，嘻嘻。」「咁你要唔要執我屍呀靚女。」我問。「執你個頭呀！邊有人咁講嫁！哈哈」佢笑得好開心。———————————————————————「呀文？」「喂...」你可知道 對我做過 什麼最殘忍就是你 狠狠把我 一夜之間 變成了大人

「做咩呆左咁企係度呀！快啲行啦！」Nicole可能飲左啲酒嘅關係，個人都大膽左少少。佢拖住我拉我入去，同時將我由幻想拉返去現實。我望一望後面，妍妍跟住我地入嚟，之後係嗰對玩得好開心嘅狗男女。Nicole拖住我一路行到去DJ台前面開始跳舞。我平時麻麻地去到咁前，因為有啲Club啲音響太嘈會搞到個人唔舒服，但佢拖住左我我都冇理由拒絕。妍妍同賢狗、Judy都逼左入嚟，慢慢我地五個形成左個細圈仔。有落過club嘅都知道，如果個圈子入面有靚女，總會有啲人入嚟破壞你地一班人嘅樂趣。跳下跳下外面越逼越入，開始有啲男仔靠向Nicole同妍妍，但Judy就好好似搶完板個籃球咁比賢狗用身位保護住。賢狗好似都差唔多得手，我眼見Judy對佢都應該有啲Feel。但重點係，我feel到Nicole同妍妍都開始有啲唔舒服嘅感覺。Nicole都還好，只係間唔中郁一郁開，避過啲人毛手毛腳。但係妍妍就皺晒眉頭，事關佢執邊有個肥佬係咁壓埋佢，睇個勢似係話比在場嘅男士知道，妍妍係佢嘅。可能你地都有試過同Fd去club，總會有啲女仔落Club係純粹想成班Fd一齊玩，而唔係為左搵對象。呢個時候，出於男人本能嘅佔有慾，即使佢兩個都只係我識左一晚嘅女仔，只要佢係跟我一齊入嚟嘅，佢地就唔輪到你地班狗公玩。問題又嚟啦.....屌..我應該保護邊個呢..？Nicole應該仲頂得順..？我觀察左一陣去判斷。但條毒撚隻手好似就嚟放落佢屎忽度。Nicole周圍都有三四條仔，應該係識嘅，似係幫條毒撚收網。唉屌，Nicole 要救呀..另一邊廂嘅妍妍，比條肥佬係咁Un係咁Un，睇佢個樣似係唔識借跳舞嘅動作去避開佢。妍妍個樣已經唔可以話係Enjoy，直頭就好似啲驚鬼嘅人去海x公園玩鬼屋咁，貼錢買難受。唉屌...妍妍都要救呀....點好呢...我最怕麻煩。一陣救左Nicole，妍妍又可能要受個肥佬摸。救左妍妍，Nicole難以一敵眾。唉，唯有係咁啦。「去飲杯嘢！！！？」我同Nicole講。「下！！！？」「去飲嘢杯嘢！！？」我控埋佢耳仔講。「好呀！！」「我叫埋妍妍佢地！」「過去飲杯嘢！！？」我控埋妍妍耳仔邊講。「好！！」佢話。然後我拉住妍妍隻手，因為個肥佬已經控到好埋。行到吧枱，我鬆開左妍妍隻手，呢一幕咁岩比Nicole睇到。「好sweet喎！」Nicole笑住話。「頂你啦..，你唔洗我救炸。」我話。妍妍塊面紅紅地，分唔到係怕醜定係飲左酒。「不過岩岩啲人真係幾狼死..」Nicole話。「賢狗..err呀賢呢？」「唔知喎，你唔係有叫埋佢地咩？」妍妍話。「我有呀，唔緊要啦，由佢地。」我奸一奸笑。而家妍妍係我左邊，Nicole係我右邊，我夾左係中間。「你地想飲咩？入我數得啦。」「我要杯Whisky on the rock」Nicole話。「我好少飲呢啲，唔知叫咩好..haha」妍妍話。「咁我是但叫杯Cocktail 比你？易入口嘅。er..就snowball 啦。」「好吖..」「點吖，有冇開心返啲呀，話哂兩個靚女陪你過喎。」Nicole 笑住講。「哈哈，咁有自信呀。開心呀，驚你地唔開心炸，唔洗好似要陪住我咁，搵岩Target可以去馬喎～」我話。「成個場都冇靚仔，陪你傾下計仲開心。」「好委屈你喎。」我笑左下。「妍妍呢，你都可以去識下男仔呀。」我同妍妍講。「我唔啦..haha..本身都係Nicole叫我嚟，我都係想一齊玩。」「做咩好似賣女咁呀，我地陪你唔好咩？」Nicole 問。「傻啦，怕你地悶炸，多謝你地就真。」雖然本來諗住入嚟搵對象，但係而家有Nicole同妍妍陪住我都係一件幾爽嘅事。佢地兩個一高一矮，各有特色，間唔中都唔少仔望過嚟想approach 。但唔好嘅地方就係我搵唔到食，而又唔食得佢兩個。如果要話點解唔食得..？可能因為佢係賢狗d fd，同埋Nicole同妍妍好似本身就係Fd，食左會搞到啲關係好尷尬...唉點解我又諗到呢一方面。睇嚟今晚，都係空手而回。

凌晨三點，係香港club最旺最多人嘅時候。係呢個鐘數，無論你去邊一間都係爆哂棚。隨住音樂越嚟越High同大聲，現場嘅人都玩得越嚟越放，開始見到有唔少著得暴露嘅女仔一個又一個咁比人拖走。拉條女係暗角打茄輪，甚至乎互相摷哂嘅都屢見不鮮。妍妍應該比較少嚟Club，所以目光都好似有啲怕醜咁。我地企左係吧枱傾左陣計，原來妍妍係Nicole大學時期嘅組女，仲讀緊Nursing Final year 未Grad。而Nicole就做左兩年嘢，典型嘅OL，係太古返工。「你冇同啲大學同學嚟咩？」我問妍妍。「我最fd嗰啲好少嚟，都有人約過我嘅..但唔係同佢地好熟就冇去到。」「icic，所以你今次就帶你個女過嚟見下靚仔？」我問Nicole。「哈哈，你話你自己呀？你都幾自戀喎。唔好教壞妍妍呀，我見佢想去但又唔敢去，咁岩呀賢話佢有fd都去，咪帶左佢一齊嚟。」Nicole答。「喂講起，你點識賢狗..呀賢嫁？」「我地交友app識嫁。」Nicole話。屌你呀衰仔，識埋識埋咁多女原來就係玩交友App。因為Sophia 嘅關係，係交友app最流行嘅呢幾年，我連單都冇單過落手機。等我得閒又單下落嚟玩，反正我單身，自由自在。Btw，賢狗本身都係單身嘅，只不過佢同Judy點識我都唔知，懷疑都係交友App。「哦～原來係咁。」「飲埋呢杯出去玩啦！你地唔係攰呀？順便搵下呀賢佢地係邊。」Nicole興致勃勃。「我可以呀～妍妍呢？」「佢得嫁啦，我地啲老嘢都未出聲，行啦！」Nicole又一次拖住我隻手出去。今次我決定再玩得放啲，反正我分左手，唔洗再顧人感受。慢慢Nicole越跳越埋，我地開始有啲身體接觸。間唔中手臂邊掂到佢Bra邊，佢個頭控埋我心口好近咁。呢個時候，有個男仔埋左妍妍到同佢傾計，見妍妍好似唔係好識拒絕。個男仔樣唔算差嘅，中中等等，勝在冇好aggressive咁進攻，純粹係傾緊計。「Nicole！！」我係佢耳邊講。「係？！」「你驚唔驚你組女呀！！」我叫。「下！！！！？」「妍妍呀！！洗唔洗睇住佢！」我再叫。「得啦！佢大個女啦！比啲機會人地玩啦！」「你話嫁！」「你好擔心佢咩！！」Nicole問。「少少啦！！」「我都未擔心，你做咩咁關心人吖！」「頂你啦！！！」Nicole笑左一笑，因為我不斷係佢耳仔邊講嘢，所以佢頭髮嘅味我都聞到，係有少少花香嗰種。而因為我地咬耳仔，所以已經控到好埋。我見佢唔介意，索性企係佢後面跳舞。咁又保護到佢，又好似可以close d 配合佢嘅舞步。見佢跳舞跳到咁入迷，我真係開始有少少比佢迷到。佢戴左隻銀色嘅耳環仔，係圓形閃閃地嗰種石，好classic 嘅耳環，唔係啲浮誇款。頭髮微曲，長到落膊頭低少少，染左淺啡色，間唔中有燈射到落佢個頭會見到少少紅紅地色。佢著左件黑色一字膊衫，膊頭唔算太闊，手臂幼，鎖骨靚。呢件衫完全將佢最靚嘅位Show哂出嚟，算係好識著衫。佢165左右，點解會話佢係高，妍妍係矮，係因為妍妍我諗大概155左右..比較起上嚟，佢就係高。我係呢個高度岩岩好係佢背脊後面望到佢心口嘅少少事業線，事關佢膊頭支撐住件衫，望唔到入面太多。我開始試探性咁用我對手輕輕掂住佢條腰...ok冇反抗。然後我直頭用對手掂實佢條腰，繼續同佢跟住節奏去郁。當你掂住女仔條腰嘅時候跳舞，你地嘅動作唔配合嘅話，會跳得唔夾。例如佢郁向左邊，你郁向右邊，就好易會撞到或者亂左節奏。但我同Nicole都跳得好夾，佢條腰好扭得，亦都好有彈性，冇肥肉。「跳得好好喎~」我笑一笑係佢耳邊講。「你都唔差呀~」佢另左半個頭過嚟，邊跳舞邊望住我講。第二階段嘅試探係我將我下半身慢慢控去佢patpat附近，有時大動作少少，已經會磨擦到。佢都係冇反抗，以我嘅經驗，去到呢個時候，今晚都有七八成得手。我細佬慢慢硬左，間唔中頂一頂佢。佢扭腰嘅時候都唔知有心定無意佢壓落細佬度。去到呢個地步，我已經唔Care賢狗同Judy隨時返嚟見到。妍妍去左邊，有冇比人食到，都唔係我關心嘅話題。我只係想攬住Nicole，同佢一齊Enjoy 跳舞。我抱實左Nicole一齊un，細佬都已經硬到充哂血。我輕輕將Nicole另過嚟對住我，我邊跳邊望住佢對眼，佢都望住我，四目交投。我忍唔住錫左落去。蜻蜓點水咁錫左一下之後，佢回應左我，主動雙手撓住我條頸繼續錫。我伸左條脷入佢個口，佢用佢條脷微曲，卷住我條脷。再用嘴唇含住我條脷，然後伸返條脷出嚟打圈。佢絕對係一個good kisser，而且同我夾得嚟。我地一錫就錫到如入無人之境，直到狗賢突然間行左埋嚟......讓我對着衝動背着宿命 渾忘自己的姓

我同Nicole錫左起碼有半個鐘，當我隻手慢慢想由攬住佢條腰變到向上伸嘅時候，我眼尾稍到狗賢個死樣。狗賢鬆開左Judy隻手行過嚟，我隱約見到妍妍都係佢地後面。狗賢控埋嚟同我講：「叻仔呀！」「屌，你都唔差呀。」我笑一笑。「但你應該都知道佢哋兩個嘅關係啦，呢個要你自己拆掂佢啦，但我可以幫你帶走妍妍。」「你幫我睇實佢啦，送埋佢返去啦，我驚佢唔掂。」我話。「屌你當我聖人呀？送佢我咪唔洗送Judy？」「唉屌，最多淨係送佢上的士啦。」「小事啦，交比我，點會阻文少搵食。」佢奸笑左下。「屌你啦！」我一嘢打左落佢背脊。對我嚟講，有時真正嘅Fd係佢會幫你去做你想做嘅事，那怕嗰件事本質上係錯嘅。你知我知，個單眼佬都知，但你偏偏就會去做。「喂Judy話攰呀！想返去，妍妍你呢？」賢狗大聲講，因為好撚嘈...「我...我都Ok呀！走唔走都得。」妍妍話。「行啦，我陪你出去買枝水～」Judy同佢講。「哦..！好呀！呀文呢..？一齊出去？..」妍妍再問我。「我去一去廁所先，你地出去先啦！」我答。「我都想去一去廁所，岩岩飲左好多嘢。」Nicole話。「咁我地出去先啦！」賢狗話。走嘅時候，Judy經過我身邊嘅時候笑住講：「玩得開心啲呀今晚～」講完就走左。之後我真係去廁所，一嚟我真係好急，二嚟係...屌！畫公仔畫出腸啦！仲洗解釋？緊係繼續上全力上Nicole。係廁所出返嚟嘅時候因為太多人我搵唔到佢，突然間有個大波妹控左埋嚟跳舞。「自己一個吖？」佢問我，把聲幾有魅力，係會勾起到男人性慾嗰種。「唔係呀，我搵緊Fd。」我講。「呢到咁多人，一時三刻都搵唔到嫁啦..不如..」大波妹係我耳邊講。「行啦，做咩企左係度呀？」Nicole出現左係我隔離，撓住我隻手講。當然，我隻手臂已經食哂波餅。我笑一笑對住大波妹點左個頭，就同Nicole行開左。「好受歡迎喎你。」Nicole問。「傻啦，佢搵唔到仔姣姐。」「係咩～」「是但啦，都唔重要。」我笑一笑。「咁你想走定玩多陣吖？」佢問。「冇所謂吖，都得，你陪住我就得。」「咁識講嘢嫁咩！咁我地飲多杯就走？」佢好甜咁笑左一下。「可以呀，反正我自己住，幾點走都得。」「咁唔好係度飲啦，我哋買啲酒，去你度飲仲好啦...如果你方便..」Nicole講。「好，咁我wtsapp呀賢同佢講聲。」「咁我都同妍妍講聲先。」我地買左少少酒先上去。明眼人都知，買咩酒根本都唔重要，上到去都唔會淨係飲酒，所以是但執左啲啤酒就上左去。「嘩睇唔出你呢度幾靚喎..！」Nicole邊除緊佢對平底鞋邊打量緊我屋企。「係呀本身唔係咁樣，有特登叫人上嚟裝修過。」雖然本來係整比Sophia睇嘅...「但你租定買？」佢問。「租嫁，都有fd話過我on9，唔係簽長約但又幫人裝修到咁靚。但我自己都鍾意住得舒服啲，反正又唔係洗好多錢。」「本身諗住同Ex住呢～？唔介意呀可？」佢坐左上我張床之後先問。「坐呀坐呀唔介意。係嘅原本，但唔係同佢住我都會裝修。」我坐左係梳化開左罐1664，然後遞咗一罐比佢。「唔該～」佢接左飲左一啖。之後我地開始傾計，傾左啲咩我都唔係好記得，由講返工到講起啲Ex咩都有。但我記得嘅係，同佢傾計好舒服，唔洗就住就住。一直傾到我話想入廁所沖個涼......

飲左酒一定要沖涼，呢個係我嘅習慣。就算幾攰都好，除非斷片。開住個花灑沖左幾分鐘凍水涼令我嘅酒氣都散左唔少。沖涼一定係每日其中一個會冷靜諗好多嘢嘅時候，而沖涼房出面仲有個我岩岩識左一日嘅女仔等緊我沖完涼。我開始糾結今晚應唔應該同Nicole有進一步嘅發展...幾時開始我好似變到用下半身諗嘢，做嘢唔諗後果，本住有食唔食，罪大惡極嘅心態去識女。係報復心態？定係發洩性慾？我唔知，但係知道又點？對而家嘅我嚟講，我享受而家嘅生活。我唔需要同任何人負責，同時只需要跟隨自己嘅心去做想做嘅事。你以為呢種生活好爽？爽呀，但你試過就知，有啲嘢唔係靠不停食女就可以填補。我地呢一代嘅愛情觀好似同上一代唔同，身處係一個速食文化嘅社會，拍兩年拖都比人覺得叫拍得耐嘅時候，就睇得出大家嘅價值觀。要識女仔係今時今日有無限個方法，就算你更忙更多嘢做，你都可以透過手機app去識女仔。代價就係離婚率高、偷食出軌、騎牛搵馬，見慣不怪。做仆街有冇報應我唔知，我淨係知做聖人唔會有人欣賞我抹乾我個頭，著左條褲赤裸上半身咁出去。一出去見到Nicole挨住係我枕頭玩緊電話，一見到我出嚟就望住我。「有keep 開喎～」佢話。「我間唔中有做下Gym啦，但唔係成日去。你洗唔洗沖呀，我有衫....呀.....Sor，冇嘢啦。」我好似講錯嘢，尷尬笑一笑。「唔緊要吖！我睇下岩唔岩著？」我拎左件淺藍色薄tee出嚟。當初幫Sophia買左，諗住等佢咩都唔洗帶就可以上嚟住。「呢件Ok？我去拎毛巾比你。」「Ok吖，我都得～」之後佢就入左去沖涼。聽住佢沖涼嘅水聲，慢慢我就訓著左。「訓著左啦..？」我耳邊傳嚟Nicole把聲。佢把聲有啲似Sophia，搞到我差啲認錯...屌！做咩又諗起個八婆。「..嗯。」「你訓啦～」佢細細聲講，講完係我後面抱住我。我背脊感受到佢對波輕輕掂住我..佢冇帶bra...但諗諗下，女仔唔帶Bra訓都好正常姐。我開始慢慢硬，我係呢個情況又點會訓得著。我另轉身對住佢，佢都望住我。「你素顏都幾靚喎～」我笑一笑同佢講。「哈哈多謝喎，但我自己都係鍾意化少少妝。」「明明唔化都得～」「平時就係咁氹啲女嫁啦？」佢笑住講。「ummm..睇下對住邊個啦～」「對住我就咁口花花？哈哈」「我係講真話姐～」我話。我講完呢句佢又控左塊面過嚟錫我，今次我地比起係Club錫得更加放，我隻手邊摸住佢啲頭髮邊錫。一時將手捧住佢塊面去錫，一時摸住佢條頸。然後我伸隻手捉住佢對波，用手指去挑逗佢粒lin。「...嗯...」佢開始有少少呻吟聲。之後我除左佢件衫，發現佢對波形好靚，圓得嚟又挺。同佢嘅前戲我放左好多時間係佢對波度，因為真係摸得好舒服。我再除佢條裙，用食指掂佢底褲後面嘅敏感位，隔住條底褲都摸到佢濕左。「啊...舒服....」佢呻吟聲開始越嚟越大。佢亦都將我條褲連埋底褲一次過除。「咁心急？」我微一微笑咁講。「...想要了..」佢輕輕講。當我慢慢將細佬放到門口嘅時候，我講：「頂..我落去買套..？屋企冇。」「...唔洗用...」Nicole話。「下..唔係咁好嘅..我廢時你..」唔戴緊係好，但我都未至於會衝動到中出佢，話哂有機會搞出人命。而佢有冇性病呢啲我當時係冇諗過..完全冇諗過，所以如果佢有我就大撚獲。呢度奉勸大家，就算係玩，都要好好保護自己。當然，我絕對唔鼓勵大家玩，因為係有代價的。「...我...我有食開藥...」Nicole話。Holy Shit...，遇到呢啲女仔對一個男player嚟講，直頭就係中Jackpot。佢講完呢句我諗都冇諗就插左入去，然後轉姿勢再嚟.....直到我地兩個都好攰，就趴左係張床訓。沉睡的兇猛在甦醒 完全為你現形

成晚攬住Nicole訓到自然醒，但醒之前我發左個夢。個夢好真，真到好似我有經歷過一樣。夢入面我拖住一個女仔，我睇唔清佢個樣，但個夢話比我知個女仔係我當時嘅女朋友。我地拖住係旺角街頭行緊，行行下無啦啦見到有一大班人出現左，佢地係度講緊嘢..佢地講咩呢..？點解全部圍住我又望住我嘅..？我見到佢地面上厭惡嘅表情，好似我係千古罪人一樣。突然間，有把刀係好遠飛埋嚟穿過人群插住我心口。好痛...喂...點解......發夢都咁痛嘅....，然後我「女朋友」用力推開左我一下，地下無啦啦有個洞係度，我嘅視角望住我「女朋友」企係洞口笑住望住我。佢越嚟越細，而我就跌左落個洞入面。刀都仲係好痛....而我望住嘅洞口不斷收細..收細....收細.....「救...我...」我大叫。「救我呀！！......」我再大叫。冇人應。「我...我唔要就咁就死....我......我...」....「哈哈哈哈」周圍傳嚟啲好奸嘅笑聲。「呼.....」原來係發夢。我起身嘅時候，Nicole已經唔係張床。佢應該返左去了..我諗，唔知點解有啲失落。但突然比我聽到廁所有沖廁聲，原來佢未走。「我以為你會訓到好晏添～」佢出左廁所行入嚟話。「而家幾點？」我起身問。「8點半炸，你攰就訓多陣啦。」「我以為就嚟中午...唔訓啦我有啲肚餓。」我話。「你刷個牙先啦，我地一陣落去食早餐？」「可以呀，你等我一陣。」你地係咪以為好多時候搞完嘢第二朝起身，個女仔仲會煮早餐比你食等你起身。我試過嘅...好少囉，唔係好似睇電視劇咁。因為多數琴晚到好攰，第二日朝早(even中午)係懶得去煮。落去之前我send左個Wtsapp問狗賢：「食撚左佢未？」「btw，妍妍琴晚點？」一個剔，佢應該未訓醒。我同Nicole落左去食早餐，為左避免會見到狗賢同Judy，我簡左間我同賢狗平時好少食嘅餐廳。「你今日有咩做呀？」Nicole問我。「冇呀，本身冇約人，可能一陣返上去做埋啲嘢。你呢？」「咁勤力～冇呀，我本身約左個Fd夜晚睇戲，但佢琴晚話去唔到。」佢話。「哦～做咩呀？想約我睇戲呀？哈哈。」「如果你唔介意同我睇我又冇所謂呀～」佢擺左個好可愛嘅微笑樣。「睇囉～唔係睇鬼片就得喇。」「你好驚睇鬼片嫁？點溝女呀！」「嘩，驚睇鬼片就溝唔到女嫁咩～但係你真係想睇鬼片？」我話。「唔啦，廢時嚇死你。」「我未有咁廢！」「明明就廢..」我地好似普通情侶咁打打鬧鬧，但我地都知道，我地唔係。更加，冇可能係。佢有佢嘅世界，我有我嘅樂園，大家係兩條平衡線上面行，只係咁岩唔小心掂左一下。當然，我想掂多幾下....我唔係唔鍾意佢，又唔係冇Feel，但係有種感覺係會覺得佢唔會係可以同你白頭到老嗰個。可能係因為冇安全感，佢可以同你一夜情就代表佢可以同千千萬萬個男仔一夜情。「你唔介意我上你度hea陣呀可？夜啲我再返屋企換衫化妝。」Nicole問我。「可以呀，我都得。」「唔會阻住你做嘢？」「執啲手尾姐，好快搞掂，我自己係屋企都係悶，有你係度可以陪我傾下計呀嘛。」我話。「咁返上去啦？」「好～我請啦呢餐。」「唔洗啦，我又食你嘅訓你嘅好似唔係幾好。」佢話。「小事啦，下次你請返囉～」「好啦。」之後Nicole又上左我屋企，我地好似情侶咁食完早餐返屋企，至少...我地都扮演緊呢個角色。

多數人地one night stand完都係各自返屋企，而起身之後都唔會留係對方屋企，可能因為怕尷尬，或者佢地嘅關係只係停留係嗰一晚。但我同Nicole好似有啲唔同，佢比我嘅感覺係相處得好舒服嘅女仔，我地有講唔完嘅話題。講美劇，講車款，互相分享自己嘅事。我地好似識左好耐嘅感覺，對住佢就算冇話題都唔會覺得尷尬，但明明只係識左一日。「哇咩嚟嫁？咁複雜嘅？」Nicole控埋我個Mon度。「Engine嘢你唔識嫁啦～」我話。「下你做Engine嫁！？唔似喎，唔係話做Engine嘅人好毒嫁咩。」「哈哈我毒呀，你睇唔到我毒嗰一面姐～你呢，我淨係聽你講你係太古返工炸喎，你做咩嫁。」我問。「我..算係做admin嘢啦，咩都做下咁。」「哦～我公司請緊Admin喎，你有冇興趣做？」我笑住講。「我做埋你同事仲得了嘅！」「哈哈咁又係。」我搞埋啲手尾嘅時候，手機響左下通知。狗賢。「同你一樣啦。食左，但我今次想認真。」佢覆我第一句。「屌你咁關心妍妍做咩，你唔係想食母女丼咁大諗頭呀！？」佢覆第二句。「你係認真先好。」「屌你啦，琴晚好似無啦啦走左去，留返佢一個人返屋企好似好衰咁。」「你唔留都留左啦，不過佢應該冇嘢啦。」——————————————「係喎，妍妍琴晚問我返到屋企未，我岩岩先覆返佢。」Nicole係我張床上面禁緊手機話。「你點覆佢？」我望住個mon做嘢，背住佢問。「我話係你屋企囉。」「下！真係嫁？！」「做咩咁大反應呀～你好驚佢知道我係你屋企咩。」Nicole問我。「唔係呀..怕尷尬姐。」「我都未怕你怕咩～好啦講笑炸，我話返左屋企。」「好啦。」我話。「你鍾意佢可以同我講喎，我幫你溝佢！」「傻啦，佢唔係我鍾意嗰type。」「咁你鍾意咩類型嘅女仔～」佢問。「一時三刻好難講喎..我覺得最緊要有feel姐。」「咁你對我有冇Feel。」佢唔知幾時已經行到我後面，係我後面抱住我問。「...有...緊係有feel先會同你做。」我答。「真係？定係純粹因為你失戀想發洩。你可以直接話比我聽嫁，我唔介意。」「我承認有部分係因為失戀想有人陪，但係..你比我嘅感覺好好，我都冇得否認我對你有feel..」「咁就好～」佢講完甜笑左一下，錫左落我個嘴度。「好啦我走啦，今晚見啦～唔洗送我落去啦，你做嘢啦。」Nicole話。「嗯..今晚見。」Nicole走左之後我不斷諗究竟佢想同我維持一個咩關係...但諗左陣又覺得諗嚟都冇意思，順其自然啦。呢個時候，手機又響左下。呀婷：「今晚你想幾點出嚟？」大。撚。獲。

貪新忘舊完全可以形容而家嘅我。明明前兩日先約左呀婷，今日就已經唔記得左。呀文呀呀文，賓周得一條嫁炸..你今次要起雙飛先搞得掂啦。你話如果我叫埋呀婷去睇戲....唔得，太蠢啦呢個方法，諗起都覺得奇怪。推左呀婷..？好似好衰，明明就係我約佢嘅。推左Nicole..？我今日先同佢講完我得閒..對我嚟講，Nicole重要過呀婷。點解咁講，其一係我同Nicole相處得舒服啲，加上我對佢嘅感覺係有少少鍾意。而呀婷，因為我對佢仲有啲歉意，見到面又怕老尷。嗰日約佢純粹係太嬲想報復想搵人陪。如果我推左呀婷..佢應該唔會怪我掛..。有時男人就係咁仆街，識左一日嘅女仔隨時可以重要過識左幾年，一個對你好嘅「朋友」。權衡左兩邊之後，我決定...「呀婷..，Sorry呀我今晚可能去唔到...因為我唔記得咗屋企人生日..」我send wtsapp 比佢。我決定講大話。「唔緊要呀～屋企人生日緊要啲！我地可以再約啦，幫我同佢講聲生日快樂～」呀婷秒覆。唉..點解你要咁善良..我個心突然間有啲唔舒服。如果我同Nicole講大話，可能都唔會有咩感覺，始終我同呀婷識左咁多年..諗諗下，我好似第一次呃佢。因為你對住朋友正常係唔洗講大話，就算做左衰嘢都會照直講，然後大家笑下，又話下我仆街咁。但今次..我真係冇勇氣同佢講我約左另一個女仔而唔記得左約左你。Sorry呀呀婷....真係Sorry...呢個時候狗賢Wtsapp我：「喂Nicole話冇拎到你電話，我比左你電話佢啦。」「ok呀。」我覆。「拎電話似有下文喎，做sp？」佢問。「佢約我今晚睇戲，s你個死人頭，我都唔知佢想點。」「小心沉船呀傻仔，Nicole呢啲真係玩下好啦。」「屌！洗撚你講。」我覆佢。「自己睇車啦。」傻啦，我點會沉船。佢係靚，我對住佢係有feel，但我好清楚佢唔係我想要嘅女朋友。雖然我唔知之後會係點發展，但佢想玩我咪玩下。當時嘅我係本住呢個心態...星期日夜晚六點。「呀文～我係Nicole呀～」Nicole wtsapp我「Hi～我係呀文。」「頂你，好似唔識我咁！」佢覆。「哈哈，今晚幾點呀。同埋你想睇咩？」「到時咪知囉！放心啦，唔係睇鬼片。我地9點奧海城等？我食左嘢先嚟～」「可以呀，你住奧運嗰頭？」我問。「唔話你知～好啦一陣見～」星期日夜晚九點。我係奧海城二期行緊，望一望錶，都差唔多了，我再行到去戲院門口等。「呢度呀～」Nicole把聲傳嚟。因為我用緊手機，所以冇第一時間望到佢。我視線慢慢向上移...Nicole....今日....好撚靚.....我即刻冇後悔今日推左呀婷。咁諗好仆街？係呀，但我只不過係將我最真實嘅諗法講出嚟。我有內疚，但呢一刻嘅我，只係想享受同佢二人世界。讓那 飄呀飄呀的裙 挑惹起戰爭賜予世界更豐富愛恨

Nicole佢著左一件深藍色碎花嘅連身裙，裙腳岩岩過左膝頭，唔會太短唔會太長，露到佢對靚腳之餘又唔易走光。佢今日戴左對銀色花花耳環，我諗佢係想襯返條裙。佢化左少少妝，有少少粉底遮瑕，淡色眼影，睇唔出佢有冇畫眼線，因為我印象中佢素顏同而家差唔多。冇畫眉，查左粉色唇膏，襯返佢偏白色嘅皮膚。今次都係著左對銀色嘅平底鞋，同上時第一次見佢比，今次更加似係去拍拖嘅感覺。我慢慢行過去，最令我忍唔住嘅..係佢嘅香水。佢噴左隻好香嘅香水，但唔係好濃嗰種。要形容就係一隻我好鍾意嘅味，聞極都唔會厭嘅味，聞下聞下直頭會想食左佢..「咁靚嘅今晚～」我話。「平時唔靚咩！」佢一嘢撓住我隻手講。「靚..今日特別靚。」「哈哈，又係呢啲溝女套路，妹妹仔就比你氹到！」佢笑住講。「叻啦叻啦，去買飛啦～」「唔該，想要兩張呢套戲，九點半場。」Nicole邊講邊拎佢個長銀包出嚟。「喂我比啦，我唔會要女仔請我睇戲。」「邊個話要請你～我比自己嗰份炸，你就想～」佢覆我。「好好好，拿，比你。」我比左一張飛嘅錢佢。「買唔買啲爆谷？」我問佢。「緊係要啦！邊有人睇戲唔食爆谷嫁！」「yes madam～」我地捧住兩個爆谷入去。有睇過戲嘅都知，有啲戲院兩排係會有啲「情侶位」，得兩個座位，之後就係走廊。我地就係坐係嗰度，Nicole簡嘅。其實中間仲有好多位，同埋呢啲位唔係對正個銀幕。但反正我都係為左同佢睇戲，坐邊根本唔重要，呢啲位仲要唔洗同陌生人坐。開場我先知呢套係一套愛情片嚟，聽佢套戲名唔講以為科幻片..Nicole一直挨住我心口睇，而我個頭就挨住佢個頭，真係好似情侶咁睇戲。當我以為佢簡啲坐咁後嘅情侶位係為左做啲咩嘅時候，佢冇，只係好專心投入咁睇。咁我當然都好配合，同佢一齊靜靜睇戲。呢套係一套嘅台灣愛情劇。

「夠了！如果你是愛我的，就讓我走吧！」男主角話。「為什麼....為什麼我為你做了那麼多...你還是愛著那個女人嗎...」女主角喊住話。不得不說男女主角演技都好好。「五年了，我跟你在一起五年了。你知道這五年，我有多累嗎？一開始我早就跟你講我們是不可能的，你是大老闆的女兒，我是什麼！你的家人我就算了，你的朋友看不起我我會不知道嗎！？幹！」男主角都開始講得好激動。「那你為什麼要跟她一起......你知道我為了你..跟家人每天都吵架。我的朋友看不起你，那我們就不去見面呀...為什麼要跟別的女生在一起...那我算什麼！！」女主角喊得越嚟越勁，開始大叫。又係啲窮人溝左富家女嘅悲慘故事。「你不懂！你什麼都不懂！你活在自己的世界，你從來都沒有了解過我有多累！但她不同，她不介意我的身份，我跟她在一起才是真正的開心！」「我懂...我懂...我求你了，不要走...」女主角想抱住男主角。「你放開我！」男主角一嘢fing走女主角隻手，同時撞到佢地屋企嘅一個相架，玻璃散落係地下。之後男主角走左，影住女主角坐左係地下望住張合照喊。呢個時候播電影嘅插曲，好sad嘅歌詞同旋律，好勾起到觀眾嘅反應。我睇得太入神，都冇留意原來Nicole眼尾都有啲淚光。我即刻拎左張紙巾比佢。「..唔該...」佢抹一抹眼淚。「傻妹..睇戲炸..冇事。」我摸一摸佢個頭。「...嗯...」佢好似仲好唔開心咁。我諗可能勾起左佢一啲回憶，但我都唔方便問，我又唔係佢男朋友。出到戲院Nicole 開始正常返少少。「想唔想去海旁？」Nicole問我。「可以呀，你想去邊我都陪你。」我答。佢笑左一笑，拉起左我隻手。「唔係好多人知呢邊有海旁行嫁炸，多數係住樓上嘅人落嚟散下步，所以靜靜地幾舒服。」「我之前有嚟過呀～」我話。「同女仔？」。我笑一笑，冇答到佢。「咁唔去了。」佢突然間話。「下唔好啦，去行下啦，我好鍾意海。」「講笑炸～行啦死蠢～」我地拖住手係海旁行，係旁人眼中睇落，好似普通情侶咁。甚至乎有啲似住係樓上落嚟散步嘅兩公婆，雖然..你未必會著連身裙同平底鞋落樓散步，但屌，唔重要啦。行下行下，佢無啦啦吉起個身，錫左我一啖。正當我想錫返佢嘅時候，佢另轉左塊面，慢慢行左去海旁嘅扶手位。我跟左過去，同佢一齊挨住個扶手，望住個海。「今日多謝你。」佢話。「傻啦小事，無啦啦多咩謝。」「我好耐冇試過拍拖嘅感覺。」我冇覆佢，引緊佢講佢嘅故事。「你係咪會覺得我拍好多拖，同好多男仔上床。」佢問。「....唔係啦..點會。」我講左大話，因為當初我真係咁諗佢。「唔洗呃我喎，反正好多人都係咁諗，我又唔介意。」佢咁講我有啲心虛，好似我同普通嘅男人一樣咁諗佢。簡單啲嚟講，我唔了解佢，但我好想了解佢。「咁...會咁諗都有原因嘅..我明點解啲人會咁覺得。但即使你係唔係咁都好，我都想了解你多啲..」我本身係想講，「即使你係唔係咁都好，我都鍾意你。」但講唔出。一嚟唔想自己沉，二嚟我知道就算我講左，都唔會一齊。佢笑一笑。笑容入面有種有苦難言嘅感覺。「你點解想了解我多啲，維持住呢種關係唔好咩？」佢問。「或者咁講，其實我本身就鍾意同女仔交心多過肉體上..」「但我唔係你想像中咁完美。」「我知呀，我都唔係啲咩正人君子。」我笑一笑，嘗試化解空氣中奇怪嘅氛圍。「你望唔望到個海。」佢問。「望到呀，咪係前面，做咩咁問。」「你望住個海只係望到水面，所以你覺得佢好靚好美好，係因為你只係留意到佢表面。海底下面有好多你唔知嘅嘢，可能好醜陋好恐怖。」「Nicole...」「好啦，都差唔多啦～再唔返去我冇車走。」佢笑住話。「.....嗯...行啦。我車你返去？」我問。「唔洗啦，送我去巴士站得啦。下次再約啦～Wtsapp你。」佢話。「好呀，隨時都可以～」「多謝你..」佢攬一攬我，就上左巴士。佢走嗰刻，我覺得有啲寂寞。雖然本身都冇諗住同佢拍拖，但自己好似慢慢比佢吸引左，佢笑佢喊佢唔開心，每一個表情都係我個腦度。我揸緊車返屋企嘅時候，成個腦都係Nicole同佢講嘅嘢，但諗諗下又諗起Sophia...唔知佢而家點...應該同個撚樣明好開心啦。我發現我好似冇咁嬲佢，大概係因為有人陪。大家都話要放低一段感情最好嘅方法就係開展一段新嘅感情。我唔Sure我同Nicole係咪叫開展一段新感情，但我冇得否認嘅係，我鍾意佢。腦海突然又浮現呀婷出嚟..唉，我唔應該放佢飛機。人多數都係咁，完事後先識後悔。我信與你繼續亂纏 難再有發展 但我想跟你亂纏 

就係咁過左一個月。呢一個月Nicole同呀婷都冇搵過我，我間唔中想搵下賢狗打機，佢都約左Judy。佢地兩個真係有D痴線..放工見完返到屋企仲要Face time。我自己亦都唯有係忙碌嘅工作入面渡過，直至有一日返工聽到個同事係度講...「喂，Steven，我上次咪話識左個女仔嘅～佢約我一陣收工食飯！」坐我隔離個肥仔同事講。「真咩，就係你上次話交友app識嗰個？你係咪冇放相出嚟嫁，佢咁都濟？」Steven拎住杯水企左係佢後面笑住講。「食屎啦，人地話同我傾計好舒服，佢呢Ｄ好女仔講心唔講樣，你識條鐵咩！」「叻仔喎肥仔，條女有冇圖睇下呀？」我答爹。「拿。」肥仔將部手機比左我。個女仔都唔算差，四四正正。如果十分滿分我會比六分啦。但以肥仔唔合格嘅分數，佢真係算係執到。肥仔咁嘅質素都識到女仔，我開始對交友app有啲好奇。「隻app叫咩名？」我問。「文哥你都有興趣？你咁多女。」Steven話。「屌啦，識多Ｄ朋友冇壞嘅。」「岩呀～我幫你單啦。」肥仔拎左我部手機。返到屋企我都好好奇，坐左係梳化，打開左隻交友app。連Facebook..？都係唔好，比人見到我玩咪好柒。都係用手機號碼啦。拿拿林set左Ｄ資料，放左幾張相。我用左幾張側面同背面嘅相，唔係對自己個樣冇信心，而家想留Ｄ空間比對方，等佢對我有興趣，會想見我。Keep住玩左一陣，match左個唔差嘅女仔。佢叫Rachel。「Hello~我叫呀文呀。」普通開場白。「HI ! 我叫Rachel~」佢覆。「你好鍾意小動物嫁？」第一次玩交友app嘅我嘗試係佢D相入面搵話題。「係呀！你又知嘅？」「你啲相入面有張係抱住隻狗仔呀嘛～」「哈哈係喎！我自己都唔記得左添xd」佢覆我。「隻狗係你自己養嘅？」我嘗試係呢個話題繼續落去。「唔係呀～朋友隻狗嚟嫁，我自己都好想養呀..不過屋企人唔比。」「我都好鍾意狗仔～但我驚冇時間湊佢..」我答。「同屋企人一齊湊呢？」「我搬左出去自己住呀haha，所以唔得。」「你自己租定買？我都有諗過搬出去，但又好似要用好多錢咁..所以都係算了haha」佢話。之後我地都係係度閒聊幾句，我冇好主動好aggressive 咁去approach，純粹當搵個人傾下計打發下時間。我自己認為玩交友app一嚟就好主動咁同狗公冇分別，我都係鍾意傾計傾到大家覺得有Ｄ好感先再進一步，咁自自然然就會有下文。我地開始傾到去感情嘅問題，多數傾呢啲話題，係最易令人敞開心扉。所以要溝女係必須要講感情嘢，你呻一句佢安慰一句，好易就會令關係更加密切。「你呢..？拍緊拖？」佢問我。「冇呀，上個月先分左手。」「Sorry呀..我唔係有心提起嫁！」「傻啦～都過左去。」「咁你仲有冇好掛住佢呀..？」佢問。「開頭都會有，但我冇諗過我會咁快就唔痛。因為我同佢一齊左四年，我以為自己會痛返一頭半年先放得低佢。但原來諗諗下，佢對我又好似唔係想像中咁重要。始終，佢最後選擇嘅唔係我，我都冇必要再留戀係佢度。」我半真半假咁講。因為其實我又點會咁快放得低Sophia，只不過我知道如果我同佢講我未放得低，我就冇咁易同佢有進一步嘅發展。睇落好似好有心計咁，喂大佬呀，溝女係咁嫁啦。我地一路傾左好多個夜晚，有時會傾到凌晨三、四點都未訓。Rachel比我有另一種嘅感覺，係同Sophia同Nicole都唔同嘅。如果要講，算係有girl friend able嘅感覺..

我同Rachel傾左咁多日，我地都冇刻意話要約對方出嚟見面，大家都係順其自然咁發展。我地亦都冇交換wtsapp ig fb，每次都只係用tinder傾計。Match到佢之後都有幾個女仔有傾過計，但大部份都傾左一陣就冇傾，Rachel係我第一個match到嘅人，同時係而家唯一一個同我係tinder傾嘅女仔。佢係係太子一間獸醫診所度做，佢好鍾意小動物，超級有愛心。大部份人話自己鍾意小動物都係鍾意啲睇落可愛嘅動物，例如貓、狗、倉鼠、兔仔...但識左Rachel之後令我對「鍾意小動物」呢個term有全新嘅睇法。因為佢係連所有爬蟲類都鍾意，差在未話鍾意曱甴...但佢係唔會討厭佢地。佢對人同對動物都一樣好有愛心，加上佢本身個樣偏可愛，齊陰大眼水汪汪(相入面係咁...真人唔知)，有時都真係幾得意。佢話自己24歲，但睇相睇落似20，可能係髮型嘅原因。今晚我同平時一樣，放工食完飯返到屋企就打開tinder同佢傾計。突然見到有個wtsapp group嘅通知。「Eric食咁多女得唔得嫁？」呢個係我大學時候同Major嘅group名...有時呢啲 group名就係咁九唔搭八。「約食飯？好耐冇見你地啦！」其中一個女仔講。「好呀！！！」另一個女仔秒覆附和，我極度懷疑係私底下PM叫佢覆...「可以呀，你地想幾時？」我過左陣見冇人應就答，廢時比人見到我藍tick唔覆。「我都OK~」呀婷話。死啦...一時間唔記得呀婷都係呢個group..不過冇嘢嘅...食餐飯姐，又唔係單獨見。屌...我幾時變到咁驚見到佢...佢地約左今個星期五，約左係旺角嘅一間雞煲。到左星期五，我因為要OT，大概７點先係公司走。佢地約左７點半旺角等，我仲要過海，所以我點都會遲到。「sor我要遲少少呀，岩岩OT，盡快過嚟。」我係group講。「你係公司岩岩走？」呀婷無啦啦PM我問。「係呀..岩岩先走，做咩？」「你搭地鐵？」佢問我。「係呀，呢啲時間廢時塞巴士啦..」「我都要遲少少吖，不如我係尖沙咀等埋你一齊過去，反正順路。」「唔洗啦！你去先啦，我而家先行緊去地鐵站炸。」我話。其實係怕尷尬。「唔緊要呀～我都未係公司走，你就到金鐘wtsapp我啦。」呀婷咁講...我都冇辦法拒絕佢。「好啦，如果你早走真係唔洗等我呀。」「知啦～長氣～～～」佢覆我。算啦，應該都唔會好尷尬姐...唉，一陣再算。「我到金鐘啦。」過左十五分鐘我覆佢。「好～我行緊去尖沙咀地鐵站。你再同我講你係邊一個車卡啦！」係遠處我已經見到呀婷，佢冇平時咁著得咁暴露，應該係因為返工。佢著左件白色V領恤衫，下身係黑色嘅長闊腳西褲。唔知點解普通一件衫著係佢度特別有feel，唔係因為佢個樣，而係因為佢本身襯衫好叻同埋佢偏高，好似咩衫著落佢個身都好似model咁。「HI～快啲行啦，我地遲哂到啦。」呀婷笑住咁講。佢唔尷尬嫁咩...定係佢扮冇事。雖然就話已經過左一段時間，我始終都會覺得有啲尷尬。「好呀。」我地兩個入左地鐵，平排咁企。因為地鐵有啲逼嘅關係，佢有少少逼左埋嚟我度。我一隻手扶住扶手，佢冇扶到所以成日企唔穩。架地鐵係尖沙咀去緊佐敦，臨到站嗰下chok左一chok。呀婷一嘢撞左落我心口度。「Sorry呀...」佢話。「...唔緊要呀..你扶實呀。」「..嗯..」繼續由佐敦去緊油麻地，佢因為唔夠手長去扶個扶手，所以嘗試打開隻腳企穩少少。我本身都想讓個位比佢扶，但奈何真係好逼，我自己都郩唔到。臨到站嗰下又嚟一次平衡力考驗，都唔知係咪個司機玩鳩我...可能因為佢著高跟鞋嘅關係，今次呀婷又企唔穩，差少少撞到隔離嗰個男人。臨撞到之前嗰下我一嘢用另一隻手扶住佢膊頭。「冇事呀嘛...都叫你小心...」我用少少怪責嘅語氣同佢講。「...冇事....sorry呀.....因為唔慣著呢對新鞋...」佢dup低頭細聲講。我突然諗起我隻手仲放緊係佢膊頭度，我即刻縮返隻手。「嗯...冇事就得..」我話。架車終於由油麻地去到旺角...呢3個站係我呢世人搭得最長嘅3個站。我地上到去嘅時候佢地已經食緊嘢。我逐一同朋友打招呼，其中有一個fd無啦啦做鳩我地。「喂你地一齊左咩？一齊嚟嘅？」佢用講笑嘅語氣問。明眼人都知佢講笑，反正大學嘅時候我同呀婷都係人地會誤會嘅關係，但我地兩個聽落就好尷尬。「係呀係呀，生埋仔啦。」我覆。然後坐落淨低嗰兩個位嘅其中一個。呀婷坐左係我隔離，因為得返呢兩個位。開始食嘢之後因為有其他人係度所以冇顯得咁尷，我地都各自融入返個圈子。我食飯嘅時候習慣將部手機放上枱食，雖然Sophia會好唔鍾意，成日都話污糟。唔知點解又係啲細節位諗返起Sophia。但佢對我嚟講，已經慢慢變到間唔中會諗返起，而諗起已經唔會好大感覺嘅人。

呢個時候，我枱上面部手機有通知，係Rachel係tinder搵我。因為平時我地多數係呢個鐘數傾計，但咁岩....比呀婷見到....「你有玩tinder嫁？」佢用得我地兩個聽到嘅音量問我。「...之前啲同事玩嘛...叫我玩..我咪單嚟當識下人..」我答。「哦～」之後就再冇問。唔知點解我又好似好心虛咁，好似一個偷食比人發現嘅男人。但我唔知點解要心虛，可能係唔想係佢面前留一個太壞嘅印象，唔想佢覺得我玩tinder係食女。呢餐飯局就嚟完嘅時候，無啦啦有條契弟出嚟講。「喂係喎呀文，你前排係咪失戀？」講完大家都望住我。「係呀，都過左一排啦。」「哇我記得你都拍左幾耐啦喎..做咩無啦啦分手嘅？」佢問。當我諗緊應該點樣答嘅時候，呀婷開左口。「人地啲傷心事你就唔好問啦。」呀婷話。「車～問下姐，喂唔好灰啦，最多我介紹女女比你識！」「小事啦我邊有灰。你啲女如果有個正常嘅，我都唔介意望下。」我笑住講。「收皮啦！我介紹啲女不知幾高質！」「叻啦叻啦，你食哂佢啦咁。」我地繼續打鬧。食完飯，我同呀婷都係搭同一架巴士返屋企。我地坐左係巴士上層後面，成架巴士都唔多人。「你冇嘢呀嘛...最衰都係佢地啦，無啦啦又提起你啲嘢。」呀婷問我。「冇嘢呀～佢地都係好奇姐，由佢啦～」「真係冇嘢..？如果你唔開心我可以陪你呀，你想嘅我隨時奉陪。」佢話。「哈哈，好。但係唔洗啦，我過得好好。」我話。「因為識到新嘅女仔..？」佢問。「...........」「唔係啦...」「佢好靚嫁..？」佢再問。「都話唔...」我正想講嘅時候，見到呀婷無啦啦喊。「......」我其中一個最唔識處理嘅，就係女仔喊。我即刻拎左張紙巾出嚟比佢。「做咩啦...」我問。「冇...事...」佢啲眼淚一滴一滴咁流出嚟，感覺好似佢用盡全力忍住唔喊，但係失敗。「呀婷......」我個心嗡住嗡，唔知點解望住佢喊我好心痛。「呀文...你....應承我...一定要..幸福吖...知唔知呀。」佢嘅眼淚冇停過，講完呢句就越喊越犀利。「.....你唔好喊先啦...」車上面開始有幾個人向後望，因為呀婷越喊越大聲。「你...應承我先啦...」「...好...我應承，我應承。」我答。「...咁就好啦...！」佢笑住望住我，但眼入面嘅淚水依然係冇停過。「多謝你...！」佢一講完就錫左落我塊面度，之後即刻用手遮住塊面，勁快衝左落巴士。我係上層望住呀婷嘅背影...一時間個腦一片空白。架巴士唔等我落車就開左，就好似我係失戀之後不停向前行。而呀婷...就係呢個唔屬於佢嘅巴士站停低左。我望住出面嘅一盞又一盞嘅街燈，我突然間諗起Nicole..「多謝你..」Nicole臨上巴士前咁講。「多謝你...！」呀婷臨落巴士前咁講。只期待 後來的你 能快樂那就是 後來的我 最想的

我同呀文係大學同學。我記得第一次見到佢係year1新生註冊日。嗰日落好大雨，我拎住把遮，自己行左入去學校。我對讀大學唔係特別期待，但係成日聽人講大學生活好精彩，所以我都好想體驗下。「喂，快啦，等左你好耐啦。」有個男仔係我隔離對住另一個比雨淋濕哂嘅男仔講。「Sor呀..岩岩去左幫一對母女帶路，佢地好似好趕住去睇醫生。」濕哂嘅男仔講。「收皮啦，靚女人妻炸？」「食屎啦！」淋濕左嘅男仔講完打左佢朋友一下。而家我先睇得清個男仔個樣，佢唔算好靚仔，但睇落好陽光好順眼。聽佢講好似去幫母女帶路？好少有男仔咁有心。佢一米八嘅身高，感覺上好sporty，呢個就係我對佢嘅First impression。當時我仲未知，佢就係呀文。我有時都好羨慕人地有朋友一齊入同一間大學，因為我係中學嘅朋友唔算多，而佢地都同我讀唔同大學。佢地行左係我前面，我亦都跟住佢地慢慢行入去教學樓去註冊。上到去，學校幫我地分左唔同學院同唔同系分開註冊。我望住指示牌，跟住指示牌嘅方向行。「喂，我行呢邊呀！」呀文同佢朋友講。「你搞完call我啦，好似話Ocamp都係今日報埋。」「係呀，咁電聯啦。」岩岩個男仔同我行入同一度註冊，因為都濕得好嚴重嘅關係，佢件衫仲未乾。佢打左個乞痴，我想拎張紙巾比佢，但佢已經自己拎左張出嚟。註冊都要排一陣，我等下等下就望住出面啲雨發呆。「哈哈，師兄多多關照啦～」佢話。「小事啦～遲下有咩都可以搵我。係喎，洗唔洗同你介紹下有咩Ocamp好玩？」幫手註冊嘅師兄話。「唔洗啦，我約左我個fd係出面等，廢時要佢等咁耐。」「好啦！同學，到你啦。」師兄講。「同學？同學！」呀文話。「下...？叫我呀？」我話。「係呀...到你啦，見你岩岩緊發呆」佢對住我笑一笑。「..哦！好！」我話。「係呢，你又係讀呢科？好少見女仔讀呢科Engine喎～」我一邊註冊，佢企左係隔離問。「係呀...我本身讀中學嘅時候對理科有興趣。」「係喎，我叫呀文呀～雖然個名冇個文字...唉唔重要，哈哈。遲啲上堂多多指教啦～」「..你叫我呀婷得啦」我答。就咁，呀文就係我第一個係大學識嘅朋友。「又話驚個fd等～同女仔就傾多幾句，哈哈」師兄笑住講。「哈哈，我驚佢唔識註冊流程炸，見佢發呆嘛。」「你教埋佢，咁我做咩呀？」「哈哈..講下笑姐..哈哈」呀文尷尬一笑。我係隔離聽到都笑一笑，嗰次係我第一次覺得呀文可愛。係之後嘅日子，呀文都會同我一齊。間唔中有幾個都係同major嘅同學一齊，佢地都係呀文識返嚟嘅朋友。佢比我嘅感覺好Social，好識同人相處。因為呀文，我係大學都多左幾個朋友。又一日天地堂。「喂不如上你hall玩呀～」Chloe同呀文講。Chloe都係我地嘅major mate。「下..我間房冇嘢玩嫁喎，但係你地想上嚟hea下都得呀。呀婷呢，嚟唔嚟？」呀文問我。「好呀，我都得」我話。「喂～～～～淨係問呀婷唔問我嫁」Eric奸笑咁對住呀文講。「你條友，唔問你都會痴埋嚟啦～」呀文話。我第一次上呀文hall就係year1，之後已經上到習慣哂，好似係自己hall咁。因為呀文roommate 好少返，佢多數都係一個人住哂成間房，所以我地一有時間就上去玩。記得有一次..因為其他人有堂，所以得返我地兩個係佢間房。「好攰呀...超級眼訓」我話。「你攰就訓我張床啦，唔洗坐係度喎」呀文話。「唔好啦..我件衫污糟呀」我怕尷尬..話哂我都未訓過男仔張床。「得啦～唔怕啦」佢拉住我隻手，帶我去佢張床。「.....」我訓左係佢張床。佢個枕頭有陣佢嘅洗頭水味，係好清新嘅味道。咦.....死啦...我緊張到連鞋都冇除...「..哈哈，傻妹！你未除鞋呀」呀文話，之後好溫柔咁幫我除左對鞋。我雖然中學有拍過拖，但真係冇試過有男仔幫我除鞋。我望住呀文幫我除鞋個樣，嗰次係我第一次對佢心動。「我roommate應該唔會返嚟嘅～我訓佢張床啦」佢講完就訓左係我隔離，因為佢地兩個拍左床，姐係將兩張單人床拍埋左。慢慢，佢訓著左。我望住佢訓教嘅樣...心跳得好快...之後升到year2，我記得有一次我想試下學下有啲著得暴露嘅女仔，著得暴露少少。唔係為左露啲咩，純粹係我覺得佢地著得好靚...返到學校好多男仔都有意無意望住我。「哇！呀婷你著到咁chur呀～放學去蒲～？」有個男仔問我。「唔係呀...我覺得呢件衫靚炸。」「喂...嗰嗰呀婷嚟？著到咁嘅。」「可能人地做ptgf呢，你理得人咁多。」「哇....著到成隻雞咁。」我聽到幾個男仔講，佢地都講得幾大聲。「著到咁都唔知搏咩..明知呢一科多仔」有個女仔講。「呀婷？哇你今日著得咁唔似平時嘅～」我fd嘅其中一個女仔講。「係呀..想試下轉下style」我話。呢個時候，呀文行左入lecture。「哇呀婷～你咁著好靚呀！」佢同我講。「...真嘅？」我聽得好開心。「真呀！超有魅力！」「哈哈多謝」我覆佢。其他人點睇我一啲都唔重要，就算之後佢地將我改左花名做「雞婷」我都唔介意。我淨係記得，呀文話我咁著得靚，所以之後我一直都keep住呢種著衫style。只有你看我的眼光和別人不一樣我的心屝 只為你開敞

Year2嘅summer sem，呀文拍拖了。佢玩ocamp做組爸識左個女仔，佢地冇幾耐就一齊左。當時呀文仲同我講，話佢好鍾意呢個女仔，覺得佢地好夾。當初都有人問過我做唔做組媽..如果我知呀文做...我一定會同佢一齊做....佢拍左拖之後，我地十年都唔上佢一次hall。一嚟我地上天地堂中間嘅時間呀文都會拎嚟陪女朋友，二嚟佢間房多左個女仔長期係度，我地都唔好意思上去。有一排我地好鍾意上完朝早堂就去飲茶。有次呀文話想帶埋佢女朋友嚟一齊食，因為佢都得閒。其他人都好歡迎佢女朋友嚟，咁我都冇理由話唔想，就當睇下咩女仔咁犀利，呀文會睇得上。「Hi～我叫呀喬。我唔會阻住你地呀嘛..？」佢話。我仲以為會係好靚女，點知係好普通嘅一個女仔。「唔會唔會～坐呀坐呀！我叫Chole呀」Chloe好好客咁話。「Hello～我係Eric」正當我想介紹自己嘅時候，呀喬開左聲。「咁你一定係呀婷啦～」佢話。「係呀..你識我嫁？」我答。「冇呀我成日聽呀文講起你～」「..哈哈..係咩..」我話。呀文會係佢女朋友面前提起我..？佢究竟會同個女仔講啲咩，我好好奇。「好啦，快啲食嘢啦，凍哂啦～」呀文話，之後佢夾左舊燒賣比佢女朋友食。我睇得好唔舒服...點解咁普通嘅女仔可以做呀文女朋友...如果佢係一個靚女或者我都會輸得心服口服。嗰一刻我真係好唔甘心..我自問冇一樣嘢會輸比個女仔...純粹係因為我冇玩Ocamp..當時我真係咁覺得，後來我先發現，一個男仔鍾意一個女仔係唔需要原因。嗰次係呀文第一次帶女朋友係我面前。當然，我咁講得，因為唔只得一次。當我已經習慣左呀文有女朋友嘅時候，有一日上上下堂佢無啦啦同我地講話佢地分左手。原因好似係因為性格不合，佢話個女仔好固執，佢地成日都嘈交。而我地幾個嗰日就即刻約左夜晚飲酒。我本身唔係特別叻飲酒，但讀左大學之後好似大家都好鍾意約飲酒，所以就飲多左好多。當然，呀文失戀，佢想做咩我都一定會陪住佢。嗰晚我地飲左好多，而我第一次見呀文咁唔開心。望住佢個樣，我個心乸住乸住好唔舒服。一嚟係因為我唔想見到自己最鍾意嘅人咁樣..同時我好似咩都做唔到咁，無力感好重...我不斷係度諗要做啲咩佢先可以冇咁唔開心。二嚟係我唔甘心呀文為左個襯唔起佢嘅女仔而唔開心..聽呀文講，個女仔明明就成日無理取鬧...點解呀文就咁鍾意佢。飲下飲下，我都好唔開心..開始會諗我係咪應該進取啲..反正呀文而家單身...就咁又過左半年。呢半年我同呀文嘅關係再Close左啲，我覺得係因為我主動左，再個人開朗左啲。以前嘅我比較鍾意收埋自己嘅諗法，而家嘅我更加勇敢去表達自己。我一直都覺得，如果冇識到呀文，我一定唔會好似而家咁。佢就好似一直令我成長嘅人，那怕我只係跟住係佢後面..當我以為我地會慢慢發展嘅時候，呀文又再拍拖了。佢返Part time識左個女同事，個女仔唔係同我地讀同一間U，所以呀文成日過去佢度搵佢。呀文開始走多左堂，有時甚至乎成個禮拜都唔會見到佢。慢慢我地開始生疏返..唔上堂見面就好少會私底下pm傾計..講得都係問下我上堂Professor 有冇派midterm ，幾時要上Lab嗰啲嘢。我見佢有女朋友，都唔敢隨便約佢出嚟..廢時人地以為我有咩居心。我開始慢慢接受左現實，我有同過兩個姐妹講我單戀呀文嘅事。佢地都叫我唔好為左呀文而浪費自己嘅青春，我有嘗試過同單獨男仔出街，但心入面硬係有呀文..直到有一個男仔對我好好。佢係我識左呀文之後，第二個對我好好嘅男仔。我地有出過幾次街，佢比我嘅感覺都幾好，慢慢我對佢產生左好感。而我知道，我心入面仍然係有呀文..但係我決定比個機會個男仔，當比個機會自己放低呀文...我可以跟在你身後像影子追著光夢遊我可以等在這路口不管你會不會經過

我同個男仔開頭都正正常常拍拖。間唔中去下睇戲，溜下冰，去下Cafe坐。直至有一次我拖住佢係學校行，咁岩嗰日呀文拖住佢女朋友見到我地。我唔知點解有股衝動鬆開佢隻手....我竟然真係鬆開左...點解我會咁驚比呀文見到我拖住另一個男仔。明明我以為我已經放低左佢，點解一見返佢我又係控制唔到我自己..鬆開手嗰刻我先知道，我個心從來都冇離開過呀文。之後我同男仔主動講左分手，佢好似一早就知道我心有所屬，佢冇怪過我，只係話希望我真係可以幸福。當時嘅我都唔明點解個男仔唔嬲我，後來我先明白到，愛一個人..真係可以蠢到為左佢而放棄自己。我分左手之後有專登係大學同學Group入面講，話唔開心想約大家飲酒。當然，我最主要係想知道呀文會唔會因為我分手而關心我，同埋好想借呢個機會等佢陪住我。嗰個星期五晚我地幾個人落左去尖沙咀嘅吧，呀文話因為佢女朋友唔比佢嚟，所以佢未必嚟到。我聽到好心痛..好似我做嘅一切都係冇意思咁，究竟我要單戀佢幾耐，我要付出啲咩佢先肯鍾意我..那怕佢只係鍾意我嘅身體..我都願意為佢付出..「Sorry呀...岩岩同佢嘈完，咁遲先嚟」呀文話。佢最後都係為左我而出現...！我就知道你會嚟..我等左你好耐了..「唔緊要呀～你肯嚟已經好比面..哈哈」我話。「傻啦！你失戀喎！咁大件事我點可以唔嚟！女朋友嬲我都照嚟，夠哂義氣啦掛！」呀文話。「..哈哈...」義氣嗎....？原來係因為夠義氣..？你就真係一秒都冇鍾意過我..？嗰晚我係咁飲係咁飲，大家都以為我因為同個男仔分手而飲。係呀，我係失戀呀，不過男主角係呀文。之後呀文不斷氹我、安慰我，而我好享受呢種感覺，即使佢唔知我唔開心嘅原因係因為佢。識左佢幾年，呀文都仲係好似我岩岩識佢咁溫柔..咁識得體諒人。之後我話想去海旁，我地由諾士佛台出發行去尖東海旁。行到一半都未到我就支持唔住，呀文扶住我，我嘔左好多嘢落地下，甚至有啲嘔左落佢隻手。佢用另一隻手幫我掃背：「冇事呀嘛..？」佢問。佢完全冇介意我啲嘔吐物。「...嗯..我ok...」「真係Ok？..我送你上的士啦，唔好去海旁啦」「我..個頭有啲痛....」我話。唔係講大話，個頭真係好痛。「..唉..我陪埋你返去啦，佢地又唔順路」「好..」點解你唔係鍾意我，但又要對我咁好...你知唔知就係因為你咁..我先冇辦法唔愛上你...你真係....你真係.......我一路諗一路喊。嗰次係我第一次係佢面前喊。「...做咩啦...你又諗起你ex..？」「.唔係呀...我冇事」我同佢一齊上左的士。「...」我feel到呀文都唔知應該點氹我。可能飲左啲酒，我開始大膽到將我個頭挨係佢心口..雖然明知佢有女朋友。但係..佢冇推開我。挨係佢心口之後我好似冇咁唔開心..有種感覺係好似呢一刻，呀文只係我一個人。呀文..多謝你嘅善良，令到我都可以分享到屬於你嘅溫暖。無情人做對孤雛 暫時度過坎坷苦海中不至獨處至少互相依賴過行人路裡穿梭 在旁為你哼歌你永遠並非一個

之後同樣嘅故事再重複多一次，呀文再次分手，我繼續去陪佢飲酒..直至佢遇到Sophia，呢個改變佢嘅女仔，更加係一個我曾經以為係呀文嘅結婚對象。其實係嗰陣我對呀文嘅感情已經慢慢放低左，可能係因為個人成熟左，冇以前咁執著一定要同佢一齊。所以佢識到Sophia嘅時候，我係真心鄧佢開心。佢地係外人眼中一直都係好sweet同好襯，我地圍內都成日話佢地兩個一定會結婚。只不過冇諗過四年後，佢地發生左嗰件事...呢幾年我都有拍過兩三次散拖，最後都分手收場，但我都冇特別去強求話要拍拖，反而係將心機時間放左係事業上面。我好享受好投入工作，而都有唔少男仔追過我，但我對佢地都冇咩feel。「一陣得唔得閒？」有一晚，呀文無啦啦wtsapp我，已經係夜晚9點，佢咁夜搵我做咩？「得呀，做咩呀？」「陪我飲酒？你得就10點尖沙咀見啦」佢話。「好...你等我，我換件衫就出嚟」我答，本身諗住沖涼，但見佢約得咁急..應該係有心事？唔通佢同Sophia嘈..？我一邊諗緊一邊是但係衣櫃拎左件黑色嘅背心，換完衫即刻搭車去尖沙咀。呀文send左佢係邊一間酒吧比我，我一入到去就見到佢背影。「做咩事啦...」我問。我隱約有啲唔好嘅預感...因為我行埋去，見到佢呢種表情，分明就係每一次分手嘅樣嚟。但係佢今次唔開心嘅程度，比起之前每一次失戀都更加誇張...我都feel到除左傷心，仲好嬲緊。「陪我飲先啦。我唔想講嘢住..」佢話。佢呢種感覺比我覺得好鄧佢心痛，究竟發生左啲咩事。「哦...好呀～」我答。然後一人一杯飲左。我飲左一杯之後突然間醒起點解得我地兩個人：「其他人呢？」我問。「佢地全部都唔得閒..都係你最好...次次我一叫你都會即刻出嚟」聽完呢句我有少少開心..「好啦，咁我陪你飲！」之後我地不斷飲不斷飲，直到我覺得呀文已經頂唔順...我自己都有開始酒精上腦，開始wing wing地。「我送你返去啦..」我真係唔忍心淨係送佢上的士..佢分分鐘落唔到的士。我突然間諗起幾年前有一次我分左手扮唔開心，我地又係咁，嗰陣我仲大膽到挨住係佢心口....但呀文呢幾年好似都冇咩點變...係個樣成熟左幾年，嗯...好似靚仔左....好似更加有男人味...死啦，我無啦啦又諗埋啲咩...的士去到佢屋企留下。「起身啦，呀文！返到屋企啦」我叫醒佢。「....唔係呢度，司機..唔該....去XX道XX大廈呀...」「下..你搬左屋咩？」我問佢，佢冇覆我。我好驚係佢未酒醒，亂咁講左個地址，但諗諗下又應該唔係..所以我跟住司機去到呢一個地方。「文，到啦..」我再叫醒佢。「嗯...行啦」我扶住佢落的士，佢都慢慢拎左條鎖匙出嚟，再行入大廈禁。開門之後我見到佢屋企睇落好靚，應該係有裝修過...佢幾時搬出嚟住嫁..？死啦，Sophia會唔會係入面。我即刻有啲驚，諗住放佢入屋就算。點知佢呢個時候可能企唔穩，佢抱住左我，仲越抱越實。係呢一刻，我好耐都冇心動過嘅小心臟，又開始慢慢跳動...點解...明明過左咁多年，佢仍然係咁令我心動。但我唔可以比佢咁做...因為佢有女朋友。————————————————————「...嗯...你醉啦，唔好咁先啦」我邊講邊推開佢。「我唔想理，我咩都唔想諗，我淨係想有人陪」佢話，然後佢雙手繼續抱住我訓左落床。呢次係我第二次上佢張床，幾年前一樣...我都係冇除鞋就上左去。但理智話比我知，我唔可以再繼續係咁。「我..送左你返嚟嫁啦..我要走啦」我繼續推開佢，但佢好大力。「陪我..」佢又講，我心跳得越嚟越快，好似當年我係佢hall張床一樣..我身體開始冇再爭扎，但我內心就不斷上演一次又一次天使同魔鬼嘅角力。「你冷靜啲先..？我陪多你一陣真係要走啦..」我咁答佢，天使羸左少少。「今晚唔好走好冇，我真係好需要你」呢一句又令惡魔即刻跳返出嚟。我識左呀文咁多年..今次係我第一次聽佢話佢好需要我...「呀文..你同我講發生咩事先啦，飲左成晚酒你都冇講過。你同Sophia嘈？」我真係好想知佢地之間發生左咩事。「可唔可以唔好再問..我真係唔想講住」佢呢句有啲惡，搞到我唔敢再問..「哦..」我唯有聽佢講。「就陪住我..好冇？」「嗯..」我就咁就應承左佢，收埋左係心咁多年嘅感情再一次蠢蠢欲動。佢再去雪櫃拎酒，我都配合佢再飲。「飲！」我開始醉...唔得啦..我好攰了...然後我訓左落佢度。迷迷糊糊入面我好似feel到佢掂我，唔知係錯覺定係咩，但我真係頂唔順了...「呀婷..？」呀文叫我。咦..我幾時又係返佢張床上面。「我..訓左幾耐？」我問。「我諗半個鐘姐」「你....err..err..有冇對我做啲咩..？」我唔知點解自己咁問，可能係臨訓著之前好似feel到佢掂我。「下...冇..我...扶你返床炸。」「...哦...」如果你想摸..我都唔介意，因為係你。我諗返起當初因為我嘅被動，令一次又一次錯失呀文。可能因為飲左酒，我講左啲完全唔知點解自己會有勇氣講出口嘅嘢。「呀文..」我問佢。「嗯？」「你..真係...連摸都冇摸我..？」我問佢...你可以摸阿..「冇呀..」佢答。...連我醉左都冇對我有慾望咩..？「咩我真係咁差咩..」我問佢。「唔係呀！你明明就好靚..人又好...只不過..我唔想襯你醉...嗯...」哈哈..傻仔，就算我醉左，我都唔介意比你。「你同Sophia分左手..？」我想知...話比我知你分左...咁我就可以心安理得咁擁有你一次...今次，我唔會再讓。「唔知..」佢答我唔知，但我了解佢。既然你地分左手，咁我冇包袱了。「...如果分左手就好了..」我背住佢講。呀文，你聽到我心聲未。佢慢慢爬左係我上面，我真係再忍唔到，好似將咁多年積住嘅感情一次過爆發。佢控左塊面過嚟，我好配合咁合埋眼。等佢等左咁多年，錫落去嗰一刻對我嚟講，終於值得了。呀文，為左你，我咩都可以比你。你就好似當初讀緊大學嗰個你一樣，再一次將我拯救。只不過，今次我知道我冇可能一直擁有你那裡無人被嫌棄 那裡無人被人欺浪漫溫馨一世紀 那裡只得我共你勝過絕美的晨曦

嗰晚，我感受住佢嘅體溫，好似令我咁多年嚟嘅心結解開左。我好清楚自己唔係佢邊個，都好清楚佢同我做愛唔係因為愛我。但係當我同佢做過之後，我好似滿足左自己心入面嘅魔鬼咁。當你擁有過了，試過了，就唔會再唔甘心。我從來都冇後悔過愛上呀文，即使佢從來都冇愛過我。但因為係佢先令我成為而家嘅我，一個更堅強、更愛自己嘅呀婷。多謝你，呀文。我知道過左今晚之後，我地嘅關係會唔一樣，而我下左決心去斬斷呢一段冇可能嘅關係。以我對呀文嘅了解，佢一定會怕麻煩怕面對，因為我知道呢個係佢缺點之一。所以我最好都係而家走啦..都天光了。正當我諗完一大輪，諗住起身嘅時候，呀文郁左。佢起左身刷左牙，之後換件衫就出去。我廢時佢尷尬，所以我繼續扮訓。佢出左去之後，我發現佢寫左張紙仔比我。「我有多套牙膏牙刷，你想用就拎啦～我約左個Fd，所以走先啦，你當自己屋企就得」。我刷左牙，琴晚飲左好多酒..所以而家好想食啲嘢。我落樓之前send左個Message比呀文。：「琴晚嘅事..sorry ah..」我咁講，係因為我唔應該借佢醉而同佢做愛。同時我唔想佢咁內疚，如果我同佢道歉，咁就好似幫佢分擔左少少內疚感。我落左樓，諗住是但搵一間茶餐廳食早餐。點知..我一入到去就見到呀文同佢朋友。「咁岩呀..」佢好尷尬咁話。「介唔介意..一齊坐？」我問，我知道佢會尷尬，但係我都想同佢地一齊食。之後我地食飯嘅時候我見到佢Wtsapp震左好多下，應該係Sophia 啦..？「..佢搵你？」我問。「....嗯..」「哦..」好似答得有嘅尷尬..但我唔知點覆佢好。我而家只係想關心下佢，而唔係呷醋嗰種。之後佢朋友走左，佢死都話要請我食早餐，但我一直拒絕。最後佢都係請左我，我諗佢係因為想為左琴晚嘅事道歉，但傻啦，我邊度嬲得落你。我而家先醒起我留左屋企鎖匙係佢度冇拎，佢同我一齊上返去。「係呢..琴晚..」我問佢。我唔係想怪佢，更加唔係妄想佢會比承諾我。我只係想知道，我琴晚，有冇減輕到佢失戀嘅痛..「琴晚我地咩都冇發生過..好冇？」佢問。「哦..嗯..好呀.......發生左啲咩？我唔記得哂啦」岩岩先諗住灑脫..點解我呢一句一講出口就咁心痛。我知道佢咁講純粹係為左唔想令我地嘅關係破裂，但要我忘記，冇可能。你可唔可以唔好當咩事都冇發生過..我唔介意唔係你女朋友，但我想你記得我，想你呢一世都記住我 。那怕我只係你生命入面嘅一個小配角，我都想你有一日得到幸福嘅時候，有一刻會諗起係你生命入面，有過咁樣嘅「呀婷」。因為而家呢個「呀婷」好快就唔會再係咁，我想你記住而家呢個深深愛住你好多年嘅我。「好啦..咁..我返去先啦」我再唔走，我會忍唔住想擁有你。「嗯，小心啲啦～掰掰」「掰」我話。我返緊屋企嘅途中，佢wtsapp我。「唔洗道歉呀..你都冇做錯。」「咩呀？唔明你講咩，琴晚我返左屋企訓嘛～」我決定左了，只要留係你回憶入面就夠了。「Haha ok！下次再飲啦！」佢話。「好吖～下次再約。」下次我都唔知有冇勇氣再同你飲酒。不過算啦～陳綺婷！諗咁多做咩，船到橋頭自然直～今日之後，我地唔再一樣但對我嚟講，係一種解脫我終於了解自由不是都是心碎了後才懂是安靜的時候是沒有人守候也不需要任何人在身等候我終於了解你我是最美麗的擦肩而過沒有了你的我還是一樣灑脫如果有一天再遇見你時候我會微笑點頭

一個禮拜後嘅星期五。呀文又問我星期日得唔得閒..今次我冇即刻覆佢話我得，因為我唔知應該要用咩身份去面對佢。我冇辦法用朋友嘅身份再陪佢飲酒，因為我已經決心放低佢。我都唔容許自己同佢維持住肉體嘅關係...嗰次就當係一個句號，一個暗戀多年嘅結局。冇諗過佢會咁快又搵我，我仲要為我地會至少好幾個月唔講嘢。我熄左Wtsapp，冇覆到佢。然後隨便打開ig睇下...點知比我見到Sophia嘅Post。原來...係Sophia識左另一個？唔怪得嗰日佢咁唔開心...我突然間好同情呀文。如果佢係比人背叛嘅..咁佢應該好難受了....點算...好想陪住佢..好想抱住佢同佢講：「冇事..我係度」，但係我明明應承過自己要放低佢。我覺得自己好煩，好想放手...今次唔係好唔甘心..而係..我好唔捨得。有啲人註定就係命運安排嚟同我地相遇只係命運唔記得左將佢留係我地身邊我熄左部手機，訓左係床上面咩都唔想諗。慢慢我就訓著左...「起身啦呀女！」「呀女！起身啦！」我隱約聽到我呀媽叫我..「...嗯..？做咩啦..今日唔係星期六咩..」我話。「係星期六！但係今日咁重要嘅日子你都唔記得？」「下...咩日子呀..？」「你今日同呀文行禮喎，你都唔記得？！」「行禮...？我...同呀文..？..」我聽到即刻精神左。「你講多次..？！」我問我呀媽。「同呀文行禮！你再唔起身就遲啦！遲到好樣衰嫁！」「好..好好，我而家就起！」我即刻衝左起身。一出房門，我就著左件婚紗行入教堂。個過程有啲奇怪，得我自己慢慢行入去...但係唔重要，要只係同呀文一齊就得了。我望一望兩邊嘅座位，呀文嘅每一個Ex都係度，佢地笑住拍緊手...係祝福我地？咦..但係，點解有幾個我唔識嘅女仔嘅？佢地係呀文啲朋友？咦咦咦...等等先，呀文呢？「我係度呀，傻妹～」呀文突然間係後面抱住我。「你係度就好啦..」我笑住講，然後捉實佢抱住我隻手。我另轉面，呀文著左套好靚嘅白色禮服，佢嘅高度同身型，著禮服真係好好睇...我攬住左佢。過左一陣..「好啦..我要走啦」呀文話。「下...你要走去邊..你唔準走呀..」呀婷話。「有人等緊我阿..我真係要走啦..」「咁...可唔可以..同我結埋婚先..」我問。「...嗯！」然後神父開始講佢嘅對白....「你願唔願意嫁比呢個男人？愛佢、忠誠於佢，無論佢貧..」「我願意！我願意我願意！」我係神父講到一半嘅時候就已經搶住講，然後神父望住呀文。「你願唔願意一直活係陳綺婷小姐嘅回憶入面？」神父話。「我願意」呀文好堅定咁講。等等先..神父講咩話...？點解唔係話娶我嘅....「呀文..！呀文！」呀文個樣慢慢變濛，周圍所有嘢都越嚟越濛...「今次，我真係要走啦。呀婷，你一定要堅強」呀文講完就唔見左。我不停喊不停喊，成個教堂得返我一個係度喊...直到有個人掂我膊頭同我講。「呀婷，辛苦你了，我以後會好好保護你，唔會再比你喊了...」係一把好好聽嘅男人聲，但係我肯定唔係我識嘅人。我另轉頭想打開眼望清楚佢個樣嘅時候...我望到我間房，我先發現原來係發夢...但係點解咁真實..我眼角仍然有淚水。我起身諗住洗個面，望到鏡入嘅自己隻眼好紅好紅..我夢到呀文了。到星期日，我都係忍唔住問下呀文今晚點....「今晚你想幾點出嚟？」我問佢。「呀婷..Sorry呀我今晚可能去唔到...因為我唔記得咗屋企人生日...」佢答。我唔肯定佢係講大話定點..都唔重要了，但係我知道佢唔需要我了...我突然間諗起今朝個夢...係喎...呀文話有人係度等緊佢，但嗰個人唔係我..陳綺婷，夢，要醒了。夠了，我好討厭呢個你。我也知越是幻想不准想你更記得起我在故意去將苦澀替代寂寞滋味

過左一排，我地班大學同學約食飯。「可以呀～你地想幾時？」呀文係Wtsapp group話。「我都ok~」我覆佢地。希望今次我真係可以用朋友嘅身份去面對呀文，我應承自己，一定唔可以再係咁蠢。食飯當日，呀文話因為佢要OT所以會遲到。我都仲係公司未走，所以都會遲到。我決定主動約佢一齊過去！同時我逼自己主動去面對呢段感情。因為我地係旺角食飯，呀文係港島返工，所以我約左佢係尖沙咀。而我公司就係尖東，所以係佢去旺角嘅必經之路。我戴住藍牙耳機，由百週年紀念公園嗰邊慢慢行去麼地道嗰邊嘅尖東站。行下行下，耳機入面播緊李聖傑嘅「手放開」..唔知點解成日聽歌都聽到啲好岩情景嘅歌詞...我將耳機較大聲左，直至個音量大到我除左音樂以外咩都聽唔到，咁樣我先可以完全投入。看著往事　一幕一幕　再次演出你我的愛我諗起嗰晚，我地嘅第一次你要的愛　我學不來　眼睜睜看情變壞　人怔怔看情感慨好似無論我幾努力都做唔到你愛嘅人當眼淚流下來 傷已超載分開也是另一種明白我記起我為你流嘅眼淚..你竟然以為係為第二個男仔而流我給你最後的疼愛是手放開要放手了，一定要感情就像候車月台　有人走　有人來我的心是一個站牌　寫著等待唔可以再纏住你了，我想等到一個愛我嘅人我行到月台，停左首歌，慢慢除低我嘅藍牙耳機。放低耳機嗰一刻好似連我剩低嘅執着都放低埋，而呀文就係前面行緊過嚟。「呼..」我深呼吸左一下，你得嘅呀婷！「HI～快啲行啦，我地遲哂到啦」我盡力用朋友嘅語氣講。「好呀」佢話。我地入左地鐵之後個車廂勁逼..我離啲扶手好遠，周圍又好多人，所以冇得扶住..中間停幾個站嘅時候架車勁Chok..我嘗試企穩少少。但係因為我著左對新嘅高跟鞋。所以唔小心撞左落佢度幾次。臨到油麻地嗰陣佢驚我跌，攬住左我膊頭...以前嘅我或者會覺得佢對我特別好，甚至乎幻想覺得佢都鍾意我。但我依家已經唔會再好似以前咁蠢了..上到去又有同學抽我地水，問我地係咪一齊。我諗起year1嘅時候，當佢未拍拖嘅時候，大家都成日咁講。過左咁多年我先知，原來佢從來都冇愛上過我。食飯嘅時候我見到佢枱面上部手機show左個tinder嘅通知，所以我問起，原來佢一直都有玩...唔怪得唔需要我陪佢，佢已經自己搵咗其他人嚟取代我嘅位置..之後佢哋講起呀文失戀，問起佢失戀嘅原因。我見呀文唔知應該點答好，所以今次到我幫你啦，我嘅好朋友。「人地啲傷心事你就唔好問啦」我話。我同佢搭巴士返去嘅時候，佢好似好唔開心。我諗緊係咪因為佢仲未放得低Sophia，就算作為朋友，我都應該關心下佢。「你冇嘢呀嘛...最衰都係佢地啦，無啦啦又提起你啲嘢」我問。「冇嘢呀～佢地都係好奇姐，由佢啦」「真係冇嘢..？如果你唔開心我可以陪你呀，你想嘅我隨時奉陪」就幾似當初一樣，只不過...我會...盡力..以朋友嘅身份..「哈哈，好。但係唔洗啦，我過得好好」佢話。邊有人分完手會過得好...定係佢已經識左個新女仔。「因為識到新嘅女仔..？」我問。「......」「唔係啦..」明明就係...你點解可以咁快又識到女仔。咁我呢..？我等左你咁耐..你每次分手我都係你身邊。你嗰啲ex陪左你幾多年？半年？一年？我呢！我陪左你八年啦..！我唔介意，我真係唔介意等，但係點解你要靠識其他女仔嚟取悅自己。你玩交友app明明就係為左搵陌生嘅女仔取暖...連我都唔介意比埋我身體你，點解你仲要去搵其他人。就算你唔愛我..你都至少唔好咁快鍾意左其他人呀..呀文...你真係好衰！好乞人憎！你知唔知你一次又一次Hurt得我好痛呀！！點解我仲會咁蠢去愛上你咁多年...仲要蠢到為左你而放棄我嘅姻緣..「佢好靚嫁..？」同當初你拍拖一樣，我好好奇究竟點解你會咁快鍾意左人...我覺得好委屈....好辛苦.....好心痛....好窒息...我一直以為自己可以堅強去面對..每次都自以為是，覺得自己放低左...。我開始忍唔住，情緒好似就快崩潰...但我唔想喊...一喊就好似認輸咁......唔得啦...嗚.....「都話唔...」佢好似見到我喊。佢拎左包紙巾比我。「做咩啦...」「冇...事...」你唔好關心我..你由我啦。我用盡全力都忍唔到，啲眼淚好似缺堤咁不停流出嚟..「呀婷.......」佢話。唔好可憐我....「呀文...你....應承我...一定要..幸福吖...知唔知呀」我最後都係唔忍心鬧佢...明明佢咁衰...但係我想係佢心目中留低最後一個美好嘅印象...「....你唔好喊先啦...」「你...應承我先啦...」我到最後，都係想你幸福...明明你咁樣對我...但係係你面前，我永遠都唔會自私到...所有嘢都係為左你.....全部嘅愛都比哂你..一啲都冇留比我自己..「...好...我應承，我應承」佢話。「...咁就好啦！」我嘗試笑，今次我要自私一次，想係等你以後都要記住我，記住呢一幕。「多謝你...！」我錫左塊面佢一啖。今次，我要你知道...我對你嘅心意。我要你內疚一世....我要你知道有個咁鍾意你嘅女仔暗戀左你八年，而你hurt左佢好多次...因為你內疚嘅時候，就會諗起我。但係我都真係多謝你，多謝你令我明白自己係幾咁蠢...。都多謝你令我睇清楚你，所以我先唔會再浪費時間係你度。我以後只會好好珍惜每一個機會，唔會再等一個唔愛我嘅人。如果你從來都冇愛過我咁你都唔再值得我愛你了我跑左落車，拎起左部手機。「遭封鎖聯絡人所傳送的訊息、通話、或動態更新將不會在您手機上出現，也不會傳送給您。」「封鎖」我禁左落去...呼....完了..終於完了。如果愛你要放下自尊不必了　我沒埋怨明日你　成為我 舊記憶那污點如多了我會變混亂 不必給我　這些溫暖離別你　無限遙遠今生今世我們都不見

落左巴士之後，我仲停留係呀婷錫我嗰個畫面...我點會唔知佢對我有好感，但係我冇諗過會係咁樣收場。我曾經有諗過會整喊呀婷，始終嗰一晚我食左佢....但係當佢配合我扮唔記得嘅時候，我以為件事會就咁告一段落。唉屌..我做乜撚嘢呀...貪嗰晚爽，想要人陪...搞到同呀婷而家咁。沖左個涼，我上返自己張床。望住呢一間房..我回憶起當日同呀婷嘅經歷..如果我當晚冇搞佢，我地係咪會繼續咁fd？..我開始覺得好內疚..佢係我異性入面最好嘅一個朋友。平時suppose有呢啲事發生，我就係搵佢飲酒吹水..但係而家女主角係佢...我應該點。我好無助...當你親手摧毁左你唯一嘅樹窿，你已經唔知可以搵邊個傾訴，嗰種有苦冇得呻嘅感覺真好難受...。記得呀婷話多謝我？多謝我啲咩...？死啦我覺得我點都要搵返佢問佢有冇事..唉...麻煩了今次，自己攞嚟衰。「冇嘢呀嘛..？」我打完又Delete返。都係唔好咁問。「呀婷..想唔想再出嚟飲酒？」屌，好唔知想點..咩想唔想出嚟飲酒..我仲有面見佢咩..，都係唔好咁打。「呀婷..對唔住..」咁好冇呢...唉..好似好突兀咁，咩都唔講無啦啦道歉..頂！呢樣又唔好，嗰樣又唔好..點打先好。我諗左好耐好耐，最後決定：「呀婷，你得唔得閒傾個電話..」我決定打比佢問，唔想淨係用Wtsapp。一send左出去，一個剔。唔通佢訓左？..應該係啦，而家都咁夜了。算啦，聽日再搵佢。第二日一樣係一個剔，直至我覺得有啲唔對路，我用手機打比佢都即刻飛留言。死啦..佢會唔會有咩事..萬一佢諗唔開..屌！唔好呀！我開始用IG去搵佢，但我search極都search唔到佢。冇理由嫁..我記得佢個ig名嫁，定係佢改左？之後我逐個逐個follower搵，都係搵唔到..呀婷你唔好有事呀..！！！「呀婷del左IG？」我wtsapp問Chloe。「下，唔係呀，我仲見到佢喎。佢琴日先po完嘢」佢話。「哦..，我搵到啦，岩岩Bug左 lol」我扮。「haha okok」Chloe話。原來.....呀婷...block左我。我個心好唔舒服..嗰種感覺有少少似分手..。唔係普通分手嗰種，如果你有試過好突然咁分手，你就會明呢種感覺。姐係前一日你仲以為同佢好地地，後一日已經好似失去左啲好重要嘅嘢咁。原來呀婷對我嚟講係咁重要...就算佢唔係我女朋友，我都唔想佢離開我嘅世界。呀婷..陳綺婷...你可唔可以返返嚟..「喂大佬呀，你對人做過啲咩呀？你仲期望人地會同你做Fd？」我心入面嘅另一個自己咁講。「咁..我真係唔想冇左個朋友」「你唔做都做左啦，有得後悔咩？」佢話。「我知冇得後悔，但係..」「但係？你到而家仲係咁撚自私」「我自私..？咁Sophia唔自私咩？你識條撚咩！」「佢出軌你就要咁對呀婷？你唔開心想取暖你想食女我明，但點解要搞呀婷？佢係你best friend呀，你利用佢鍾意你而食佢？屌你老母你仲有冇人性呀？」佢話。「我...」當你連自己都原諒唔到自己你又點敢奢求人地嘅原諒我發現我駁唔到自己，我究竟係有幾仆街先會食左呀婷。失戀之後一直都好想報復，好想比Sophia見到我冇左佢我一樣大把女仔，一樣可以好瀟灑。所以我去Club又好，同呀婷、Nicole過夜，我都一一偷影Snapchat 比佢睇。唔係影裸照，純粹影住我攬住個女仔。而佢每次都有睇過我嘅相，但從來都冇覆我。而家睇返都覺得自己好撚幼稚..仲要想報仇，點知第一個就傷害左自己嘅朋友。呢個時候我真係好需要一個傾訴對象...我打開手機，而家先留意到tinder有幾個通知。係Rachel。「我收工啦～今日勁攰..有隻狗狗唔肯打針..！」- 下午 06:21「你今日好忙？」 - 下午 10:18「做咩啦..係咪有啲咩事？」 - 上午 00:34「我訓啦..你有咩事就搵我啦」 - 上午02:36「Sorry呀，琴晚發生左啲嘢，所以冇覆到..」 - 下午01:45 我覆返佢。「唔緊要呀～我都估到。做咩啦..？係咪好大件事？」 - 下午 01:50「我好想搵人講..但唔知應唔應該同你講...」 - 下午 01:50「關於咩嘅？」 - 下午01:50「關於..感情..」 - 下午 01:51「可以呀，唔怕喎！我好叻守秘密嫁！我啲Fd都好中意同我講感情嘢haha」 - 下午01:51就係咁..我決定同Rachel呻我嘅煩惱。愛你的那一個　傷你的那一個誰才是你愛情中的伯樂放棄了這一個　然後等待著下一個最後哪一個讓你最捨不得

「你真係想聽？聽完可能你會對我改觀」我話。「想呀，就當了解你多啲～」Rachel 話。「我夜晚再同你講？因為有排講..我而家做一做嘢先」「可以呀～我今日全日都得閒。你星期六都要做嘢咁慘嘅..」「係呀，趕緊大project，冇計。我再搵你呀～」「好～」到夜晚，我地又講返感情問題。「我覺得自己變到好差..」「點解咁講呀..？」佢問。「我上次咪話我分左手冇耐嘅..」「你識左第二個？」「唔只..我仲...唉」之後我將所有嘢一五一十咁講哂比佢聽。當時我諗，如果佢聽完會對我改觀而唔再同我傾嘅，我大不了搵過個人傾。雖然Rachel 係個幾好嘅聆聽者，冇得同佢傾會好可惜。「呀婷真係好慘..」Rachel 話。「我到而家都好內疚...好後悔自己咁做。但你覺得我應唔應該搵返佢..」「我覺得唔好啦..佢既然刻意避開你，就證明係佢主動搵返你之前都唔想你搵佢。我諗..佢要咁做都要鼓起好大嘅勇氣」佢答我。「你係咪覺得我好賤，如果係嘅我都唔介意」「你係衰啲嘅..但係始終有苦衷嘅，我都明白」「你真係冇覺得我好賤咩..？」我再問。「好多男人都係咁嫁啦，我都見唔少。往往一次分手就可以改變一個男人嘅愛情觀，但明明咁樣對佢以後識到嘅女仔好唔公平」Rachel話。我冇諗過佢講啲咁成熟嘅嘢，佢一直以來都好似比到妹妹嘅感覺我。可能係因為佢個樣睇落比較細，我下意識當左佢係細我幾年。「係嘅..你講得岩」「冇過冇嘢喎，我反而開心你會同我講～」佢話。「多謝你先...」「傻啦小事。」之後我地一路傾，我講完呀婷就諗住講Nicole，但我地已經講到就嚟天光都未訓，然後我發現佢好似訓著左冇覆我。係喎..Nicole你而家過成點..我將部手機放埋一邊然後合埋眼.....我突然間有啲掛住佢..係掛到訓唔著嗰種，因為佢真係有種吸引力令我沉沉地。我回想緊一幕又一幕同佢一齊嘅畫面，我地出街嗰陣真係好似情侶...但係點解佢咁耐都冇搵返我，係咪純粹攞我嚟攝時間....諗下諗下我訓著左。你心目中，究竟當我地係咩關係第二朝起身我忽然有個念頭，我想試下搵到Nicole個IG，然後如果我搵到之後禁follow佢，佢會唔會accept我呢..？我打開IG，禁去Search嗰度，見到search history 有呀婷個IG...唉..呀婷..，佢連道歉嘅機會都唔比我..。我發左陣呆之後就開始試下搵Nicole嘅IG，既然佢識賢狗，會唔會可以喺佢度搵到Nicole呢？我開始由賢狗嗰七百幾個Follower度搵，我嘗試search唔同Key words... “Nic “, “Nicole”, ....，冇個似。然後我再搵佢嗰五百個Following...屌..又冇。我見今日星期日，我又冇咩嘢做，我決定逐個逐個搵。男人有時為左女仔，真係會勤力過返工，但我最後都係搵唔到。如果問賢狗，佢一定會話我沉左船..我唔想比佢覺得我係，所以都係算...中午Rachel醒嘅時候我地都有講幾句，但就冇繼續返琴晚嘅話題，可能係日光日白冇feel傾心事。去到夜晚我講返起，佢又繼續做我嘅樹窿。今次，我做左嗰進取嘅行為。「不如我打比你講？我唔想打字傾..」我問佢。「errrrr.....都....可以嘅」「咁你電話係...？」我問。「唔好用電話啦..，一係你add我telegram」「都得！」「我tg係racheltszying」佢話。佢講完我即刻去tg search佢個名再Add佢。「我add左你啦，你睇下有冇。Btw你叫子盈？」「係紫凝！見到啦～咁..你打比我..？」佢話。「Haha，你個名好好聽！咁我而家打啦」然後我去tg打比佢，突然間好緊張，話哂同佢傾左咁耐都冇聽過佢把聲。唔知佢把聲係點呢..？應該係啲可愛嘅聲？定係雞仔聲..？哇我接受唔到係雞仔聲。希望佢把聲唔會好難聽啦...唔係我會傾到好冇mood。「嘟...........」「喂？」Rachel話。好彩..係把唔錯嘅聲，偏高音，但又未到好高好尖嗰種。總括嚟講，係一把聽得舒服嘅女聲。「喂～我係呀文呀」「哈哈我知呀，你講啦，你岩岩係咪話想講你啲嘢」「嗯..呀，你等一等，我拎一拎個耳機」我話。「好～」「.....好～ok啦」「嗯」「咁話說我上次咪話我同呀婷..咩嘅...」「嗯～」「我其實仲有去Club識左嗰女仔.....個女仔..........」我地一路傾電話，又傾到凌晨都未傾完。「咁你覺得自己鍾意左佢？..」Rachel問我，佢把聲越嚟越好聽，點解？教精你地啦，點解要凌晨傾電話講心事，有三個主要原因。一，因為凌晨時分，當女仔唔敢講嘢太大聲，怕嘈到屋企人，所以佢地會相對細聲好多。二，因為佢地開始有少少眼訓，有睡意嘅聲同日頭講嘢嘅聲係唔同。呢兩個主要原因加埋就令到佢哋講嘢相對上好溫柔。再加上夜晚個人係Emotional 啲，所以會傾得deep啲同感性少少。「我...唔知呀...又唔算係好鍾意..，但係會想見佢」我話。「咁..你似係鍾意左人喎..」「可能啦..」「不過你同左我講左咁多你嘅嘢，我遲啲都同你講一樣」「好呀，關於咩嫁？」我問。「你到時咪知囉～」佢話。咁神秘...？

之後大部份嘅夜晚，只要佢得閒，我都會同Rachel傾電話。當有一個女仔長期同你傾住，好快你就會好似有個寄託，慢慢唔記得左其他嘢。雖然我地話就話差唔多日日都傾電話，但我地都冇講啲好曖昧嘅嘢。唔係因為我對佢冇好感，而係因為呀婷之後，我好驚又會冇左一個成日聽我講心事嘅人，或者呢樣算係呀婷教識我嘅...？再加上我一直習慣左有一個同我講心事嘅異性..以前係呀婷，而家係Rachel。「你呀..又搞到我琴晚咁夜先訓..！」我一打過去佢就咁講。「咩呀！明明就係你講你朋友隻哥基講左幾個鐘，哈哈～」「我講左一陣炸...邊度有幾個鐘喎..」佢語氣好似做錯事嘅小妹妹咁，我而家慢慢當左佢係我呀妹咁。我記得我曾經同Sophia講過，我想有個呀妹。「有呀～你由一點開始就話隻哥基好肥，一直講到四點都仲講緊佢肥，哈哈」「咁..佢真係好肥嘛！冇見佢一排差啲抱唔起佢啦！」「哈哈，你真係好鍾意小動物～」我話。「係呀～喂也！你做咩轉移話題！我唔理呀..今晚最多傾到一點就要訓啦」佢話，點解呢句有少少似女朋友同男朋友講嘢嘅感覺。「係係係～最好你真係一點訓～」我笑住話。「好呀！今次我一到一點就cut你線，睇你仲會唔會咁得戚！」「OKOK我錯...，但早啲訓都好嘅，今日開會差啲釣魚。」「你釣魚人地仲唔炒左你～到時你租都交唔起～哈哈」佢話。「哇你咁咒我嘅！你唔係好有愛心嫁咩護士姐姐～」「對住你就即刻冇哂愛心嚕～」佢笑一笑。「....咁大個仔以嚟，第一次覺得比啲動物羸左我」「哈哈～如果動物識講嘢，可能我會單身一世」「哇～咁癲？咁如果你識個男仔好唔鍾意小動物，你會唔會鍾意佢？」我問。「一定唔會！因為佢唔會了解到我嘅世界，我諗我地嘅價值觀都會好唔同」「都係嘅，點都要有啲共同興趣會好啲」我話。我地咩都傾一餐，佢返工嘅趣事我會有興趣聽，我同佢講公司個肥仔啲笑料佢都會同我一齊笑。我地好似有無窮無盡嘅話題，每次打比佢都會傾得好開心同好放鬆。可能因為我同佢講哂我嘅秘密，對住佢我唔會再緊張講錯嘢，唔會怕有啲嘢唔比佢知得，更加唔會收埋自己嘅心事。「喂我同你講呀，我老細真係好on9，明明唔係我跟開嘅嘢，佢硬係鍾意鬧左我先」、「我想講呢，今日係地鐵有條友勁搞笑..佢...」、「我琴日返左屋企食，呀媽煮左勁多嘢....」、「點算呀..我琴晚又唔小心諗起Nicole」。記得我以前同呀婷都會講呢啲話題，但係呀婷同Rachel係兩個唔同嘅feel。雖然佢地兩個心地都好好，但係Rachel比我感覺更加開朗同樂觀。有時我同呀婷講其他女仔嘅時候，佢都會好似有少少唔開心咁。以前我曾經以為佢係登我唔開心，我而家諗返起先知係因為佢呷醋。而家我同Rachel講起其他女仔嘅時候，佢都係好體諒我咁比啲意見我。如果有唔開心嘅時候同呀婷講，佢多數會陪我唔開心，或者陪我飲酒。但係Rachel係會講啲無聊嘢氹我開心，或者講啲古零精怪嘅嘢令我分心。我好自然咁拎左Rachel同呀婷去做比較...雖然好似唔係幾好..但係我心入面，Rachel係比起呀婷更加好。即使我地未見過面，甚至乎只係傾左一排，佢比我嘅感覺係好似會好了解我諗咩咁。再加上Rachel長期都好似好有活力咁，係一個好正面嘅開心果。同佢傾親計，就算我發生左啲唔開心嘅事，傾完都係會開心返哂。「係呢，你有冇諗過要見我？」我有一次問佢。「ummm，都有諗過嘅，但係見唔見都得呀～」「你唔會好奇我係咩樣咩？我啲相全部都係側面同背面」我問。「你係咩樣都唔緊要呀～我冇咩特別好奇」「咁～如果我約你見面食餐飯呢？」「你真係好想見？如果我真人好樣衰呢？」佢答我。「冇所謂呀，反正就當識個朋友食一餐飯～唔洗睇樣嫁～哈哈」「明明就唔係！如果一開始我icon係好樣衰好肥呢，你仲會唔會同我傾～？」「好啦..我誠實答你，唔會...」我決定誠實。「咪係囉～個個男仔都係睇樣嫁啦～」「咁...都冇計嘅，人就係咁現實」「係嘅～所以我都冇話啲咩呀，反正我對自己都幾有信心！」「哈哈係咩，有自信係好事嚟！」我話。「緊係！我讀Ｕ嘅時候不知幾多人追！」佢講。「叻啦叻啦！但我預左打七折～」「咩叫打七折？？」佢真心問。「唔通講緊陳柏宇首歌咩！緊係講緊你啲相同真人！張相打個七折就係差唔多係真人啦！」我笑住講。「妖！七你個死人頭，姐係你話我P圖啦！」佢扮嬲。「我冇講呀！你自己講炸～哈哈！有時攞下角度都可以好唔同」「食屎啦！我啲Fd個個話我真人靚過上鏡！」「係至好～咁你想唔想食呀？」我問。「都可以嘅，但要等一排先」「點解嘅？」「唔話你知喎！」佢話。「哦。」然後，我開始期待同佢見面唔係因為想溝佢，只係因為新鮮感同好奇心

最後，過左一個月，佢終於要同我見面。「你想食咩呀？」我係電話入面問Rachel 。「都得呀～你簡啦」「哦～咁食三哥啦」佢講笑咁講。「好呀～驚你呀？我三哥Fan屎嚟」「食屎啦唔要呀！」佢笑住講。「女人就係咁嫁啦～又話冇所謂又要唔得～」「哼～我諗唔到炸嘛！」「拿，規矩就係你推左我個建議，所以你要提出個新嘅選擇」我話。「下..但係我真係諗唔到喎」「咁你鍾意食啲咩嫁？」我問。「我冇咩特別話好鍾意食嘅嘢喎...」「咁有冇咩唔鍾意食先」「我唔鍾意食....哎呀一時三刻諗唔到呀..」佢話。「....咁唔緊要啦，到時再算？行下見到咩想食就入去？」「都得呀！咁下個禮拜六晚？」「好呀～」我話。叮～突然間我手機震左一下。因為我而家戴住耳機訓左係床上面同佢傾，所以我可以邊傾邊睇其他嘢。我禁左出去，見到有wtsapp。咁夜啦...邊個搵我？.....................屌............係Nicole！「訓左未？」Nicole 問我。「未呀，做咩..？」我覆佢。「拿，但係講明先呀，我唔要食啲連鎖店或者快餐店呀」耳機傳嚟Rachel嘅聲音。「嗯...」我覆Rachel，其實我聽唔到佢講咩。「陪我？」Nicole話。「你想出嚟？」我覆佢。「但係我諗諗下，不如都係搵一間嘢食，我驚到時冇位呀..話哂都係星期六晚」Rachel話。「你而家方唔方便..」Nicole 問。....我諗左一諗....「可以」我覆Nicole。「半個鐘之後你屋企樓下等啦～」Nicole話。「好，一陣見..」我覆佢。「喂？」Rachel話。「係..？」我覆Rachel。「喂吖你有冇聽我講嘢嫁..！」Rachel話。「....」「喂...？」Rachel再問。「..係..」「你係咪眼訓呀，眼訓就訓啦，我都差唔多了」「我...唔係眼訓呀..」我覆佢。「咁你做咩呀..？唔舒服呀？奇奇怪怪咁..」「..岩岩...佢搵我..」我同Rachel講。「佢？」「嗯...Nicole」「....哦...唔掛得你唔理我啦，原來有另一個女人～」佢講笑咁話。「sorry呀..岩岩諗緊嘢」「佢搵你做咩？」「佢叫我陪佢，問我得唔得閒」我答。「咁你點答？」「我....我話左我得閒，一陣出去見佢..」「哇..你聽日唔洗返工咩？」佢問。「要呀...但係...我好想見佢..」「唉～你真係為女死為女亡～」佢笑我。「...」「好啦～你去換衫啦～唔好要人地等你！」佢話。「..嗯..sorry呀無啦啦要收線..」「傻啦！你等左佢咁耐，佢終於搵返你喎！我呢啲唔重要啦！反正我都要訓了～」「好啦..！你覺得我一陣應唔應該問佢點解消失左咁耐」我問。「umm....我覺得都係唔好問好啲」「點解？」「因為...如果你對佢嚟講係重要嘅，我諗佢會主動同你講」Rachel話。究竟 我對佢嚟講 重唔重要？「咁又係....你講得岩..」「嗯～係咁啦～你快啲落去啦！」佢話。「Rachel～」「嗯？」「可唔可以比啲勇氣我..」我問。「點解嘅？..」「我覺得我真係鍾意左佢」「...嗯...我一直都知道阿，你想表白！？」佢問。「我...唔知..但我唔想錯過佢....我好驚佢一走又走幾個月唔搵我..」「你..諗清楚先好喎..」「我..唉..，算啦，見步行步」我話。「加油呀..我撐你嫁！」「多謝你呀..就算我做左咁多錯嘅嘢，你都撐我？」「朋友就係就算佢做錯，你都唔會放棄佢～係咪？」佢話。「嗯！多謝你」好warm...明明我地連見都未見過。「小事啦！快啲去啦！遲到你就大獲啦！」佢話。「呼.....好！聽日再搵你～」「好～等你好消息」我除左耳機，放低電話，起身打開左房燈。然後我打開衣櫃，搵左一件黑色嘅T恤，一條牛仔短褲。Nicole...究竟點解你有咁大吸引力，令我只係見過你一次..就為左你放棄哂其他女人。定係只不過係我太寂寞...先至鍾意你？認識一場　如雷雨一閃　就此沒有下文無憾也覺得是遺憾

我開左門，等嘅時候心情一直都好緊張..究竟佢搵我係為左咩？我又應唔應該留住佢？自從同佢嗰一晚開始，到呢幾個月嚟，我個心都好亂。因為之後又發生左同呀婷嘅嘢，又比我識到Rachel，所以先叫冇咁Focus係Nicole身上。我記得開頭嘅我唔肯承認自己沉左Nicole，直至佢走左嗰一刻，我先後知後覺。係，我係一見鍾情，原來自己係咁唔想佢走，咁唔捨得佢。明明我都Feel到大家只係互相取暖，拍一日拖就唔會有下文..可唔可以比我嘗試了解你落到去，我係樓下等左5分鐘左右，個心一路好緊張。慢慢見到Nicole係遠處行過嚟，佢今日冇好悉心嘅打扮，只係一件白色嘅T恤加條牛仔短裙...同我有啲襯。佢一步一步行過嚟，我留意到佢嘅表情好平靜，睇唔到佢而家係咩心情，直到佢行到我面前....「Nic....嗯.....」我都未叫完佢個名，佢就一嘢抱住我。我隻手仲舉高左係上面，呆左幾秒先識得抱住佢。「做咩啦..？」我問。「你唔好問，抱住我就得了」佢好平靜咁講。「好....」之後我地企左係原地抱左幾分鐘都冇郁過，我一直感受住佢嘅體溫，慢慢摸佢個頭，佢比到我好溫暖嘅感覺。佢今日冇噴香水，但係我聞到佢頭髮嘅味，係好自然好清新嘅味道。我等左你咁耐，你終於搵我了。就算我再多問題想問你，再好奇你嘅背景，我都唔會咁唔識趣去打破呢一刻嘅溫存。你需要我，同時我需要你。只不過...我比你更加需要對方。「陪我去一個地方」佢話。「好」「我架車泊左係另一條街」「嗯...行啦」我話。出到去見到佢架車係Rolls Royce...我極少見女仔會揸RR，再加上...原來佢咁有錢。佢應該係有錢女..？冇理由做Admin嘢都可以有錢買..。我對佢嘅背景完全唔了解，佢再一次比到一種神秘感我。但我知道呢知個時候唔係問嘢嘅好timing，我決定繼續配合佢就好。佢揸左去中環嘅摩天輪嗰度，我地落左車行。行左幾步我想拖住佢隻手，直覺話比我知佢唔會鬆開。我膽粗粗咁去拖佢隻手，果然佢冇鬆開，然後佢另左塊面過嚟對住我笑一笑，之後繼續向前行。我地沿住摩天輪一路行，行到去中環碼頭，佢仍然係好沉默。直到行到五號碼頭，佢停低左。「錫我..」佢話。「....下..？」「我話...錫我...」我需要唔明佢點解要咁做，但我又點會錯過呢個機會。佢已經合埋左眼，我都好配合咁去錫佢。錫左一下，佢冇反應。我用鼻尖磨一磨佢鼻尖，好清楚咁聞到佢噴出嚟嘅氣息，好close...好心動。而後佢主動錫返我，係好狂野嗰種錫。我地嘅嘴唇互相包住對方嘅嘴唇，條脷不斷地重疊、交錯、糾纏，佢用隻手摸我塊面，然後再用雙手撓住我條頸。我將呢幾個月嘅思念一次過爆發出嚟，Nicole比我嘅感覺都好似係想將壓抑住嘅情緒舒發。我地兩個企左係去長洲嘅碼頭前面不斷錫，係外人眼中可能係一對愛得轟轟烈烈嘅情侶，但事實上，我連我地算係咩關係都唔知。我慢慢將隻手放係佢心口上面搓，即使我知道凌晨三點嘅中環碼頭係仍然會有人，但呢一刻 I don’t fucking care。Nicole都好配合我，間唔中用手摸我下面。我就嚟忍唔住好想要佢...但係呢度冇可能。「係咪好想要我..？」佢係我耳仔邊講。「我book酒店好冇？」我問佢。「..嗯！」我即刻打開book酒店app，最就腳就係四季酒店，但成幾千蚊一晚...唉，精蟲上腦嘅時候，幾千蚊當跌左。再加上如果去啲平價酒店..好驚Nicole會唔鍾意..話哂人地有錢女嚟。Ok.....唉最平嘅豪華山景房啦..ok.... confirm booking 。「我book左四季」我同佢講。「好」

之後我帶左佢上去，一打開房門我已經唔得閒睇間酒店房點解值幾千蚊，我淨係想食左Nicole。我好粗暴咁除左佢件衫，直接就極速單手解Bra。然後邊錫佢邊除佢條裙，佢都幫我除左件衫同牛仔褲。我爬左上佢度，邊用條脷同嘴錫佢乳頭，邊用隻手係佢底褲打圈圈。「...嗯......」佢開始有呻吟，身體都微微抖動。我記得上次同佢做愛嘅時候，佢嘅敏感位係係條頸。我個嘴由錫佢個嘴變到錫佢條頸。「...啊.....！敏..感...阿..」佢軟瀨瀨咁話。「我就記得呢度係你敏感嘅地方..」我同佢講。講完佢笑一笑，之後起身幫我除左條底褲，用力將我壓返係床上面，我地由男上女下變左女上男下。佢伸手捉住我細佬，然後用條脷奶左佢一下..！佢唔係就咁奶個頭，而係由袋底開始，由下而上奶哂成條。佢嘅眼神係奶嘅過程係冇離開過我，佢一路望住我一路含住我細佬。我就訓左係度，望住我眼前最美好嘅風景，好好享受佢嘅服務。佢嘅技巧好好，唔會比啲牙掂到我細佬，又識得一邊含住，一邊係口入面用條脷去打圈，而口交最重要嘅眼神交流佢都做得好好..！我開始忍唔住，幫佢除左底褲，然後轉返男上女下。我用手打開佢陰唇，用細佬先磨佢陰蒂，再磨佢陰唇位。佢已經濕到好誇張..我係毫無徵兆下，一嘢頂左入去。「啊...！！」係，今次都冇戴，因為我記得佢食開藥。一入到去比佢包住好暖..男上女下望住佢個樣令我性慾大增，但係做左一陣之後，我都想轉姿勢。我叫佢起身，再叫佢另轉身用Patpat對住我。但佢一另轉身....我見到佢背脊有瘀血。「你背脊瘀左嘅...？做咩啦？」我嘅關心大過性慾。「冇事呀～之前唔小心撞到炸..快啲比我....！」「好...冇事就好。嚟啦～而家就插死你！」我話。活塞運動持續左好一陣，臨射嘅時候我問佢。「我可以射係邊...」「你想呢..？」佢問。「我想係入面」「....嗯..可以阿」佢話。聽到呢句嘅我更加賣力抽插，我用盡全力去加速。已經好喘氣同出哂汗，但係我冇停，反而再用力啲再加速..！！最後..將所有都射哂入去，然後軟瀨瀨咁趴咗係佢身上面。射完精嗰一刻我個腦好清晰，我好明確知道自己好想擁有佢，想私有化佢，想佢以後淨係會同我做愛。我將細佬抆返出嚟，我同佢簡單清潔左，就返返上床。我係後面抱住佢，聞住佢嘅香味。「你唔會好好奇我點解要搵你咩？」佢主動問。「好奇呀」「咁點解你唔問我嘅？」「因為我知道如果你想講，你就會同我講」我話。「我鍾意聰明嘅男人」佢笑一笑，然後講。「我心入面有好多問題，但我知道我唔應該問」。我好想擁有佢，但係我怕底牌揭開左，我地嘅關係就會變到陌生人咁。我唔敢搏，我冇膽去攤牌。「嗯..好啦快啲訓啦，你聽日唔係要返工咩？」佢問我。「要呀..但我諗住射波，而家都咁夜了，唔請假聽日好辛苦。你呢？唔洗返咩？」「我返唔返都冇所謂～」咁又係..佢咁有錢。「咁..我聽日陪你？」我問。「好呀，我想去你度。快啲訓啦」佢錫左我一啖。「嗯～」我笑一笑，但我個心笑唔出。即使我同佢做愛，我抱住佢，但我感覺到佢冇一秒係屬於我嘅。我合埋左眼，完全訓唔著。我唔知聽日之後嘅我地會係點，我唔敢去想像。可能今次會係我地最後一次見面，又可能當你需要人陪嘅時候又會再搵我。雖然我同你只係見過兩次面，雖然我連你嘅性格、背景等等好都嘢都唔了解，雖然我覺得咁樣好荒謬。但係，無可否認嘅係，我鍾意你，甚至乎我愛你。我唔知我愛你啲咩，但我愛你。我想擁有你，想保護你..我猜不到你真正的感覺思念寫成臉上的黑眼圈有的時候我寧願 你對我壞一點無法停止幻想我們的永遠愛你是孤單的心事 不懂你微笑的意思只能像一朵向日葵在夜裡默默的堅持愛你是孤單的心事 多希望你對我誠實一直愛著你 用我自己的方式

第二朝我地check out左之後佢同我一齊上我屋企。因為琴晚太夜先訓，所以返左上去之後我地再訓多左陣，起身已經中午四點幾。「肚唔肚餓呀？」我問佢。「餓死啦！全日一餐都冇食！」「你煮個麵比你食？」「你得唔得嫁～？」佢笑住問。「err...正常囉～哈哈，唔會食死嘅」我話。「你雪櫃有咩料？我去睇下先～」「你望一望，好似有啲蛋仲有啲午餐肉」「哇你個雪櫃咁空嘅！你好少煮嘢食嫁？」佢問。「咁...一個男人住嘛，邊會咁得閒整嘢食，哈哈」「睇下先....有蛋...有啲牛丸...午餐肉。好啦！我煮啦，你坐係到等就得啦～」佢話。「真係咩？我嚟啦，話哂你係客」「咁客氣做咩，我同你好唔熟咩～仲分客人主人」佢話。我諗諗下，我同你真係唔算得上係熟...我都想我地係好熟..「哈哈咁好啦..！」我話。「你落去買啲嘢飲？」「你想飲咩呀？」「我想飲啲甜嘢～」佢答我。「咁我求奇買嫁啦」「好～你返嚟有得食嫁啦！」「係～」我發現Nicole今朝起身之後好似冇哂唔開心嘅感覺，變返當初第一次係Bar飲酒嘅嗰個佢。琴晚嗰種距離感好似少左好多，而家嘅我地又好似拍緊拖咁。我落去買嘢飲，佢係度煮嘢食...我求奇買左幾罐汽水又買左啲果汁檸檬茶上去，一開門就聞到好香嘅麵同午餐肉味。「哇！你開Party呀？哈哈，買咁多嘅」佢話。「哈哈..我唔知你想飲咩嘛，咁咪咩都買啲，反正全部都係甜嘅！汽水呀、果汁呀、檸檬茶都有！咁你就可以簡啦～」「哈哈傻仔～好sweet呀」佢笑得好甜。「係咩..哈哈，對住你呀嘛」我講完之後佢埋嚟錫左我一啖。「傻仔....，快啲食嘢啦，唔食凍哂啦！要試下我啲手勢！」「好呀～」我拎起筷子，臨食之前都覺得淥個麵姐，唔洗啲咩技巧掛～邊有分好唔好食。我夾起啲麵，吹一吹，放左入個口度。哇...點解同我平時煮嘅唔同..！啲麵唔會太硬又唔會太淋，湯唔會太多好淡但又唔會太濃。蛋係岩岩好半熟，入面仲有少少流心。午餐肉先係不得了，佢煎到兩邊都好香，但又介乎未燶同燶之間...「哇好好味！」我話。「真係！？你識欣賞就好～」佢笑得好甜好開心。「係呀！啲蛋煮到入面流心我勁鍾意...！」「哈哈咁就好！我仲驚你唔鍾意食生生地嘅蛋」「你都快啲食啲呀～餓死你啦..！」我話。「好～」「你煮嘢咁叻嘅？平時有煮開嫁？」我問佢。「有呀..平時無聊就會自己煮下嘢食，反正都冇嘢做」「哦..～平時可以多啲上嚟煮嘢食喎～材料我包！」我想留住佢。「哈哈，明明就想我做你廚師！你諗多左啦～」「咁，你煮嘢食咁好食～唔好哂左佢～我係比個地方你發揮你嘅才華..～」我笑住話。「你好鍾意食我煮嘅嘢咩？」「好鍾意，超鍾意」「哈哈，好，我有機會就上嚟煮比你食」「好呀！隨時歡迎～當係你自己屋企都得！」我話。「咁你配埋條鎖匙比我，我間唔中上嚟用廚房」「好呀！我聽日就去配！」「講笑炸！睇你開心到～遲下再算啦」佢笑一笑，搞到我開心左下，但都算係個好開始..雖然唔知佢隔幾耐先會再，至少佢會肯繼續見我。「好～想唔想睇戲呀，食飽飯」「好呀！等我仲諗緊點打發啲時間」佢話。「好，你想睇咩？我上Netflix 睇下有咩好睇先...」「你拎部notebook 過嚟啦～」佢坐左係我張床上面，拍一拍張床，示意我坐過去。「好～等我連埋個喇叭先～」「嗯～」我一坐左上床佢就挨住我膊頭，一齊睇住個Mon。「呢套好冇？」我簡左套外國嘅愛情片。「可以呀，我未睇過～」我地挨住個枕頭，個身痴埋一齊睇戲。Nicole係一個好感性嘅人，佢係嗰種好投入齣戲嘅女仔。去到一啲感動位，佢間唔中都會眼濕濕咁..，我都會攬住佢條腰，輕輕掃佢個頭安慰佢。套戲去到尾段，有一幕係男女主角係大雨下面濕吻。睇到嗰度，我望一望Nicole，發現佢都望緊我。唔知點解每次同佢對望我都好有feel...，我忍唔住錫落佢度，佢都有回應我。套戲仲播緊但係我地已經冇心再睇，然後好順理成章咁我地又做愛。今次做唔係好似琴晚咁激情，而個感覺算係似情侶之間好sweet嘅feel。完事一次後我地再做，直至我地都好攰..兩個人訓左係床上面休息。「呀文」Nicole問我。「嗯？」「如果我做你女朋友，你會唔會好開心」佢話。「下..？」「你係咪鍾意我」「...做咩無啦啦咁問」我話。「你答我先啦」「我鍾意你」「真係？但係我見過你兩次炸喎」佢話。「我都唔知..解釋唔到，但我冇辦法呃自己我唔係鍾意你..」「傻仔...」佢又錫左我一啖。「咁..你會做我女朋友？」我問完佢冇答我，然後又錫左我一啖。「好啦，我地換衫落去食飯？」佢問我。「嗯..行啦」...明明我知道你都鍾意我究竟你收埋左啲咩秘密

食完飯之後Nicole就要返去，我本身諗住車佢返去　，但醒起佢自己揸左車嚟。「下次見面會係幾時？」我隨口一問。「唔知嫁～你好想見我咩」「你明知故問..」「我就係想聽你答」佢話。「...好想見到你..同你一齊好開心」「哈哈～你係咪表緊白，傻仔」「邊度算係表白喎..」我講完佢又錫左我一啖。我發現佢好鍾意無啦啦錫我。「同你一齊，我都好開心」佢笑住講。「咁..」「乖啦，好冇？」佢打斷左我講嘢。「...嗯..」咁我都唔繼續問落去了。佢上左車，打開左車窗。「呀文」佢望住車窗出面嘅我講。「嗯？」「我都鍾意你呀！」佢講完就即刻開走左...淨低我係原地呆左咁企係度。就算我都估到佢對我有好感，但係當我親口聽嘅時候，個心都係好唔爭氣咁跳快左一陣。我笑一笑，而後自己返上樓。我打開wtsapp send左個心心嘅Emoji比Nicole。然後打開Telegram，搵Rachel。「得閒？」我問佢。「得呀～」佢隔左幾分鐘之後先覆我。我直接打左比佢。「喂？」「哇，你識得打比得啦咩！」Rachel不滿嘅聲音係耳仔邊傳出嚟。「咩呀，隔左一日姐～」「咁你都覆下Message呀嘛～問你最後點又唔覆我！」佢話。我睇一睇，係喎..我冇覆到佢。「Haha sor囉，冇睇到」「有異性冇人性啦死仔！睇你嗰樣，得左米？」「....算係又唔算係啦...」我話。「咁姐係點？」「見到面再同你講！」「車，好啦，我後日可以」佢講。「好啦咁就後日，你係咪仲未諗到食咩？」「未呀..你想呢？」「想唔想打邊爐？我有少少想打」我話。「好呀！！我都好耐冇打邊爐啦～」佢好興奮咁講。「咁你想係邊度食？旺角？就返你放工好快到」「可以呀～」佢答。「咁我聽日睇下食邊間再Book先！」「好呀！嗰日我放六，你book 七點打後都得～」「我預八點？我驚我OT...近排全公司都好忙，我琴日仲要請左日假，差啲比老細照肺..」我話。「都得呀～」「好！就咁話！」「你好似真係好想見我喎！哈哈」「又唔係真係好想喎～你諗多左啦！」我笑住講。「扮哂嘢，明明就好想見我！係咪！！係咪！」「係呀係呀，直頭係 想見你只想見你 未來過去 我只想見你～」我唱左出嚟比佢聽，係一首台劇嘅主題曲。「咦！！你又有睇 想見你？」佢問。「有呀..當初嗰個都話呢套劇好好睇，所以我咪睇左～」「王詮勝超靚仔！！勁Charm囉！！仲要又暖男又型」佢一講起套台劇嘅男主角嘅時候就好似個小fans。同好多睇過呢套劇嘅女仔一樣，佢地都好迷男主。「哈哈，你係我聽過第一百個女仔咁講佢」我誇張咁講。「我話你知，佢簡直就係好男友嘅典範！」「有冇咁誇張..」「冇誇張..！啲男人做到佢一半都好好了」佢話。我突然之間諗起套劇。如果你冇睇過嘅話，簡單啲嚟講就係男女主角會互相穿越係2019同1998年之間。然後男主角無論係邊個時空都好愛女主角。對我嚟講，呢套劇係真係好睇嘅，而且有啲啟發性。我諗起Sophia，Nicole..佢地。如果我係男主角，我又係咪真係咁愛佢地到會係另一個時空都再重新認識佢地，再追佢地。我覺得我未必....咁其實我究竟幾時有真係好愛一個人..有嘅..我愛我自己嘅時候。「喂？做咩又發呆呀..？我令你諗返起你ex..？」佢問。「唔係呀～冇事～我諗返啲劇情姐～」之後我地講多左幾句就收左線。我開左Wtsapp，見到Nicole藍Tick左我嘅Emoji冇覆到。唉..我只可以等佢主動搵我..我攤咗喺床上面，個腦又開始諗嘢。如果我係1998年嘅男主角，我去到2019年，可能已經鍾意左第二個..而唔會好似男主角咁一直係女主角身邊咁多年。呀婷...我諗起佢。佢一直係我身邊咁多年....原來佢咁愛我..我從來都冇諗過佢對我有幾咁鍾意，但而家借住呢套劇，我終於睇到、終於感受到佢對我嘅愛。佢既然block哂我嘅嘢，我決定用最原始嘅方法去搵佢。我起左身，拎左張紙，拎起支筆：「陳綺婷：多謝你一路以嚟對我咁好，我知我冇資格講啲咩，但係我都想你睇哂呢封信。我想講對唔住先，我以前一直都唔知道你嘅心意，直到近排我先敢去面對。我一直都係一個好怕事嘅男仔，好怕麻煩。曾經有諗過你會唔會係鍾意我，但係又唔想向呢方面諗，因為我怕我會唔知點樣面對你，所以我先自以為一直做朋友會係最好。我而家先發現我錯了，如果當初早啲同你講清楚，或者我地嘅結局唔會係咁，亦都唔會浪費左你咁多年嘅青春。我討厭自己，討厭自己懦弱、討厭自己自大、更加討厭自己自私。我唔奢求可以做返你朋友，更加唔會奢求你原諒我，我只係希望你唔好因為我而對愛情失去信心。第二樣對唔住你嘅嘢係嗰一晚，我知我做咩都補償唔到你，但係我都想為我嘅衝動而道歉。我諗起初初識你嗰陣嘅情景，當時你好內向，又呆呆地咁，所以令我好想了解你多啲。後來我同你做左好朋友，發掘多左好多你嘅優點。你好善良，以前我哋成日唔上朝早堂叫你幫手點名，你冇一次會拒絕我地，仲要你係我哋咁多個入面住得最遠嗰個。你好善解人意，你成日都知道我想要啲咩，成日都會就我。你好堅強，就算人地點樣睇你都好，你都好堅持做自己鍾意做嘅事。所以，我知道你今次一定都可以好堅強。最後，衷心祝福你搵到一個全心全意愛你嘅男人。呀文」良心有愧 原來隨便錯手可毀了人一世立志助世人脫貧以為便偉大到像多麼有為這種剌蝟 連誰曾待我好都可帶來傷勢被我害過來接受我跪是我在製造眼淚居然想救世

今日就係約左Rachel嗰一日，突然間好期待放工見到佢。好好奇佢係唔係真係好似相咁樣，究竟佢係高定矮呢？夜晚約左人嘅話，返工都會精神啲，想嗱嗱臨做晒啲嘢準時走，我依家就係呢種心情。「我今晚應該可以準時～」我放lunch嘅時候wtsapp Rachel 講。「好啊，我都係準時六點走」佢覆我。「冇人睇獸醫咩？咁得閒覆我嘅～」「放Lunch呀傻仔！」「哇！問下姐～洗唔洗咁串！」「Haha，鬼叫你蠢～」佢話。「係呀係呀最叻係你啦」「緊係～」「唔同你講啦，傾多兩句都爆血管..」我話。「哈哈～今晚見啦傻仔」「好啦～今晚見」我係餐廳入面打完呢句之後，坐對面個肥仔就望住我。「望乜鳩呀..」我話。「望你含春咁撚樣」肥仔話。「含你個食人頭，嗱嗱臨飲埋杯凍檸茶走啦」我話。「喂，唔係喎呀文，你拍拖啦咩又？」另一個同事Steven講。「冇呀邊有咁多拖拍」「收皮啦，你岩岩含哂春咁，我都冇拍過拖都知你溝緊女啦！」肥仔話。「今次真係唔係，純粹fd炸～」我話。「有邊一段關係唔係由朋友開始？」肥仔話。err....真係可以唔係由朋友開始。「屌你啦，唔係都比你屈到變係」「唔通係你玩交友App識嘅？」Steven話，佢地完全冇諗過聽我解釋。「...我都廢鳩時彩你地，埋單啦」我唔認係因為我真係冇諗過溝Rachel，純粹同佢傾計好開心。「Bingo～」肥仔同Steven一齊講，然後high five左下。「你地兩個幾時咁Gay..」放工之後我直接搭車去旺角，然後Rachel同我講佢已經係旺角等緊我。我約左佢係E出口等，因為一陣係創興嗰頭食。「我驚我認唔出你喎～你今日着咩色衫？」我wtsapp佢。「頂你啦，咪同相一樣樣！」「..我都係堅信自己嘅七折理念」我話。「我着白色衫，格仔短裙」佢話。係月台搭緊扶手電梯上去嘅時候我都有啲緊張，話晒第一次約佢出嚟，同埋之前都冇試過用呢種方法識女仔。我慢慢行過去E出口，收工時間嘅旺角站好多人，所以我嘅視線不斷係度搵緊一個着白色衫嘅女仔。唔通係佢..？我遠處見到一個着白色衫嘅女仔....但係比前面條友遮住左，睇唔到係咪格仔裙...。但個樣...屌.....同相咁大出入嘅！？直頭兩個人...！我差唔多行到過去嘅時候，我即刻將隻眼Focus望佢條裙！..好彩唔係格仔短裙。係我鬆一口氣嘅時候，無啦啦有人拍我膊頭。因為啱啱經歷完啲咁刺激嘅嘢，搞到我嚇一嚇，然後即刻擰轉頭望係邊個。佢梳齊陰，深啡色直頭髮，髮尾去到心口位。隻眼唔算大、雙眼皮，眼睫毛長。塊面有少少Baby fat，但算係可愛嗰種。佢化咗少少妝，搽咗淺紅色胭脂同唇膏。佢帶咗一條銀色嘅心形頸鏈，而佢高度就矮我半個頭左右。白色衫，格仔短裙.....就係你？Rachel..？「喂！傻仔！」佢笑住講。佢笑係會有笑眼，隻眼彎好似月亮咁。「Rachel...？」我問。「係呀，唔通呀婷呀！」佢抽我水之後即刻覺得幻滅左岩岩嘅美好形象...但佢..真係幾可愛。「頂你啦！你最好係呀婷」「哇，你都好嘢呀！係一個女仔面前拎佢嚟同另一個女仔比較！」佢話。「講笑姐....但你又認得我嘅？明明我啲相都冇正面」「冇呀，個Feel似囉。你成個傻仔咁周圍望，仲行緊去一個著白衫嘅女仔前面嘅時候，我就知道係你～」「頂，好柒呀...鬼叫你企到咁入，點睇喎！」「咩呀！我岩岩去七仔買嘢飲炸！」佢話。「係係係～咁你想唔想行下呀？襯仲未夠鐘食」「好呀，行朗豪坊？」雖然我已經行過1,000,000次朗豪坊，但係喺旺角，有時真係冇得簡。「可以呀」我一嚟就帶左佢去超長扶手樓梯嗰層，然後準備上扶手電梯。「邊有人直接上嚟嫁！」佢話。「下，邊有人唔係直接上嚟嫁！識行朗豪坊一定係由上而下咁行～」「緊係由下而上啦！咁你本身都要上去，點解唔由下面開始行～」「一嚟就直接上最頂，然後慢慢行樓梯逐層逐層落嚟，咁先係情趣！你都唔識嘅～」我話。「哇！邊個要同你有情趣！」佢笑一笑。然後我地上左扶手電梯，成條電梯都係啲情侶係度錫。咁我都明嘅...半年前我都係佢地嘅一分子......係冇諗過半年後會同一個係交友App識嘅女仔出嚟去朗豪坊。其實個情景有少少尷尬....因為佢企係我上面一格，以我地嘅高度相差，如果佢另轉面，我個嘴就同佢個嘴好近。但我見Rachel冇另過嚟，我都冇咁尷尬。我地慢慢由上面行落嚟，沿途都傾下啲無聊嘢、返工嘢咁。「差唔多啦喎」我話。「行啦，過到佢岩岩好」我地由朗豪坊行左去創興廣場，記得以前多人嘅時候，創興樓下會排晒隊等上去。但今日唔係星期五，所以就冇咁誇張。呢幢嘢上面大部分都係雞煲、打邊爐、放題...間唔中都好多人上去食。我地入左上去，上到去一打開門......屌那星...........我見到Sophia同呀明。我個心好似有少少抖唔到氣咁..我以為自己放低左你但點解會有呢種窒息感

Sophia個樣冇咩點變，佢拖住呀明嘅時候咁岩好望到我，而我都望緊佢。睇佢嘅眼神，好驚訝、尷尬、但又有少少歉意。我同佢對左半秒眼，佢就唔敢再直望我。佢眼神閃閃縮縮咁，好似一個做錯野嘅小朋友唔敢直望佢父母。呢個時候，Rachel發現左我有啲唔對路，佢順住我嘅眼神望到Sophia。「Sophia？」佢問。「嗯」我答。呢個時候呀明都見到我，佢都有種唔敢面對我嘅感覺。論氣場，我就好似係山頂上面，俯瞰山谷下嘅佢地。呢個情況下，我講咩都係岩，佢地就做咩都係錯。但之後嗰一刻，劇情就完全超出左劇本嘅發展。「Hello，我叫Rachel」佢無啦啦微笑伸左隻手出去想同Sophia握手，但佢嗰種微笑係好八婆好西嗰種笑。我個腦一片空白，完全唔知Rachel 出緊咩牌...「....Sophia」，Sophia都夾硬笑一笑。「你係呀明？」Rachel問呀明。「你識我？」呀明話。「冇～聽我男朋友提起過你姐～聽聞你好叻搶人女朋友」Rachel講得唔算細聲，所以周圍嘅人都望晒過嚟。「關你咩事，你想點呀？」呀明有啲惡咁話。「想提醒你，你女朋友今次會出軌，佢下次都一樣會。不過唔緊要啦，你都唔係咩善男信女，都幾襯嘅～」Rachel嘅語氣勁西又勁串...我企左係隔離睇到呆左，完全唔知可以比到啲咩反應。「你講咩呀？」呀明聽到差啲想郁手。「喂！」我喝住左佢，之後攔住佢保護Rachel。「算啦算啦..」Sophia扯一扯呀明件衫。「入去啦」我同Rachel講。「好」佢覆我。入到去一坐低，我即刻就問佢。「哇...頭先你真係嚇親我...我完全唔知點反應」我話。「...我都唔知點解自己會咁做，可能係聽你講過覺得鄧你唔抵，所以就咁樣.....Sorry呀..會唔會搞到你」佢有啲歉意咁話。「傻啦冇嘢，我都不知幾爽！係純粹冇諗過你會為左我咁做姐」「我都曾經有姊妹比人戴帽，所以我都好明白嗰種嬲。岩岩一見到佢地就好忍唔住想串佢地」佢話。「不過原來你嬲起上嚟係咁得人驚..所以話真係唔好得罪女人，哈哈」「咩喎...！咁...咁我幫你出氣姐，我平時不知幾溫柔！」「你岩岩嗰個樣我真係會記一世..，哇..塊面西到，哈哈」我笑一笑。「喂！好啦喎..！即刻後悔幫你出氣，淨係識笑我」「係啦講下炸～不過你岩岩真係幾型」「真係嫁真係嫁？我都係第一次扮人地女朋友，哈哈」「直頭可以拎奧斯卡！」我話。「緊係！我咁叻～」「Rachel，多謝你呀」我好認真咁同佢講多謝。「唔洗客氣啦～你請我食呢一餐就得～」佢話。「好！橫掂我岩岩出糧～」「講笑炸唔洗呀！」「得啦，當係你做演員嘅人工！」我話。「哇，我拎奧斯卡，你請半島都唔得喎！」「哈哈～」就咁，我地繼續打打鬧鬧，頭先嗰一幕好似冇發生過咁。其實係我心入面真係幾震驚，話晒Rachel同我第一次見，佢完全冇必要幫我咁樣做。再加上我完全冇諗過佢會主動串Sophia同呀明...佢真係幾大膽..同平時講貓講狗嘅佢，好似係變左另一個人咁。然後我發現，就算我地成日夜晚傾電話，都唔係真係好了解佢。可能係因為佢好少講佢嘅嘢比我聽...講親都係啲無關痛癢嘅小事。「係喎，呀文」「係呢Rachel」我地一齊講...「你講先啦」我話。「你記唔記得呢，我識左你冇耐嗰陣，我話同你講一樣嘢」Rachel將隻蝦放落去淥。「嗯.....有咩？」我咬緊舊肥牛。「係呀，嗰陣你講緊Nicole嘅嘢，我話你同左我講左咁多你嘅嘢，我遲啲都同你講一樣嘢」佢話。「係喎！你想講？」「...嗯」「好呀」我話。「其實...我....唉都係算啦..」「下..？做咩啦，關於啲咩嫁」我問。「其實我一直都有男朋友...」佢話。Ohhh..一直以為佢單身，真係冇諗過佢有仔，雖然有冇都冇所謂。「......噢～但做咩無啦啦同我講嘅」「因為我唔想好似瞞住你咁，雖然我地又冇做啲咩，但係我都想話比你知呢樣嘢」「好啦～嚇死我，等我仲以為你有事」「你唔會好好奇點解我成日可以同你傾電話咩？」佢問。「會呀，咁點解嘅？」「唉...」佢嘆左一口氣，準備講佢嘅故仔。我拎起左罐啤酒，準備聽佢講故仔。

「我同我男朋友一齊左六年，係大學開始拍拖..佢係我初戀，我都係佢嘅初戀。開頭我地都正正常常，但慢慢我發覺，我地拍拖好似同正常人拍拖唔同。佢係一個好老實嘅人，但佢算係啲幾悶嘅男仔。好多時都比唔到啲我想要嘅嘢我...好似我生日，每年都係同一款蛋糕，冇禮物。紀念日食一餐飯就完左...情人節聖誕節even係唔會慶祝。開頭第一年我都唔覺，可能係因為我第一次拍拖，我唔知應該係點。但慢慢我睇到我啲朋友嘅男朋友，我開始會好羨慕佢地。我唔係想要名牌唔係要禮物，有時只係想簡簡單單有啲浪漫，好間唔中有一次驚喜。同佢一齊佢會比到好踏實嘅感覺我，我好有安全感，知道佢唔會出軌唔會偷食....但係我真係好想有一次轟轟烈烈嘅愛情....拍拖六年我未收過花，未收過聖誕禮物。最好嘅一次禮物係佢送左部MacBook 比我。我唔係嫌棄，對我嚟講MacBook好實用，亦都唔平。但係我真係未試過有surprise嘅感覺，慢慢我唔會再期待每一次嘅紀念日。」Rachel一路講佢嘅事，我遞左一罐啤酒比佢。「唔該...我講到邊..？」佢飲左啖之後問。「err..講到你話你唔再期待紀念日」「係..由前年開始我地連生日都唔會慶祝，我要自己搵朋友同我慶祝，之後我開始覺得我哋兩個之間嘅距離好似越嚟越遠。我知道佢一直都對我好好，我地好少嘈交。原本我地計劃係下年就結婚，因為佢都有一定嘅經濟能力。我記得一開始識佢嘅時候，我地都曾經講過結婚，當時我覺得自己好幸福，有股好想嫁俾佢嘅衝動。對於身邊嘅人來講，佢可能係個筍盤。佢唔煙唔酒，少異性朋友，又孝順。但我地之間真係好平淡，係平淡到....可有可無。前排我開始諗，我應唔應該下年嫁比佢。但我發現我唔係想要個咁嘅老公...我有曾經同佢講過，但佢話佢盡左力，我知佢有嘗試過...但都唔係我想要咁嘅。」Rachel 再話。我們的愛，缺少了激情「唉...我都明嘅，就算一開始幾愛都好，唔夾就係唔夾。你繼續～」我話。「所以半年前左右我開始玩交友app，雖然我係瞞住男朋友玩，但我唔係想出軌。當初我係諗住試下同唔同嘅男仔傾計，睇下可唔可以比我有啲新嘅諗法。我有同過啲好賤嘅男仔傾計，佢地一嚟就想約炮。但係最無奈嘅係，我有試過抵抗唔到佢地嘅花言巧語，佢地flirt我嘅時候比到嗰種心動嘅感覺我。我知道我唔係鍾意佢地，我只係享受比人追，享受佢地嘅甜言蜜語。」佢話。「你話你抵抗唔到，咁你同嗰啲男仔有冇做過啲咩先？」我問。「冇呀...連見面都冇見過，佢地只係不斷用盡渾身解數想搵我約炮...而我呢個死蠢，竟然享受呢啲嘢」「咁都好啲...」我話。好彩姐..唔係就益左班狗公。「所以你係我第一個約出嚟見面嘅～因為你冇提過約炮，都冇講過啲曖昧嘅嘢，仲同我分享你嘅心事」「哇，咁我咪好榮幸做第一個同護士姐姐見面嘅人！？」我話。「哈哈～食屎啦你！」佢話。「笑返咪幾好～」「但我一諗起男朋友就會唔開心..所以我先每晚都同你傾電話，因為同你傾電話好舒服好開心，但你有冇對過講過啲過火嘅嘢，所以我會覺得自己唔係出軌」「我同你傾計都好開心啊～但如果我係你男朋友，比我發現左我都會好嬲同唔開心。即使冇做啲咩，只係講下心事，但我都會呷醋同埋嬲你瞞住我...可能係我佔有慾強啦...」我話。「唉，我有時都會咁諗，但我唔敢同佢講..」「我咁睇啦，就算你地一齊左咁耐，而家嘅你始終都係唔開心多過開心。如果諗起男朋友會唔開心嘅話，咁拍拖仲有咩意義。就算你結咗婚，生小朋友，你同佢關係都唔會改善過」我再話。「我知，但我冇辦法同佢講分手...佢就好似一個係我生命入面好重要嘅人，陪伴左我六年」「我唔係教你分手，我都係純粹比下意見..最後決定嘅人都係你」我話。「我知道啊，至少有人肯聽我呻，多謝你」「傻啦，我同你呻左咁多嘢，係時候到你同我講返～如果你有咩唔開心，隨時搵我都得」「...嗯...」佢話。「好啦唔好講啲咁沉重話題啦，再講就夠鐘要走！我仲想食埋個雪糕先～哈哈」「好～你要咩味呀我幫你拎」佢問。「我要雲呢拿！唔該～」...原來，Rachel都有段咁嘅故事..黑暗中沉睡著是你的輪廓卻碰不到你的靈魂這一張小小的雙人床讓我迷路了每天就好像背對背的列車只在深夜裡會合幸福了然後呢 愛情用什麼再確認你是不是也記得多久沒有說愛我

我同Rachel食完飯之後我送左佢返去，佢屋企住觀塘，係旺角過去都唔算耐。途中Rachel都再冇提及過岩岩所講嘅話題，直到去到觀塘地鐵站...「喂？」Rachel聽緊電話，我同緊佢由月台行上大堂。「...」我見佢越傾越唔對路，好似有啲嬲。「我廿幾歲啦，我唔係細唔女。同左你講冇事就冇事啦..你可唔可以放心少少，唔洗擔心我」佢話。「你好啦喎！」Rachel出左閘，我跟埋佢出去。「我同你講咗幾多次唔係！要你信我有咁難咩？我唔想同你講嘢，你唔好再搵我！」佢講完就收左線.....Opps....我係隔離聽到有啲尷尬。話晒人地嘈緊交，我一個戇鳩鳩企係隔離好似食花生咁...但我都有啲擔心佢同佢男朋友，因為我懷疑係佢同我出街，然後佢男朋友呷醋。「Sorry呀...比你聽到呢啲..」佢話。「傻啦道咩歉..你地冇嘢呀嘛？」「佢真係好唔知我想點，點解就唔可以嘗試了解多啲我嘅心諗緊啲咩」「唉..」我都唔知講咩好。「唉好啦..我...咦？你出左閘嘅？」佢話。「下...係呀，送你返去呀嘛..同埋見你嘈得好似好勁，都擔心你」「傻啦，本身諗住叫你送到地鐵站就算..！但你都出左嚟..陪我行一陣？」佢話。「可以啊，反正聽日紅日」「我唔想返屋企住，我地行觀塘海濱好冇？」「嗯，我都可以」之後我地慢慢行，路過一間七仔就買左幾罐啤酒。「哇...飲啤酒行海旁..好青春好mk～哈哈」佢話。「真呀，但不知不覺間已經老了...」我地坐左係啲長櫈上面。「記得我每次去海旁飲酒都係朋友失戀，基本上冇一次失戀嘅主角係我」佢好平靜咁話。「痴線！你好想失戀咩」「我唔想失戀，但我更加唔想維持而家咁..」「唉...你男朋友岩岩打過嚟講左啲咩？」我問。「佢問我做咩咁夜都唔返屋企，但係岩岩我哋食完先十點半。可能我平時好少出街出到咁夜，就算係都係同佢出。身邊啲朋友都好乖，好多女仔都準備結婚...我唔係想做壞女仔，但我真係好想反叛下。我唔係要去蒲，我都想試下係海旁同朋友飲酒飲通宵、想同男朋友去酒店過夜、想去一次Club...就算之前我去飲酒，都係11點就要返去，唔係佢就會嬲。明明係人地眼中，呢啲事係好正常，但對於我來講，就好似好奢侈。」「我都明嘅...可能係佢管得你太多」「係咪我唔應該要求太多，其實佢對我好好，我成日都覺得自己好似好衰咁」佢話，講完之後飲左啖啤酒。「我反而係咁睇，如果佢真係對你好嘅話，佢應該俾你去做你想做嘅事。咁當然嗰件事唔可以係唔合理啦」我話。「都係嘅...」「有時有啲嘢係雙方嘅，你話你有曾經同佢講過關於surprise嘅問題，但你有冇同佢講過關於佢管住你嘅問題..」我話。「我有輕輕提過，但係多數都係嘈交收場」「我覺得你都有少少責任..唔好怕我咁講。我覺得你地一齊左咁耐，好多嘢應該講清楚，等大家互相了解」「唔怕..你照直講」佢話。「我覺得你地應該係溝通問題，你地咁多年入面，有冇好幾次曾經好認真咁講出雙方嘅問題？」「我諗五個手指數得晒...」「咁咪係...好多時候女人以為男人明，男人以為自己了解女人，誤會好容易產生。我感覺上你地應該好少心平氣喎咁去傾...，但你一日唔傾，個問題都冇解決過。咁當然，傾完之後都要改善，唔係一樣打回原形」我話。「哦...我冇諗咁多嘢...」「係呀..好多人拍拖都冇諗咁多，你鍾意我、我鍾意你就夠。就算我當你一開始一齊嘅時候好夾，但係兩個人相處點都會有啲磨擦。每個人都有一套自己嘅價值觀，好難要人同你一樣。但係最重要嘅就係溝通，你要真正明白對方點諗，知道佢想要啲咩。咁樣兩個人先可以慢慢成長、進步、甚至乎更加愛對方。」「可能我有時都忽略左佢嘅諗法...」「都唔出奇，同埋你都要講你嘅諗法比佢聽，千祈唔好expect佢係你男朋友就無時無刻都知道你諗啲咩」我話。「..你講得好岩...我真係會覺得點解佢唔明我」「我覺得你地一齊左六年咁長時間，你諗下六年前你諗嘅嘢，邊有可能同六年後一樣～大家嘅價值觀都會因為唔同因素而改變～所以最主要都係溝通、了解、同埋體諒」「...嗯..我嘗試下」佢一啖飲左好多酒，而家塊面紅紅地。我地吹住海風，望住個海飲酒。我對住佢真係當佢好朋友，但我諗起我都同呀婷去過海旁飲酒...唉..呀婷。「係喎..你有冇預早同佢講你同男仔單獨食飯」「...我..今日放工嘅時候有講」佢話。「.....咁...佢緊係嬲啦！」「下...咁..我又唔係同一齊，同朋友食餐飯姐」「將心比心，如果佢今日放工嘅時候同你講佢約咗個女仔單獨食飯，你會唔會呷醋」我問。「都係嘅..算啦唔諗啦～飲酒！」我地一傾又傾到天光，好似我平時同佢傾電話咁樣，只不過今次佢係坐係我隔離。分析人哋嘅感情就好似專家咁但自己嘅感情生活就混亂不堪

天光之後～Rachel係長櫈上面訓著左，地下有幾罐啤酒罐，而我就坐左係長櫈下面嘅地下望住個海同個天。「....嗯....」Rachel岩岩起左身，佢啲頭髮好亂好搞笑。「你醒啦？」我話。「嗯...一唔小心就訓著左..」「我驚你有啲咩事所以冇走，但又唔忍心叫醒你」「Sorry呀...要你陪左我成晚...」佢話。「傻啦，你之前都陪過過我傾咁多心事～一晚通宵算得啲咩！」「咦...咁你..你冇訓過！？」佢突然間咁講。「冇呀」「下！！！Sorry呀！...早知唔叫你行海旁..」「咁陪你都係我自己決定嘅..又唔關你事，唔洗道歉喎～」我話。「不過呢..雖然我訓到腰酸背痛，但琴晚真係好開心好青春～原來係街過夜係咁嘅感覺」佢笑一笑咁講。我聽到有啲同情..點解可以24歲都一直咁乖咁規律...佢一定錯過左好多好精彩嘅嘢。我突然間好想比佢經歷多啲，好似細細個阿哥帶阿妹做壞事咁。但係，始終佢有男朋友..我未仆街到會搞有男朋友嘅女仔.....掛。「開心返咪好～但你都要諗下你同男朋友點講，搵返佢講啦，記住唔好再逃避！」我話。「知道啦..你快啲返屋企休息啦！我帶你去地鐵站」「好啦，如果可以嘅話，下次再約啦」「可以嘅～」Rachel 話。我返到屋企嘅時候勁精神，因為已經過左會覺得眼訓嘅時候。而家朝早七點搭四，我坐左係係電腦枱前面唔知做咩好...因為今日係復活節假嘅第一日，所以我唔洗返工。望住部電腦，我淨係諗到做嘢，先發現返工都佔左好多自己嘅時間。一唔返工，就連得閒都唔知可以做啲咩...我決定打開LOL(game名)望一望咁早有冇人online陪我打下機。「狗公全家被狗幹」.....咩名嚟.....邊撚個嚟...我再望一望..賢狗！？What the fuck...佢幾時改左啲咁傻鳩嘅名..不過我都好幾個月冇打機。我即刻搵佢：「改乜鳩傻西名？」「改左好撚耐啦，你咁耐都唔On」佢話。「搞咩？」「邊玩邊講，入Discord」「ok，邀」我話。佢邀請左我入房之後我見到仲有個我唔識嘅人都一齊玩，然後我入埋Discord (你當skype..)。「喂？聽唔聽到」我話。「聽到呀柒頭皮」賢狗話。到簡角色嘅時候..「你地簡先～我補位」我話。「我想打support」有把好聲話，喂屌！點解有女同佢一齊打嘅...「哦...好..」我嚇一嚇，然後即刻係Chatroom pm狗賢問佢點解有女，佢話係打機識，近排佢兩個成日一齊打機。開場之後我嘗試update下賢狗嘅近況，以我嘅直覺，佢同Judy似分左手。「喂～賢狗，做咩咁早都仲打緊機」「聽日放假...喂屌！草叢有李星唔撚講？」佢燥燥地咁話。「sorry呀..！」個女仔細細聲講。「做咩咁燥呀，打機姐死仔」我話。「心情差」..睇嚟佢心情真係好差..，我懷疑個女仔受左成晚佢嘅氣。「開大開大！叻仔！」我話。「係喎..呀...wqwqwingq...我點稱呼你？」我問個女仔。「你叫我wingq就得」「好...呀Wingq，你記住下路唔見到幫幫手打燈」我嘗試搵啲嘢講下，再機會問狗賢佢嘅嘢。「喂，林泳橋，講左好多次要打燈..我個Fd都提埋你啦」狗賢話。「Sorry呀..岩岩冇留意..」佢又道歉。喂，狗賢，好啦喎。Btw原來wingq係泳橋...「喂算啦，人地女仔..」我話。「屌，唔撚想玩，成場打少個咁」賢狗好嬲。「屌，人地都道左歉你仲想點，唔好心情差就發洩係人地到啦」我嬲返佢，咁係呀嘛..「你當初散撚左係咪發洩左係呀婷到？定我記錯」佢好串咁講。「喂一單還一單好喎」「係你自己講先，扮撚哂好人」佢話。「屌你老母，你再講多次？」「我話你！散撚左！咪又係為左發洩屌撚左呀婷！」佢講中左我嘅傷口位。「你再講呀！兄弟都冇得做呀！講呀！！」我大叫。講完之後佢收左聲，個女仔全程都冇出聲，賢狗都好似都意識到自己講錯嘢。「唉...」我聽到佢大大聲嘆左口氣。「sor..我唔應該咁講」賢狗話。「屌！道咩歉，成個女人咁。再嚟多鋪啦，wingq玩唔玩？」男人嘅友誼就係咁，可以好簡單幾句就冇嘢。之後我地三個人再玩多一場，我決定開場之前再問一問。「死仔..你岩岩話你同Judy散左？」「係呀，佢比個狗公溝撚左」佢話。「唉...I know that feel...」「但我應該冇你咁慘嘅，佢聲稱佢同我分左手先同隻狗公一齊」。之後佢繼續同我呻，我地邊玩邊傾。突然間，玩到一半，我聽到門鐘聲。「喂屌有人禁門鐘，我開一開門」朝早九點..邊個呀..？「Surprise ～！」「.....Nicole...！！！！？」

「做咩呀～唔歡迎我呀？」Nicole 企係門口話，我發現佢拎住一袋二袋。「...歡迎...你快啲入嚟先啦，我同friend 打緊機～哈哈」我話，我講完之後即刻坐返埋電腦枱。「喂有女仔聲嘅，Nicole？」賢狗話。「...嗯..」我話。「咦～你地打緊LOL呀？」Nicole行左埋嚟電腦枱。「係呀..我見訓唔想着咪玩陣」我話。「Hi Nicole！」賢狗話。「傻西..我戴耳機嫁」「訓唔著..？你琴晚冇訓咩？」Nicole問我。「嗯...」「下～你通宵打機？」佢又問。「喂塔隆塔隆塔隆，走啦喂！...我？...唔係呀..琴晚冇返到嚟」「哦，你地打啦～我玩下手機先」Nicole見我好專心，所以就咁講。「你真係同左佢一齊？」Nicole行開左之後賢狗即問。「算係但係又唔算啦..屌好撚難解釋」「呀賢！過嚟補血～」wingq話。「好，過緊嚟。咁姐係點？SP？」「但又唔完全算係SP...」我細細聲講，驚比Nicole聽到。「唉，你有機會再同我講」「好」打完機之後我見Nicole係我張床玩緊啲無聊手機Game..我發現好多靚女都好迷呢啲小遊戲。我上左張床，抱住佢問：「做咩過嚟嘅～？」「唔想咩？」佢話。「想！好想！你會嚟我不知幾開心」「琴晚你去左邊呀..」「我...去左同一個女仔飲酒...」我照直講，唔知點解對住佢我講唔到大話。「哦～」佢問。「我地淨係飲酒傾計炸！手仔都冇拖.....」我好緊張咁話。「真係？」「真係」「傻仔～」佢講完之後錫左落我度。「你唔洗同我解釋喎，雖然你解釋完我好開心～」佢又話。「哈哈～但係你仲未同我講點解過嚟喎～」「你訓教先啦～訓醒我再話你知好冇？」「好..但你可唔可以陪住我訓..？」我問。「乖，傻仔～緊係可以」佢好甜咁望住我笑，我訓左係度，佢就坐左係我隔離用手機。佢係隔離我訓得好舒服，好似成個人放鬆哂，咩都唔洗諗咁。呢一教，我訓得好冧，冧到我足足訓左十個鐘..起身已經係夜晚七點。一覺　睡到自然醒過來　不管這個胡鬧時代到底有多壞世界變得再快　是非成敗　一旦抱妳入懷　置身事外起身嘅時候我聞到好香嘅煎牛扒味，我諗起只要Nicole係我屋企，佢每次都會煮嘢比我食。真係好想娶佢返屋企...佢一定會係個好老婆。我訓住係度拎起左部手機，見到Rachel嘅Tg message：「我同佢講左我地飲天光...佢好嬲....佢唔肯聽我解釋..我應該點算..我好驚佢會同我講分手...」 - 03:22 PM「呀文....你醒左未..？」 - 04:09 PM「我好無助...我點解釋佢都唔理我」 - 04:09 PM「如果你醒左可唔可以打比我...我...唔知可以搵邊個..呀文，你一定要幫我...」- 05:54 PM「而家send wtsapp比佢單剔，打比佢又唔聽..。本身我地約左今晚佢嚟我屋企同我屋企人食飯，但到而家都唔知佢係邊...」 - 06:30 PM「呀文...你仲未醒？」 - 07:08 PMRachel...我岩岩好睇完Message嘅時候，突然間發現佢Typing。但同一時間，Nicole過左嚟：「起左身啦？我岩岩煮好啦～」佢笑一笑問我。「嗯..！」我由望手機變左望住佢，但我好擔心Rachel。「做咩啦？」Nicole留意到我有啲唔妥。「我朋友搵我，佢話驚佢男朋友同佢講分手」「琴晚一齊飲酒嗰個？」佢問。「嗯..」「佢叫你出去？」「唔係呀..佢叫我打比佢」我講完呢句就見到手機有通知。「你可唔可以過嚟幫我....我而家一個人係附近搵緊佢...我好驚佢有咩事」- 07:09 PM。Rachel Send完呢句就打左比我...我望一望Nicole。「唔緊要呀你聽左先」Nicole話。「喂..？呀文..？」我第一次聽Rachel好不安嘅聲。「喂...？你冇嘢呀嘛..」「你得唔得閒過嚟陪我..我好驚佢有咩事」Rachel話。我望一望Nicole....「我諗佢應該冇事嘅..佢都係成年人，我諗佢純粹唔開心姐...你唔洗咁擔心住先」佢咁大個人..點會有事，我同自己講。「真係...？我真係好驚...」我feel佢開始有少少哽咽..「你冷靜啲先..好冇？」我話，同時Nicole坐左嚟我張床邊，用疑問嘅眼神望住我。「好...佢唔會有咩事嫁可？」「冇事嘅..放心啦！」我比左個Ok手勢Nicole。「我唔知點解有種唔好嘅預感...你可唔可以過嚟..」佢講完我再望一望Nicole...「我而家唔係好得閒住..，sorry呀..你唔好亂諗嘢先，返返屋企，你有冇佢啲朋友嘅聯絡電話呀？」「好...我係咪阻住你...？咁我返上去先啦..」佢話。「唔會呀..你再Tg搵我講啦」「好..byebye..」「bye..」我話。最後，我選擇左Nicole

「佢係咪想你陪呀？」收左線之後，Nicole問我。「嗯...佢話佢聯絡唔到佢男朋友..話本身約左同佢屋企人食飯，但到而家都唔見人，打比佢又唔通」「哦...一係你去陪佢啦，我等你返嚟」「唔洗啦～我諗佢男朋友應該唔會有事嘅..我去到都幫唔到啲咩手..」我話。「咁好啦，起身食啲嘢先啦，我驚凍哂啦」Nicole笑住拖我隻手起身。「嗯～」見到佢呢個笑容，我就好似唔記得左擔心Rachel。我起身坐左出客廳食飯，見到Nicole擺哂盤。牛扒煎得好靚，執邊仲有啲薯菜，車厘茄咁，十足去出面食。「哇..睇落好好食！你咁叻嘅？！」我話。「哈哈，平時得閒咪煮下嘢食，研究下點樣煮得好食啲，你快啲食啦！」「好！」我坐低，切左一舊牛扒入口。Nicole就坐係隔離好似個細路女咁眼甘甘望住我，想我讚佢。「好唔好食..？」佢問。「緊係好食！你煎到medium ？」「係呀..唔知你食開幾熟，所以我諗Medium你應該都Ok。如果你怕太生我可以再煮一煮」「唔洗呀！我本身都係最鍾意食medium！」我話。「嘻嘻，咁就好啦！你食多啲呀，食完仲有甜品～」「咁好！？你都快啲食啦，一齊食先開心～」「好呀～」佢笑一笑。我一路食，見到Rachel tg搵我。「佢岩岩終於覆左我wtsapp...佢話今晚去唔到我到，佢同我講佢想冷靜下...叫我唔好搵佢..」「佢唔係唔見左就好啦..你比啲時間佢啦。Sorry呀，因為同你飲天光搞到你地咁....」我放低左把刀，拎起部電話覆佢。「傻啦...係我自己嘅決定..」「你唔好諗咁多先..好好休息下，有咩事就搵我」我話。「..嗯...」「做咩啦？」Nicole問我。「冇呀佢話佢男朋友覆左佢了」「哦..，佢地分左手？」「唔係呀，佢男朋友話想冷靜下。不過我都有啲責任...」我話。「係佢叫你陪佢定係你主動陪佢先？」「佢叫嫁..我見佢同男朋友嘈，先開解下佢」「咁唔係你錯啦傻仔，唔洗自責。佢地會咁樣我諗背後都隱藏左好多問題，呢件事係導火線姐」佢話。「咁又係..」「唔好諗啦，今晚我想開開心心咁同你過～」佢又笑左一下....係笑得好甜....好靚嘅Nicole。我決定今晚問清楚佢嘅嘢...因為我唔想佢再離開我，然後我一個人係度等佢嚟搵我..「係呢..點解你會嚟嘅，你仲未答我」「食埋嘢話你知！」「神神祕祕咁...好啦」我話。之後我嗱嗱臨食哂啲嘢，因為真係好想快啲知道點解Nicole會係度。「食完啦！」我話。「嘻嘻～傻仔」佢行左過嚟錫我，我地又錫左一陣。「好啦...咁答案係咩？」我問佢。「你合埋對眼先，我未話ok都唔準打開眼呀！」「好...」我合埋左對眼。人當合埋左眼之後，你就會focus 左係其他感官上面。我聽到Nicole行左入煮房...開雪櫃聲....再慢慢行返出嚟...然後放左啲嘢係我面前嘅枱面。「唔準打開眼住！」佢突然間話。「係～我唔會啦」我聽到開門聲..佢入左房....出返嚟....然後又係我前面郁左一陣整緊啲....唔....佢錫左落我度。「傻仔...可以開眼啦..」佢錫完我好溫柔咁係我耳仔邊講。我一打開眼.......係一個朱古力蛋糕，我完全冇諗過會係蛋糕....「做咩買個蛋糕返嚟嘅～你想食呀？」我問。「哈哈，整嫁傻豬！」「你自己整嘅？」講完呢句嘅時候我留意到蛋糕上面有塊生日牌仔，但係牌仔上面冇寫人名。「緊係啦！」「我生日咩？我都唔知嘅？哈哈」我話。「傻仔～你寫字靚唔靚？」「下？做咩咁問」「你答左先啦！」「正常..？唔算靚唔算醜」我話。「咁....你幫我寫我個名落去......」佢講完拎左支糖霜筆比我。「下.....！今日你生日...？」我拎左支筆。「...嗯....」「傻妹！做咩唔早啲同我講...等我準備啲嘢比你..，買啲禮物，又或者同你出去慶祝下...」我話。好彩冇去搵Rachel...唔係陪唔到佢過生日我後悔一世...「唔洗啦，你快啲寫左先啦」佢講完我拎起左支筆，慢慢係塊牌上面用糖霜寫：「N....i...c..o..l...e......H....a...p..p..y....B...i...r...t...h...d...a..y」「嘻嘻，寫得好樣衰」佢笑住話。「咩喎..！我盡哂力啦...」「傻仔...多謝你」「下..？」佢又錫左落我度。「我嘅生日，我..想同我...最..最鍾意嘅人過..」佢細細聲講。我聽完之後個心跳得好快...每次由佢把口講出嚟..我都好心動。但係我又覺得佢好可憐...邊有人生日會自己拎嘢上人地屋企，自己煮嘢，自己整蛋糕比自己，最後叫人地幫佢寫佢個名上去.....究竟Nicole發生咩事..我好想了解佢...「Nicole....」我話。「嗯..？」「我愛你...」我望住佢對眼講。我講完，佢有啲眼濕濕....佢開始好想喊...「我.....我....呀文....sorry....」Nicole 喊住斷斷續續咁講，我即刻大大力抱住佢。「冇事啦冇事啦..我以後都會陪住你，信我」「...嗯...」佢喊住話。「生日快樂」我係佢喊得冇咁犀利嘅時候係佢耳邊講。「多謝你...今日係我呢幾年嚟..過得最開心嘅生日..」我可以 陪你去看星星不用再多說明 我就要和你在一起我不想 又再一次和你分離我多麼想每一次的美麗 是因為你

我地抱左好耐，足足有十分鐘企左係度抱住冇郁過。我好想一直抱住佢，好想佢以後都會係我身邊。「好啦...快啲食蛋糕啦..」Nicole抹一抹啲眼淚。「好！你整嘅一定好好食」「嘻嘻，傻仔」佢笑返。「放心啦，我一定食哂佢！」講完之後我切左一舊仔比Nicole，再切一大舊比自己。個蛋糕食落真係好好味，朱古力味好濃得嚟唔會太漏，仲好食過出面買嘅蛋糕。「鍾唔鍾意呀？..」佢問。「好鍾意！」我笑住答。「唔準講大話..」「真嫁，好好食！」「咁就好～唔洗食哂嫁，食唔哂放返入雪櫃」佢話。「好～係喎！所以你今朝拎住嗰一袋二袋就係啲嘢食同蛋糕？」「係蛋糕！肉就係你訓左嘅時候出去買嫁，我邊度拎到咁多嘢。但係我拎左你條鎖匙，因為廢時嘈醒你」「我配多條比你啦..好冇？咁...你...出入都方便啲.....嗯...」「好呀..」佢話。「哎呀唔記得左一樣嘢！」「嗯？」我返左入房拎左個打火機，出嚟熄左盞燈。噠，打火機點著左。「Happy birthday to you~ happy birthday to you~ happy birthday to Nicole~~~~~ Happy birthday to you~！」我唱。「哈哈～多謝你...」「快啲許願啦！」我諗起台灣電影《我的少女時代》入面嘅一句...Nicole合埋對眼，雙手合十。我的願望，就是希望你的願望裡有我「呼～」佢打開眼，吹左口氣落我個打火機度。我都好配合佢，放開隻手令啲火熄左。「咁就齊哂生日要做嘅事啦！」我話。「哈哈，呀文～多謝你」「傻妹...呀！仲差一樣」「差咩？」「你等我一陣！」我衝左落樓，入左間賣名牌首飾嘅鋪頭，我好快手簡左一條頸鏈。條頸鏈設計唔浮誇，但粒石偏閃，所以簡單嘅設計又好華麗。我買完即刻掉左個袋，然後將個盒放入褲袋先返上去。開門之後我見Nicole係度執緊啲碗。「做咩落左去嘅？」佢問我。「冇嘢喎～」「神神祕祕咁..」「真係冇嘢呀，洗唔洗幫你洗碗？」我話。「你唞下啦！我洗得啦」本身我係諗住洗，但係既然佢去洗碗嘅話我可以比surprise佢，所以我就冇主動話要幫手。之後我即刻衝左入房，拆開左個盒，拎左條鏈放係手。我等Nicole係廚房洗碗嘅時候，偷偷地行入去...我解開左條鏈，係佢背面幫佢戴上頸。「做咩...哇....！」Nicole話。「傻妹，生日快樂」我講完之後係後面抱住佢。「點解嘅..？」佢好surprise 咁望住條鏈。「生日，點可以冇生日禮物，送比你嫁」「下..真係送比我嫁...？」「緊係啦！你另轉身比我睇下～」「多謝你...我完全冇諗過你會送嘢比我！」佢好開心咁話。「鍾唔鍾意呀？」「好鍾意！！」「好襯你～...你真係好靚..」我講完之後主動錫佢，然後我想繼續錫嘅時候佢避一避開，再話：「你岩岩落去買嫁？」「嗯..因為我唔知你生日..但我以後都會記住呢一日，然後買禮物送比你～」我話。「呀文...我唔值得你對我咁好..」「我唔介意，你係點都好，我都唔介意。我只係想同你一齊」我望住佢對眼講。「....但係我...對唔住..我唔可以同你一齊...」「點解...我以前話過我唔會逼你講，但係我而家真係好唔想你過左聽日又走左去幾個月...然後我每日都唔知幾時先可以見到你...」我話，我唔甘心。「我...我都鍾意你，但係我地係冇可能嫁..」「你同我講呀..點解？」「你比啲時間我..好冇..今晚我想開開心心咁過...」Nicole話。「..好..」我講完之後Nicole抱住我，呢個擁抱好warm..但又好似隨時會失去咁。究竟我要做啲咩先可以留住Nicole..，我有幻想過佢有男朋友，但我唔介意。雖然我咁做同呀明冇分別..但係如果愛一個人..咁又算唔算係錯呢？或者命運一早就已經注定你唔係屬於我嘅，但我一樣唔會放棄。冇人知聽日會發生咩事但如果我放棄左，就一定會後悔我只想說 我認真地愛過兩個相愛的人究竟犯什麼錯需要愛得如此折磨我 是深深地愛過你在我的心中 從沒有離開過如果你要走也帶我走

今晚係我第一次同Nicole過夜冇做愛，我開左盞枱燈，然後訓落床抱住佢。間房暗暗地，外面不停落大雨，Nicole挨住係我心口訓。「我好鍾意聽落雨嘅聲」我望住窗外面嘅雨。「點解嘅？」「因為好有安全感。由細到大我都好鍾意聽，當聽住外面又落大雨又行雷閃電，但我係屋企好舒服咁趴係度聽嘅時候，我就覺得好安全」我話。「哈哈，咁我同你相反，我由細到大都好驚行雷閃電」佢講完抱實左我少少。「傻妹..冇事～我係度。但你點解驚行雷閃電嘅？」「因為..屋企比唔到安全感我。你同屋企人關係好好？」佢問我。「算係啦，佢地一路都好支持我做自己想做嘅事」「哦～...好羨慕你」佢話。「你屋企人對你唔好？」「又唔可以咁講...因為我細細個已經係同呀媽兩個人過」「Sorry呀...我唔知..」我話。「傻啦～冇事..因為我呀爸係大陸包二奶，佢就帶住佢同呀媽係香港搵嘅錢上去，留返我同我呀媽係香港」佢講完我摸一摸佢個頭，然後佢繼續講。「你之前咪話想了解我多啲嘅？我今晚就同你講，但係你要應承我一樣嘢」「嗯？」「無論係點都好，你一定要搵個愛你嘅女朋友，然後同佢好好生活落去」佢好認真咁講。「唔得呀！你知我鍾意你嫁..！」我有啲激動，聽到好心痛。「呀文...你聽埋先」佢坐起左個人，望住我講。「....」「因為我單親，呀媽又搵得唔多錢，所以細細個我屋企就開始好窮。呀媽捱苦捱左好多年，為左掙錢，佢咩都會做。我由個已經好懂事，我知道我要努力讀書先可以搵多啲錢。所以我中學讀band1女校，大學簡左讀商科，全部都係因為想搵多啲錢..等我地嘅生活唔洗咁苦」「...跟住呢？..」我望住窗出面，見到對面樓嘅露台嘅玻璃花樽好似比風吹到郁下郁下。「跟住我讀大學嘅時候發現，識人好過識字呢個道理。所以我開始join啲唔同嘅Event，嘗試去識多啲叻人，甚至乎係有錢人。Year3嗰年我返Intern，有次我跟老細去見客，識到一個男人。個男人比到一種好成熟嘅感覺我，嗰種感覺係我係自己嘅圈子唔會搵到。學校啲人仲諗緊今年做唔做多年組爸、諗緊下年有冇hall住、諗去邊度蒲。我唔係同佢地fd唔到，但我想快啲搵多啲錢，唔想係大學做啲冇意義嘅嘢，淨係當初機緣巧合下做過一次組媽。係喎，妍妍咪我組女，你應該仲記得佢？」「..記得呀」我比佢繼續講。「之後個男人都鍾意左我，我地開始拍拖。識左佢之後我發現我開始接觸到上流社會，開始發現個世界咁大，嗰一刻我知道佢係我向上流嘅捷徑。佢冇嫌棄我窮，反而係嘗試去了解我嘅世界，甚至乎佢比過錢我同我呀媽。我呀媽知道左之後都好開心，後來我地都搬左屋，第一次離開嗰個住左咁多年嘅窮地方。我同個男人相愛，因為佢有錢，我地甚至乎談婚論嫁都冇問題。」「..嗯...」我一路聽個心一路乸住乸住，我有諗過佢有男朋友..但佢講嘅嘢..已經超出左我嘅承受能力範圍。「所以...我...係個有夫之婦...對唔住...一路都冇同你講」Nicole 講到呢度已經眼濕濕..我feel到佢嘅內疚，但你又Feel唔feel到我個心有幾痛...我都好辛苦，好想喊。對面樓露台個花樽終於承受唔住風吹雨打，跌左落地下，玻璃碎一地..「我...我唔介意...！如果你要錢..我一樣可以比你..」我望住佢對眼話。「我嘅生活已經全部都係佢...我住嘅地方，我份工，我呀媽嘅醫藥費好貴....全部都係因為有佢先有我..所以我離開唔到佢」「咁點解...點解你要出軌」我想知。「因為佢...佢成日返大陸做嘢，有一次..我發現佢同我老豆一樣係大陸有女人.....」佢講完，眼淚開始忍唔住滴出嚟..一滴，又一滴。「...佢對你好差..？」我突然醒起佢上次瘀左嗰個位，我即刻除左佢件衫。「.....」佢成個背脊都係瘀痕，有啲位紫哂..就連手臂都有..仲有啲殘餘嘅血絲..。我睇到個心好似裂開左咁，每一個傷口都好似係我比人打咁痛...我好窒息....個心好似比把刀插左入去..「我發現佢偷食之後我同佢嘈左一次好大嘅交...嗰次佢為左個女人第一次打我....之後嘅佢就慢慢變到好恐怖..........佢......一唔開心..就會發洩係我度......你知唔知...點解...點解我隔幾個月先可以見你一次....因為除左佢去公幹嘅時候.......我係冇可能可以搵你」佢已經喊到收唔到聲，好似將咁多年嘅屈辱一次過宣洩哂出嚟咁。「Nicole...」我完全比唔到反應，只可以抱住佢...「嗚...其實我好驚....好驚佢會發現我同你....因為...因為...佢發現....我就死硬...我唔知佢會點對我.....。但係我同你一齊嘅時候...我先係真正嘅我。我可以唔洗諗點樣做佢屋企人先唔會話我...唔洗諗我要點先取悅到佢....我先可以做返24歲嘅我..」我感覺到佢好委屈。「我....」我都係諗唔到可以講咩..「醫生話我有抑鬱症，但你知唔知....只要我每次同你一齊訓.....我就可以唔洗食安眠藥都訓到.....呀文...傻仔.....嗚......我愛你.....但我地係冇可能嫁....」「但我真係好想保護你...！」我好嬲自己，嬲自己無能，連自己鍾意嘅人都保護唔到。我第一次咁渴望要錢，因為如果我好似佢老公咁有錢...係咪就可以得到Nicole..？「傻仔...嗚....我...我同你一齊好開心，但場夢好快要發完啦....我發誓....我會一世都記住你...記得你一直對我咁好」佢講完就錫左我，唔比我講嘢。我感受到佢嘅痛...我地兩個喊住咁錫，面上面嘅眼淚令我地塊面濕哂，但呢一刻我地兩個都唔想放開對方，只係想好好享受埋最後嘅熱情。互相折磨到白頭 悲傷堅決不放手開始糾纏之後 才又被人放大了自由你的暴烈太溫柔 感情又痛又享受如果我說 不吻你不罷休誰能逼我將就

「唔....」我打開眼...望一望床頭櫃個鐘..七點零六分。外面好似冇落雨了，一切回復平靜，只係淨返一滴又一滴雨後嘅積水。我郁一郁手臂....好痹...我望一望，Nicole抱住我，壓住左係我手臂上面訓得好舒服。傻妹...我都唔忍心郁開隻手，然後我一直望住佢。訓著左嘅佢比平時多左一份小鳥依人嘅感覺..而家嘅佢，應該好需要人保護...。我聽住佢均勻嘅呼吸聲，我將另一隻手放到落個頭度輕輕摸。我冇諗過我對Nicole嘅感情會咁投入...我擺脫唔到佢嗰種魅力，同佢一齊總係好比到心動嘅感覺我。閉上眼，我的腦海裡全都是你佢狂野嘅時候好似一隻獅子，好比到刺激同新鮮感我。佢平靜嘅時候就好似一隻貓仔，靜靜咁訓係你身邊令你好想保護佢。我係度諗緊我究竟由幾時開始鍾意左佢..，去四季酒店嗰次？唔係...再早啲.....我諗..由第一晚同佢係club嘅時候，我已經鍾意左佢，嗰陣純粹係覺得佢好正。但之後我地第一晚過夜嘅時候我同佢傾得好開心好夾，當然...加上佢係性愛方面好滿足到我，嗰時我開始有想將佢私有化嘅念頭。之後我地相處多左，我慢慢發掘到佢嘅優點。我自己係一個好渴望有一個屬於自己嘅家庭嘅人，當初如果唔係Sophia出軌，我諗我地都會差唔多結婚...但係當遇到Nicole...佢上嚟煮嘢食嘅時候真係好比到嗰種同老婆一齊生活嘅感覺我。佢買餸、煮飯、執嘢、洗碗...統統佢一手包辦，一句怨言都冇。只可惜...咁好嘅老婆...唉..我一直回想返我地經歷過嘅嘢，突然間諗起我地第一次去睇戲佢喊，諗返起套戲好似係講男主角好窮..識左個有錢女....咁咪同Nicole好似....唔怪得佢喊到咁...佢一定委屈左好多年....。我直頭有一股衝動想打鳩佢老公，有錢大撚哂？就可以比你咁樣對一個女仔？「好似講到你自己好好咁」我心入面另一把聲又出嚟嘈交。「我有冇打過女人呀？！」我話。「我覺得，呀婷寧願你打佢，都唔會想經歷你對佢做過嘅事」「嗰次係我做錯..但明明佢自己都有責任....點解要怪哂我..」「你利用人地對你嘅感情，滿足自己嘅性慾。你明明就知道佢鍾意你，但你拖左人地咁多年，你知唔知女人嘅青春好寶貴。難聽啲講，你當人發洩嘅工具炸，同Nicole嘅老公根本冇分別」佢又話。「我...真係有咁賤咩...」係我內心世界打緊仗嘅時候，Nicole醒了。「....嗯....而家幾點...」Nicole起床聲好好聽..軟瀨瀨咁。「差唔多八點，訓多陣啦傻妹，今日假期」我講完之後摸一摸佢個，再錫佢一啖。我依家好享受每一日同佢嘅時光，當正佢係女朋友咁寵，因為我唔知道邊日就係最後一日....「嗯..」佢話。然後我望一望個日曆，發現復活節仲有三日假期，突然間有個好痴線嘅idea...「係喎...Nicole，你呢幾日都得閒？」我問。「嗯..，我去到星期五先要返公司..因為佢星期五先返香港」「好！」我心入面暗暗開心左下。「...做咩吖...」「冇..咁你可唔可以比哂呢幾日我..」我問。我好驚佢有嘢做...咁我嘅計劃就會失敗。「...嗯...我都陪住你」佢話。「咁就好～」我繼續抱住佢，雖然隻手已經冇知覺...「咁你訓多陣啦～我起身做一做嘢先」我再同佢講，然後慢慢嘗試郁我隻手.......好撚痹...我起左身打開部電腦，係度plan緊我嚟緊將會比Nicole嘅Surprise。既然我鍾意佢..咁就唔諗咁多了，佢有老公又好點都好，我都想用盡全力愛佢。我一直坐係電腦前面，直到中午，Nicole先醒。「做緊咩呀？」佢行埋嚟，聽佢把聲好似訓夠了，反而我好攰..「冇呀，上緊網炸..」我即刻關哂啲Page。「好啦～我煮嘢比你食啦～你想食咩？」「食咩都得！係你煮就得了～」我笑一笑。「傻仔！我琴買埋今日餸啦～你就乖乖地等食啦！」佢一講到煮嘢食就好開心。「係～」真係好想一直都係咁....但我知道冇可能..「Nicole！」我叫岩岩入左廚房嘅佢。「嗯..？」佢行左出嚟。我企係身抱住佢，抱得好實。「做咩啦....」佢話。「以後你有咩唔開心...就搵我...我會一直都係度....就算......就算我同你一樣..到時結左婚...」我唔知邊度嚟嘅勇氣、唔知點解我會講左呢一番說話、唔知自己會唔會做得到呢個承諾、都唔知自己會同邊個結婚。但我就係好有衝動好想比佢知，係佢我需要嘅時候...我都會係度。就算我同佢識嘅時間唔長，重要咩？我愛佢，就係愛佢。「傻仔.....嗯」如果，我得唔到佢個人至少，我都得到佢嘅心咁，應該都算一種浪漫銀河上 邊跌宕邊看緊對方跨宇宙又橫越洪荒 不怕在盡頭無岸遠近我都護航 還能互安慰不必天氣多清朗 狂雨暴雪一起對抗任歲月再壞 不致心慌

我地食完飯之後，我叫左Nicole入房。「傻妹～我同你玩個遊戲呀～」我用緊電腦，部電腦背住佢，所以佢睇唔到個Mon。「好呀，做咩無啦啦話有嘢玩，哈哈」佢話。「冇呀～你係一至四入面是但簡一個你鍾意嘅數字先啦」「咩嚟嫁？係咪心理測驗haha」「你簡左咪知囉～」我話。「ummmm...我簡2啦！」「Ok..！睇下先...2，唔...幾好！」我禁左幾下Mouse。「喂也快啲講咩嚟呀！又懶神秘！」佢笑住講。「未得呀..！你配合埋先...我會比你睇結果嫁啦」「好啦」「之後要你英文全名..」我問Nicole...我好似唔知佢全名..「....咁咪比你知我個名囉！」「唔知得嫁咩..」「得..嘅...，我....我叫高曉琳..」Nicole怕怕醜醜咁話...我好似第一次見佢怕醜...佢...好可愛...好想將佢就地正法..「傻妹，你怕醜呀？哈哈幾好聽呀」我笑一笑。「咁..人地好少講全名...個個都係叫我Nicole...」「哈哈好，咁係Ko Hiu Lam?」「嗯...」「好...所以簡寫係KHL..」我用keyborad打左幾隻字。「好！最後係passport 號碼！佢話要埋呢個就可以出結果，睇下先...佢話要頭嗰個英文字母同埋最尾嗰三個數字...你比哂你passport number我啦」我話。「下...要passport 咁搞笑...！會唔會拎我資料嫁...」「唔會呀，隻App係我公司同事寫嫁！而家beta test緊，啲data都係入返我地公司，我可以幫你delete嘛～」「好啦...我passport number係.....」佢答我。「好！」我將佢Passport入埋...過左一陣..「好！有結果啦！！你過嚟啦！」我話。Nicole帶住佢嘅好奇心行去我張枱度，佢望住個Mon，成個人呆左..「.............」—————————————Departing flight - 11th April, From: Hong Kong International Airport (HKG) - 21:55To: Taiwan Taoyuan International Airport (TPE) - 23:55Cathay Pacific CX402 - Economy (Airbus A330)Passenger: Type: AdultPassenger name: Ko Hiu Lam—————————————「下.....？？」佢足足呆左半分鐘先講。「係呀，一陣你準備返去執嘢，我地今晚飛嫁啦～」我話。「下...！下....？...真嫁...？下...做咩....咁..嘅..？」佢驚訝到有啲語無倫次。「傻瓜，你唔想同我去旅行咩？」「唔係呀....我係冇諗過....」「咁..我地去一次旅行，好冇？」我攬住佢講。「...嗯！」佢大大力點頭，由驚訝變到好開心。「咁你知唔知點解我要你全名同Passport？哈哈」「衰人！又唔早啲同我講..！」「我早啲同你講咪冇Surprise囉！你睇你而家幾surprise ～」我錫左佢額頭一啖。「呀文...！我愛你..」佢講完我地又錫，一錫..又忍唔住做愛做的事了。我抱住佢返上床，除左佢嘅衫，再除埋自己嘅衫。今次我地由房做到出廳，由床做到上梳化，再入廁所。我地不停錫對方，然後我都冇停過抽插。完事一次又一次，好似唔識攰咁，比哂Nicole。最後，我地攰到一齊沖左個涼，就返左上床休息。「傻仔！但係我仲未明點解你要我簡一至四」佢邊用手摸緊我心口邊講。「因為，我唔知你想去邊。咁又冇可能去歐洲、澳洲、或者美洲。所以我簡左四個亞洲嘅城市比你抽，一係日本、二係台灣、三係韓國、四係泰國。越南嗰啲要visa所以就廢時麻煩～哈哈。你係咪即刻想重新再簡過？」我笑一笑。「唔係呀～我冇同男仔去過台灣...你係第一個..」佢話。「咁就好啦～等我拎走你第一次...！」「衰人！」佢輕輕打一打我心口。「好啦，而家四點幾，你返一返去拎Passport同執嘢？我都要返屋企拎Passport，我冇拎到過嚟呢邊屋企」「好呀～咁一陣我同你食左嘢先去機場？」Nicole問。「嗯！你著返件衫先～」「好」今次，就算我唔知個夢幾時醒，我都要盡全力同佢一齊留啲屬於我地兩個嘅美好回憶我執嘢嘅時候順便問左賢狗借左部曬相機，係佢之前買嚟溝女嘅。我決定同Nicole係台灣影多啲相，然後全部偷偷地曬兩份出嚟，當係比最後嘅surprise 佢。諗到呢度我又有啲Sad..每次都係度諗點解兩個相愛嘅人唔可以當當正正咁係埋一齊....唉，都係唔好諗。我而家決定當每一日都係同Nicole嘅最後一日咁過，好似相信只要用盡所有力氣去愛佢就總有一日會有奇蹟出現。沿途幾多障礙 埋頭撞向未來閉上呼吸跟你墮進深海若最終安全離開 容許我再不按捺高呼喊別人懷疑的愛旁人怎麼對待 仍然撞向未來決意今生跟你被愛淹蓋若世界不容人 不失氣概若歲月不留人 佔有現在在炮火中接吻 天要裂開怎樣過 我們都不踐踏愛

係我返屋企執嘢嘅時候，我隱約聽到電話響。「細佬！你本Passport係度呀！」我呀媽話。「下點解放左係度嘅？」我話。「你自己上次亂咁放！」...唔知點解無論你幾大都好，呀媽都總係會搵到你啲嘢放係邊。「哈哈...係咩！」「你唔好成日將啲重要嘢周圍放！下次呢...」「係係係係係，知道」我話。呢個時候我聽到我電話響。「喂？」我話。「喂...呀文呀...你得唔得閒...」我聽到Rachel用哭腔講，應該係岩岩喊完...唔通....「我..我得呀，做咩事啦..？」「你...可唔可以過嚟陪我一陣...我..我係西環嘅一間Cafe...」佢好似好傷心...我睇一睇鐘，而家五點半，我差唔多十點先飛..當預早個零鐘..都仲夠時間去搵Rachel。但係就可能同唔到Nicole食飯...我諗左一諗..都係決定去搵Rachel。一嚟我上次衰仔冇去到..二嚟佢今次喊哂我真係有啲擔心..「你share你個地址比我，我而家過嚟！」我話。「好...我..我等你」之後佢就收左線..但我諗緊應唔應該同Nicole講。我除左驚佢呷醋之外仲驚佢嬲我放飛機... 唉算啦，我都係同佢講，廢時佢對我冇安全感。如果我講左出嚟，反而佢可能覺得我對住佢會誠實。我打開左部手機，直接打比Nicole。「喂？做咩啦傻仔～」Nicole問。「冇呀...岩岩我個fd搵我..所以我可能要去搵一搵佢先去機場。Sorry呀...我未必可以同你食飯啦...」「上次嗰個女仔？」佢問。「...嗯.....因為佢喊哂咁打嚟...但我地冇嘢嫁！你知我個心入面淨係有你」「哼！唔知喎～」佢輕挑挑咁講。「Nicole...我唔係有心想放飛機嫁..」我有啲唔開心咁講。「傻仔！玩你炸！你去啦，小心唔好太夜Miss左班機就得，Miss左我就自己去嫁啦！唔會等你！」「好！咁你記住食嘢呀！一陣見啦～」我話。「知道啦！當我小朋友呀？哈哈」「好啦～愛你呀傻妹！掰掰～」「..嗯！掰～」佢講完我聽到佢笑一笑先收線。「呼...」好彩Nicole冇嬲我去搵Rachel...我收左線即刻拖住個喼，揸車去西環。Rachel你唔好有咩事呀....我去到西環，望住手機入面嘅Location..應該係呢邊？...西環最多就係斜路，我行左唔少斜路...終於我係一間係斜路上面嘅Cafe見到Rachel嘅背影...當時已經接近六點半，Cafe入面唔算多人，所以好易搵到佢。「Hello～幾位？」「有位了唔該」我同個staff講。然後行去Rachel後面，就行到嘅時候佢好似Feel到後面有人，所以望一望後面。我見到佢對眼好紅...佢應該喊左好耐...喊到塊面都有少少淚痕...。我見到佢咁嘅樣好心痛...「做咩啦....」我坐係佢隔離邊講邊舉手，有個Staff行緊過嚟。「你應該..都估到啦...」佢又有少少哽咽...「err...要杯Flat White 呀唔該」我同個Staff講。「一杯Flat White，仲有冇其他？」「冇啦唔該你」我話。「...嗯.....但咁突然嘅...」我再話。「我地散左了..」佢講完呢句又好似忍唔住流左眼淚。我即刻係褲袋拎左張紙巾出嚟出佢。「唔該...」等佢喊嘅時候我唔知做咩可以安慰佢...唯有靜靜坐係度。好彩佢都唔係喊得好犀利，所以周圍啲人都唔知。「但係點解嘅..你介唔介意講...」我問。「你知唔知佢同我講咩......」佢話。「佢講咩...」「佢話我點解要咁對佢..話覺得我唔同左，覺得嗰一晚我同出軌冇分別.....。點解佢可以咁睇我...明明我同你只係一齊飲酒..我點解釋佢都係覺得我出軌。我知道...我知佢會嬲...但係嗰陣我都好唔開心...佢都冇諗住氹我...」「唉...」我仍然只可以做聆聽者。佢喊一陣又講一陣咁..我一直坐係佢對面望住佢..但係咩都做唔到。「我最心痛係我地一齊左咁多年，我解釋完佢都係唔信我。原來我咁多年嚟規規矩矩做佢嘅好好女朋友，係佢眼中好似都不值一提。成日講話信我...原來佢從來都冇信過我。我好討厭比佢屈我同你有嘢...我好委屈....」佢講完又忍唔住喊左出嚟。「如果佢對你冇信任嘅..可能分左手會開心啲呢...」我試下安慰佢。「我覺得自己好蠢...嗚....我曾經都好愛佢，從來都...從來都冇做過啲對唔住佢嘅事，但係....最後佢竟然因為咁樣而同我分手，我覺得好荒謬...嗚.....。我而家嘅感覺好似盡左力做好自己，但最後佢一句話唔要就唔要....」佢喊得越嚟越勁..開始有啲人望過嚟。「你今晚得唔得閒...可唔可以...再陪多我一次...」佢問我。「...我...我今晚要飛啦...」我有啲唔好意思...好似每次佢需要我嘅時候我都唔係度咁..「真係嫁？....哦.....好啦...同朋友？」佢問。「同....同Nicole..」我話，之後Rachel好似有少少Surprise。「你地一齊左？！恭喜你呀！...」佢好想表達佢好鄧開心，但佢一啲都開心唔到。「又唔算係一齊....唉...好複雜...」比佢嘅傷心氣氛感染左，我講到自己都有啲唔開心。「唔緊要啦...你返到嚟香港..有機會再同我講啦！你地..一定要玩得開心啲呀..！」佢扮笑...我好想陪住佢..望到佢咁嘅樣真係好心酸..但係...我冇可能會放棄同Nicole去旅行嘅機會.........「Sorry呀..Rachel...我都好想陪住你...」「傻啦！...緊係同佢去旅行緊要..我冇事喎...！」佢話。「唉....一係你搵你啲朋友同佢地傾...？」「得啦..我自己搞得掂..你幾點飛呀？」「今晚九點幾..」「..而家都八點幾啦！你快啲去啦！...Miss左飛機你就死啦...」佢話。「嗯...咁..我走啦..你自己保重呀..」「快啲走啦...！Nicole等緊你呀！」「好...咁我真係走啦...我幫你比埋啦..你有咩就搵我啦..！」我話。「嗯..唔洗啦幫我比啦....」我已經出左去幫佢埋單。出左cafe我發現由呢度去機場要用半個鐘左右嘅時間，而家八點半，咁去到機場應該九點，我諗唔會遲嘅。「呀文～你到邊啦？」Nicole wtsapp我。「我係西環呀，而家揸緊車去機場，我諗我九點左右到啦」我單手揸軚盤，另一隻手拎住手機錄音比佢聽。「傻仔～你食左嘢未呀」....好似真係未食...「未呀...岩岩唔記得左食..哈哈」「衰仔！估到你啦！頭先又叫我食嘢，點知自己又唔食！我差唔多到啦，我幫你買啲嘢食啦」佢話。「哈哈～唔該靚女～」「唔好諗住咁樣我就唔嬲呀！哼！」佢扮嬲。「好啦...一陣錫返你好冇？」「咁就差唔多！你專心啲揸車啦，小心啲。一陣見啦～」「好，一陣見」我望住手機笑一笑，傻妹..好快我地就可以一齊去旅行啦...我將手機放返低嘅時候，旁邊小路有架車好快咁開左出嚟....「呠..！！！！！」...........

「哇！！！」我即刻剎車.....「砰！！！！！！......」我成架車撞左落前面嫁車度，安全氣囊即刻彈左出嚟。「......」哇....屌...呀....心口痛....我慢慢打開車門...「屌你老母識唔識揸車嫁！」我同岩岩落車嘅司機講，然後望一望我嫁架車頭...唉...個靚車頭就咁就撞凹左..屌！「對唔住呀....我...我睇唔到....」落車係一個女人。「唉...算啦...但你小路冇讓大路...都係要你賠錢..」我話，然後望到佢嗰「P」牌。「下....哦...咁...要賠幾多...」佢好驚咁問。「你介唔介意我留左你contact先...因為我而家趕住去機場」「好呀...我電話係98765432，你叫我李小姐就得...」「好...李小姐，咁我過幾日再同你講賠錢嗰度..放心啦..我都唔會要你賠唔合理嘅價錢」「好..」佢講完就行返入架車。「唉..」我死死氣入返架車..個車頭真係好樣衰..但為左趕飛機...由佢啦。我望一望部手機，已經就嚟9點....大獲.....我揸走左架車之後即刻加速，沿路由葵涌經昂船州大橋去青衣，一路加速直上青馬大橋...一定要趕得切呀..我已經開到80km/hr。呢個時候Nicole打比我：「喂？」我打開Speaker然後話，今次我唔敢單手揸軚盤..「傻仔你到邊啦！..」佢有啲緊張，應該驚我遲到。「我到青馬啦...岩岩出左少少意外...」我話。「下！！你冇事呀嘛...」「冇事呀.....」我講完呢句個心口又有啲痛...除左撞親個下痛...我仲心痛我架車頭撞凹左...「咁好啦...你要快少少啦，就嚟趕唔切Checkin」佢話。「我做左Online checkin啦，過到嚟寄行李就得啦」「好啦，我係B,C嗰度等你啦」佢話。「嗯..掰掰」「掰掰」收左線之後我出左青馬大橋再加速...屌...唔超速會趕唔切...快撚啲呀呀女.....你跟左我咁多年...比人撞一撞就跑唔郁？！仆街影快相....！唉屌！扣分就扣分...罰錢就罰錢....！我望一望，而家開緊120...都係罰600蚊姐...不過扣成五分...屌！為左Nicole！上呀！！我一路沖到機場停車場泊車..然後拎住我嗰喼一路沖上T1...屌...唔好唔比我寄呀...我CX fan屎嚟嫁...年中交唔少錢比你地...。我上到B，見到Nicole拎住啲嘢食坐左係度，我離遠同佢打左個招呼就衝左過去寄行李....呼...好彩寄到。「哇....好彩....」我成身汗，企左係Nicole隔離。「傻仔..搞掂就好啦」佢拎左張紙巾出嚟幫我抹乾啲汗。「唔該靚女～」我話。「哼！你為左個女仔差啲同我遲到我都未嬲...唔....唔..」佢講到一半我就夾硬錫左落去。「傻妹！入去啦！我地趕時間嫁～」「你...哼.....」佢死死氣跟住我後面。然後我放慢腳步，等佢同我平排嘅時候拖住佢。我地入到去已經差唔多boarding，但佢要我食啲嘢先上機。「我係Délifrance買左啲嘢比你食」佢講完拎左啲三文治出嚟...我開頭仲諗住去華御結求其買就算..雖然Délifrance唔係真係話好貴，但我個人嚟講唔會買...果然有錢係唔同啲...「其實岩岩我話意外係撞左車，所以先咁遲...，頭先怕你擔心先冇講」我解釋返。「下！！」「傻妹！冇事呀！我咪生勾勾咁企係度...係架車撞凹左..」「我仲以為你同你個Fd傾到遲左....sorry呀...」佢有啲內疚。「道咩歉喎！冇事呀～」我摸一摸佢個頭。「嗯..咁我地入去啦」我食完嗱嗱臨上機，A330嘅位係2:4:2 。我簡左窗口位，我上左機之後諗住睇下ig先，因為仲未開始郁。我碌下碌下..見到Rachel 嘅一個Story。佢拍左條係酒吧入面Shisha嘅片，身邊有兩三個女仔fd...死啦Rachel會唔會因為分手而亂做啲咩...不過比佢經歷下「曳」都係好嘅。話哂佢都廿四歲人....就當發洩下..應該唔會有咩事嘅..唉..都有有啲擔心佢，我都係同佢講句。「小心啲呀，唔好玩太夜」我覆佢Story。「做咩啦？」Nicole見我睇得好入神。「冇呀～睇IG炸～」我望返佢笑一笑。「好啦」「你攰唔攰阿，攰就休息下啦」我錫一錫佢，幫佢整安全帶。「唔攰呀～同你一齊就幾時都咁精神～」佢撓住我手臂。「傻妹！我地去到嗰邊都差唔多12點了」「係喎....咁你book左酒店未？」佢問。「係你返屋企執嘢嘅時候我已經搞掂哂～」「嘻嘻好～咁我就乖乖地咩都唔做啦喎」佢笑得好甜。「呢幾日等我好好服侍你啦！」「下....點服侍法....」佢細細聲講。「你話呢....？」我係佢耳仔邊講。佢笑住反左我白眼，然後又再甜笑一下。我拖實佢隻手，合埋左對眼...Nicole...就算我未必比到一世嘅幸福你，至少係我能力範圍內，我發誓我會用盡力氣去愛你。未來我一定會更加努力..我會搶返屬於我嘅Nicole。你要等我，我一定會返嚟你身邊。我曾經覺得呢啲人好蠢，明知係唔可以係埋一齊，但都要好似唔信邪咁去愛。當時嘅我會覺得長痛不如短痛，既然你都知道冇可能，咁點解唔放低佢。但自從我識左Nicole之後，我發現我寧願同佢留一啲屬於我地兩個嘅回憶，都唔要放開佢隻手。因為回憶可以令我同你一生一世都連繫埋一齊只要你曾經記得你人生入面有過我，咁就等我暫時活係你嘅回憶入面。好的事情 最後雖然結束感動十分 就有十分滿足謝謝你 是你陪我走過那些路痛 是以後無法再給你幸福好的事情 也許能夠重複感動時分 就算紛紛模糊不要哭 至少你和我記得很清楚愛 是為彼此祝福

「起身啦，傻妹，就到啦」我輕輕叫一叫訓著左嘅Nicole。「...嗯...」「我地去到就直接返酒店訓啦」我話。飛機停定左係台灣桃園國際機場，我地拎好哂行李就直接搭地鐵去酒店。酒店係台北101附近，五星級嘅酒店，望住101同成個台北市中心。我發現我每次同Nicole一齊嘅時候，我都會不自覺地用好多錢..可能係因為好想比到佢一種我都有能力可以照顧到佢嘅感覺。但係其實每次消費就變到好高.....今次去旅行，加埋上次去四季爆房，我都已經洗左唔少錢。「係呢度？」Nicole問我。「係呀～」「間酒店好靚喎！死啦咁你咪洗左好多錢..」「OK呀...哈哈我以為你住慣呢啲五星級酒店」我話。「....我同佢結左婚之後我一次旅行都冇去過」佢好冷淡咁話。「好好～唔講佢啦，我地去Checkin 先～」我拖住佢行過去。Checkin完我地就上房，我將啲行李放低係房，Nicole好似好眼訓咁即刻軟瀨瀨咁攤左係床。「衰妹！要沖左涼先可以訓呀」我嘗試扶佢去沖涼。「....嗚....我好攰...可唔可以唔沖...」佢扮喊咁講。「唔得呀...污糟呀..好啦！三，二，一，起身啦！」我一嘢拉起佢。「嗚....」之後我入廁所除衫，較好哂水溫，再叫佢入嚟。望住佢慢慢除衫再到全裸..就算我唔係第一次見到佢嘅裸體...但呢一刻真係忍唔住好有反應..好想即刻係廁所就做。「傻仔...嗯...唔得...啊....沖涼...呀..嗯...啊！...」係佢行埋嚟之後我不停錫佢條頸，同時用我隻手去摸佢完近乎完美嘅身體。佢真係好白，我由條頸慢慢再錫到去佢對波...佢嗰波係水滴形嘅C級。我一錫落去佢就即刻忍唔住想叫。花灑嘅水不斷射落我地度，而我錫到佢落佢個肚嘅時候佢禁停左我。我以為佢唔想要，點知佢坐左係浴缸入面，然後禁我個頭落佢陰道。我先大大力錫左落去一下，再不停用條脷去奶佢陰唇。「嗯...呀文......嗰度...啊...嗰度好敏感...」佢口講好敏感，但不停用手禁住我個頭唔比我上返嚟。我當然繼續加快我條脷，由陰蒂去到外陰唇，再去到內陰唇，最後用條脷頂入佢陰度口。Nicole平時同我做愛嘅時候好少咁主動，就算佢間唔中會爬上我度轉女上男下姿勢，但都冇今次咁主動。多數女仔去旅行嘅時候會比起係香港玩得更加放，加上五星級酒店嘅環境，我即刻冇後悔洗多少少錢book間高級啲嘅酒店。「呀文....啊....唔得啦....我...嗯....」我除左用口之外，仲用食指同拇指去夾佢乳頭，再用手食指不停挑逗佢。「啊.....我....要了.....呀文...呀文...再快啲....啊！」我用盡全力，佢即刻受唔到，然後坐左係浴缸入面抽搐。之後佢捉住我起身。「呀文...你坐係度呀..」佢示意我坐係浴缸邊。「好」我一坐低佢就半跪左係浴缸入面，捉住我細佬慢慢前後郁。然後控左個頭埋嚟。佢首先伸左條脷出嚟，輕輕奶左我細佬一下先，再由下而上奶哂成條，同時用佢隻手逗我袋底。我都好溫柔咁輕輕摸佢個頭，手指係佢啲頭髮入面穿梭。佢啲頭髮好柔順...但呢個時候嘅我已經唔係focus係呢度.....因為....嗯....佢已經含左落我細佬度。「唔.....唔...」佢含住我嘅時候我隻手又開始進攻佢乳頭，自然反應令佢邊含邊縮。比Nicole含住真係好舒服好幸福，佢好溫柔得嚟，間唔中又好熱情。每當我就嚟想射嘅時候，佢好似會知道咁，然後又唔含住，變做奶袋底同含我粒蛋。所以一直持續左好一陣，我怕佢會攰，因為如果要含得好又半跪係度，個嘴同隻腳都會好攰。「嗯....傻妹...攰唔攰阿...」我問含得好落力嘅Nicole。「唔...唔....少少」「傻妹，我就得啦...你可以一次過嚟」「嗯～」佢係下面望住我講。之後佢冇停過含住我，佢慢慢加速含，同用埋條脷係我龜頭打轉。我開始就嚟頂唔住...「Nicole....嗯....曉琳...」我唔知點解會想叫佢全名，但佢聽到我叫佢全名之後更加落力幫我含，好似好興奮咁。「曉琳....我...可唔可以射係你口入面..」「...唔....」佢邊含邊望住我點一點頭。啊...終於，我全部射哂入佢個口度....然後當我想叫佢吐返出嚟嘅時候，佢已經伸左條脷再出嚟，吐左幾滴，然後全部吞哂....「........傻妹..做咩吞嘅...」因為我錫佢先唔想佢吞。「嘻嘻～」「傻瓜！下次唔洗吞啦...」「因為係你嘅，所以我想全部吞哂落去...」佢話。係浴缸瘋狂完之後我地再沖涼，再抹身出去。佢拎住個風筒坐左係床邊吹頭，我行埋去拎起左佢個風筒。「喂也....我吹緊...」佢講到一半就停左，因為我已經拎住個風筒幫佢吹頭。「傻仔...咁sweet嘅...」佢好甜咁笑一笑再話。「緊係啦～你咁攰，等我幫你吹啦，你可以hea下玩下手機先」我右手拎住風筒，左手不斷幫佢整開啲頭髮。以前見啲EX都係咁吹頭，我有樣學樣。「咁熟手勢嘅，成日幫女仔吹頭嫁？哼！」「....唔係囉～傻妹，我淨係幫你吹炸！」「呀文呀.....」佢話。「嗯？」「你知唔知.....除左我呀媽細細個幫我吹頭之外....我已經好耐冇試過比人幫我吹頭了...你係第二個....」佢講到後面我Feel到有啲唔對路，因為我背住佢，所以我望一望前面..佢喊左...「傻瓜...冇事冇事」我即刻放低左個風筒，係後面抱住佢。我諗佢一講起佢屋企就可能會想喊，我一直抱住佢，直到佢唔再喊為止，我再幫佢吹頭。我吹落先發覺原來女仔吹起頭上嚟都幾攰下...但我就係好Enjoy每一刻同佢一齊嘅時光。如果可以，我唔介意呢一世都淨係幫佢吹頭..那怕有幾攰...只要佢同我一齊，我願意。一二三 牽著手 四五六 抬起頭七八九 我們私奔到月球讓雙腳 去騰空 讓我們 去感受

我幫Nicole吹吹下頭髮佢就挨左落嚟，慢慢就訓著左。摸一摸佢個頭，好多位已經乾哂了。我再摸一摸自己個頭，都已經乾左...原來吹左咁耐啦。「Nicole～傻妹起身啦～要刷牙呀....」我試下叫佢。「.....」零回應...。「衰妹！！....高、曉、琳！！....曉琳....」我郩一郩佢，都係冇咩反應。算啦...都係等佢醒左再算...唔刷一晚牙唔會死嘅...我慢慢放返佢上枕頭，然後幫佢冚被。我刷左牙，洗左個面，然後熄左房燈，開左床隔離嘅枱燈。望一望手機，而家已經兩點幾三點，但唔知點解我冇咩睡意。我開左Safari，search下有咩行程。嚟之前我已經plan左少少，但都係想再望一望。今日係星期日凌晨，星期日、一、二、三、四號晚返香港...我地有四日full day加半日。雖然成日去台灣，但都想睇下有咩地方會係想同Nicole去，或者發掘下有咩新地方好去。不過有時就算係一樣嘅景點，同自己最鍾意嘅人再去一次又有咩所謂。我係google search「台北景點」：【台北旅遊2020】IG人氣《 50 個台北景點& 美食》( 4月最新..)【台北景點推薦】台北一日遊好玩行程＆最夯台北旅遊捷運 .......我是但禁左入一個...嗯.......101..去唔去101好呢，如果夜晚同佢去，應該都幾浪漫，不過唔知佢有冇去過。睇下先....【俯瞰台北城市美景】台北 101 Skyline 460 天際線雲端漫步...好似唔太吸引...聽日再問下佢先，反正我地就住101隔離。饒河夜市...一定要去啦～去九份放天燈...呢個我都好想同佢一齊去...就當係祈福..祈求我地兩個可以有個好嘅結局...唉，去旅行唔諗呢啲衰嘢...「嗯...我唔要呀...」Nicole轉一轉身，好似發開口夢。「傻妹...」我錫一錫佢額頭，佢一定係發惡夢了...「嗚...抱....」佢話，唔知係發開口夢定係半睡半醒。「係係～」我抱住佢，摸佢頭氹佢訓。慢慢，佢又繼續訓了。好，我用另一隻手睇手機。嗯....去唔去埋台中好呢...如果今日加聽日有兩日Full day都可以再去台中嘅，反正我都未買回程機票..係台中返香港都OK。「呵～～～～」我打左個喊路，哇..都就嚟四點了...都要訓了。我習慣熄數據同WIFI訓教，當我準備熄嘅時候...有人FaceTime我......Rachel？？唔知點解我有啲心虛，我望一望隔離嘅Nicole....我輕輕推開Nicole...好彩佢冇醒。部手機一直震一直震，佢至少打左過嚟兩次，我拎住部手機入廁所...呢個時候佢又再打過嚟。「喂..？」我話，然後我用手指遮住個鏡頭。「呀文～～！！！搵左你好耐啦～～～～」佢背景好似係唔知bar定club，好嘈，佢叫到好大聲。我懷疑佢開始醉....我即刻較細聲部手機，然後勁心虛咁望一望出面。「做咩啦..？我係台灣呀...」我嘗試以最細聲講但又要比佢聽到。「下？？台灣！！！！我又要同你去台灣！！！！！！」佢話。「仔仔呀～！？台仔？？」Rachel用自拍鏡影住佢同佢隔離個fd。「仔你個死人頭～～～人地大把女～幾時到你～～～」Rachel同佢講fd講。「....」我聽到唔知可以講咩好。「呀文～～～點解～～你冇樣嘅～～？我要睇你個樣～～」Rachel話。「...你醉啦...快啲返屋企先啦...」我話。「唔～～唔理呀...我要睇你個樣～～唔睇我唔走～」Rachel好似撒嬌咁。「好好好...」我將我隻手指移開，影住我自己。「哈哈～～呀文～！你係廁所做咩呀～～～？柯屎呀？」Rachel笑住話。「Nicole係出面訓緊...我廢時嘈到佢..」我話。「Nicole！！！Hi～～～我係Rachel呀～～～～」佢好似好興奮咁。「...喂！都話佢訓緊....」我再望一望出面，佢仲訓緊。「你呀！！！有女就唔要Fd啦！！！......」佢大叫。「唔係啦...你冷靜啲先....唉」我有少少衝動想cut佢線，一嚟佢醉左我講咩都冇用，二嚟我真係開始驚Nicole聽到會有啲咩誤會。「喂～～周紫凝，發夠姣未.....我地轉場啦～～」佢個Fd話，然後入左鏡。Btw原來佢姓周...「咦～～～你就係呀文？？？」佢個Fd問我。「...係...你好...」我都唔知點覆佢好，求奇hea鳩下。「就係你同佢飲酒飲通宵？～」佢個Fd再問。「..嗯...」我話。「哦～～～佢第一次同仔仔飲通宵就係你～～～你都算叻啦～同我地獸醫護士女神飲通宵～～」佢個Fd話。「唉呀....死開啦......」Rachel影返住自己，佢塊面真係好紅..好似就嚟唔掂。「你唔好再飲啦....快啲返去啦...」我話。「你返香港....肯同我飲..我就返去」佢話。「係...可以..」我為左佢快啲返去，同埋我可以快啲收線...越傾得越耐我越不安....「好～～～～掰掰啦文仔～」佢wing下wing下咁cut左我線。「呼....」我慢慢行返出去，望一望Nicole..好彩都仲係訓緊。Rachel應該冇嘢嘅...佢都唔似醉得哂...但希望Nicole冇聽到岩岩佢地講嘅嘢。雖然我冇做錯啲咩對唔住Nicole嘅嘢，但我硬係好心虛，驚佢覺得我同Rachel有嘢，或者係驚佢覺得Rachel對我有嘢....唉..返到香港都唔知同唔同佢飲好..我又唔想Nicole唔鍾意。算啦，再算，訓教。我抱住Nicole，合埋眼咩都唔諗了～

第二朝起身嘅時候，我好似迷迷糊糊發左個夢....好似係春夢嚟....夢入面有個女仔...我同佢相愛，然後同佢上床。但個夢話比我知佢過完呢一晚就會離開我，我地只係一夜情嘅關係...佢爬左上我張床，除左我條褲...然後佢含住我細佬...點解咁真實嘅....突然間佢喊住係背脊拎左把刀出嚟控埋我度...佢舉起左把刀...「唔好呀！！」......我打開眼！...原來又發夢...咦...？我望一望下面。「Nicole..？」佢係張被下面好Enjoy咁食緊我細佬..「嘻嘻，你醒啦？發惡夢呀傻仔？」佢個口出返嚟，一手揸住我細佬咁講。「傻妹..做咩...啊..」然後佢繼續含...「唔....食早餐囉～～～」佢話。比佢含左一陣我已經忍唔住，之後我係咁搞佢啲敏感位，然後直接推返佢係下面，我係上面。我地一個姿勢做完又再換姿勢做。我地兩個都好享受對方嘅體溫...射完之後我又抱住佢係床上面。「肚餓未呀曉琳～」我問。「喂～！做咩又叫我個名...」佢好似仲未慣我咁叫佢，每次咁叫佢佢都會有少少怕醜。「咁肚唔肚餓姐～高曉琳～」「衰人....餓呀～好餓」佢話。「好，比我休息五分鐘，我再諗下去邊度先～係喎，你有冇咩地方想去？」...真係要休息下，岩岩太激烈...「我都可以呀～你想帶我去邊我都同你去」佢話。「我想同你放天燈」「好呀！！我都好想！」佢話。「你有冇放過？」「有呀，中學grad trip同左幾個女仔去，但而家都冇聯絡了..」佢有少少sad。「傻妹，咁我咪第一個男人同你去囉～」我抱住佢話。「嘻嘻係呀～」「哈哈～呵～～～～」我打左個喊路...比Rachel搞到咁遲訓..比Nicole「搞」到咁早起...「你洗唔洗訓多陣呀傻仔，你琴晚係咪好夜訓..」佢問。「唔知點解琴晚禁禁下手機就咁夜...」我未有勇氣同佢講Rachel琴晚FaceTime我...我想講..但係又..好唔敢講。我覺得我始終都會同佢講，但呢一刻真係唔敢，都係返到香港再算..反正，返到香港之後會係點我都唔知..「咁你訓多陣啦！我驚你好攰..我落去買早餐比你食啦，唔洗咁早出門都得，反正去台灣都係食下嘢，周圍行下姐」Nicole好體諒我。好好彩佢都係屬於嗰種去旅行唔會chur行程嘅人，因為我自己都係。如果去旅行去到為左行程而好似變左返工咁準時，我自己會覺得好辛苦。當然，有人會鍾意呢種玩法，係我自己唔習慣。我會覺得去旅行就係放鬆自己，就算係酒店訓到中午先醒，都唔算叫做哂左。不過有時如果有啲地方我好想去，我都會為左行程而早起身。但就唔會plan住幾點要做啲咩，幾點一定要上到嗰一班車咁，好多時候都係隨心。「唔洗啦..邊好意思訓係度叫你幫我買早餐...」我話。「傻仔！冇事呀，你快啲休息，我是但買啲嘢？」佢邊講邊著衫。「好啦...」我都真係幾攰...如果佢肯幫我買都好好...「咁我落去啦～」「Nicole～我想食蛋餅」我話。「哈哈，好～」佢講完就出左門...我合埋眼想訓教嘅時候，手機又震左下。「Sorry呀...我琴日飲醉左...我啲Fd話我打左比你....我唔係有心嫁...有冇阻住你去旅行.....」- Racheltzeying「冇事呀..我知你飲醉呀～但你有冇啲印象？」「冇.....我冇講啲咩呀嘛.......？」「冇呀，小事啦。你OK嘛？」我問。「嗯....除左個頭好痛...但琴晚唔知係邊個送我返嚟..我一清醒就已經訓左係屋企張床」「咁都好啲...下次唔好飲咁醉啦」我打完呢句已經冇力再打字...唔得啦...隻眼要合埋啦...「叮」.....唔想覆了............早抖....

醒返嘅時候我發現已經中午十二點....「醒左啦？」Nicole坐係床邊望住我。「嗯....哇...十二點啦....」我話。「係呀，我買左早餐返嚟之後見你訓得咁冧我就冇嘈醒你了。傻仔，你係咪想食蛋餅呀..雖然凍左少少...」「唔緊要呀，我起身刷牙先」我起身入廁所，刷刷下牙Nicole入左嚟係後面抱住我。我笑一笑：「做咩啦傻妹」「想抱住你囉～」「哈哈咁sweet嘅」我另轉面錫左佢一啖。「因為同你一齊真係好開心..」佢明明講緊開心，但又有啲唔開心..「高曉琳」「...嗯？」佢話。「以後你幾時想見我，我都可以」「傻仔....」我feel佢又有啲想喊...我好唔甘心...一諗起佢又要返去佢個仆街老公度..個心就好辛苦...「好啦，快啲換衫啦～我地出去食嘢啦，你都應該肚餓啦」我忍住唔好唔開心，因為去旅行就係要開開心心嘛....我刷好牙，出返去換衫。「嗯...咁啲蛋餅..？」佢問。「哈哈，我食埋佢再食lunch」「食咁多肥死你呀傻仔」「咁變左肥仔你係咪就唔鍾意我嫁？哈哈」「可能嫁～！到時可能我都係肥婆呢～」「Nicole，望過嚟呀」我拎住部手機自拍，佢一望過嚟我就影左。「做咩無啦啦影相嘅...」佢問，但問完又痴左埋嚟影，我地再影多好幾張。「因為我好似冇同你合照...我想遲啲掛住你嘅時候..我都記得我地有過呢一刻，我會一直都記住你呢個靚女樣」「傻瓜」佢講完錫左落我塊面，而我都咁岩捕捉到呢一刻，影左張自拍。「好啦～我地去放天燈！」我話。「好～！」佢好有活力咁撓住我手臂，成個細路女咁。「睇下先...九份又得...十分又得..你想去邊度？」我問佢。「我去過九份～不如直接去十分？」「好呀～」我地轉左幾次車，先係台北101站搭淡水信義線，再轉車搭到去十分車站。沿途嘅景色都好靚，我一直望住車出面，台灣郊區嘅風景都真係幾靚。Nicole可能因為太早起身，挨住我膊頭訓著左。對面有對應該係韓國嚟緊情侶細細聲嘈緊交...，佢地隔離有對台灣情侶，男嘅挨住女嘅訓，個女仔用緊手機。成架車廂都係一對對情侶，我地完美咁融入左呢個氛圍，如果冇人認真去了解我地嘅故事...或者可能都以為我地係一對好普通嘅香港情侶，邊個會諗到係一個單身男人同一個有老公嘅女人去旅行...「哇...原來十分靚過九份咁多..」Nicole岩岩醒，望住出面嘅風景。「傻妹醒啦？其實我都未去過十份」「真係嫁？」「係呀，我去過幾次台灣都冇放天燈，哈哈係咪好奇怪」我話。「唔係呀，咁我咪可以拎你第一次！嘻嘻」我地係十分車站落左車之後，慢慢行去十分老街。十分車站係台灣其中一個好出名嘅景點，如果你有睇過九把刀嘅《那些年我們一起追過的女孩》，主角柯景騰同沈佳宜就係係呢度放天燈。佢車站嘅路軌好古老好靚，冇車嘅時候，大家就行落路軌影相、放天燈。我地沿住路軌行去賣天燈嘅鋪頭，隨便簡左一間就入左去。「我想要粉紅色！」Nicole話。「哈哈好，但係點解嘅？」「因為粉紅色好似就算升到好遠都望到咁，如果要藍色嘅話，升左上去咪好快睇唔到佢囉」佢話。明明人地有寫明啲顏色係用嚟祈求啲咩，不過算啦，咁岩粉紅色好似係姻緣定類似嘅嘢。「哈哈好。不好意思～要一個粉紅色的。對，這個就好」我同老闆講。老闆拎左個粉紅色嘅過嚟，再用夾夾住佢係個架上面，咁我地就可以拎毛筆寫字。我地係天燈嘅兩邊寫，我寫一邊佢寫一邊。「喂也！你寫你啦！唔準偷睇呀！」我控個頭過去望佢寫咩，Nicole用手遮住啲字。「哈哈，明明一陣都睇到」「專心啲寫啦你～！」佢話。我寫左自己嘅願望落去，隨便寫左少少關於工作嘅，再寫左句「希望真心相愛的人能在一起」。Nicole寫左「祝身體健康」同埋希望自己日日都開心，係最底寫住「曉琳」。然後老闆行埋嚟幫我地轉做另外嗰兩邊，咁就可以四面都寫哂字。今次我同Nicole一齊寫，我望到佢慢慢寫左個「幸」字，我係佢對面寫左個「快」字。「幸福」「快樂」，係最後我地寫左嘅字。人地話..如果天燈放左上去冇跌返落嚟，願望就會成真..咁如果我地放嘅冇跌落嚟，係咪我地兩個就可以幸福快樂...寫完之後我地望住對方笑一笑，好似可以睇穿對方諗啲咩咁。呢一刻我地都只係一對普通嘅愛侶，祈求住屬於我地最簡單幸福嘅愛情「老闆～可以了～我們寫完了」我話。「好～待會我們會幫你們拍照跟拍影片，你們現在站到路軌上吧」老闆話，我拖住Nicole隻手行去路軌。「好，現在我開始點火，你們站在路軌的兩旁拿著天燈旁，先不要放～我待會叫們放的時候就一齊放」「好～」我同Nicole話。我地揸住天燈嘅兩邊，望住鏡頭笑，然後佢再幫我地拍片。「好～準備喔～三、二、一！放手吧～」老闆話。我地兩個一齊慢慢放開左捉住天燈嘅手...今日個天陰陰地，粉紅色嘅天燈好搶眼，我望住幸福兩個字慢慢飛遠....希望..佢唔好跌落嚟。我一直望，一直望，天燈越嚟越細。Nicole行左過嚟，拖住我隻手。我望一望佢，佢都望緊天燈，好似同我一齊係心入面祈禱。我再望一望天燈..天燈已經細到好似手指甲咁細，好隱約先睇到係粉紅色。突然間，有陣風吹左過嚟，我地嘅天燈都搖左好幾下。好彩最後都係平平穩穩咁升左上去，我地拖住對方隻手一直企係度，直到我地再見唔到個天燈。咁..應該..我地嘅願望會實現..？係咪呀...Nicole。「行啦～我地去啲食嘢好冇」我問Nicole。「嗯～！」手牽手 一步兩步三步四步 望著天看星星 一顆兩顆三顆四顆 連成線背對背默默許下心願看遠方的星是否聽得見

我地由放天燈嗰個位開始行，沿路都有食啲幾出名嘅台灣小食。一路沿着路軌行，我地去到靜安吊橋。吊橋上面掛左好多竹筒，竹筒外面寫住好多祝福語，我拖住Nicole隻手係橋上面行。「你係度等一等我」我同佢講。「嗯？」我已經行左過去叫人幫我地影相，然後我行返嚟攬住Nicole條腰。「準備囉～ 一，二，三！」有個台妹幫我地影相。我同Nicole對住鏡頭笑，然後再擺其他post。我錫佢塊面，佢又錫返我塊面。「哇～你們在好恩愛耶，在一起多久了？」個台妹問。「哈哈沒有啦，才剛一齊」我話。講完我同Nicole都好似有少少尷尬。「真的假的？！耶你國語講得蠻好的，你們從那裏來？」「哈哈謝啦，我們從香港來的」我覆佢。「好啦，你們玩得開心點～一定要幸福喔」台妹話。「謝啦！」「謝謝～」我同Nicole一齊覆佢。「喂也！人地係台妹你就傾得咁開心！」Nicole呷醋了。唔知點解，港女都係好鍾意呷台妹醋....「邊有...我諗住叫佢幫我地影相炸～係佢主動問問題..」「哼～台妹咪又係波大少少...我都唔差吖...」佢嘟起個嘴仔，好可愛。「傻妹！你點會差，你知我最鍾意你嫁～」我捏一捏佢塊面，再抱實佢。「算你啦，行啦～」佢扮嬲同笑都係咁吸引我。我地拖住手由靜安吊橋行到去十分瀑布，瀑布唔算有咩特別，但我地兩個都好享受呢度嘅環境。我地邊行下又邊影下相，呢一種放鬆嘅感覺，係係香港唔會比我地嘅。所以點解香港人咁鍾意去旅行，係因為去到外國你個人先真係會放鬆落嚟，慢慢去享受異國風情。由瀑布行返十分老街，我地見到個租電動車嘅鋪頭。「我想試下玩～」我同Nicole講。「哈哈好呀～我之前同朋友去旅行有玩過，你冇試過？」「係呀，真係冇試過...我一直都好想學揸電單車，所以都想試下類似嘅」我話。「好呀我陪你」「老闆，我能試一下嗎？」我話。「可以呀～來，我教你一下」佢話，之後佢示範左點樣開車剎車，著引擎。「好...等我試一下...」我一坐上去就差啲跌落嚟。「哈哈傻仔」Nicole企係隔離笑我..「你要先盡量平衡，然後把腳放在兩旁，開動了一會才把腳放上去～有點像是騎腳踏車的感覺」老闆話。我再試多一陣，終於慢慢掌握到，原來都幾快上手。之後我比左錢，佢話可以租到六點先還車。老街出面有片空地，Nicole叫我係度試下揸下先，佢就咁企左係隔離睇。我練多左一陣，就想試下車埋佢。佢慢慢坐左去後座，輕輕抱住我。我本身冇諗過佢會肯坐，話哂我都只係岩岩學識，佢竟然唔驚，好似好信任我咁。架車多左個人，平衡嘅難度會再高少少。我係空地揸左多一陣就上左車路揸，點知突然間落雨...我地附近完全冇遮陰嘅位....「死啦...越嚟越大雨...」我同Nicole講。「嗯...都冇辦法，我地都濕哂了...」「算啦唔理啦！」我越揸越快，雨不停打落我地度。我揸住架電動車，我地兩個係十分老街附近穿梭橫街窄巷，然後再兜上公路。雨大到我地全身都濕哂，但背脊傳嚟Nicole嘅體溫，所以我一啲都唔覺得凍。我地漫無目的咁揸，直到見到一個巴士站，個站有個亭可以比我地避雨。我將架車泊係巴士站。坐住係電動車上面，我一另轉身，Nicole就捉住我塊面錫左落嚟....外面落住好大嘅雨，雨水不停打落樹林、車站、街道。係出面風雨飄搖嘅時候，至少身邊都有Nicole陪住我過我地兩個人係巴士站濕吻，佢雙手撓實我條頸，我隻手放係佢條腰。頭髮濕左嘅佢比起平時多左幾分性感，我地不停錫對方，直到我發現時間差唔多我地先慢慢揸去還車。

係十分車站搭返出台北站，我地係附近食左間好出名嘅牛肉麵，之後返返酒店房。「沖涼先啦～我地岩岩淋完雨」我同Nicole講。「嗯～我去拎毛巾先」佢去左拎衫同毛巾。我地一齊沖左個涼，就返返上床到禁手機。「死啦唔知點解我好精神..哈哈」我話。「咁...不如去club？我未試過台灣嘅club哈哈」「好呀！但你要跟實我喎，唔好比啲台仔搶走」「傻仔！知道啦，我落去都係為左同你跳舞炸嘛，又唔係想識仔」佢話。「好啦，我睇下去邊間先...」我打開手機search 左，最後簡左一間都算出名嘅，叫AI Nightclub。Nicole著左件露腰嘅小背心，下身著左條緊身褸屌裙，呢個打扮將佢完美嘅身材完全show哂出嚟。雖然好唔想佢著到咁褸屌，一陣實益哂啲台仔比佢地視姦，但冇計啦落club係咁。反正佢地都係得個望，返酒店同佢做嘅人係我。「我咁著靚唔靚呀？」佢望住酒店全身鏡入面嘅自己。「好，撚，正....」我行埋佢抱住佢，隻手慢慢由腰掃上去佢對波，然後揸左一下。「嗯...喂也...要落去啦..」佢叫左一聲。「嗯～揸多陣就落」我冇停過揸佢。「衰人..！」去到club已經12點幾，我地比左錢就入左去。入到去暫時都唔算多人，一嚟未算夜，二嚟今日係星期一朝早。我地入去飲左少少酒，正諗住傾下計先嘅時候，已經有個台仔走左埋嚟撩Nicole。佢開頭扮係Gentlemen咁同埋我傾計，但擺明係想嬲Nicole去玩。我地求其敷衍左佢走，就再去個少啲人嘅地方傾下計，因為個場仲未係好旺。「我記得當初我同你都算係係Club度識，哈哈」我話。「咁你係咪嗰陣就鍾意左我啦？」「你覺得呢？～」「我覺得係！」「傻妹，對自己咁有信心呀」我話。「哼！明明就係」「哈哈，好啦，我認。你到而家都係咁吸引我鍾意你」我望住佢對眼講。「傻仔..，嗰陣其實我都算係鍾意你」「咩叫算係！...」「嘻嘻～唔知呢～」佢話。「衰妹！」我一嘢打左落佢patpat度，真係又翹又有彈性。我地又錫左陣，然後個場開始多人。「行入啲？」Nicole問。「好呀！」我係佢耳邊講。然後我地行左入多啲人嘅地方，身邊都有幾個幾正嘅台妹想埋嚟，但我而家隻眼只係想Focus係Nicole度。我地好似當日係香港嘅club咁一齊跳舞，一齊飲酒一齊玩。Nicole嘅patpat同腰真係不得了，扭到我細佬勁硬....正當我想繼續同佢親熱嘅時候，我離遠見到個好似呀婷嘅女仔...！屌....！佢望左過嚟，真係好撚似...！但係點解佢會係度嘅？？唔得，我要過去睇下。「我想去一去廁所」我同Nicole講。講完我即刻行過去，但係已經好似唔見左呀婷。「不好意思，不好意思」我係咁推開啲人...明明佢岩岩就係度...點解又唔見左...我周圍搵左好一陣，又比我見到個類似佢嘅女仔..！我即刻行埋去拍佢膊頭。「呀婷！」我話。「....嗯？幹嘛啦..？」另轉面係一個台妹。「...喔...沒事...不好意思找錯人了...」唔係佢？我越行越入，周圍都開始好逼，差唔中都唔小心撞到人。「推三小啦！」條台仔啤住我，佢打扮到成個黑社會咁。「...」我冇理佢，繼續去搵呀婷..但都搵唔到佢...最後都係返返去。「做咩啦，唔舒服？」返到去Nicole問我。「冇阿...少少肚痛姐，而家冇嘢啦」「冇事就好...一係我地走先？」「唔洗啦～冇事」我話。同佢講完我地又繼續跳舞，但我而家個腦一直都諗住岩岩嗰幕，就連跳舞都望住外面睇下會唔會見到呀婷...嗰個應該係佢嚟...？但佢點解會係度....定係真係我認錯左....呀婷..我諗起有一次同呀婷佢地飲酒，嗰陣我分左手，ex都有新仔，但係我就係放唔低ex。記得嗰次係婷第一次真係鬧我：「呀文！你可唔可以唔好咁蠢，點解要為左個八婆而放棄你自己，可唔可以就搵一個愛你嘅人！你咁樣我睇到好心痛你知唔知呀？！人地都有仔啦？你仲咁蠢仲痴埋人地度，人地當你傻仔嫌你煩炸！！！」記得佢嗰次真係好嬲，我嗰陣仲以為係佢飲大左講多幾句。而家睇返，可能佢同一番說話都算係講比自己聽...，又或者「搵一個愛你嘅人」係暗示佢自己。咦....我諗多次呢一段說話，點解...今次同Nicole又係咁...雖然今次唔同嘅係我地都愛對方...但Nicole有老公....。屌！我幾時先可以就正正常常拍一次拖，係咪個天玩鳩我呀？定係對我嘅報應！屌！！！！「呀文？」Nicole問我，佢見我發呆。「冇，我想去飲啲酒」我話。「好呀我陪你」然後我就去瘋狂買酒飲....呀婷，我只係想親口同你講聲對唔住你說我傻 傻在愛上只懂愛自己的人我說你傻 傻在愛她 你的眼睛騙不了人我們都傻 傻在為一段沒有未來的愛情付出還在期待會有奇跡出現

「呀文你飲左好多啦...做咩啦」Nicole問我。「冇呀～....落嚟玩嘛～飲多啲先盡興～哈哈」我又飲多一shot。「好啦唔好飲咁多啦..差唔多啦」「...嗯....我仲想飲....」我話，其實已經幾Wing下。「呀文...聽話啦，我地返去啦好冇？」「...好啦....」我講完之後Nicole扶住我返去，Nicole 都唔算大力，有幾下佢都差啲扶唔住我。十分鐘左右嘅路程我地差唔多行左半個鐘..我都真係飲得幾多下...同埋係咁洗錢...完全唔知自己洗左幾多。返到酒店房已經差唔多四點，我同Nicole成身煙味酒味...但我真係好攰...完全唔想沖涼。「呀文...你企一企起身先...我幫你沖涼啦...」「唔沖了....我..好攰....」我話。「唔好啦...好污糟呀，乖啦..」「好啦..」佢講完我慢慢行入浴缸，我攰到坐左係入面。Nicole幫我除左啲衫同褲，然後佢都除埋自己啲衫褲，再開水行入嚟沖涼。我挨住係佢膊頭，佢幫我洗頭...呢種感覺有少少搞笑。其實我都清醒左少少，但呢一刻太享受佢幫我洗頭了。沖完涼之後佢又幫我吹頭，好似我上次幫佢吹頭咁。「呀文...你係咪有心事呀...」Nicole幫我吹吹下頭問我。「....」「你想講就同我講啦～..」佢繼續幫我吹頭。「...但有一半嘅心事係同你有關...」我話。「呀文...」「算啦...冇事啦，我飲下酒發洩下就好..」「呀文..你知我都鍾意你..我真係好唔想睇到你唔開心」佢摸一摸我個頭，然後再幫自己吹頭。「咁我可以點..？你係人地老婆..我鍾意左你我應該開心咩..？」我開始有少少激動。「對唔住...」佢好唔開心..「我係咪唔應該愛上你..」「呀文..你唔好咁啦..唔係話去旅行要開開心心...」「去完旅行呢？返到香港我係咪仲可以開開心心？點解我每次鍾意人都唔可以開花結果....！拍左4年拖，4年呀！個女朋友瞞住我鍾意左同事。而家到我鍾意人啦，我就鍾意左個有老公嘅女人！到我變左佢同事個角色....，你知唔知我好辛苦，咁樣我同比綠帽我戴嗰條仆街有咩分別！！」我飲大左，開始發洩落Nicole度..我講到自己個心都乸住乸住，點解就係我要經歷呢啲嘢。可唔可以就成全我一次我只係想擁有愛情「呀文...我....對唔住...嗚....」Nicole放低左個風筒，坐左係床邊喊..佢啲眼淚不停滴落佢條褲..「講對唔住嗰個係我先岩...我根本唔應該鍾意你...！點解.....點解我明知同你唔會有好結果，但我又硬係要鍾個頭埋去..！」我都開始眼濕濕...「嗚....我....我唔應該...嗚...瞞住你....係我自私...。呀文...真係唔係你錯...係我衰...嗚....嗚....我...我唔應該......」佢喊得好勁，成個人係度抽搐..「Nicole...你話比我知我做錯左啲咩...點解個天要咁對我..！！！！」我大叫，然後一嘢打左落張床度。Nicole好似比我嚇親..然後越喊越勁，完全停唔到。「呀文....呀文.....我...同你一齊..嗚.....真係好開心...。我真係好唔想...唔想返香港.......嗚.....我...我愛你...好愛好愛....」我聽到佢講愛我嘅時候，我個心真係好痛。嗰種痛，係好似你幻想你好愛一個人，而佢都好愛你，但你知道就算我地有幾愛對方，都冇可能一齊嗰種感覺。明明佢就係你眼前，你抱住佢、錫佢、同佢做愛，但係你冇辦法擁有佢。呢一種距離係好心痛，因為當你發現無論自己做咩都唔會有結果，同埋永遠收窄唔到你地之間嘅距離。呢種無力感好重....或者你地都可能有試過拍拖嘅時候好愛對方，但就算你地幾努力都好，好似都唔知點解冇辦法可以長久。同我而家一樣，我地越愛對方，呢一刻嘅痛就越深刻。「Nicole....我都好愛你...我好想同你一齊...我求下你....」我都不停喊，完全控制唔到自己。我攬實Nicole，佢都攬實我，呢一刻我地兩個個心就好似連埋左一齊咁。我好唔忍心成日見到Nicole喊，但我真係好想講.....我一直忍住忍住，真係今次飲大左先有機會講出嚟。抱住抱住，我地又做愛了，但今次，我地兩個個心都好痛。妳想要的 我卻不能夠給妳我全部我能給的 卻又不是妳想要擁有的我們不適合也不想認輸好幾次我們抱著彼此都是想要哭妳常解釋這樣的一切都只是開始我覺得是所有的一切早就已結束不想再約束 不要再痛苦下一次會有更好的情路

第二日起身，已經又係中午了。我地兩個都好有默契咁唔去提琴日嘅事，繼續開開心心去旅行。「係喎，你會唔會想去台中玩？」我問Nicole。「好呀！但係你呢間酒店唔係Book到星期四咩？」「唔係呀我book到今日，本身都係諗住可能去台中，但係如果你唔想去嘅話我都可以繼續留係呢度～因為琴晚太攰冇問到你」我話。其實另一個原因係因為，呢間酒店真係好撚貴...「好啦，其實我都可以，你想去邊我都陪你」佢講完就係床打側抱住我。「傻妹」我摸一摸佢個頭。「咁我睇下火車啲時間表同酒店先，你去刷牙先啦」我又話。「嗯～好」台北去台中可以搭台鐵或者高鐵...高鐵700台幣，一個鐘內到；台鐵平一半，差唔多兩個鐘先到...算啦高鐵都唔係好貴，反正而家都中午，如果搭成兩個鐘車，去到應該會晏。我上網買左兩張高鐵飛，再睇下台中嘅酒店...Nicole 呢個時候岩岩刷完牙出嚟。「呀文～台中嘅酒店唔洗住咁貴啦，其實我都冇所謂嫁」Nicole話。佢好細心，佢知道我為左佢而Book貴酒店..識得錫住我個荷包...「唔緊要呀，定係你想我地一齊簡？」「好呀，今次酒店錢我比啦～」佢話。「唔洗啦..我帶你去旅行，點可以你比」「傻仔！咁我都有份住嫁嘛～我地搭車嗰陣一齊睇啦」「咁...好啦」我真係洗左好多..所以我都唔再堅持一定要幫佢比。我地食完午飯再行左一陣就拖住個喼去到台北車站搭高鐵去台中。「傻妹，我地睇下台中有咩景點？」我地上左車，等緊火車開。「好呀！你睇一睇先，我book埋酒店～」佢話。「好啦，我望一望」我search左啲，然後篩走左啲自己唔鍾意嘅地方。嚟台灣其實真係唔太多景點我係有興趣，主要都係食嘢最正。我自己對睇藝術或者去博物館冇咩興趣，所以啲台中國家歌劇院、臺中市眷村文物館、咩太陽餅博物館...我統統都手動filter 哂。之後我決定交比Nicole簡，睇下佢想去邊就陪佢。「呀文～你睇下呢間o唔ok呀～」Nicole遞左部手機比我睇，我望一望。間酒店係逢甲，算係好方便，房睇落都幾好。雖然價錢都唔係平，但又唔算係好貴。「好呀～就呢間啦」「嗯！咁我book嫁啦～」佢話。佢Book完之後我同佢一齊簡單傾左下行程。「傻妹～咁你睇下想去邊啦」我比部手機佢睇左一陣，佢話：「我想去宮原眼科呀！」佢好似好開心。「哈哈點解嘅？」「因為佢啲雪糕睇落好似好好食，嘻嘻」佢話。「傻妹！哈哈好呀，我地去～」「你呢？有冇咩地方想去」「我想去高美濕地」我話。「好呀！！你要幫我影相嫁喎～」「交比我啦！」「傻仔～得唔得嫁你？一陣影到我勁樣衰你就死！」「哇～我女神Nicole喎，點影都咁靚嫁啦」我笑住話。「傻仔！又口花花」佢講完就挨左落我度。我地又打打鬧鬧，火車好快就去到台中。到步之後我地再轉車去左酒店checkin先，去到放低哂啲行李已經就嚟五點。「啊～」我除哂衫褲攤左係床上面，除左係怕整污糟張床。「傻仔，攰就休息下啦」Nicole話。「好啦，你肚唔肚餓呀？」「唔餓呀～你肚餓？」佢問返我。「有少少～我抖一抖我地就出去啦」「嗯！我去個廁所先～」佢講完我就拎起部手機，碌下IG...見到Rahcel琴晚又去飲酒...睇嚟佢今次分手真係幾痛。佢Story除左影佢飲酒之外，仲post左一大堆黑底白字嘅感想。咦，原來佢Set左我close friend。我逐個逐個Story睇：「我對你付出咁多，到頭來你一次都唔信我」「我掛住你了...返嚟啦好冇？」「你肯返嚟我咩都聽哂你話....求下你..」...Rachel真係唔值得對呢個男人咁好...條仔對佢基本信任都冇..。唉，點解拍左咁多年，都會咁忍心話分就分，我有少少心痛Rachel...佢已經好似好卑躬屈膝咁求個男仔...「Are u okay?」我都係忍唔住reply佢IG story，佢而家呢個狀態好令人擔心。「Im fine」佢過一陣覆左我。「really？」「im ok arr~ wait u come back hk drink wf me and tell me your story in tw haha」佢話。「haha sure, take care ah」我打完就放返部手機係枱。佢擺明就唔Ok，不過我諗都要等我返香港先同佢再傾。「好～我得啦，你得就行啦～」Nicole岩岩係廁所出嚟，我望到佢個靚樣就即刻笑一笑。「嗯～我地行啦」我換返件衫，拖住Nicole出去。其他事，返香港先再算啦。

因為仲未要晚飯時間，所以我地兩個出左去周圍行下。行行下我地見到有一間夾公仔嘅鋪頭～「哇好可愛呀！！」Nicole望住公仔機入面一隻公仔講，我二話不說已經去左唱錢。「你鍾意呢隻？」我指住公仔機入面嘅藍色公仔，我印象中...佢好似係叫「角落生物」？好似近排都幾多人鍾意。「係呀！！你睇佢個樣..嘻嘻好乖呀」「好！等我大顯身手啦！」我將啲銀入左入夾公仔機，部機嘅音樂開始響起，手制隔離嘅Mon都顯示住30秒倒計時。呼...好，推上啲先....右少少....左返少少.....嗯..差唔多了..應該可以夾住佢個藍色頭！我一嘢禁左落粒制度，個夾慢慢向下郁........「差啲差啲....！！」Nicole捉住我隻手，好投入咁望住個夾。.....落！....夾唔住！....咁撚鬆嘅個夾！....「唉！...個夾都夾唔實..」我話。「唔緊要啦，咁易夾到佢就賺唔到你錢，哈哈」「我試多幾次...應該可以用個夾郁佢幾下先，再勾住佢個頭！」我邊講邊再放左粒銀仔入機再夾。「夾到啦！！....呀！！又跌返落嚟...」Nicole話。「你想唔想試下？」我問佢。「嗯嗯！」我比左啲銀仔佢，佢將銀仔入落去，然後慢慢瞄準......「咦咦咦？我都未禁.....」Nicole未禁得切，個夾就落左去。「哈哈傻妹，有限時嫁！」我話。「下！唔制，我要試多次」我地兩個不停夾，已經冇計到夾左幾多錢，之後佢又再去唱左啲錢。「我諗到啦！今次我用個夾壓佢落去。應該夾唔到佢個頭啦，佢個頭太大啦哈哈」我話。「嗯！你試下」佢講完我瞄準其中一隻夾，嘗試用佢壓落去嘅力將隻公仔壓入去個出口，然唔係用佢隻夾去夾。「好...！嚟啦！..........中！」我話。「哇！！！！」Nicole好開心，即刻打開出口個蓋令隻公仔出嚟。「嘻嘻佢真係好可愛呀！佢個樣好乖呀」Nicole好似抱仔咁抱住佢，仲慢慢摸佢個頭。「傻妹～你鍾意就好啦！我都覺得佢好可愛」「嘻嘻，佢好似小朋友咁，佢就係我地嘅小朋友～」Nicole話。佢講完我諗起佢老公....小朋友....嗎...？「哈哈..」我苦笑左一下，但佢好似冇發覺我唔開心。「好可愛吖你！！小朋友～」佢望住隻公仔，捏住隻公仔塊面講。「哈哈，佢個樣好乖女」我見到佢咁開心，都唔想掃興。「咩乖女呀..佢男仔嚟嫁！」「咩呀女仔嚟嫁，咁可愛，邊有可能係男仔..」我話。「男仔都可以好可愛！係咪呀小朋友？」佢好甜咁望住隻公仔。「明明就係女仔..！」我接受唔到隻咁可愛嘅公仔係男仔。「男仔！」「哈哈好啦好啦」我話。「嘻～我要抱住佢周圍去」佢真係好似一個岩岩生左小朋友嘅老婆....只不過...唔係我老婆...「嗯..」我地拖住手出左夾公仔鋪，而佢另一隻手就抱住隻「小朋友」。「肚唔肚餓呀？」我問Nicole。「餓啦..我想掃街！」「好呀！我地去逢甲夜市？」我開住google map發現我地都唔係離酒店好遠，都係係逢甲。「嗯嗯！我要飲木瓜奶！」佢話。「哈哈，木瓜奶好呀..木瓜好」我望住佢心口奸笑咁講。「衰人！又諗咩呀！」佢捏左我手臂一下。去夜市真係去台灣嘅基本嘢，冇去過一個夜市真係唔好話自己去過台灣。逢甲夜市係台中都算好出名，嗰度有林林總總嘅台灣特色小食，炸雞、蚵仔煎、大腸包小腸、燒杏鮑菇....哇...真係諗起都流哂口水...。我地兩個都係好鍾意食嘢嘅人，Nicole將隻公仔綁住係佢個袋上面，然後一手揸住木瓜奶，另一手揸住隻炸雞咁食，完全冇哂佢平時嘅形象。「哈哈，慢慢食呀！食到成個細路咁」我話。「唔...！唔唔唔唔唔！」佢成口嘢食，完全聽唔到佢講咩。「都唔知你講咩～」「我話你...幫我拎一拎...」佢話。我幫佢拎住隻炸雞之後佢又去排另一間鋪...Nicole真係好大食......even係床上面都係.........。我地食左好多嘢，之後諗住行一陣。「呀文～我想試下」佢望住一間用氣槍射汽球嘅鋪。「好呀～不如我地鬥射得多汽球」「哈哈～怕你呀！」佢話。我比左錢之後同佢一齊拎起左把氣槍..我試下瞄住啲汽球...「啪！」射空左..「嘻嘻～到我啦！」...「啪！」佢射爛左一個。「你咁準嘅！」我唔信邪，再射一下...「啪！」又射空..「傻仔，你係咪瞄錯位呀～要對準呢個...」Nicole同我講..我自問由細打槍game打到大...cs1.6都打遍中小學學界無敵手，點解一拎呢把就發揮唔到出嚟..竟然要Nicole教返我轉頭。Nicole係後面抱住我教我，雖然suppose應該係男人教女人，但有得享受佢係後面環抱我都唔錯..。之後Nicole差少少就射哂全部汽球，而我最後都射中六、七個。我地兩個係台中嘅街頭巷尾不停打轉，有佢係隔離根本唔洗去咩景點，隨便走走都唔會悶。我地總會有講唔停嘅話題，路邊嘅電單車、衣著奇怪嘅台灣人、便利店入面嘅貨品，一一都係我地嘅話題。同佢一齊，幾時都過得咁開心。彷彿我們就是天生一對

之後嗰一日我地都係係台中周圍行下食下咁，有時Nicole 行攰了就陪佢坐下Cafe，涼下冷氣傾下計。咁當然..朝早夜晚係酒店房做啲咩就唔洗多講啦，我地每一日都做至少兩次，因為我自己都算大食，而Nicole比我撩下好快就會想要。星期三朝早，Nicole仲訓緊嘅時候我已經忍唔住揸佢對波。因為佢而家背住我打側訓，呢個姿勢對波會夾到特別好揸。我不停搓佢，將佢捏成唔同形狀...然後再用手指係佢乳頭度打圈。「....嗯......」Nicole輕輕叫左一聲，有時真係分唔到佢係醒左定未醒。試過有次我整左佢好耐，而佢都有生理反應，但點知原來佢仲訓緊教。我繼續進攻，手指嘅速度越嚟越快，間唔中仲用兩隻手指輕輕夾一夾佢。佢嘅郁動都開始大，我將另一隻手放落佢底褲度打轉。突然間，Nicole成個人另轉左過嚟，騎左上我度。「咦...你..醒左嘅...」我話。「哼，成日都嘈醒我，今次你死硬！」佢講完就即刻錫左落我度，同時用隻手摸我已經好硬嘅細佬。我舒服到合埋眼享受...但佢摸左幾下已經除左我條褲，然後我feel到細佬掂到佢啲水...咁快？...細佬慢慢滑入左Nicole嘅陰道..入面已經好濕好暖。「嗯...咁心急..傻妹」我話。「你係度整我整左咁耐...我一早濕哂啦....啊.....」佢開始騎左係我上面郁。開頭係普通嘅前後郁，之後佢慢慢將條腰拗後，雙手禁住張床。呢個姿勢我細佬頂住佢另一個位..「啊....呢度...嗯..好舒服」佢邊郁邊叫。然後係佢差唔多攰嘅時候，我抱住佢轉身，上下調轉同時冇將細佬拎出嚟。我地換左幾個姿勢再做，最後又攤左係床上面。簡單清潔左下，Nicole就去梳洗，我休息左一陣我地就出門。因為今日去高美濕地，太遲去會影唔到最靚嘅時候，所以我都唔敢訓太夜。我地食左啲嘢就出發，去高美濕地要轉兩次巴士先到，台中嘅巴士班次都唔算密，所以我都預鬆少少。我地係濕地附近嘅巴士站落車，行過去濕地都仲有一段距離。高美濕地係台中其中一個好靚嘅景點，濕地嘅水岩岩好到腳踭高少少，所以遊客可以行落濕地度影相。再加上佢係海邊，一望無際嘅海平線同天空，令到呢度成為台中最出名嘅景點之一。濕地隔離有一排排嘅風車，我地落車嘅位置就係啲風車隔離。落左車之後Nicole已經拎左部手機出嚟不停影相。「哇...好靚呀...」Nicole話。「嗯..好靚」我望住Nicole講。「傻仔！個景靚呀！」「個景靚呀，不過你靚啲！但你加埋個景，就完美啦！」我話，Nicole又比我氹到好開心。我地兩個沿住一排排嘅風車行去濕地，途中見到有得租單車，唔係租單車嘅鋪，而係類似share bike 嘅單車站。「想唔想踩單車呀～」我問。「好呀！好彩今日唔係著裙出嚟～」「好，我睇下先...」我搞左一陣終於得，又要登記又點..我望住Nicole，佢已經踩緊嫁單車係租車個空地自轉緊，我都即刻上車。「你行啦～我係後面跟住你」我話。「好～」佢講完就踩左架單車出去。我見到有啲人揸車入去，但我覺得踩單車入去都別有一番風味。踩住架單車，望住濕地同慢慢落緊嚟嘅夕陽...同埋...望前面嘅Nicole，佢踩單車嗰時郁嚟郁去嘅Patpat...... ok wrong focus.......就到濕地嘅時候我地將架單車泊左係出面，然後慢慢行入去。我地要先上幾步樓梯，然後去到一條木造嘅步道，沿途都聽到唔少廣東話。我地沿住步道行多5分鐘，就去到落水行落濕地嘅樓梯。我見樓梯頂已經有一對對嘅鞋，所以我地跟其他人一樣除左對鞋，然後小心翼翼咁行落濕地。行落濕地嘅感覺有少少似係泥地上面行，嗰啲位凹凹凸凸，行落都幾冼腳。「拖住呀，小心冼腳」我講完拖住Nicole一步一步行。「好靚呀！！水面反射返個天，好似有兩個天咁」「傻妹，停低先睇啦，小心行呀」「知道啦～」佢話。「我地再行前少少？」我話。「嗯！」我地行前左一兩分鐘，附近都有唔少遊客。「呀文～你企係度呀～」Nicole話「哦～好呀」佢拎起左部手機影住我。「有冇啲post呀！成個傻仔咁呆左係度，嘻嘻」佢講完我嘗試擺啲影相post比佢影我，但我真係唔係特別識擺..「不如我幫你影呀」我話。「好呀！」我幫Nicole影，佢就不停轉Post。不得不佩服佢擺啲Post都顯得佢好靚，好似好識影相咁。「好靚呀你！～」我話。講完之後佢好甜咁笑左一下，而我緊係即刻影低左呢一幕。「比我睇下～哇影得幾好喎，估唔到你有啲天份，哈哈」「緊係！係喎，不如搵人幫我地影好冇」我話。「好呀～我去搵定個靚位」佢講完我就行左去搵人幫我地影。搵人幫自己影相都有學問嘅，一嚟唔可以搵啲太老或者太後生嘅，最好就係搵情侶，因為多數佢地唔會嫌麻煩。點解？因為我地可以幫返佢影～我搵左一對後生嘅情侶，個女仔望緊手機，個男仔就周圍望咁。「不好意思～能幫我們拍一下照嗎？」我問個男人。「可宜呀」佢啲普通話一聽就知唔係台灣人....「你地係香港人？」我問佢，唔知你地有冇呢種經歷，就算佢地唔講嘢，去旅行都好容易feel到啲人係香港人。解釋唔到點解，但係就係個feel。「哈哈係呀！我同我女朋友都係」個男人講完佢女朋友就行過嚟。「.....李小姐....？？」我問。「......hello...」佢女朋友話。

「你識佢？」個男人問李小姐。「嗯....我飛之前就係撞到佢架車....」李小姐話。「哈哈..小事啦....唔洗咁介意嘅...」我有啲尷尬咁講。呢個時候Nicole行埋嚟。「做咩啦？」Nicole問我。「冇，我嚟之前咪話撞到車，就係佢撞到我...」我細細聲同Nicole講。「我會賠返錢比你..唔好意思呀」個男人話。「嗯...冇事呀，係喎，我叫呀文～佢係Nicole」我望一望Nicole然後伸左隻手想同個男人握手。「我叫呀健～佢係..」佢握一握我手。「我叫Kaman」李小姐話...Kaman話先岩。「咁我地幫你地影相先～？」呀健話。「好呀～唔該哂」我比左部手機呀健，然後同Nicole一齊行後幾步。「最好影到一半個天一半個地啦～唔該哂～」Nicole同呀健講。「我...盡量..哈哈」呀健話。「我幫你地影啦，呀健唔識影相」Kaman話。「頂你...我不知幾勁...」呀健話。「係呀～幫我影得差炸嘛～」Kaman講笑咁講。我將隻手放係Nicole條腰度，我好鍾意放呢個位，因為佢條腰真係又幼又有彈性。同埋以我地嘅高度，咁樣影都幾靚。「好，準備～三，二，一。好！仲有冇其他post」Kaman話。我將Nicole另轉面對住我，然後想錫落佢個嘴。「喂也..唔洗啦..」佢好似有啲怕醜咁推開我。「傻妹，唔怕啦」我講完就合埋眼錫左落佢度，然後Kaman都好識做，冇數三二一就直接影左幾張。「哇～好sweet呀」Kaman話。Sweet呀..但我地唔係情侶..「衰人...」Nicole好怕醜咁打左我心口一下。「哈哈..咁我幫你地影啦～」我同Kaman同呀健講。「好呀！唔該哂」呀健話。雖然係我講，但影相呢家嘢，都係交比女人好啲，我將佢地部手機比左Nicole。「好～三，二，一」Nicole影嘅時候我望住佢部手機，佢真係影得好pro，好似有影開相咁。「傻妹你有影開相嫁？你影得好靚！！」我問Nicole。「冇呀～冇專登去學，純粹好鍾意影～我幫你影啲相都好靚嫁！你都未睇」佢話，佢講完我即刻睇一睇，真係影得好靚...唔知點解釋點靚法，但好有feel。「係喎，影得好好！你咁叻女嘅～」我摸一摸佢個頭，而呀健同Kaman都返返過嚟。「唔該哂～」呀健話。「係啦，你地一陣點走？因為好似冇哂車了...」Kaman話。「下..係喎..死啦我冇Check添..」我話，唔通踩單車出去咩...「我地本身諗住搭uber出返去，你地想唔想一齊？」呀健話。「可以呀～」「好」我同Nicole一齊覆佢。「你地影多陣相先啦～我留個wtsapp比你，我同Kaman行返出去食啲嘢先」呀健話，因為濕地門口有啲小食嘅攤檔係度。佢地走左之後我同Nicole再影多左陣相，然後我攬住佢企左係度享受周圍嘅景色。「差唔多啦～個天都開始暗，同埋我都廢時要佢地等咁耐～哈哈」我話。「嗯～行啦」我地行返出去，我send左個Wtsapp比呀健，佢話係其中一檔小食檔等。出到去佢已經call左uber，司機仲有十五分鐘先到。「我payme你呀～」我同呀健講。「得啦唔洗啦，Kaman撞到你架車我都有啲唔好意思..」「咁好啦」「係呢，你地幾時返香港呀」呀健問我。「我地應該星期五朝早返..但仲未買機票」我之後同呀健都傾左好多嘢，佢都算nice同健談。我地兩個傾嘅時候，Nicole同Kaman都有講有笑，我好好奇佢地傾緊啲咩。架車到左之後呀健坐前面，後面由左至右係我、Nicole同Kaman。上到車個車主都好nice咁不停同我地講嘢～仲介紹左好多好食嘅餐廳比我地。「你們是double dating 嗎？哈哈以前我跟我老婆也試過，後來她說蠻尷尬的，所以最後就沒有跟朋友和他的老婆一齊出去了」司機話。「哈哈，禾忟剛應識的...因為之道大揸是香港人所以才依始坐車」呀健話。「哈哈真的假的，這麼有趣」「你啲普通話咁屎就唔好講啦...」Kaman同呀健講。「聽得明咪得囉～係喎，我同Kaman都覺得你地兩個好襯～係咪拍左好耐拖啦？個Feel似拍左好耐但又好sweet 咁」呀健話。「.....」「....」我同Nicole都諗唔到點講，靜左一兩秒..然後我話。「我地..唔算係拍左好耐炸～」我話。唔算係拍左好耐？...屌..直頭唔算係拍拖呀....「哦～我同Kaman仲賭你地一定拍左好幾年」呀健又話。大家都覺得我地好襯，係呀，我都覺得呀，咁又點？有幾襯有咩用？係外人眼中我地係好sweet，冇錯呀，但我地一樣唔係男女朋友。衰啲講，我地跟本都唔知叫做係咩關係，算係情人？唔係。我只係一個醜陋嘅第三者做錯事也為你　半生也仿似死在暗地見面日頭閃避但我沒法怒 他跟你早結婚和我步近亦有失身份為何沒一個秘密地方黑箱內並無陽光該不怕有人圍剿　第三者的我陪著你　時日無多

落左車之後我地同呀健同Kaman佢地分別，Kaman話佢會過返數比我，反正呀健有我wtsapp，我都唔驚佢地走數。我同Nicole就去左一間個uber司機推薦嘅一間燒肉店度食飯。間燒肉店服務質素好好，加上嘢食唔算貴又好食，都難怪咁多人排隊食。食飯嘅時候Nicole好慣性咁幫我燒肉同剪肉，我想幫佢手但係佢嫌我慢。「你坐係度等食得啦傻仔～」雖然佢咁講姐，但我都有啲唔好意思。不過既然佢嫌我慢，咁我都恭敬不如從命。「係喎，你係咪要聽晚返，定你想星期五朝早」我問Nicole。「應該要聽晚...我星期五朝早要返返公司了」「...嗯...」我講完Nicole又繼續燒肉，而我個腦就不停係度諗嘢。我係度諗緊我應該點樣先可以繼續同Nicole 一齊，定係我唔應該再同佢一齊....我唔想做第三者，唔想有另一個男人同我share緊Nicole，仲要個男人咁仆街..但我好似咩都做唔到。屌！鬼叫我窮...但係有咩方法呢...叫佢搬過嚟我度住？佢呀媽啲醫藥費...我夠唔夠比呢..？定係佢過慣左有錢嘅生活...唔會肯同我捱...。我發現，就算我有幾鍾意佢都好，原來我對佢嘅認識，都只不過係冰山一角。我唔知佢真正諗緊啲咩...定係.....佢純粹係利用我，Enjoy我對佢好....應該唔係..？佢話鍾意我..又喊哂口咁...唉我唔知..。比人帽過一次之後，好多嘢我都小心翼翼，好驚Nicole又係當我玩玩下，返香港就冇左件事。或者過多幾個月，又無啦啦出現係我身邊，我唔想再要咁樣嘅愛情了...我決定要做個了斷...「咁我而家睇下機票先」我同Nicole講。「好呀，你睇呀」佢話。我望一望，聽日有幾班，中午到夜晚都有。「你想早啲定夜啲？」我問佢。「都可以呀，星期五前返到就得」「咁我簡夜晚9點幾啦」因為我想見你耐啲...「好呀」「好，咁我搞埋佢先...」「傻仔，返到去先搞啦，啲肉凍哂啦！」佢講完又夾左一舊五花腩比我。我地返到酒店，我買左機票，然後我地開始執行李。每次去旅行，執行李對我嚟講都係好唔開心嘅過程，因為執完就要返香港。但今次..應該係我一生人入面執得最唔開心嘅一次，我將條褲放入喼，個人已經有少少眼濕濕。我忍住，至少返香港之前都唔可以唔開心咁走...因為我都想Nicole開開心心。「我幫你執啦～你去抖下啦」Nicole 行左去我隔離，我即刻再忍住眼淚。「嗯..唔該哂」我轉身上返床，唔想比佢見到我唔開心。「你呢度仲有好多位嫁～我幫你放埋你對鞋入去」佢話。「嗯～好呀」Nicole一路執嘢，我就係床上面望住佢執...我一直望住佢，好似好想永遠都記住呢一刻，記住我地曾經咩都唔理咁去左旅行，記住我地曾經咁熱戀....Nicole....我愛你.....我望下望下就訓著左..起身嘅時候我發現...Nicole唔係我隔離！佢去左邊...？我即刻彈起身，著左對拖鞋就想出去。好彩我見到佢放左係門口個喼....佢出左去姐..冇走。我嚇到個人醒哂，入廁所刷牙，再返返上床用手機等Nicole返嚟。過左五分鐘就聽到開門聲。「傻仔～你起身啦？我見你咁攰就冇叫醒你，但我扎醒左之後又好肚餓..所以落去買左啲嘢食，有買埋你嫁～過嚟食呀～」Nicole話。我見到佢個人好似好攰咁，琴晚應該執嘢執到好夜...「傻妹你夠唔夠訓嫁..見你好攰咁」「有少少眼訓..但我想食左嘢先，嘻嘻」佢話。「好啦，快啲食啦～」我行左去張枱同佢一齊食嘢。食完嘢佢就返左上床訓，我坐左係床，用手輕輕摸佢個頭，望住佢訓教。佢訓教個樣真係百看不厭，就算素顏都好靚女。好想做佢老公..如果每朝早起身有佢係身邊..我諗我應該會好幸福。佢訓嘅時候我咩都冇做，淨係望住佢訓足足望左一個鐘，然後我都抱住佢訓著左了。我地起身已經日落，當我發現點解唔洗checkout嘅時候，Nicole 話佢book多左晚，因為廢時拎住個喼周圍去。我地食左嘢再周圍行下就差唔多要去機場，係逢甲去機場要一個鐘多少少。上左機之後Nicole 好似仲好眼訓咁，佢戴左安全帶就挨左係我膊頭度訓。我望住出面，架飛機開始起飛，我地離地面越嚟越高、離台中越嚟越遠，而我同Nicole嘅距離...好似都越嚟越遠。我知道，返到香港，可能一切就會完結。由台中飛返香港大概一個鐘五十分鐘左右，姐係至少係呢段接近兩個鐘嘅時間，Nicole仍然係我嘅女人。我望住個mon顯示嘅飛行時間一分鐘又一分鐘咁減。我地嘅愛情..已經開始倒數

飛機慢慢降落係香港國際機場，而家時間係夜晚11點26分，我地兩個拖住個喼係飛機行返去T1。一路行嘅時候我都係拖住Nicole隻手行，我地兩個冇講嘢，就咁一步一步咁行。11點嘅機場，冇咩人，大家都靜靜地咁行，好似幫我營造一個寂寞嘅佈景..。由落機行去T1要搭返無人駕駛列車，入無人車之前要落一條扶手電梯。我行係Nicole前面，我將個喼放係自己前一格，我企係Nicole同個喼中間嗰格。扶手電梯落去嘅時候，我另轉面，用力抱實Nicole。用力到好似有少少整痛佢，但佢冇出聲，亦都冇推開我，反而用佢雙手抱返我。我好想抱住佢，好似越抱得大力...佢就會係屬於我咁....我專登慢慢行，因為可以有多啲時間同Nicole一齊...但我知道就算我行得幾慢，我地兩個都冇可能一直一齊。搭完無人駕駛列車，我地過左入境，然後係度等行李。我望住一個又一個行李係行李帶上面轉..我從來未試過咁唔想拎行李。「我見到我嗰個啦～」呢句係Nicole落左機之後同我講嘅第一句嘢。「嗯，你拎啦」我話，我仲未見到自己嗰個。「我等埋你啦」Nicole行左嗰嚟撓住我隻手。「好呀」我錫左佢一啖。我等多十分鐘，終於見到我個行李係行李帶上面，我行過去拎起我嘅行李。「行啦」Nicole話。「嗯，行啦」我地兩個拖住手向住候機大堂行，臨行到出去之前，Nicole 停低左。「呀文！」「嗯？」我講完佢就錫左落我度，錫得好用力，好似想留一個美好嘅印象比我。「我愛你，一直都愛，你要信我，好冇」佢望住我對講。「嗯...我信你，我都好愛你，高曉琳」我話望住佢對眼講。「呀文，我都未知你全名係咩」佢問我。「我叫...」「嘻嘻，個名咁特別嘅！」佢話。「傻妹，咁你應承我，你要一世都記住呢個名」我伸左隻手指尾比佢，想同佢勾。「嗯！我應承你..」佢伸左佢隻手指尾出嚟，勾住我隻手指尾。然後我再抱住佢，我終於忍唔住喊了...我攬住佢一直喊一直喊，喊到好似個細路仔咁。「Nicole.....我...我真係好愛你....」我話。「傻仔....嗚...唔準喊呀....明明....明明我忍得咁辛苦.....又話要開開心心去旅行....旅行都未完.....嗚...衰人...衰人衰人」Nicole抱住我佢都喊得好犀利，然後好似想用力打我心口但又唔忍心。「對唔住...對唔住....Nicole..我會努力....我想你做我老婆...」我話，雖然我唔知點解我要道歉...「傻仔....你一定要信我...我都會盡力....」佢話。「嗯...嗯....」我忍唔住好想錫落佢度，佢嘅眼淚流左落我個嘴，咸咸地嘅感覺..但我冇理到，一直錫一直錫佢。我地已經唔理外人點睇，係臨出候機大堂個位不停錫。「呀文，我要走啦...我司機係出面等緊我了」過左一陣，佢抹一抹眼淚咁講。「好....」我好唔捨得咁放開佢隻手..然後我都抹一抹眼淚。「再見啦...」佢講完就另轉頭走左出去。再見了.....Nicole我信我地會再見我跟住佢出左去，佢司機已經接走左佢，我諗佢驚比人發現所以冇另轉頭。我望住佢嘅背影，又忍唔住喊...眼淚不停不停流出嚟，我隻眼越嚟越濛...啲眼淚令我睇唔清Nicole了...捽完眼之後佢已經走左了。我一個人拖住個喼行去停車場，突然間好想搵人傾....我send左個message比Rachel。「我返左香港了，得閒？」我話。呼...我放低手機，坐左係車入面合埋眼。我唔知之後我應該點做先可以再見到Nicole，我唔敢主動搵佢。我地係咪真係可以再見..講真....我冇信心..心灰了還未碎 心死了還在醉人難得只因失戀擁抱負累未會信甚麼擁有等於失去無情地對世界說他算是誰不可以沉下去 總可以迷下去人何苦要抱著清醒進睡就以血肉之軀去滿足知覺虔誠地去犯錯 良心 跳得清脆

我個心好翳，唔知想點，坐左係車入面發呆。然後我返返機場間七仔買左包煙，平時我係唔會食煙，但呢一刻我真係唔知應該點做...就有股衝動去買煙。買完煙同打火機我就行返去，搵左個位，挨住條柱點起左支煙...警告 吸煙有損健康「呼........」吹出嚟嘅煙霧慢慢散開，但好似冇將我嘅煩惱吹散。我再大大力吸一啖入肺....尼古丁一啲都幫唔到我。食完一支，我再點起一支..再一支.....。冇...冇.....完全冇用........。平時好少食煙，一連續食就好容易上腦，我個身好重...好似企唔穩咁。挨住條柱嘅我慢慢冼落去...我坐左係地下，望住機場入面一班又一班嘅飛機升降..我好掛住你..Nicole。我一個人坐左係地下，望住包煙..———————————-「喂我同Judy出一出去先～」賢狗係club入面同我地講。「做咩呀？」Nicole問。「佢地去食煙呀」我話。「喂出嚟啦文仔，咪撚扮啦，陪我食啦」賢狗話。「你去啦，我睇住妍妍」Nicole 話。「我唔食煙嫁！你咪聽佢亂噏」我話。「哈哈，你食都冇所謂喎」Nicole笑住講。「妖，你地二人世界啦！」我fing開賢狗捉住我隻手講。「屌你，我地轉頭返嚟」賢狗話。「你真係唔食嫁？」Nicole 問我。「我有食過呀..但我自己唔係特別鍾意，所以唔會話想食」我覆佢。「咁乖仔～好少見男仔飲酒唔食煙」佢話。「唔係乖啦～我自己唔鍾意姐」我話。「咁你當初點解食嘅？」佢問。「因為嗰陣我係.........」———————————-.....Nicole...我咁快又掛住你了。過多左陣，我發現啲煙得返幾支，我扶住條柱撐住自己起身。打開車門，行返入架車入面，我先發覺我冇拎手機出去。手機顯示我有好多未接來電....全部都係Rachel...。佢痴左線...？而家三點幾啦喎...唔係喎...係我問佢得唔得閒先..。仆街..佢唔係一直等緊我呀話？呢個時候佢又打嚟。「喂..？」我話。「喂！你去左邊呀？冇嘢呀嘛？」Rachel把聲好擔心。「冇呀...岩岩冇睇手機...sorry呀..」我話。「唉..你冇事就好...幾驚你有咩事」佢話。我突然間諗起佢男朋友..ex...嬲左佢嗰次。佢又係係咁搵我...我又係冇睇到...不過..嗰次係佢出事....今次係佢以為我出事...。咁樣諗完個心又再噏左下..其實Rachel都真係好好....，係我仆街，嗰陣同Nicole 慶祝生日，今次又係因為Nicole...「冇事呀，你快啲訓啦，你聽日唔係要返工咩」我話。「係呀..但我驚你有咩事吖嘛....我本身諗住打比你講兩句就訓，點知你又唔見左人」佢話。「...Sorry..」「唔緊要啦，但下次你再係咁我真係唔會理你！我聽日起身又實有黑眼圈！」佢少少嬲咁話。「對唔住啦...下次食飯飲酒統統我嘅，deal？」我話。「咁就差唔多！睇死你仲未返屋企，你條友，好似成日都唔洗返工咁」佢話。我諗諗下..自從同Sophia分手之後，真係好影響到我返工。又成日射波...返工又冇嚟精神。「我而家返去啦，你快啲訓啦」我話。「嗯..早抖」「早抖」我收左線就繼續坐左係司機位，雙手放係軚盤，完全冇意欲開車。我唔想整到車入面有煙味，但我又想食煙。我打開左個窗，將個頭微微另出去，再點起左支煙，將煙圈吐出去。「呼....」最後，我一個坐左係車入面食哂成包煙，天光嘅時候終於訓著左...不渴望你不要令我多幾多渴望你只要為我點一點火然後讓我倦了倦了就如煙照樣浮過 飄過根本最好就是忘我別再笨 別再傻半支煙勝過殘破的天國

好彩我今日都請左假，但都差唔多將啲AL用得七七八八，老細都開始間唔中的我入房問我搞咩...。而家夜晚六點，我訓左係床上面諗，我驚最近發生嘅事真係影響到自己，但我又抽身唔到，個心成日都諗住Nicole。呢種感覺就好似毒癮咁，你知道佢開始好影響到你正常生活，但問題係你發現你戒唔甩。我琴晚就算因為通左頂，朝早返到屋企好攰，但係我一合埋眼都係諗起Nicole。諗起佢最後係機場嘅背影，諗起佢話要我信佢究竟係咩意思，係咪佢要離婚，咁我又應唔應該等佢....不過就算唔講應唔應該，以我而家嘅狀態，我都會一直on99咁沉左係度....而家嘅我唔可以話係失戀，但同失戀冇分別。我記起上一次有呢種感覺係同Sophia分手，但嗰次更多嘅係嬲同想報復...。今次我唔會再犯上一次嘅錯，當初話要報復，想玩想搵人陪。但過左咁耐了，我得到啲咩？我唔可以比自己再係咁樣，但我都需要一個人去比我傾訴，唔係我覺得我真係會頂唔順。「我收工啦，一齊食飯？」Rachel搵我。「我唔係好想出街..個人好攰」「咁..下次？」佢話。「你介唔介意買嘢上我屋企食呀？」「嗯...都...OK嘅，但你屋企係邊頭？」「我send個location比你啦，你買嘢上嚟就得啦，我叫外賣」我話。「好啦，咁我而家過嚟啦」「嗯，你差唔多到同我講啦」我話。我share左個location比佢，過左半個鐘多少少，佢打比我。「喂？」我話。「係咪XX大廈呀？你個location唔係好準」Rachel話。「嗯，廿六樓Ｄ，樓下密碼係1234」「好，你差唔多準備開門啦～」「OK，掰～」「叮噹」門鐘響，Rachel嚟了。我著住普通一件T恤加短褲去開門，一打開門就見到Rachel。佢好似有少少唔同左...靚左？...好似化多左妝，同埋髮型都唔同左，佢以前係齊陰，而家轉左斜陰。成個感覺就好似由一個可愛Type嘅女仔變左女神Type。「點呀文少～好耐冇見啦～」佢拎住個外賣笑一笑。「係呀..發生左好多嘢」我話。「所以我要企係度聽..？」佢講笑住咁講。「哈哈，你快啲入嚟啦」「哇..估唔到你呢度咁靚喎」「你唔係第一個人咁講啦～隨便」我話。「我想去一去廁所」Rachel話。「呢邊就係啦」我幫佢開左廁所門。佢入左廁所之後我幫佢拎左佢啲嘢食去飯枱，然後好簡單咁鋪左張枱，播左少少音樂。「哇，搞到咁浪漫咁呀～」佢係廁所出嚟。「冇呀，平時自己係度食飯都會播下歌，悶嘛。同埋我都好鍾意聽歌」「好啦，食完飯再聽你講你嘅嘢，我都有好多嘢想update」佢話。「嗯，快啲食啦」我都將我岩岩叫嘅外賣係廚房拎返出嚟同佢一齊食。食完飯我執枱，而Rachel就坐左係梳化玩手機。「好～你講先啦」Rachel撓住腳坐左係梳化望住坐係飯枱嘅我。「唉..一言難盡，我諗我同Nicole真係冇可能」「點解阿...你地去旅行嘈交？」佢話。「我有冇同你講過佢係結左婚」「...........冇..」「唉.......你介唔介意..？」我拎左包煙出嚟。「唔介意嘅...但唔太鍾意..」「好啦咁我唔食」我收返埋包煙。「我都唔知你有食煙..」佢有少少驚訝咁話。「我唔食嫁..係返左香港先食」「...嗯..你繼續講..」佢講。我將我同Nicole嘅嘢一五一十咁同佢講哂，佢本身都知道一部份，而家再講埋淨低佢唔知嗰啲比佢聽。「哇....我真係冇諗過係咁...好似電視劇..」「你覺得我係咪好蠢...明知係冇結果嘅但係都鍾個頭埋去」我話。「又唔係嘅...我覺得如果係我..真係咁鍾意一個人嘅時候，就算得1%機會會可以繼續發展，我都會試。因為我會覺得唔試我一定後悔..」「我嗰陣就係咁諗...但我今朝揸車返嚟嘅時候有一刻諗過，如果我冇咁沉佢...或者而家就唔洗咁痛...。我一直都以為自己唔會後悔我做嘅決定，但點解今次我真係有後悔嘅念頭。係..我同Nicole一齊好開心，但每次開心都係好短暫...。如果要我傷心幾個月去換幾日嘅開心..我真係唔知值唔值得..。你知唔知最心痛嘅地方係邊？」我話。「唔」佢擰頭。「係我接受唔到有另一個男人日日係佢身邊佔有佢，仲要佢對Nicole咁差。但我只係好似一個旁觀者咁咩都做唔到，你話我係咪冇撚用」「你唔好咁諗先啦..」佢嘗試安慰我。「點樣唔咁諗....我根本冇資格同Nicole一齊...」「....本身我諗住講我近排發生嘅事...點知你比我更加需要人安慰..」「唉算啦唔好講我了，我再講自己都就嚟癲，你講下你啦」我話。「我...前排咪跟左啲FD去Shisha飲酒嘅..」「嗯..你唔好同我講你比人食左...」我話。「.....」Rachel無言。「下！！真嘅？」我有啲激動。「又...唔算係食左...」「咁姐係點..」「姐係...冇食...但係.....又.....點講呢..」佢話。「有摸有錫咁？」「....嗯..」佢dup低頭唔敢望我，好似做錯事咁。「....唉............」「咁我嗰陣醉醉地...個男仔係咁話陪我..我見佢個樣正正常常...」佢話。「但之後你地冇做啲咩嘅？」「之後佢想帶我去酒店..但我拒絕左，就返左屋企..」「..咁都好啲..」我話。如果佢比人食左，我真係會鄧佢唔抵...比啲撚樣食..咁不如比我食算啦.....。「但係佢拎左我wtsapp....近排係咁搵我想約我出嚟」「但你覺得佢點先？」「佢...點講呢..我又唔係鍾意佢，但又唔係特別抗拒..。可能係我之前未試過同呢種男仔相處...佢比到少少新鮮感我..但我又諗，既然都失左戀..咁有機會嘅話咪試下...」佢話。「你諗清楚呀，好多人都係失左戀是但搵人一齊，最後九成分手收場。如果你好彩遇到個好男仔，都算。但好多時遇到啲仆街，你到時喊都冇用」「我..唔知..」「唉...估唔到到你面對呢啲問題了...」我話。之後我地沉默左一陣，我諗緊應該點幫佢解決...應該放手比佢試下跌下，定係保護佢等佢唔洗感受咁多愛情帶嚟嘅苦...。但聽完Rachel講，其實我自己都有少少反思。愛情好似永遠有個輪迴走唔出去相遇、相戀、失戀、放縱、又再相戀...。呢個世界究竟有幾多人困住左係呢個輪迴入面，當你好彩走得返出嚟嘅時候已經浪費左好多青春。你發現自己已經唔再年輕，冇本錢比你再去揮霍，冇青春比你再去虛耗，冇機會比你再去尋覓一個人。但更多人去到中年仍然沉淪係呢個輪迴，結婚、生育、離婚、再婚，屢見不鮮，甚至乎害左自己嘅下一代。我好似睇得好通咁，但我知道今晚訓教嘅時候..一樣會諗起Nicole，只不過我唔想再傷害人，覺得向全世界女人報仇實在係太幼稚了。流淚行勝利道別再做愛情奴沒有另一半也願身邊各人都安好流淚時要自傲別再為瞬間的愛情跌到寧願叫蒼生有明早

我地傾左陣就返左入房，照舊係我坐櫈，佢坐床。「咁你諗住同佢試下？」我問Rachel。「我仲諗緊...聽你咁講我又唔係好想..」「我覺得唔好諗拍拖住先...唔好為左要放低ex而隨便搵個人」我話。「嗯..」「可以出下街嘅..當做下朋友先囉，但你真係要好好了解下佢，再決定點啦。我唔想你蝕抵比人炸，護士姐姐！」我話。「喂也...頂你....。咁你呢？..」「我...見步行步啦...但我一定唔可以比自己繼續咁頹廢..唔係我真係連份工都冇埋」「都係嘅...我岩岩識你嗰陣你都唔係咁」佢話。「咁..不如你講下你岩岩識我嗰陣我係點」「唔.....你係好有活力...好陽光好正面！」佢諗左一陣答我。「而家冇活力咩？」我笑一笑。「而家邊左成個呀叔咁！」佢話。「叔你個頭..！」我行埋張床諗住扮打佢。「哈哈，咁係呀嘛！呀叔！」佢拎起枕頭打我。「喂..！我嫁個枕頭..污糟呀...」「車～我理得你」佢繼續打我。「喂！！頂你！！你死硬！」我拎起左個攬枕打返落佢度，佢擋左幾下就比我扑中左。我地打左一陣，佢就冇力了，攤左係我張床。「哇.....我唔得啦.....啊.....攰死我.....」佢訓左係我張床上面抖大氣，呢個角度...隱約見到佢小小事業線...，仲要佢啲汗搞到件衫濕濕地。...我吞左下口水...呼....唔可以再望。「呼........好熱....」我話，然後我擰轉頭。「哈...最衰都係你....死呀叔...」「仲講...！」我拎起個枕頭想打落佢度。「呀...！」佢合埋眼，雙手放係塊面上面想擋。「噗」我打左落張床度，然後去廁所。我望一望鏡入面嘅自己，好似好耐冇剃鬚...。我比佢見到我咁樣，又頹廢又食煙...都難怪佢話我似呀叔嘅...「呼...」我洗一洗面，拎起左剃鬚刨。雖然而家係夜晚，但我都睇唔過眼自己啲鬚咁長..我剃完鬚之後將啲頭髮撥左去後面，然後行返出去。「哇！你搞咩嚟～唔同左樣嘅」佢坐左係我張床話。「咁有冇陽光返少少」我講笑咁講。「少少啦！但...都係呀叔！嘻嘻～」「死女包....！」「好啦唔玩你啦！有冇開心啲呀」佢話。「開心呀～多謝你呀，死女包」「唔洗客氣喎呀叔」佢講完之後我地又傾左好多嘢，佢同我share下佢以前同ex嘅相處。本身我叫佢唔好講，怕佢唔開心。但我發現，佢已經唔算係唔開心，佢講嘅時候，好似純粹係講緊一件過左去嘅事，而我睇唔到佢有sad或者有留戀嘅心情。甚至乎...反而好似講完之後佢而家仲開心。「Rachel呀，我問你呀..」「嗯？」「點解你提起你ex嘅時候，你好似已經放低左佢咁嘅...」我問。「唔.....又唔算係放低左...但你可以話係諗通左」「咁快...但你唔係拍左好多年咩..咁快冇事..」「我覺得..既然係佢唔信我，我冇必要為左佢仲咁蠢咁去留戀...只不過係有啲唔習慣同唔捨得。或者我本身就有呢個心理準備...我曾經都有諗過我地之間終有一日會分開。不過就算而家，間唔中望到啲關於佢嘅嘢..我都會諗返起我地之前嘅事」佢話。「嗯...都明嘅」「咁你真係要等Nicole..？你覺得值唔值得..」「我唔知我可以堅持幾耐，或者有一日我會唔記得左佢，搵左另一個女朋友都未定」我苦笑左下。「希望啦...我都唔想見到你咁頹廢..」佢話。「唉～」我趴左係枱上面，合埋對眼。「你訓返床啦...我都差唔多走了..都好夜了」佢話。我望一望個鐘，而家都凌晨三點，但我唔想一個人..「嗯...」我返左上床，佢起左身，想出房門。「Rachel..！」「嗯...？」佢停左腳步。「......都咁夜啦...你係度訓啦....我驚你冇車走」「唔緊要呀..我.....有N車呀..我ok呀」佢話。「咁....嗯..」我微笑。「咁......我走啦...」佢講完就出左去，我係床上面諗左幾秒，即刻出去。「紫凝！..」我話。「嗯...？做咩啦..」佢擰轉頭。「.......」「嗯？..」佢再話。「.....陪我」「...下..？」「..陪我」...

「....」Rachel好似唔知點比反應。「...我...唔想一個人係度....我...想你陪我。你放心...我訓梳化...你可以訓床」我話。「.....咁..好啦」佢除返對鞋，慢慢行過嚟。「你..等我一陣，我落去買啲嘢！但如果你攰就訓啦..」我話。我講完就入廁所換左件衫，然後落樓。好彩附近有間開廿四嘅惠康，我入左去買左套旅行裝嘅牙膏牙刷，買左支護髮素，再加啲卸妝用品。我見Rachel有化妝，佢應該冇帶卸妝..同埋我屋企冇護髮素，我冇用開，但女仔應該要。我再執左啲杯麵，嘢飲，水。我返到上去，見到Rachel趴左係我張床上面睇緊劇。「睇咩睇得咁入神呀？」我行左去佢隔離。「哇....你嚇死人咩！」佢話。「下..我開門咁嘈你聽唔到嫁咩...」「我..太專心睇劇...」「韓劇？」「台劇嚟嫁傻仔！」「車～鬼知咩..你暫停左點睇喎」我話。「你落去做咩？」「幫你買左啲嘢」「下？」「你都要沖涼刷牙嫁嘛～」「嗯..我岩岩都諗緊呢個問題」「我買左啲嫁啦，你去啦。如果你唔介意..我都有啲女仔T恤」我話。雖然..啲T恤係原本留比Sophia但係Nicole著過....但我廢時同佢講啦..「好..咁我去沖涼先啦」「嗯，我拎毛巾比你」我話。「係喎！」「嗯？」「你有冇卸妝水..」「卸妝水，卸妝綿嗰啲我都買左啦，我求其買左啲，你睇下」我指住個袋。「咁細心嘅！」「基本嘢啦～」「你都係變左個細心嘅呀叔炸～」「你..！」我扮想打佢。「嘻嘻～」佢拎住啲嘢衝左入廁所。佢去沖涼嘅時候我拎左啲被同個攬枕出去梳化，之後又拎返入房...我唔想訓梳化...。最後我放左個攬枕係張枱，諗住今晚趴係枱度訓就算。突然間又諗起當初Nicole係我度過夜...唉..唔諗佢。Rachel沖完涼就濕住頭髮咁出嚟，髮尾啲水珠整濕左件T恤少少，但見到透左少少bra。佢帶bra訓？但都合理嘅..始終唔係自己屋企，唔會除啦。「風筒係邊？」佢問我。「係梳化隔離個櫃～咁我沖涼啦」「嗯，你去啦」佢講完我就去左沖涼，沖完涼佢都仲未吹完頭。我望住佢，又諗起我幫Nicole吹頭...見到佢吹頭我都有股衝動去幫佢吹頭.....但..唔會啦。佢好似覺得阻住左我咁，就話：「你吹先啦～我有排呀」「唔洗呀你慢慢，我唔吹都得，都唔多頭髮」我話。「好啦」「你肚唔肚餓呀？我買左啲杯麵」「哇你好邪惡呀....但我要食！」佢好興奮咁話。「哈哈，唔食飽邊有力減肥」「我肥咩！」佢用凶狠嘅眼神望住我。「唔肥...超瘦...」「誇張～」。之後我地食左宵夜，又飲左啲嘢，就返返入房。「你今晚真係訓呢度..？」Rachel坐左係床上面問我。「係呀...我唔想訓廳」「嗯...其實...你想嘅..都可以訓床嘅」「唔洗啦..」我話。「唔怕啦..張床咁大」「....嗯」我拎住個攬枕，慢慢行返上床。我盡量靠住床邊行，驚掂到佢。放低左攬枕同被我就挨左係床邊..「咁..我訓啦」「嗯...我..去熄燈」我落床熄左盞燈，然後好小心咁一步一步摸黑上床，事關我好驚摸錯嘢.....上左床，擰側個身背對住佢，然後我合埋眼.....「呀文...你要信我...」.....Nicole....Nicole...你話我知...我要點做......「呀文....我愛你」..我都愛你.....Nicole.....你返嚟啦...好冇呀...我成個細腦都係Nicole...根本訓唔到...Nicole...你好靚....Nicole..冇事啦我係度.....Nicole..你唔好走.....唔好走.....Nicole..！！！！「呀文...？你冇嘢呀嘛...？呀文！」Rachel叫我。「.........嗯？」「你..打哂冷震咁..，冇嘢呀嘛...」「冇事......冇事...」我話。「你真係冇事..？」佢好擔心我。「呼...呼........冇事.....」我而家先發現我背脊濕哂，我飆冷汗...。突然間，我feel到Rachel隻手，係被下面捉住我。「冇事..冇事...我係度..我係度....」佢話，佢隻手輕輕摸我隻手，然後捉實我。「...嗯......嗯」我個人慢慢咁震...然後嘗試再訓。佢隻手好細，但好有安全感「乖...冇事...訓啦，我係度」佢一句一句好溫柔咁講，好似媽媽細細個氹小朋友訓教咁。慢慢..我就訓得著了..願明天 能不再為妳痴纏明白改不變 妳亦離開很遠就算花光心機守每一個諾言最後誰又會可憐極危險 連思覺像也失調無辦法接受現實 自製假想能延續故事妳的聲線還仍言猶在耳已分不清楚我位置

Rachel真係有種神奇嘅魔力，有佢係身邊拖住我，我竟然冇再發惡夢。呢一晚，我訓得好舒服，好似一架小船係狂風雷雨嘅時候有一個避風港。Rachel就係我嘅避風港，佢拖住我之後好似所有風風雨雨都吹唔到我咁，好平靜、好安全、好舒服。我從來都冇諗過佢會比到呢種感覺我，我唔知係因為我純粹需要一個人陪我，定係只有佢先令到我內心平靜。起身嘅時候我發現我隻手仲拖住佢，佢打側訓正對住我。我望住佢訓教個樣...佢對人真係好好..有佢係身邊真係會少好多煩惱。我忍唔住摸一摸佢個頭，然後我決定煮早餐比佢食。打開雪櫃...屌..好似冇咩好食，個櫃又得啲杯麵...。算啦我打兩隻蛋，淥個杯麵比佢。「嗶～」我禁著個電磁爐，落左少少油，打左隻蛋落去。我唔知佢鍾意炒蛋定煎蛋，但我覺得食麵嘅話好似煎蛋岩啲。我煎蛋嘅同時打開左個杯麵，再淥熱水。過左幾分鐘就搞掂哂，我為左冇咁頹...專登拎左個碗，然後倒哂啲杯麵落去，再鋪兩隻蛋係上面。唔....咁就即刻冇咁頹了～我再倒左杯牛奶比自己，然後返入房睇下佢醒未。「起左身啦？」我見到佢已經半醒咁玩緊手機。「嗯....呵～.......呼.....」佢打左個大喊路。「我煮左早餐比你食啦～雖然...唔係啲咩好豐富嘅早餐...因為屋企冇咩嘢食..」「嗯...唔緊要呀，但我唔想郁住..」佢話。「我驚啲麵凍呀，乖啦食完再訓」「好啦...你扶我」佢伸左兩隻手出嚟。「唉....好好好」我行埋去，捉住佢兩隻手拉起佢，然後佢行出房去刷牙洗面。「你想飲咩呀，果汁、水、定牛奶？」我問。「水得啦～」佢叫。「好」我斟左杯水比佢。「哈哈，點解咁似杯麵嘅？」「....係杯麵嚟...冇計...屋企冇嘢食..」我話。「哈哈哈，笑死我，我未見過人用碗食杯麵...！」佢係咁笑。「...食就食啦！唔食我收埋佢！」我拎起個碗。「食食食...哈哈」佢想搶我個碗。我地又打鬧左一陣，之後就食早餐。食完早餐佢話要返一返屋企，而我就自己係屋企做嘢。因為公司啲嘢我放低左一排，要catch up 返。「喂？喂肥仔」「做咩咁撚早打嚟...屌你今日假期...」公司個肥仔話。「屌..上次我地team跟緊個客，最後嗰度點搞？個客........」之後嗰幾日我開始嘗試將我嘅生活重回正軌，至少..我覺得得我做得到。係工作上面我嘗試再主動少少攬多啲嘢做，我諗..我塞滿哂schedule 嘅時候我就冇時間諗起Nicole，就會慢慢放低。我放工之後都約同事食飯，有時約下賢狗，或者其他朋友，就係想盡量減低一個人嘅時間。星期六日去踢波，夜晚打機呢啲我已經好耐冇join嘅活動我都開始玩返。我以為我可以做得好好但原來只係「我以為」Nicole.......你...做咩呀...？你..想走？......你唔係應承過我...你話要我信你....！你而家算點呀！....你講大話！！點解你可以一個message 都冇send比我...你要我點堅持落去.....你....你真係好狠心....我驚....我好驚.....驚有一日..我會憎你.....。求下你....實現你嘅諾言....我唔知我堅持到幾耐...冇左你....我個心好似比人挖空左咁.....點解....我以為我嘅生活可以返返正軌...點解一到夜晚...你又出現係我嘅腦海入面...........。今晚我又發左個夢，夢入面我拖住一個女仔，我今次我睇清楚左佢個樣..........Nicole？我地拖住手係旺角街頭行緊，行行下無啦啦見到有一大班人出現左...等等先..個夢咁熟面口嘅？..我記得有發過....但幾時呢....？呢個時候我聽到嗰一大班人指住我嚟講...「就係佢啦..搶人老公呀...」「唉呢啲仆街，真係死左佢算啦」「個老婆又係嘅..有老公仲咁樣」「呀仔，記住以後唔好學呢啲人，衰人嚟嫁」「哇屌..大大頂線帽戴落佢老公度」我見到佢地面上厭惡嘅表情，好似我係千古罪人一樣。咦..呀婷同Rachel都係人群入面嘅？突然間，有把刀係好遠飛埋嚟穿過人群插住我心口。好痛...喂...點解......發夢都咁痛嘅....，然後我見到Nicole用力推開左我一下，地下無啦啦有個洞係度，我嘅視角望住Nicole企係洞口笑住望住我。佢越嚟越細，而我就跌左落個洞入面。刀都仲係好痛....而我望住嘅洞口不斷收細..收細....收細.....「救...我...」我大叫。「救我呀！！......呀婷...！Rachel....Nicole！！！！」我再大叫。冇人應。「我...我唔要就咁就死....我......我...」....「哈哈哈哈」周圍傳嚟啲好奸嘅笑聲。呼......哈.....呼......................係夢。我記得呢個夢我都有發過....係幾時呢....？....！！我記得啦！係當我同Nicole過第一晚夜嘅時候....。咁....係咪當時個天已經暗示我唔應該同Nicole 係埋一齊...？我打開手機，好依賴咁又wtsapp Rachel....如果我們不曾相遇你又會在哪裏如果我們從不曾相識人間又如何運行

就算我幾咁努力去做嘢，失眠嘅問題都好影響到我嘅生活。公司近排簡緊人升職，我唔可以因為Nicole而影響左自己嘅前途....所以有一日我請左半日假，去左睇醫生。醫生話我有少少情緒病，但又未至於抑鬱症。佢開左啲安眠藥比我，我拎住啲藥返左屋企。因為近排訓得好差...所以我一返到去就連衫都未除就訓著左。.......嗯？我聽到有人打電話比我....「喂....？」「喂～呀叔」Rachel話。「Rachel...？做咩啦」「冇呀，你岩岩訓醒咁嘅？你病左呀？」「唔係呀...我請左半日假休息下炸嘛..」「哦..好啦，本身仲諗住約你出去」佢有少少失望咁話。「你本身想約我去邊？」「冇呀～我朋友近排去左旅行，佢比左佢隻狗狗我湊。我見你都咁鍾意狗仔，你近排又唔開心，咪諗住帶佢陪你去散下步」佢話。「嗰隻哥基仔？」我有印象佢講過佢朋友隻狗。「係呀！屎忽大大嗰隻！」「...嗯...咁你等我一陣..我換件衫出嚟」我望一望鐘，原來都六點幾，佢應該放左工返左屋企。「唔洗啦！你休息下啦」「唔啦，訓左好耐了～我都要食啲嘢，係喎你食左嘢未？」「未呀，一齊食啦，我而家過嚟」「我嚟啦，你唔係要帶埋狗狗咩，我揸車方便啲」我話。「好啦，我住觀塘xx...」「嗯，你等我～你諗定食咩啦」我話。「嗯～掰掰」「掰～」我收左線就換衫，拎左鎖匙同車匙落樓。好彩我未食安眠藥，唔係真係唔知點揸車。架車已經整返好，上次呀健都過左條數比我，起馬唔洗揸住架凹左個頭嘅車。就到觀塘嘅時候我打比Rachel叫佢落樓，然後我搵地方泊車。我見到佢嘅時候，佢著住好普通嘅T恤，熱褲同拖鞋，好街坊look。「狗狗呢？」我問。「緊係我地食完飯先啦～唔通困佢係你架車咩」「好～咁食咩呀」「我地食xx茶餐廳好冇？」「哈哈可以呀～」「你唔好睇佢好似好頹呀！好出名嫁！」佢話。「我咩都冇講哈哈」我地去左間茶餐廳食，講真我真係冇諗過係食茶餐廳。唔係我唔鍾意，只不過係冇諗過會由佢口中提出要食茶餐廳。我地食完飯佢就上返去帶左隻狗狗落嚟。「布甸！布甸！乖！唔好咁啦...！」Rachel拖左隻哥基落嚟，隻狗係咁跑向我度。「哈哈，嚟，等哥哥摸下你」我望住布甸講。佢跑左過嚟控埋我隻腳度，我痞低摸佢。「衰女...冇啲矜持！」「人地對住靚仔緊係冇矜持啦～睇下你！布甸！咁可愛嘅你～！」我話。「靚仔你個頭！布甸鍾意呀叔嫁～」「係啦係啦」我好敷衍咁講。「你咁鍾意佢，比你拖嫁啦，你小心呀，佢有時跑得好快」佢比左條狗帶我拎。「好..有啲緊張添」我話。之後我地又去到觀塘海濱，兩個人一隻狗，一齊享受飯後嘅時光。布甸比我拖住嘅時候都唔算曳，可能真係因為佢係女仔，痴男仔多啲。「拿～都話有小動物係度，個人都開心啲嫁啦」Rachel話。「嗯～我都想養返隻，但真係驚冇時間」「都係嘅..你仲要自己住」「唉..而家開心都冇用，去到夜晚我都係訓唔著」「你仲好似上次咁打哂冷震...？」佢好擔心咁問。「我唔知..不過有時起身都飆冷汗。我今日睇左醫生啦..醫生開左啲安眠藥比我」「下...要食安眠藥咁大獲..！唔係有副作用嫁咩..」「咁都冇辦法....好過訓唔到...」「你唔好食啦....」佢話。「下..」「一係....我....我過嚟..陪你訓.......」佢細細聲講。「下....？」「咁...我上次..好似...幫到你嘛..」「都係嘅...你..可以？」「......嗯...反正...你又唔收我租..我咪當有多個地方住」「咁好啦..我一陣同你去買啲日用品？」「好，我返屋企執一執嘢」「嗯..咁布甸呢？」我問。「我屋企人會睇住佢嫁啦」佢講完之後我地帶返布甸上樓，Rachel都拎左啲衫。然後我地去超市買左啲日用品，再揸返架車返我屋企。上到去我將佢啲嘢放係我間房，然後將所有地方清空一半比位佢放。「我遲啲幫你配條鎖匙啦」..我諗起Nicole。「嗯...好呀」佢尷尷尬尬咁講。「我清左啲位比你啦，有空位嘅地方你隨便擺啦」「好」「咁....我沖涼先啦」我話。「嗯～你去啦」我發夢都冇諗過Rachel係第一個正式搬入我屋企住嘅女人

我地沖哂涼之後又好似回復返上次一齊訓咁，我訓到好邊邊，驚同佢太近佢會尷尬。我打側禁左一陣手機，睇左一陣ig，然後就熄左個mon，另返轉個身望天。我廢時望住佢咁訓，驚尷尬，一陣一望過去佢又望住我咁點...。我望住個天花板，我冇咩睡意，但又唔敢合埋眼，因為一合埋眼又會諗起Nicole.....「訓左啦..？」我試探性咁問。「...未呀..訓唔著..」我聽到佢背住我訓緊。「係咪個枕頭唔岩呀..？」「唔係呀..好舒服呀..」「哦...」到我有少少尷尬...「...做咩啦...」「...嗯？？」我問。「....唔係你問我訓左未咩..我..以為你有嘢講」「冇呀...睇你訓左未炸嘛...我都訓唔著..」「咁..我陪你傾下計..？」佢話。「..嗯！..」「咁...傾咩..？」「..errr....」屌...好撚尷尬..我做咩問佢訓左未..「..」我聽到佢轉身嘅聲，佢轉左身望住我，但我望緊天。「嗯..？」我擰轉身望住佢。「冇..我..我訓慣呢邊..」「哦....好呀...」我即刻避免同佢有眼神接觸...唔係太曖昧了..。之後又靜左一陣...「不如播少少歌..？」我話。「..嗯...可以呀」佢講完我起身，開著左個藍芽喇叭，connect左部手機。「咁我是但播啲歌啦喎，你冇話想聽啲咩？」「冇所謂呀..都得」佢講，然後我隨便播左啲soft少少嘅歌。因為我有個playlist 係專for訓教嘅歌，音樂慢慢響起..係梁靜茹嘅《情歌》。時光是琥珀 淚一滴滴 被反鎖情書再不朽 也磨成沙漏係一首好岩夜晚聽嘅歌，開頭嘅旋律好柔和好舒服，聽到個人好放鬆...但啲歌詞就.....「青春的上游 白雲飛走蒼狗與海鷗 ～」..！Rachel跟住細細聲唱！..佢唱歌好好聽...有少少surprise 。「哇～你識？」「緊係識啦！情歌喎～」佢話。「好呀～咁我聽你唱」「喂也..你咁我會怕醜...」「頭先又唔怕醜～」我話。「頭先點同....」命運好幽默 讓愛的人都沉默一整個宇宙 換一顆紅豆「我同你一齊唱啦？」我話。「...嗯！..你唱先....」「回憶如困獸 寂寞太久 而漸漸溫柔 ～放開了拳頭 反而更自由 」我低幾度唱。「慢動作 繾綣膠捲 重播默片 定格一瞬間 ～我們在告別的演唱會 說好不再見 」佢唱。「你寫給我 我的第一首歌 ～你和我 十指緊扣 默寫前奏可是那然後呢 ～還好我有 我這一首情歌 ～輕輕的 輕輕哼著 哭著笑著 我的 ～天長地久 ～」我地一齊唱。「哈哈，估唔到你都唱得唔差喎！」Rachel話。「緊係！我直頭係K歌之王」「邊有人好似你咁厚面皮！」「我囉～」我笑住話。然後音樂一直播，我就坐左係床邊，佢就挨住枕頭，我地一齊唱歌。陪我唱歌 清唱你的情歌捨不得 短短副歌 心還熱著也該告一段落還好我有 我下一首情歌生命宛如 靜靜的 相擁的河永遠 天長地久我同佢唱嘅時候我有時幫佢和下音，我地冇夾過，但都唱得好夾。我望住佢笑一笑，然後下一首歌繼續播。我地兩個一直唱一直唱～反而越唱越開心。慢慢，我返返上床聽佢唱。我打側望住佢挨住枕頭唱歌...突然間覺得佢好charm...，我一直望住佢唱。今次，係楊丞琳嘅《曖昧》，由佢口中唱，成首歌唔知點解變到好sweet。我打側訓，慢慢合埋眼，聽住佢唱歌.....好平靜好舒服..。開始想訓了....早抖了...Rachel..曖昧讓人受盡委屈找不到相愛的證據何時該前進 何時該放棄連擁抱都沒有勇氣

第二日起身我個鬧鐘嘈醒埋Rachel。「Sorry呀...你繼續訓啦...」我話。「唔係呀..我都差唔多返工..」「好啦，落去食早餐？」我問。「嗯！」佢一講起食就興奮..。當我正想係房換衫嘅時候，我醒起佢都係房...有多左個人係屋企就係會冇咁方便。之前Nicole 係度，我換衫都冇所謂，因為我都當佢係我女朋友，但Rachel唔係....「咁我去刷牙先啦」Rachel話。「嗯」佢出左刷牙我就嗱嗱臨係房換衫，然後佢一出嚟就到我入廁所梳洗，到佢入房換衫。琴日幫佢執嘢都留意到，佢啲底衫褲應該另外放左入個袋度，我諗佢怕尷尬。淨低嗰啲就放左係我衣櫃，但我太低估佢啲衫嘅數量了...佢好似已經做好長期係我屋企訓嘅準備。咁當然..有個靚女晚晚同我一齊訓緊係好，但重點係有佢係我身邊，我覺得自己真係可以慢慢放低Nicole...「行啦～帶你食呢頭嘅高質早餐」我話。「好呀！！」「係喎，下次我地再早啲起身我可以車你返工」「唔洗啦..你唔係係港島返工咩」「係呀，冇所謂啦當遊車河」「傻左呀你！唔洗啦」佢話。「好啦」我話。我地食完早餐我就揸車返工，佢就搭地鐵去太子。然後返返下工，臨放工之前Rachel wtsapp我。「一齊食飯？」「可以呀，你想出去食定煮」我問。「出去食啦...我煮飯麻麻地..」佢話。我突然間好掛住Nicole煮嘅餸...記得佢每一次煮出嚟嘅嘢都好好食..只不過佢而家係幫佢老公煮........「嗯..你放工同我講啦」「好～一陣見啦」佢話。放工之後我同佢一齊食飯，然後再一齊返屋企。呢種同居生活好微妙...我又唔係佢男朋友，我地就好似夾租咁樣，但又係好朋友。我地生活上都有少少分別，我啲嘢比較整齊，佢啲嘢多數亂少少。我有時朝早沖左涼，夜晚就未必沖，佢就一定要沖涼先會訓教。為左就對方，我地都互相改變左少少，算係變好左。夜晚，我地又播少少歌，多數播繼首就會訓得著。佢唔係次次都唱比我聽，有時佢都好眼訓，有時就我唱下咁。直到有一晚，我又發惡夢.....「Nicole....！」我叫左出聲....「呀文...你又夢到佢？..」Rachel 好似比我嚇醒左。「嗯....我...我都唔知點解...」「乖.....我係度..」佢隻手又捉住我。「Rachel....」「..嗯？...」「你可唔可以唔好走...」我話。「我係度呀..點會無啦啦走..我地.....朋友嚟嫁嘛」「嗯....咁就好...可唔可以一直捉住我..唔好放手」「好..我應承你」佢話。慢慢，我同Rachel 已經同居左一個月，但我地之間冇發生過啲太過火嘅行為。除左...我地間唔中會拖住手訓教...但佢話係驚我又發惡夢。我開始好習慣叫醒佢一齊食早餐，因為佢次次都訓到成隻豬咁...我就好似呀媽咁每朝叫佢起身。試過有一次我訓過龍，佢都跟埋一齊訓過龍，最後就一齊遲到。我都慢慢習慣廁板永遠都係關埋，廁所有一大堆護膚品、洗頭水、護髮素。習慣左放工就同佢食飯，然後再一齊返屋企。當一個麻甩佬自己住慣左，有啲嘢一開頭真係會唔慣。例如唔可以沖完涼赤裸上身行出嚟，又或者男人嘅「私人手部運動時間」....都唔可以做。雖然，你地可能話我on9，有個靚女同你一齊住都唔食，但係我真係好驚破壞左我同Rachel嘅關係。我覺得同佢咁樣好舒服，我唔想進一步，唔想退一步，就咁樣就岩岩好了。吸收過呀婷嘅經驗，我唔會再隨便搞自己嘅fd。不過..有時佢真係好引誘...倒如佢啲熱褲....佢啲貼身運動褲.......同埋佢啲少少透嘅薄T恤...，搞到有時我要等佢夜晚訓左先偷偷地係廳做啲一人運動。但無可否認，同佢一齊住，我好開心。好似多左一個伴，又好似多左一個我可以隨便講心事嘅人。再加上佢開心果嘅性格，成日古靈精怪，但又氹得我好開心。我發惡夢嘅次數越嚟越少，雖然間唔中都會好掛住Nicole..但有佢陪住我，好快就冇事。佢都開始當左呢度係佢屋企，今日我就同佢去行ikea買啲新家俬。「呀文～呢度呀～」「嗨～」我話。「嗨～呀叔」「叔你個頭，行啦！」我話。「哈哈～係～」

我地兩個慢慢係銅鑼灣ikea行～「哇！我想買呢隻杯！！」Rachel指住一隻玻璃杯咁講。「買啦，如果你鍾意就買，反正我屋企冇咩靚嘅杯」「好呀！你死啦你～女人買起嘢上嚟，我驚你拎唔哂」佢話。「哈哈，拎唔哂咪叫佢送貨～」「咁大口氣！你真係死硬了～」佢話。「你比錢，唔怕」「喂也！你都有份嫁！」「哈哈講笑炸，你買啦，唔好太過份就得啦」「傻啦～AA得啦」佢話。「咁好？」「緊係要啦，你又唔收我租...我都有啲唔好意思..」「哈哈好啦好啦」我講完然後佢又繼續簡。佢好鍾意簡啲好靚嘅家俬，靚嘅碗、枱布、床單...我地好似兩公婆去買家俬咁。只不過，呢「兩公婆」冇拖手、冇甜言蜜語，只係普通不過嘅同居伙伴。我自己幾鍾意行ikea，因為好似好多嘢可以睇咁，以前同Sophia 拍拖我地都成日行。我記得嗰陣佢同我講話佢想結左婚之後我地間屋要用木地板，佢話如果生仔，bb間房就油粉藍色，生女就油粉紅色....本身我都以為我餘生就係會同Sophia過。我地有哂計劃幾時結婚、幾歲前生仔、買樓定租樓、住邊區、even連校網都有傾過。邊有諗到最後會發生啲咁嘅事...好似所有嘢又要重新loop過，又要識一個人，同佢慢慢了解再相處，然後又要再磨合...人大左真係唔鍾意有咁多轉變，所有嘢維持原狀就最好。你已經冇咁多心機去再重新認識一個人，然後又怕佢再hurt你。講白啲就係「心很累」，直頭係「很撚累」。唔再係好似後生仔咁，有咁多心思去玩愛情嘅心理戰。以前我地溝女，可以日日mon住佢係咪上線，係咪秒覆我。我會好用心去諗點樣做先可以令佢對我有好感，wtsapp嘅每一句回覆都精心挑選...。只可以講，我已經唔再係考慮拍拖，而係考慮呢個女人同唔同到我行之後嗰幾十年。我只係想搵一個愛我嘅女人，性格正正常常，樣唔洗好靚。咩身高、收入、家庭統統都冇所謂，只要佢唔會背叛我..咁就冇問題了。唉..但我真係唔想開始一段新嘅感情住...我短期內都唔想再focus係愛情上面。「喂～你係咪睇緊嫁！」Rachel話。「嗯？？」「岩岩問你白色好啲定藍色好啲呀..你成個人呆左咁」佢拎起左個收納盒問我。「你係咪想放係房？」「係呀～」「咁藍色啦，襯返」我話。「好啦，你岩岩諗咩諗得咁入神呀？」「冇呀...發呆姐」「哼！有個靚女同你行街你都咁唔專心！」佢叉起條腰話。「哈哈，有靚女咩？」我周圍望。「哼！」佢一嘢打落我背脊。「哇.....頂你，洗唔洗咁重手！」「鬼叫你亂講嘢！」「...靚啦靚啦，全世界最靚係你...」我hea鳩佢。「...！聽完仲唔爽！唔理你！我買嘢！」最後我地一袋二袋咁拎返上車，我都冇諗過佢真係一買就買左好多。佢話因為買完有排用，所以..佢係真係諗住長住係度？我當然開心啦，但我地又唔係情侶..我真係唔知佢點諗。「呼～買嘢就係正～」我地返到去，佢心情好似好好。「哈哈，我真係低估左你」「都話你死硬嫁啦！」佢話。「唔緊要啦～當你幫我買家俬～哈哈」「好！執嘢！」佢興致勃勃咁。我同佢一齊執，我地將啲杯杯碟碟放好，再放啲盒同執啲嘢入去。執下執下已經好晏，然後我地分別沖完涼就返左入房。「呀文呀」佢話。「嗯？」「之前咪話有個男仔搵我傾嘅」「嗯」「佢近排搵返我啦..你覺得我同唔同佢出去好」佢話。「ummmm...你想去咪去囉～」我邊禁手機邊講。「真係..？」「嗯..去下冇壞嘅，當識個朋友囉」我話，我真心唔想拖住佢..都想佢搵到個錫佢嘅人。「下...好啦..你話嫁..」「小心啲就好啦」「嗯..有咩事我打比你咪得囉！」佢話。「哇....你當我係保鏢呀？」我笑一笑。「車～我平時幫你做家務，你連救我都唔肯！」「救救救～講笑姐」「死呀叔！」佢又拎枕頭打我。「喂..！岩岩先換新枕頭套！..」「嘻～理得你」佢又打落嚟。我地今晚又係打打鬧鬧入面過，我地之間嘅相處冇咩磨擦，佢係一個好好嘅住客，更加係一個好好嘅朋友。如果你要問點解我地唔一齊，可能係因為我個心入面仲有Nicole，都有可能係我驚改變，更加有可能係我地之間冇咩火花..就好似好日常、好平鋪直敘。所以...Rachel 暫時都只不過係我嘅”roommate”。冇錯我係口講想搵一個愛我嘅人，但唔代表我會放棄對愛情嘅追求，我仍然係會想要心動嘅感覺，想享受愛情嘅味道。應該怎麼愛 可惜書裡從沒記載終於摸出來 但歲月卻不回來 不回來錯過了春天 可會再花開一千種戀愛 一些需要情淚灌溉枯萎的溫柔在最後會長回來錯的愛乃必經的配菜

新一日如常地返工，放工嘅時候Rachel wtsapp我。「我今晚唔同你食啦」佢話。「約左人？」「係呀..琴日咪話個男仔約我，佢約左我今晚食飯」「哦～好啦～你有帶鎖匙嫁嘛？」我話。「嗯..有呀」「咁好啦～小心啲啦，玩得開心啲」「嗯～」我打完字就準備開車，但係...食咩好呢..？平時習慣左佢諗食咩，佢對於食好有主見，我跟本唔洗諗要食咩。而我自己都係好多都冇所謂，係真係冇所謂嗰種，而唔係例如佢講完話食日本嘢我就話唔想食生嘢嗰種。我地嘅相處就係咁舒服，一個好有主見，一個好冇所謂。我記起以前同Sophia一齊嘅時候，我地兩個都係啲超級選擇困難症嘅人，往往去到最後就會一齊諗到餓死都未有得食。我都曾經有諗過要改左呢個壞習慣，所以我之後都開始比啲意見，只係Sophia份人本身又好腌尖....。到我好努力諗到要食咩啦，佢又成日ban左我嘅決定。算啦唔諗了，我揸車返左去屋企樓下，途經三哥就買左個米線返上屋企食。我打開電腦，隨便睇啲YouTube suggest video，然後拎左碗米線入房食。我好似好耐冇試過一個人係屋企，有少少唔習慣，平時都有Rachel係度嘈喧巴閉....又講下邊個邊個演員好靚仔，邊個邊個屋企隻狗一打針就叫到好大聲。唉..而家七點半，佢都應該開始食緊嘢？不過佢都咁大個女啦，唔會有咩事嘅。我繼續係度隨便碌下睇下有咩睇，同時食緊我碗淆肉懶肉生小。咦...？點解今日suggest啲片咁奇怪嘅，我平時都冇睇開呢啲。然後我望一望右上角...個icon係Rachel嚟。...條友用我部電腦冇登出嗎..？我見到啲片都係關於愛情...嗱...唔係我偷睇呀....YouTube suggest我睇嫁..：「男人喜歡你的五個特徵！」「看完這條影片，保證你成為最有吸引力的女生！！」「追男生必勝秘訣！這樣做100%男人會淪陷！」「跟男生約會懶人包！學懂了就能吸引所有男生！」..............佢平時究竟係睇幾多呢類型嘅片，竟然成個YouTube都係類似嘅片，然後有少量綜藝節目。佢好想拍拖咩？..我知佢對我有好感，我對佢都有好感，但唔代表要一齊嫁嘛。咁..佢睇呢啲片係因為我呀..定係因為今日約佢出嚟嗰個男仔？唉，我又係度亂諗咩....唔會係我啦，「男生約會懶人包」喎，擺明係今日約佢嗰個男仔。因為我仲有一點好諗唔明，我真係唔知當初佢話嚟我度住係因為佢好人定點。佢做獸醫護士，天生對所有生物都有好強嘅愛心。咁究竟佢係對我好，定係佢同情我，對個個人都係咁好。我有時覺得自己會錯意，因為佢間唔中又會同我好保持距離。老實講，我有時真係睇唔透。可能你話，屌，擺明就鍾意你啦..但有時你太自以為事都會出事。想當初，賢狗都同過個一個女仔曖昧過。我地中學嘅時候讀男校，但隔離學校有個女仔日日都同賢狗一齊放學，係差在未拖手。嗰陣我地每日上堂都會討論佢地。「屌！擺明鍾意你啦～唔係人地貪你順路一齊返屋企咩」中同Ａ講。「真喎，我都係咁話」我講。「係囉其實都出哂面，人地等你表白炸」中同Ｃ講。「其實我都覺...係我冇信心..咁如果衰左呢？..」賢狗話。「屌！」「屌～」「屌！」我地三個一齊屌佢。「洗唔洗餵埋你呀..人地都送到上門...」中同C講。「今次我都覺得十拿九穩」我話。「好啦....我考完試就同佢表白」賢狗話。最後我地幫佢諗左好多方法，又去旺角買啲MK禮物，又送公仔又剩。去到表白第二日，賢狗成個人頹撚左咁返學。然後我地從佢口中聽返，佢話一直都係當佢朋友，從來都冇諗過同佢拍拖。「你知唔知最hurt係咩..？」賢狗問。「你講」中同Ａ講。「佢話佢由始至終都冇鍾意過我......」賢狗話。嗰次係我第一次聽「好人卡」嘅概念....完全顛覆左我對女仔鍾意人嘅定義...原來..咁都有得輸？到後來我先發覺，有啲女仔真係可以同你做啲好似拍拖嘅行為，但佢地從來都只係當你「朋友」。我同Rachel有冇可能一齊我唔想諗，反正對我而家嘅我嚟講，愛情帶比我痛苦多過快樂。既然開始同結束、揚帆同回程嘅結局都係一樣，最後都係孤身一人，但呢個過程會帶比我無盡嘅刺痛。咁如果再有機會，當我再一次企係岸邊，面對汪洋大海，我都唔會再選擇揚帆出海了。唔種下嗰啲因，就唔需要摘來嗰的苦果如花 超生了沒有果如果 過路能重踏過就當最初 是碎步湖上可不可不種下甚麼 摘來甚麼像我沒來過 沒去過

我無無聊聊咁睇YouTube，一個人真係好悶。唉，做咩好呢..搵下賢狗打機先。「喂，打機？」我直接打比佢。「唔得呀今晚，陪女」「下？你幾時又有女？」「有好撚耐啦！係你唔知姐～你近排都唔知忙咩」佢話。「唉，有機會再講，你唔打就由佢啦」「再打啦屌」「好」我收左線之後又自己一個碌下手機....點解今日啲時間過得咁慢。我掉左碗米線，抹下枱，再返返房。八點三十二分我決定執一執張枱...我將啲唔要嘅嘢掉左佢，再拎左塊布嚟抹，我順便抹埋其他有塵嘅位，飯枱、電腦..有塵嘅地方都盡量抹下。八點五十六分...有冇搞錯呀..做咁多嘢都係過左廿幾分鐘。點解今日啲時間真係過得咁慢....。Rachel應該差唔多食完飯？問唔問下佢呢..。唉問咩呀..人地出街撐枱腳..點好意思阻住佢，唉算啦自己打下PS4。我隨便開左隻單機game嚟玩，但玩左一陣又好冇癮...人大左就冇咁鍾意打機，好多時候都係當消磨下時間又或者當同FD吹下水。熄左部PS4之後我再望一望手機..九點四十分......我決定聽一陣歌..再攤上床玩下手機。當你平時習慣左一種生活節奏，有一日突然間轉變左，你就會變得好百無聊賴。唔知Rachel佢食完飯未呢..應該點都食完啦..？但係食完仲唔返嚟嘅...。我開左IG，見到佢post左新story影住啲嘢食。佢地兩個食西餐喎，但佢冇影個男仔個樣。死啦搞到我好好奇，係咩仔先吸引到Rachel同佢出街，等佢返嚟問下佢先......我睇睇下就訓左...起身嘅時候我望一望手機........十一點零九分佢仲未返嚟嘅？冇理由嫁..應該點都食完啦...。屌！唔通佢地開房？...唔會掛...Rachel應該唔係呢啲女仔...？唔係喎......都唔一定喎..佢而家都冇男朋友。佢之前話過佢都想試下反叛...死啦..咁咪益左條契弟..唔得，我點都要搵一搵佢。「仲未返？」我係張床上面wtsapp佢。「我地去左飲酒呀..你唔洗等我啦，你快啲訓啦」「小心啲呀，唔好玩太夜..」屌..我成個老母咁。「嗯，知道啦，我再搵你啦，真係唔洗等我呀」「冇等你呀，我問下炸～」「哦～好啦」佢話。....原來去左同人飲酒，佢地第一日出嚟食飯就一齊去飲酒會唔會有少少唔好..。唉屌，我理得人地咁多呀..佢又唔係我條女...，算！刷牙訓教！我刷完牙就返左上床訓..........訓唔著喎...。我打側望住Rachel個枕頭同床頭櫃...—————————————————「我想買個床頭櫃呀」佢係ikea話。「咁突然？我房咪有囉」我話。「唔公平！得你嗰邊有，我點放手機喎」「...我搬過嚟比你囉，我有冇都冇所謂」我話。「唔得～咁盞床頭燈點算呀」「.....咁搬埋盞燈比你囉..」我好無奈咁話。「唔要..我唔鍾意盞燈咁近，好光」「好好好～買啦...怕左你」「咩喎～明明就好有用！」佢話。「係～」最後我地就咁就買左呢個床頭櫃。—————————————————唉..Rachel返嚟未....真係有啲唔慣要自己訓...。「唔好飲酒啦，快啲返嚟訓啦，我訓唔著啦」..我真係好想咁樣send比佢。咁當然，我唔會啦。平時佢沖完涼訓教會有陣香味，係佢洗頭水嘅味，我甚至已經習慣左聞住呢陣味訓教。習慣有時候可以係一件好可怕嘅事，因為你會分唔清楚你係習慣左同佢一齊，定係你鍾意左佢。但對於我嚟講，我個心仍然仲未放到另一個女人。我仲係好想Nicole返嚟.....，高曉琳......我好掛住你了..你可唔可以返嚟呀....。Nicole....而家你一定係係人地屋企訓緊教了....係咪？你有掛住我嫁..我知嫁...係咪？你一定係有好多苦衷了..如果......如果真係仲有下次見面....可唔可以唔好再離開我啦....。我諗諗下開始發現眼角有一滴眼淚滴濕左枕頭...原來Rachel一唔係度我個人就會變到咁脆弱.....屌！呀文！..可唔可以似返個男人，唔好喊啦......。唔得.....我做唔到........你由我喊啦.......我真係好辛苦呀..........。當一個人悲觀嘅時候..所有嘢都可以變得好負面...我甚至有一刻諗..點解連Rachel都要離開我....佢明明都有應承過我唔會走......。Nicole...唔知你而家係邊度呢...我好掛住你.......突然好想你 你會在哪裡過得快樂或委屈突然好想你 突然鋒利的回憶突然模糊的眼睛

我一個人訓左係床上面...好想Rachel快啲返嚟...，而家差唔多兩點，佢仲未返。我又失眠了..我醒起醫生開左比我嘅安眠藥，我拎左出嚟。「唔好食啦..有副作用嫁」我醒起Rachel話，但你都唔係度..我仲有咩可以依賴。我突然好想食煙，但又唔想整到屋企有煙味，因為佢唔鍾意。最後我決定買少少酒飲..因為酒對我嚟講的確係幾有用嘅安眠藥。我買左啲酒，一個人坐左係梳化上面飲。我打開左部電視，入面重播緊啲舊劇。我邊睇邊飲，因為好似冇咁悶。慢慢我已經開始有啲feel，心跳開始加速，塊面有少少紅。我知道我再飲多啲就差唔多會眼訓，我個人有啲熱，既然得自己係度，我索性除左件衫。我繼續飲...，飲到個人wingwing地，我就訓左係梳化。嗯..？而家幾點呀..，三點幾啦....Rachel呢..唉...唔理了..好眼訓。我訓左係梳化上面冇耐，就聽到有鎖匙聲，但我冇力起身。「.....呀文...？」Rachel行入門。「...嗯....？你返嚟啦..？」「做咩啦你...」「冇...冇事...」我慢慢起身，望到佢著得好靚...我好似第一次見佢著得咁靚....。又唔見佢平時同我出去會著咁靚..「你..做咩唔著衫嘅....」「下..熱呀嘛..得啦你換衫啦...我冇嘢」「真係？..」佢都好似塊面紅紅地。「得啦！唔洗理我啦！」我語氣重左少少。「哦..」佢聽完之後就返左入房換衫，再拎嘢沖涼。我好似惡左少少..但我都唔知點解...。等佢沖完涼我都迷迷糊糊咁沖左個涼同刷牙。返到房佢打開左床頭燈，係房吹緊頭。「.....」「...咁夜返嘅」我問。「嗯....飲完酒嘛」「做咩第一次見就飲酒嘅」「下..佢話想飲酒..咁我咪去」佢話。「人地話想飲你就去？」「下..唔去得咩」「咁你點知佢係咪好人，一陣佢對你做啲咩你都唔知」「我唔係細路女囉..！我點會唔知...」「你明明就係..仲要飲到咁夜」我話。「咁你呢？你又自己一個飲酒飲到咁夜？」「我..我點同..我又唔係係出面飲」「車，有分別咩」「有..總之你下次就唔好啦！」「下！點解你可以唔比我做啲咩」佢話。「咁...我..你咁夜返會嘈到我訓！」「哼，係呀係呀！咁我做咩都唔得啦」「..總之飲酒就唔得啦！」「咁我唔係度訓了！你自己訓啦」佢嬲左我，放低個風筒就想出去。「喂....！」我追左出去。「咩呀？」佢有啲大聲。「.....」「做咩呀！？」佢再問。「......Sorry...」「....」「Sorry啦...我..唔應該咁...，唔好走..好冇..？」我話。「..嗯...」佢講完我地入返房，我地各自各禁自己部電話。過左一陣，我話：「個男仔好靚仔？」「下？..」Rachel話。「今日同你出嚟嗰個呀..佢好靚仔？」「下..唔係啦，做咩咁問」「冇呀好奇下....」我話。「哦...佢正正常常樣囉」「嗯..」「...真係純粹好奇...？」佢話。「下...係呀....」「哦....」「咁..你著得咁靚嘅..」我問。「..咁要見人呀嘛..緊係打扮下」「平時又唔見你同我出去會打扮..」我細細聲講。「..下？」「冇嘢..」「我真係聽唔到..」「唔重要啦」「哦」佢話。「差唔多訓啦」我話。「嗯，你熄燈啦」佢講完我就識左盞枱燈，然後準備訓教。今次聞到佢洗頭水味，好似我個人都有安全感啲，但都係想拖佢隻手...「Rachel..」「..嗯？」佢擰轉面望住我，雖然熄哂燈，但我feel到。「今晚可唔可以...拖住....我岩岩又諗起啲唔開心嘅嘢..」「..嗯....」佢講完就拖住我隻手。我拖住佢，個心即刻舒服好多。然後..可能岩岩飲左酒，我慢慢靠近佢少少。「呀文...」我地隻手越嚟越貼，就嚟由拖住變到貼住手臂。越靠近佢我越有安全感....我發現我擺脫唔到呢種感受，佢就好似我嘅心靈雞湯，不斷比到安穩嘅感覺我。我同佢已經貼到佢啲頭髮會整到我塊面，我面對住佢，但我唔敢打開眼...。我feel到佢都冇抗拒比我慢慢控埋去佢度。但去到一個位，我就停低左。因為再多..就超越左呢種關係不能握的手 卻比親人更親厚但所有如果 都沒有如果只有失去的溫柔 最溫柔

我拖住Rachel隻手，我feel到佢有啲手汗。突然間，佢隻手用力捉實左我，然後再用另一隻手輕輕掃我隻手背。「訓啦..我係度」佢好溫柔咁話。佢把聲都好療癒，我聽完真係會有一種安心去訓教嘅feel。我好想再靠近啲...我唔係想同佢做愛..但唔知點解我好想佢抱住我。佢摸我手背隻手慢慢舉高，由摸手背變到輕輕掃我頭髮....。我覺得自己好似一隻貓....但...好舒服...。我地嘅關係好似又close左一步，但始終，我地都係朋友。有一晚，Rachel話個男仔又約佢，嗰陣我地坐左係梳化睇電視。「佢又搵我食飯啦」Rachel話。「哦...你想去？」我問。「都可以嘅...冇咩所謂」「幾時？」「今個禮拜五」佢話。「哦....禮拜五」「做咩呀..？」「冇呀..如果你好想去咪去囉」「又唔係話好想去...」「咁唔好去啦」我話。「下...但..」「我話....咁既然都唔係好想去...咁咪唔好去囉」「..你好似好唔想我去咁..」「下..唔係呀..都得呀」「真係？」佢望住我。「咁...如果你唔去嘅話..我唔洗一個人係屋企咁悶嘛...」「..你叫你啲fd上嚟陪你咪得」佢話「唉呀..咁夜晚我會失眠嫁..你知啦...你又會去飲酒..咁我會訓唔著」「咁..你係咪想我唔去先」「.....少少啦」我話。「咁我唔去啦」「下..，真係嫁？」「嗯，反正我都冇所謂，廢時有個呀叔又話失眠啦～」佢笑住話。「哼～」我笑一笑，多謝你..Rachel，你真係好好。之後再有男仔約佢佢都推左，我叫佢唔洗為左我而咁，佢就話唔係為左我。佢話係因為約佢啲人都唔靚仔，如果佢見到好似彭于晏咁嘅男仔就會即刻唔理我..慢慢，呢種生活方式維持左半年，呢半年佢一直都陪係我身邊。而呢半年入面，Nicole 一個message都冇send過比我。我地「拖手訓教」嘅狀態冇進一步發展，一直都只係限於拖手。但我事業上終於有啲突破，而嗜好亦都多左一個，就係間唔中去探啲冇主人嘅貓貓狗狗。Rachel將呢種愛小動物嘅心傳染左比我，令我每次去到見到啲小動物，個心都好放鬆。規律嘅日子往往過得好快，但近排有兩個好爆嘅消息。第一個就係Sophia同呀明分左手，第二個就係我發現呀婷unblock返我ig。我放左工第一件事就係睇返呀婷ig....「Fashion show ~ 」佢最新嘅post嘅caption。我知佢畢業之後就一直做design，當初我地大部分同學都係做返本行，而佢就好堅持話要做design。佢話就算佢唔係讀design，佢都會盡力。過左咁多年，我冇諗過佢勁到去英國幫fashion show啲model design 衫。我一直睇一直睇，決定將咁多個月冇睇過嘅post統統睇返哂。原來佢block左我冇耐就去左英國做....睇佢啲post係英國好似過得幾開心。我望住一張一張佢嘅相，都幾鄧佢開心..好似佢越我開心我就冇咁內疚咁。我有少少忍唔住想dm佢問佢近排點...但都係算了，我驚佢又block返我。唉..既然佢過得開心，咁就好了。我碌碌下發現到佢有個post嘅caption係「謝謝你，出現在我的青春裏」，張相就係台灣電影《我的少女時代》嘅女主角。呢個post係係佢block左我之後一個月出嘅...我諗佢應該係講緊我..？我記起當日係巴士，佢都同我講過多謝我，但我到而家都唔係好sure佢多謝我嘅意思.....睇完佢啲post我決定將《我的少女時代》重新睇一次，睇下可唔可以搵到少少線索...。呢個時候Rachel都返左屋企。「睇戲唔叫我！」Rachel話。「哈哈～坐低一齊睇啦～」「等等！我換衫先！」佢衝左入房換衫。「得啦慢慢啦！等埋你先」佢換完衫我地就一齊坐左係梳化，我將部電腦駁左落電視到睇。Rachel好專心咁睇，我都好專心，我第一次專心到每一句台詞我都唔敢miss。好似可以透過睇呢套電影去了解返呀婷咁多年嚟嘅感覺同經歷....。慢慢，Rachel睇到有少少眼濕濕..「你第一次睇？」我好奇問一問。「唔係呀..第二次了..」「哦..～」我拎左張紙巾比佢。「唔該...」原來你是 我最想留住的幸運原來我們 和愛情曾經靠得那麼近戲入面播緊主題曲...我聽到好有感觸....。呀婷....對唔住...我一直以嚟都辜負左你嘅感情...來不及感謝 是你給我勇氣 讓我能做回我自己係呢句？...係因為我比左勇氣佢令佢可以做返佢自己？呀婷...原來你係咁諗....我終於明了。但係...對唔住......與你相遇 好幸運可我已失去為你淚流滿面的權利但願在我看不到的天際 你張開了雙翼遇見你的註定她會有多幸運

Rachel唔知我係因為呀婷所以先睇返呢套戲，我諗佢純粹以為我無聊。「嗚..點解啲戲都唔可以有good ending嘅...」Rachel眼濕濕咁問我。「下...咁有時人生唔係樣樣嘢都有good ending嫁嘛..」「戲炸喎..！比男女主角一齊唔可以咩..」佢話。「咁..我諗如果佢地兩個當初一齊左，或者套戲就冇咁好睇呢。同埋咁先真實嫁嘛～現實中都唔係段段愛情都可以good ending嘅。不過對於我嚟講，佢地最後相遇返仲有講有笑，都叫good ending啦」「下..佢地明明都鍾意對方..但係又冇一齊到..」佢話。「有時命運就係咁...」「都係嘅...繼續睇啦」佢講完之後抹一抹眼淚就繼續睇。我地兩個都知道結局，但都想將套戲睇完。睇多左一陣，Rachel好似有少少攰，然後挨左落我膊頭度。「你好攰？」我問。「嗯..借個膊頭嚟挨下...」「...可以呀」我講完就郩一郩個身，等佢挨得舒服啲。我已經習慣左呢種少少親密嘅舉動，我地都拖住手訓，挨下膊頭都冇咩特別。而家Rachel比我嘅感覺就係親人咁，雖然我係一直都對佢有好感，但我真係唔想再拍拖住。再加上，我都好攰，唔想再猜測佢係咪真係鍾意我啦。我地只係互相依賴互相幫忙嘅關係，維持住咁樣順其自然就好。你問我有冇諗過要同佢一齊，我好誠實咁答你，一定有。但都係嗰句，順其自然。戲播完了，我地就再落左去食嘢。因為返工返嚟咁耐都未食，我同佢都好肚餓了。我地去左間台灣餐廳食。「喂，我同你講呀...呀婷unblock返我」我話。「下！真嫁？我想睇呀..！你之前講左咁耐我都唔知佢係咩樣」Rachel好似好興奮咁。「..嗱..隨便睇」我比左部手機佢，專心飲我嘅珍珠奶茶。「嗯....哇.......」「做咩呀...」「哇佢都幾叻喎....」佢邊睇邊講。「係呀..我都唔知..」「有冇搞錯呀！咁fd都唔知，唔掛得人地鍾意你都唔知」「下..咁..我嗰陣有拍拖呀嘛....咁緊係foucs係女朋友度」「男人都係咁..」佢細細聲話。「下？」「冇嘢！」「哦...咁有女朋友緊係專心對女朋友嫁啦..」「係～食嘢啦你！」佢話。「.....哦」突然間！我醒起呀婷有張相係講《我的少女時代》...死啦如果比佢見到我係因為呀婷先再睇..佢會點諗呢......「好啦..冇咩睇嫁啦」我想拎返部手機。「唉呀..睇埋先啦」佢避開左。「....」好彩去到最後佢都冇留意呢樣嘢。我地食完嘢就散左一陣步，我地習慣行一行先返上去。「呀文呀..」Rachel叫我。「嗯？」「如果而家呀婷搵返你，你會點呀？」「下....我咪..繼續同佢做朋友」「咁如果佢同你表白呢？」佢問。「下....我唔知喎..但我應該唔會應承佢」「點解嘅？」「佢係好女仔...咁但係我又唔係鍾意佢...冇理由應承嫁嘛...」我話。「哦....咁又係.....」佢話。我唔知佢係好奇，定係試探緊我，但我真係唔想諗....「你仲掛住Nicole..？」佢又問我。「...............」「冇嘢啦，差唔多啦..返上去？」佢話。「嗯...」今晚，Rachel講少左好多嘢，好似有少少悶悶不樂咁。我唔肯定係因為我比呀婷啲嘢佢睇，定係因為佢對我嘅試探結果。我係唔係仲掛住Nicole？係。如果Nicole以前同我講佢離左婚，我諗我會毫不猶豫咁同佢一齊。但而家有左Rachel係身邊，同Nicole一齊就等於放棄左Rachel。我討厭選擇題，但我知道，現實中冇「Why not both」呢個神仙選項。我同Rachel同床半年，但我唔肯定我個心係咪仍然係Nicole 度...。又或者...我同Rachel係差咁一個點著我地熱情嘅導火線，因為我地實在係太過平淡。閉起雙眼我最掛念誰　眼睛張開身邊竟是誰感激車站裡　尚有月台曾讓我們滿足到落淚擁不擁有也會記住誰　快不快樂有天總過去愛若為了永不失去　誰勉強娛樂過誰愛若難以放進手裡　何不將這雙手放進心裡

當一切都習以為常嘅時候，就好容易跌左入「唔想改變」嘅陷阱。既然而家活得好地地，點解要改變？呢個係好多人都會唔小心步入嘅愛情陷阱，其實有好多問題，只係你覺得好地地姐。我同Rachel就係咁..雖然我地唔算係愛情，但呢半年我真係習慣左有佢身邊，而又唔想有改變。但唔係你唔想改變，就唔會有改變今日，我同Rachel嘅關係就注定要有改變...而我冇諗過，竟然會係因為一張相....我地一如既往咁放工、食飯、散步、返屋企。我地各自沖完涼，hea左陣又返左房。「播啲歌啦～好悶呀」Rachel話。「好呀，你想聽咩？」「我今日想聽英文歌～」「Ed Sheeran ？John Legend？」我話。「求其啦～英文歌都得」「好啦～」我禁入我個英文歌list，隨機播左首歌。真係Ed Sheeran..「聽得多廣東話同台灣歌都想轉下channel ～」佢話「哈哈，我都冇所謂呀，我咩都聽。一陣洗唔洗比你聽下米津玄師，哈哈」「今日英文台呀！」「好啦好啦～」我坐左係枱用緊電腦，佢就坐左係床用緊手機。一直都相安無事，直到佢無啦啦叫我。「呀文！我近排真係勁多fd結婚囉..，我啲中學同學又有，大學同學又有...但係你睇下，佢地兩個勁唔襯囉.....。我印象中佢地一齊左冇耐炸..咁快結婚」佢遞左部手機比我。「係喎...佢地兩個嗰feel真係好唔襯..可能比人搞大肚呢...」我話。「哈哈，你好衰，但都有可能嘅..」佢話。我睇相嘅時候有時會focus左係其他嘢度，佢呢個post有幾張相，第一張就係得新娘新郎。我掃左去另一張相...屌..........Nicole....？我懷疑我睇錯....我再zoom大....我肯定係佢！張相有4個人....新娘新郎..Nicole..同一個男人.....。呢個就係佢老公.......？我好難形容佢老公係咩樣....總之就係上流人士嘅樣...高大，有一種獨特嘅男人味...唔算靚仔但幾型.....。原來係咁.....我點同佢比呀......我一直望住相入面嘅Nicole..我個心又好似比人插左一刀咁。冇諗過..佢消失左係我生命入面咁耐..但突然比我見到佢..原來..仲可以咁痛。「呀文...？」Rachel問我。「......」我滴左一滴眼淚落佢手機..「呀文.....你....你做咩啦...」佢行埋嚟，想望我。「...冇嘢...」我擰轉頭，唔想比佢見到我喊。「呀文...」佢拎左張櫈，坐左係我隔離。「......」我開始忍唔住，一滴又一滴嘅眼淚流出嚟。「冇事...冇事....」佢捉住我隻手。「....你個fd...佢係咪讀xxx...」我話。「嗯....你見到熟人..？」「....」「Nicole..？」「.....」「點解...點解都過左咁耐你仲要喊...」佢問。「你都唔明...」「你先係唔明嗰個呀！」佢大聲咁同我講。「..」我嚇親。「人地有老公嫁！你係度唔開心又可以點呀！你地會一齊咩...！」佢講得好大聲，講到佢自己都有少少哽咽。「佢話過要我信佢.....」「信？佢叫你信佢就唔會咁耐一個message都冇啦！你又真係信佢！！呀文！你真係好蠢呀！！！」佢喊左，然後擰轉頭唔望我。「Rachel....」我有少少嚇親...，想安慰下佢。「你唔好掂我呀...嗚....衰人！」..唔通...「周紫凝！」「.....哼！...嗯..！」我講叫完佢個名，就用力捉住左佢擰左過嚟，然後我大大力抱住佢。「......」佢好似有少少嚇親..過左幾秒，佢用力捉實我，抱到好實。我地兩個就咁抱住，感受住對方嘅溫度。過左半年，我地終於越過左呢條界線。抱住佢嘅時候，我知道我地兩個之後唔會再一樣...但呢一刻..我嘅心好似終於填返個窿。抱住左佢之後，佢喊得更加犀利，我就不斷用手慢慢掃佢啲頭髮。「乖...唔喊，唔喊...」我話。「呀文...！」佢抱住我。「嗯...？」「你係咪一直都知...」佢話。「嗯....我知你想講咩...」「咁.......可唔可以..」佢話。「...但..我唔知我個心放唔放到另一個人...。Rachel..你肯定...？」「我....嗚...我唔知.....但我真係好鍾意好鍾意你....」佢越喊越犀利。「.....」「我一直係你身邊..唔通你就連少少都唔鍾意我咩..？我肯定唔係...！你一定有鍾意我！係咪呀..呀文...」「有...我冇得否認..我鍾意你...」「咁就得了....你鍾意我就夠..」「但係...我..我唔知我可唔可以對你好....老實講...你都知..我未放得低Nicole...。我唔想咁自私，唔想同時擁有你嘅時候個心仲有Nicole...」「嗯，唔洗講啦....我都想自私一次，你就比我留係你身邊好冇...我有信心..我地兩個一定可以行得好遠好遠，我有信心...我會令你忘記Nicole...。信我..？好冇？」當我信左你就證明我已經唔再信Nicole或者呢個世界唔容許我太自私，我今日終於都要答呢一條選擇題。「信我」..當初Nicole都係咁講。我而家攬住Rachel..但又諗起Nicole嘅呢句....。冇錯，當我信左Rachel，就證明左我唔信Nicole會為左我做嘅所有嘢。呢個選擇題變左揀一個愛你多啲嘅人，定係一個你愛佢多啲嘅人。我唔識揀，我唔鍾意揀，但係我決定順住自己個心。我比Sophia傷害過，比Nicole傷害過，我係咪仲要為左一段冇未來嘅關係付出..？老實講，我唔係信唔信佢地...我係唔信我自己，我唔知我要用幾多時間去放低Nicole。我都係要同佢再講清楚...「Rachel..你聽我講先」我輕輕推開左佢。「...嗯」佢隻眼仲係好紅咁望住我。「我真係唔知我咁嘅狀態可唔可以比到幸福你」「我知...我都已經用左半年時間去做心理準備....。我甚至有試過搵其他男仔...你都知...到最後我都係冇辦法離開你...」「我唔值得....」我話。「邊有值唔值得！你唔準咁樣拒絕我呀...！我...嗚....我...」佢又喊。「咁對你好唔公平...」「你...你唔肯比機會我先係對我唔公平呀！嗚...！」「你真係好鍾意我...？你唔會離開我？」我問。可能你覺得呢個問題好白痴..但當你比人hurt過你就會明，我真係好驚有人再離開我。「嗯！嗯嗯嗯！我應承你！」佢係咁點頭，好肯定嘅語氣。「好....」我話。「多多指教啦，呀文」佢嘅眼淚冇停過，但佢呢一刻笑得好開心，係我第一次見到佢呢個笑容..係幸福嘅笑容。「傻瓜....」佢嘅笑好似真係可以撫平我內心嘅波動。我摸住佢個頭，然後..我錫左落佢個嘴。半年後，我地終於都係一齊左，終於都係跨過左呢條界，錫左落佢。我選擇左佢，係因為，我知道佢可以比到幸福我。我個心話比我聽，係Rachel身邊，好舒服、好幸福。終於等到你還好我沒放棄幸福來得好不容易 才會讓人更加珍惜終於等到你差點要錯過你在最好的年紀遇到你 才算沒有辜負自己終於等到你

當你好需要一個人嘅時候，佢出現係你生命入面，你就自自然然會好依賴佢。但究竟佢係唔係真係適合你？冇人知。不過我知道，唔敢試就一定唔會知道答案我地一直錫一直錫，我唔想好似發洩緊我對Nicole嘅情緒落佢度咁，所以我錫得好溫柔。我隻手亦都冇唔安分，只係輕輕攬住佢咁錫，間唔中摸一摸佢塊面。佢比我嘅感覺就好似有少少生疏咁，我慢慢引導佢，帶返佢去我嘅節奏。佢都好乖，好配合我錫，冇亂咁錫一通。我試探性咁伸左條脷出嚟，條脷掂到佢條脷，佢輕輕縮左一下...然後都試下伸條脷出嚟。我地兩條脷不斷打纏，我圍住佢條脷打轉，然後再用嘴唇含住佢條脷。我忍唔住打開左眼，望住而家合埋眼嘅Rachel...真係有少少心動。我邊錫邊伸手去幫佢撥開唔小心跌左落嚟遮住隻眼嘅頭髮，然後再用手摸佢塊面、耳仔同後頸。「嗯....」佢輕輕呻吟左一聲，睇嚟後頸會敏感。本身諗住君子少少..但一聽到佢呻吟..就有少少忍唔到，但我都係將個決定權交比佢，我唔想比佢覺得我好似為左食佢而一齊。我feel到Rachel係想要我..但佢又唔敢做主動。佢將隻手不斷摸我上身，好似係度引誘緊我咁...。我地好自然就錫錫下錫左上床....，然後我係床上面繼續攬住佢嚟錫，我已經唔知我地錫左幾耐...但我好似錫極都唔會厭咁，好想一直一直錫佢。「呀文...」佢將隻放係我心口嘅手慢慢向下移。「..嗯..？」「我...我唔係好識....」佢隻手已經摸到我變大左嘅細佬..Rachel...係你想要嫁炸...。「你..之前好少做..？」我問。「嗯...我之前唔係特別鍾意....做...」「哦..唔緊要呀...我教你」我用我隻手捉住佢隻手摸我，然後再用另一隻手摸佢心口。佢對波唔算大，隔住件衫摸到大概係B左右。我抱左佢起身，然後除左佢件衫..佢個bra就咁露左係我面前。雖然..平時間唔中都會見到，因為我同佢一齊住，佢洗衫嘅時候會見到，同埋...間唔中沖完涼出嚟都透透地。今次，係終於親手幫佢除左件衫...見到個bra戴係佢度，好性感...。平時佢比我嘅感覺..好少有性感....但今日...佢好引誘我...。我隔住個bra揸左一陣就直接反手除bra，然後嗰雙團肉終於都出左嚟。話大唔大，但話細又唔細，搓落都幾好。當我一掂到佢乳頭..佢超敏感..「嗯啊......！」佢好本能咁縮左一下。「整痛你..？」反應大到我有啲嚇親...「唔係.....好舒服...敏感......」佢勁怕醜咁講。「舒服就好」我見佢咁敏感，我都一步一步嚟，我先揸住佢啲肉，再將手指慢慢靠近佢乳暈。我係外面打圈佢已經有少少抽搐...我第一次見咁敏感嘅女人.....好撚正....。睇嚟今晚想做君子都唔得了...佢嗰種女人嘅本能反應令我好有性慾。我再試探性咁掂佢乳頭，由開頭嘅輕輕掂，去到後面用兩隻手指夾住、挑逗、甚至用脷奶，再用口啜。「嗯.....啊！...啊！好...好敏感....！嗯....！」佢越叫越大聲，個身都越嚟越震。但佢越叫得大聲我就越用力搞佢。然後我再用另一隻手摸佢底褲位......！超級濕....，佢係我見過..真係最多水嘅....。佢ex究竟係點諗...先會唔要Rachel...，哂曬.....。「呀文....！嗯.....！」佢比我摸嘅時候都笨笨拙拙咁摸我。「傻妹，唔係咁摸呀～嗱..我教你..」我除左褲，捉住佢隻手幫我摸。「咁樣..？」佢好認真學。「嗯...低少少...嗯嗯！係咁....呀...！」「做咩呀..！」佢嚇親。「冇...你..手指甲..刮到....」「Sorry呀....！」「冇事...嗯...咁好好」我都順勢除左佢黑色嘅Lace底褲。佢成條底褲個位濕哂...，成個陰道口全部係水...。我輕輕摸幾下佢已經好敏感，然後我擘大佢對腳，將個頭控埋去奶。「啊..！唔好...污糟....！」佢想推開我個頭。「唔緊要啊...」我唔理佢，繼續用脷奶。「啊.....我...我未..嗯....未試過....」佢塊面紅哂咁話。....佢男朋友究竟有幾唔識貨...。我奶多左陣就忍唔住，極速戴左套就入閘。我地由傳教士開始，然後佢好似唔識點轉姿勢，我就慢慢教佢。「嗯...個patpat再高少少，嗯嗯！岩啦...」我話，我教緊佢doggy style。「啊....呢個位..好舒服....」佢話。「你都冇試過..？」「嗯...我ex有少少保守..啊...！佢....啊...佢...佢....嗯...呀文..」我加速，我好享受佢想講嘢但又要叫呢個process。「下？你話佢咩話？」衰妹..你係我嘅人，係我面前講你ex？！你死硬了。「佢....啊！....我地...好少做....嗯...啊...！啊！....」我再加大力度同頻率。「係呀？..咁....我勁啲定佢勁啲阿？」「緊係...啊...緊係你......」「嗯...咁...你鍾唔鍾意呀？」「鍾意...」佢話。「鍾意咩呀？」我再問。「鍾意.......鍾意你....」「淨係鍾意我炸？...鍾唔鍾意比我插呀？」「嗯....啊....鍾意.....鍾意比你插....！啊！」佢再講。我都唔想再忍，已經半年冇做過愛..所以我都比平時敏感，再加上Rachel真係超級濕...。我再加速，然後射哂入個套度。呢一晚，我好似痴左線咁同佢做。我開頭以為佢會唔想，始終佢唔慣。但慢慢佢好似比我開發左咁，開始好享受同我做愛。直到我地攰到想再沖涼都冇力，然後攬住係床度訓。「呀文」Rachel抱實我講。「嗯？」「我愛你..」「嗯！」我笑一笑，錫左佢一啖。好..既然係咁，為左Rachel ，我一定要快啲放低Nicole...。我希望最後一次　想念著你最後一次　再度記起只准今晚再度為你痛悲在凌晨要淡忘　這段憶記　刀般鋒利 寄望痛傷有個限期儘管想到有人為你蓋被　抓緊放手的　勇氣

第二日我一開眼就見到Rachel托住個頭係隔離望住我甜笑。佢望我嘅眼神同以前好唔一樣，我係佢眼入面望到我。佢好幸福，笑得好甜，好似岩岩拍拖嘅細路女咁可愛。好耐冇試過有女仔比到呢種feel我...之前拍拖嘅女仔多數都拍過幾次拖，佢地都唔會有一種好開心好願望成真嘅感覺。但係Rachel而家比我嘅感覺，就係我feel到佢真係好渴望可以同我一齊，然後琴日終於成功左咁。我撥一撥佢嘅頭髮，笑一笑，然後錫左落佢度。我心入面暗暗發誓...今次，我一定要好好愛一個人。由被遺棄、想報復、放蹤自己、沉船、再被遺棄....我夠啦...一啲都唔好玩。邊個同我講話做player好正...，我發現，我根本做唔到player。我冇辦法同冇感覺嘅女仔做愛，我更加冇辦法做到啲咩所謂嘅「fwb」、「sp」、有性冇愛....。因為我自己知自己係一個重情嘅人，我玩唔起。好似同Nicole咁..或者我係一個player，我唔上心，而家就唔洗咁痛。今次終於有個我感受到佢全心全意愛我嘅人，我又點會捨得放手。「呀文～你想我點叫你呀？」Rachel笑住望住我，佢今日真係好開心。「下？叫呀文咪得囉～」「唔得～我地一齊左，點可以仲咁叫喎～我要有個獨家嘅叫法！」「哈哈，咁你想點叫都得」我話。「唔.....叫文文啦！」「好女仔喎～好似叫到我成個女仔咁」「咁呀...咁...我又唔想叫b,bb呢啲咁老土...」佢話。「隨便啦～你最叫我都鍾意」我又錫左佢一啖。「就叫文仔啦！以後你就係我嘅文仔～」「哈哈，好呀～你鍾意就好」「緊係鍾意啦！你係我嫁喎！」佢撓實我手臂，好似驚我會走咁。「傻妹，咁我叫你凝凝啦～」「嗯！！」佢笑住咁將個人再挨近我少少。講真，我真係越嚟越鍾意佢，佢好小鳥依人。再加上佢而家乖乖女嘅性格，我都唔擔心佢會出軌。「係喎～咁..我地要計今日定琴日..？」佢又問我。「嗯？」「咁..要知道邊一日先係紀念日嫁嘛，我地琴晚一齊嘅，但過左12點...」佢話。「傻妹！計琴日啦，我都算係琴日就確認左同你一齊」「嗯！文仔～我地以後要開開心心，好冇？」佢望住我。「好！凝凝，我地一定會開心！」我地四目相對，呢一刻，我個心終於都放左Nicole入雪櫃冷藏。我決定左，要好好對Rachel...就當係最後一次信一個人。如果....touch wood...我地真係分手...我諗我真係唔會再信人。唉，邊有人一拍拖就諗分手，痴線..。我起左身，首先將衣櫃入面Nicole著過嘅衫放入一個袋入面，再將個袋放到衣櫃最底嗰格。然後刷牙洗面，一切照舊，但今日唔同嘅係，我終於拖住Rachel隻手一齊去食早餐。「文仔～你發唔發覺平時我同你食早餐嘅時候，我成日都借啲意拎你啲沙嗲牛食」「我知呀，做咩咁講嘅？」「其實我麻麻地鍾意食嫁..但係想同你有多啲互動，哈哈」「傻瓜！我緊係知你有目的啦，你成日都借啲意想同我close！不過我真係唔知你麻麻地，咁以後唔洗拎我啲沙嗲牛啦！」我笑住講。「借你個頭！講到我好似倒追你咁........。雖然真係.....」「唔重要啦，重要嘅係，我地一齊左」「咁又係～但我明明就feel到你都鍾意我...我想知點解你唔表白...係咪都係因為Nicole？」佢問。「撇除Nicole呢個因素...嗰陣我好驚你對我好係因為你好人。因為我知你好有愛心，我好驚你對我純粹係出於朋友嘅關心...。同埋我有少少自私..我好驚表白失敗左之後會影響到我地嘅關係...我想你一直係我身邊...所以就索性維持住咁樣嘅關係....」「哦.....乜我嗰陣對你似朋友咩...」「我冇100%肯定都唔敢踏出嗰一步，其實係太驚失去你」我話。「嘻嘻～放心，你以後都唔會失去我」佢話。「好～我信你」呢一句「我信你」唔係純粹講比佢聽，而係真係咁覺得。我一直都覺得佢好比到安全感我，同Nicole好唔同嘅係，Nicole 嗰種若即若離嘅感覺好唔踏實。但我同Rachel一齊，係真係好有信心。我信，我地兩個會有好結果當一切也跌倒了是你令我再次找到心跳當一切也失去了沒有預料　至少都可擁抱你哭笑

同Rachel一齊嘅日子，每一日都好開心，我唔洗驚佢會走左去。對於一個曾經受過情傷嘅人嚟講，有一個人係你身邊唔會走係好重要。我經歷過被人戴綠帽，經歷同Nicole嘅離別，或者Rachel嘅出現時機岩岩好。如果冇經歷過呢啲事，我都未必會鍾意Rachel呢一type。所以我有時都覺得呢啲係命運嘅安排，唔到你唔信。既然上帝關左我道門，Rachel就係佢為我開嘅嗰扇窗。「文仔！你睇我買左啲咩返嚟～」Rachel岩岩返屋企。「哇！咁正嘅！！！」佢買左啲我好鍾意食嘅嘢比我。「嘻嘻，鍾意呢～你餓唔餓呀，唔餓你食左呢個先，我地晏啲再落去食」「我餓呀～」「餓呀..咁我地而家落去食啦」佢話。「唔係呀...我餓啦..」我講完就揸左波佢一下。「喂也...！衰...唔.....嗯....」佢想話我，但已經比我錫左落佢個嘴，然後抱起佢入房。我近排過嘅日子，除左返工辛苦少少，間唔中ot下....，都算係幸福咁過，因為有Rachel係我身邊。佢嘅出現令我對愛情有返少少希望，至少個人開始有返目標。我會想為左佢而再努力啲儲錢買樓，會想為左我地嘅將來打算。呢種上進心由我比Sophia 帽左之後都冇再出現過，但冇諗過Rachel 可以改變返我。以前都有講過，佢嘅性格係開心果，成日都好比到能量我。雖然我地都會嘈交，都會意見不合，但佢都好包容我嘅一切。我亦都了解佢嘅缺點，大家係點樣一齊相處入面取左嗰平衡。呢種磨合嘅時間冇維持好耐，因為早係我地同居嘅時候，已經解決過好多日常生活上嘅磨擦。可能係因為先了解，然後再一齊，唔係以前咁衝動就係埋一齊。所以有好多嘢我同佢都已經有經歷過，就避免左好多無謂嘅爭執。我地嘅愛情算係好平平穩穩，但一啲都唔平淡。始終都仲係熱戀期，我地日日見都唔厭。間唔中，仲好有激情。我冇刻意去諗我地嘅熱戀期會維持幾耐，所有嘢都係順其自然咁就好。同Rachel一齊，時間過得好快。咁就拍左兩個月，嚟到12月。12月對於好多情侶嚟講，係個好重要嘅月份。因為聖誕節、平安夜呢啲都係大多數情侶好重視嘅節日。聖誕節對我嚟講係每年最期待嘅節日，我由細到大都好鍾意聖誕節。可能因為聖誕節好有氣氛，雖然有時係香港嘅聖誕變到好商業化，但始終都係幾有feel。「凝凝！聖誕節你想去邊呀？」我係屋企問Rachel。「去海旁？」佢話。「好呀～雖然以前成日去，但係都好想同你去一次，始終係我地第一次過聖誕」「嗯！我以前聖誕都係去海旁嫁～」「係咪mk時代去海旁free hug嗰啲！哈哈」我笑住講。「m你個頭呀..！我同啲女仔朋友去嫁...雖然都有hug過..」「唔得呀！你係我嫁！唔準比人抱..，蝕底哂」「嘻嘻，而家緊係唔會啦！中學嗰陣就話貪玩姐！而家淨係抱你一個就夠～」佢話。今次既然係同佢過嘅第一次聖誕，我決定花多啲心機。我諗住book間海景酒店，book間海景餐廳，然後再買禮物比佢。我希望可以同佢過一個難忘嘅聖誕，因為我已經全心全意投入係呢段關係，好想比到幸福佢。至少我暫時都係咁諗

平安夜嗰日我同Rachel都要返工，但我一早同老細講定我早啲搞掂啲嘢早少少走。Lunchtime 嘅時候我已經去定買禮物，我本身決定左買個手袋比佢，因為佢嗰個都殘殘地但又唔捨得換。我知佢鍾意啲簡單啲嘅款，但我唔係好sure想買咩顏色比佢，所以都係跟返佢舊嗰個袋，買左深藍色。反正就算佢唔鍾意，我都keep左單可以退或者換。返到公司我將佢個袋放返入背囊，然後再wtsapp佢confirm佢今日放工時間。「凝凝，你今晚係咪收6？」我問。印象中佢好小會ot。「係呀～」佢秒覆我，應該都食緊飯。「今日食咩呀衰妹！」「同tiffany食米線呀～佢話想食」「Haha 好啦。係喎，我今晚可能要遲少少收...我諗7點幾」我扮遲放工呃佢。「好呀唔緊要呀，我等你放工啦！」「唔洗啦，唔想你等」「唔緊要啦，我可以行下dondondonki等你～哈哈」佢話。「好啦，咁我盡快」我繼續扮好自然咁。我5點15就出左公司，預鬆少少去太子接佢放工。我路過見到間麵包舖，順便買左個cake比佢，氹下佢開心。行到佢診所附近嘅時候，我搵左個佢唔會見到我嘅位，但我又可以睇到佢出左嚟未。如果你有試過接人放工，每一個出入嘅女人你都會留意..有時好驚自己睇過龍。等咗10分鐘終於見到佢出嚟，我慢慢行去佢後面。「咁岩呀靚女～」我係佢後面攬住佢同佢講。「哇！你嚇死我啦！..呼...我心諗邊個咁大膽日光日白非禮我...」佢彈起左下。「哈哈～surprise～」「衰人.....咦！你買左cheesecake 嘅！！！」佢見到我拎住。「係呀，上車食啦～」我話。然後同佢係車入面食cake，再揸左去尖沙咀。「下我地唔係返屋企咩？」佢問。「我想去尖沙咀買啲嘢先」「好啦～」我將架車泊左係酒店附近嘅街泊位，我驚佢發現我個surprise ，所以之後先泊返入酒店。我拖住佢去扮周圍行，然後行行下突然間轉入酒店lobby。「下做咩入呢度嘅？」佢問。「我想去廁所...」「好啦....。下做咩行呢邊嘅？」佢再問，我冇理佢。「checkin 唔該～」我比左張身分證個front desk。「下...？」Rachel 呆左咁望住我。「兩位嘅？麻煩都要小姐嘅證件」個staff話。「你拎張身分證比佢吖～」我話。「下...點解嘅....？....」佢仲係呆呆地。「哈哈傻妹，快啲啦唔好要人等」「..哦！..」佢仲係好唔敢相信嘅樣。「平安夜呀嘛～緊係要慶祝下啦」我話。「你幾時book嫁...」「好早book左啦！」我話。我地checkin完之後就一齊上房，我專登比左張房卡佢去開門。佢一開門..「哇！好靚呀！！！」佢好開心。「哈哈，你鍾意就好」我話。「好鍾意呀....！勁靚囉...望住個海」「傻妹～Surprise ～」「嘻嘻我愛你呀！！」佢擰轉身過嚟抱住我。「我都愛你～」我笑住抱實佢。「咦係喎..咁我咪要拎啲衫換...」「我一早幫你拎左啦，放左係架車入面，仲有啲護膚洗面嗰啲」我話。「咁好嘅！！你拎左邊件衫呀？」「我求其拎嫁炸...我見你平時著咩就拎咩哈哈。係啦，既然你而家都知啦，我落去泊返架車去停車場先，你係度等我啦」「我陪你落去啦，我唔想自己係度～」佢話。「好～行啦」我相信，呢個聖誕有Rachel陪我過，我一定可以好開心好幸福。記得以前同Sophia拍拖，頭嗰一兩次慶祝都算好開心。但之後就算我有哂surprise ，佢都好似唔係好驚訝又或者唔係真係好開心咁。有時我以為係我啲驚喜唔夠好，但慢慢我發現，佢好似覺得可有可無咁。或者拍左一兩年之後佢個心已經唔係我度...但點解當時嘅我仲咁蠢咁為佢做咁多嘢。我突然間慶幸我踢爆左佢，如果我冇發現佢同呀明有路，我應該一世都做緊傻仔養埋人地條女。我細細個曾經好天真咁覺得只要對女仔夠好，佢地就自自然然會留係我身邊。但大個啲就發現，拍拖真係可以好複雜。我而家拖住Rachel係身邊，我已經好知足了，唔會再要求啲咩。因為冇嘢係理所當然嘅

我地夜晚出左去尖沙咀一間西餐廳食，食意大利菜，一樣係望海景。餐廳本身話reserve左窗口位比我，但係原來佢仲有outdoor，而outdoor 位係再近啲海。不過我問Rachel，佢話驚太凍，因為始終都冬天，所以我地都係坐左係indoor。唔知你地有冇試過當你決定揀一間餐廳，之後你會好驚嗰間餐廳係伏嘅。每上一道菜，你都會好想人地覺得好食，好似你自己煮出嚟咁。因為如果對方唔鍾意，好似由你口中推介左一間伏嘅餐廳咁。雖然餐飯係我請，但都會覺得唔好意思。呢一餐算係正正常常，但唔係特別好食，有少少對唔住佢個價錢。不過呢間餐廳都係食佢個景，食物差咁啲都算啦。我有少少驚Rachel覺得唔好食，話哂都第一次慶祝聖誕，我想所有嘢都係perfect。「我覺得個pizza麻麻地」我主動話。「嗯..個皮有少少硬同燶」「係呀..早知唔揀呢間餐廳」我有少少失望咁講。「唔緊要啦～我都冇咩所謂嘅，有你陪就得」佢笑一笑。「好啦」其實真心有少少sad，話晒都係我揀。不過都控制唔到嘅，我地食埋個甜品就差唔多走。返到酒店我地一齊沖左涼，然後佢訓左係張床度望住維港，我就靜靜雞係個背囊拎件聖誕禮物比佢。「凝凝～」我背住佢將件禮物偷偷地放左係枕頭下面。「嗯？」「你覺唔覺得個枕頭有啲硬」我問。「下唔會呀..ok呀」佢講完摸一摸個枕頭。「你拎起個枕頭睇下～」「哦～」「哇點解嘅！！！」佢見到個袋。「聖誕快樂～鍾唔鍾意呀？」「鍾意呀！！多謝！」佢笑得好開心，然後錫左我一啖。「好彩你鍾意炸！我見你個袋都有啲舊，所以先想送個袋比你。我勁驚揀錯色，所以我跟返你舊個袋就算，哈哈」「我好鍾意呀！完全冇諗過你會送嘢比我...！」佢話。「傻妹！聖誕節緊係要有聖誕禮物啦！」「嗯....！多謝...！」佢講講下無啦啦想喊。「做咩啦...！」我有少少嚇親。「冇...我好開心....嗚....好似好唔真實咁...！我未試過聖誕節有surprise...仲要有咁多surprise..！」佢喊緊。「傻妹！..你以後每一次過聖誕都有我陪你～好冇？不過有冇surprise 就到時先知啦」我摸佢個頭。「嗯嗯！」佢抱住我細細聲喊緊。係喎..我諗起佢ex就係唔識製造浪漫同冇surprise比過佢，諗諗下佢都幾可憐...咁好嘅女仔，真係哂曬。所以我以後會更加錫佢，更加珍惜佢係我身邊。同埋見到佢而家喊，我真係有種天性好想以後一直好好保護佢。「嘻嘻，不過我都有禮物送比你！」佢抹左啲眼淚講。「下？真嫁？」「嗯！你合埋眼先！」「好～」「唔準偷睇嫁！」「係～」我話。「嗱，打開眼啦～」佢放左舊嘢係我隻手。我一打開眼見到係一個銀包。「哇～你又知我想換銀包嘅？」「嘻！我想買比你好耐嫁啦～但你鍾唔鍾意呀？你話過你鍾意黑色嘛，同埋我都覺得幾襯你」佢話。「鍾意呀！！多謝凝凝～」我又錫左佢。然後我地放低左啲禮物，就一齊挨住係張床度睇海景。「三～二～一 Merry Christmas ！」我地一齊倒數聖誕，然後我望住佢....「嗯...？唔........」佢望住我，我又一嘢錫左落去，然後再摸佢心口。先摸左一陣...佢就話「文仔...我想要.....」「嗯..？要咩呀..」「我要你....！」佢摸住我細佬話。「要我？」「喂也....我...想你插我.....」佢話。「咁心急？」「哎呀..咁人地想要....又係你搞到我咁濕.....」佢話。呢兩個月Rachel已經比我搞到好主動，同埋比以前更加淫。我地平時係屋企都成日做愛，間唔中都係佢主動想要。教左佢一排，而家到我享受成果了。我都未郁，佢就已經除左好條褲。我見佢咁急，我都即刻除左佢條褲，然後一掂....又濕到滴晒咁....。「嗯.....！」「凝凝你真係好多水...」我話。「喂也....」佢一聽呢啲又會面紅。「哈哈，我比你啦～好冇？」「嗯....快啲.......」佢講完我就戴套，然後插入去。望海景做愛真係唔同啲，我同Rachel一齊望住個海，我係後面插佢。開哂啲窗簾望住維港做真係特別刺激，雖然唔排除有機會有人會影到我地，但都隔好遠，同埋我地住得高。「啊..！文.....快啲.....大力啲..」佢叫。「好！」我即刻加速。而家嘅感覺好奇妙，望出面係海，望下面係你女人，好滿足到男人嗰種征服感。好似有種君臨天下嘅感覺，好正。我望住Rachel嘅patpat同光滑嘅背脊，呢個應該算係我最難忘嘅聖誕之一。而家嘅我，超級幸福。我也不知為何 傷口還没癒合你就這樣闖進我的心窩是你讓我看見乾枯沙漠開出花一朵是你讓我想要每天為你寫一首情歌用最浪漫的副歌 你也輕輕的附和眼神堅定著我們的選擇

聖誕節之後好快就到我生日，因為我係年頭生日，所以成日收完聖誕禮物就可以收生日禮物。我feel到Rachel近排都神神祕祕咁，我都估到佢係準備緊啲咩比我。但我都唔踢爆，繼續好似平時咁過日子，等佢比surprise。但我點都冇諗過...今個生日比聖誕更加難忘.....我生日嘅前一晚，我同Rachel一樣係岩岩做完愛，然後邊聽緊歌邊訓左係張床。而家都差唔多十二點，就嚟到我生日正日。Rachel話佢想去一去廁所，我已經估到佢可能係有啲咩準備要比驚喜我。我訓左係床度碌ig，望一望，岩岩好00:00。「叮！」我手機震左一下。我望一望，係個我冇save 嘅電話wtsapp我，個名嘅preview係「NK」。NK？正當我想禁入去睇嘅時候，Rachel拎住蛋糕開左門。「Happy birthday to u~~~~~」佢點左蠟燭，捧住蛋糕入我房同我慶祝。「哈哈傻妹～我估到你啦！」我話。「哎呀唔準咁多廢話呀！快啲許願再吹蠟燭啦～」「嗯～」我雙手合十，合埋對眼，我諗緊我應該許咩願望.......嗯.....希望自己同身邊嘅人身體健康啦...身體一定最緊要。我相信呢個世界有神，神而家係咪聽緊我講嘢呢...？如果係嘅話，我仲希望，我可以一直都同Rachel一齊開開心心咁過。我唔想再受情傷啦，我只係想同我愛嘅人繼續一齊，我衷心希望你可以成全我地。最後...我仲想用呢個願望去贖罪，我希望曾經愛過我嘅人，都過得幸幸福福，係咁多了.....。我慢慢打開眼。「呼～」用力吹蠟燭。「生日快樂～」Rachel話。「多謝～我愛你呀凝凝」我笑住望住佢。「我都愛你！」佢講完就錫左落我到。然後我地食蛋糕，再落去買左少少宵夜食。返到屋企再沖一沖涼，就入返房。我地訓左係度用手機，我背住佢，突然間醒起岩岩有個人wtsapp我。我打開wtsapp，有啲朋友同我講生日快樂，但最令我在意嘅，都係個叫NK嘅人。我禁左入去：「呀文...生日快樂呀～」佢話。「你係...？」我問。「.....我係Nicole...」「..........」我個心好似抽左一下，心跳突然間加速......係佢！！係佢！.....咁多個月冇出現過...佢終於搵我.....點解...點解佢會有我電話！！同埋點解佢會知係我生日...！我即刻勁驚咁擰轉身望一望Rachel，佢玩緊手機。我擰返轉頭，再小心翼翼咁覆佢。「你究竟去左邊....點解而家先出現返...」我問。「我...我一言難盡.....，你得唔得閒...我可以而家去你屋企同你講」Nicole話。...我點可以比佢上嚟..，Rachel仲係度...。「我....我有啲攰...」我一路打一路心虛，我唔想比佢知我已經拍拖。「咁好啦...我下次再上嚟」佢話。「我屋企近排唔得呀...一係再約？」「哦..咁....咁好啦....你幾時得閒？」佢問。「再搵你？..」我又再心虛，今次心虛係驚比Rachel知..「嗯...！生日快樂」「哈哈..多謝....但你點解知我生日嘅？」我話。「下次見到面同你講啦～」「..好」「咁好啦，你攰就早啲休息啦！」佢話。「知道啦～你都係」...我覆完就放返手機係床頭櫃，我再望一望Rachel，佢都係用緊電話，冇望過嚟。呼...好彩，我唔知點同佢解釋我想同Nicole見面...佢一定會呷醋會唔開心，但我真係好想知道佢究竟發生左咩事...同埋我認，我心入面都仲有掛住佢.....。我合埋眼，又諗返起我地當初嘅回憶...由去club識佢..到去我屋企....佢生日..再去台灣......屌...明明Rachel就係我隔離，我點可以諗起另一個女人，我覺得自己個心好似出左軌咁。唔可以..唔可以.....唔可以.......！我已經有Rachel啦...我唔容許自己破壞自己嘅愛情...。我決定左見佢，但我應唔應該話比Rachel知...............我諗諗下就訓著左.....夢入面我又好唔爭氣咁見到Nicole..我地兩個拖住手，但經歷嘅場境係我同Rachel嘅經歷....個夢搞到我好分唔清楚。我只係知，係夢入面，我好開心...，但我想知開心嘅感覺係因為我拖住Nicole，定因為我下意識回憶起同Rachel 一齊嘅時光。人只得一個 情趣太多而手得一對 最愛太多

「呀文...你要信我....」「呀文，我要走啦...我司機係出面等緊我了」「再見啦....」我講完呢句之後就轉身走..我知道我一踏出候機大堂，我同呀文嘅故事就會好唔同。我要堅強，我忍住眼淚，因為我叫左司機嚟接我，我唔想比佢見到我喊。我叫司機係因為如果我冇咁做，我知呀文一定會送我返去，但我唔想，因為我驚我老公發現。我返到呢個所謂嘅「屋企」，自己沖左涼，返返去呢間空無一人嘅房。我望住房入面嘅結婚相....我諗起呀文....呢個真真正正比到開心幸福我嘅人。呀文，你一定要信我，我會盡力。我上左床，係手機睇返我地嘅合照。一張又一張咁睇，相入面我地一齊放天燈，我望到自己好幸福嘅樣。究竟結左婚之後，我幾耐冇笑得咁開心？「呀文，如果可以嘅話，我想一直都同你係埋一齊」我望住相入面呀文嘅笑容自言自語。以前嘅我渴望結婚，好想擁有一個屬於自己嘅家庭，始終我嚟自單親家庭。我一直對愛情都有好憧憬，自從我媽媽出左事之後，我先發現現實世界入面，淨係有愛情係唔夠嘅。我冇專登去搵一個好有錢嘅人，但我遇到而家嘅老公。佢嘅出現，拯救左我嘅愛情同我嘅家庭。我都曾經一直好愛佢，亦都好天真咁以為我同我老公結婚之後會幸福...但冇諗過，結婚真係可以令一個人有好大嘅轉變，原來到頭來都只係一個笑話。對唔住呀..呀文....我真係唔知可以點算......。我好辛苦.....我唔想再留係呢個「家」，我甚至每次返嚟都有少少厭惡。我一直睇我地嘅相，一張又一張...慢慢，我忍唔住流眼淚...。我真係好想搵佢...但我唔知應該點做。我打開手機，開左wtsapp，我望住我同呀文嘅對話。「我想見你..」我打完又即刻delete返。「呀文...」「陪我....」我不停打完又delete..我唔敢send出去，而家嘅我根本比唔到承諾佢，我唔想比假希望佢，咁樣只會兩個人痛苦。但我又好想佢睇到我「Typing...」，好想佢拯救我。我最後都係忍住冇搵佢，至少係我搵佢之前，我要解決到我嘅問題，唔係以我一個有老公嘅人根本冇資格同佢係埋一齊。我要諗辦法，一定唔可以再係咁。為左呀文，我一定要堅強。第二朝起身，我老公都仲係未返嚟，我司機車左我去公司。我入左office嘅ceo房，我見到我老公坐左係度。「坐呀」佢話。「嗯」我坐左係佢對面。「我想你幫我做一樣嘢」「你講」我冷冰冰咁話，我地已經習慣左。「我地公司要派人去歐洲，我想你幫我跟住佢地，我唔想見到有咩差錯」「幾時去？」咁突然要去歐洲，我仲未有心理準備。「兩日之後」「好」佢叫我做嘅嘢我從來都唔敢唔做。「係咁啦，你可以返去準備下，呢幾日返公司都得」佢話。我出返去坐左係自己個位，我又開始糾結我應唔應該搵呀文...。我又打開wtsapp，禁左入呀文個對話，我望住部手機...我好似唔知要打啲咩咁。但我就嚟要去歐洲，因為我都唔知要去幾耐..我係咪應該同佢講一聲呢。唉算啦..我都係去到嗰邊先再睇下點，反正而家搵佢都冇用...。我坐左一陣就走左，司機車我返屋企。我已經習慣左佢叫我做咩就做咩，只要唔係啲好無理嘅要求我都會做。而家我嘅婚姻就好似同工作、同所有嘢綁埋一齊咁。我同佢嘅關係變到好似上司下屬咁，冇再有感情。但今次佢叫我去歐洲，我就當俾個機會自己散下心。我一定會爭取返屬於我嘅愛情

我要跟公司去幾個國家嘅分office，一齊嘅仲有幾個同事。上機前我先知原來一去就至少要去半年，我開頭以為去幾個月，冇諗過要去咁耐..但始終我應承左。我而家諗返，可能係個男人專登叫我過嚟，我唔知佢有咩詭計但我除左聽佢話都冇嘢可以做到。我地第一站係巴黎，去到歐洲其實我都冇咩心情玩。我忽然間諗起同呀文去旅行真係好開心，就算係台灣呢個去左咁多次嘅地方，我都唔會覺得悶或者厭，但係今次真係得返我自己。到步第一日夜晚，我地要開個會，我返到房換左套衫就落左去另一個同事間房開。我地今次計埋我total有五個人，總共三個男人兩個女人。我一入房就見到帶住佢地嘅男人，叫Kenson，佢係公司算係幾senior。另外兩個坐左係梳化嘅男人叫王子同Jackel，仲有個坐另一邊梳化，細細粒嘅女仔叫Winkle。我唔算係佢地嘅一份子，大家對我嘅印象都純粹係覺得我係老細派嚟睇住佢地。「你嚟啦？坐呀，好，我地開始啦咁」Kenson同我講。我坐左係Winkie隔離，望住佢笑一笑。佢好似好客氣，當正我係老細咁尷尷尬尬。「好，我諗你地都知我地今次嚟要做啲咩嫁啦，我地先講左同分Office.........」Kenson開始左個會，而我坐左係度聽，但個心就諗起呀文。我唔係佢身邊，佢一定好唔開心。我個腦開始諗有咩方法可以令我脫離到而家嘅生活，慢慢就開始發呆，冇專心聽到。「我覺得可以試下同法國呢邊Office傾下個合作位，Nicole你可唔可以幫我問清楚老細個requirement？」Jackel話。「Nicole..？」Kenson望住我講。「係！..Sorry呀我岩岩有少少攰」我話，平時我好少會咁唔專心，但一諗起呀文我個人就好難集中。「唔緊要，可能Jet-lag未慣，岩岩Jackel話...」Kenson補充返比我聽。「嗯，我可以幫你地問一問」我話。之後個會我都冇太用心去聽，佢地講左多一陣我地就返左房。我平時都好少同佢地傾計，但佢地好似私底下都算Friend。第二朝起身我地要去一去分Office開會，佢地有司機係我地酒店樓下接我地。去到佢地Office有個少少嘅Welcoming party比我地，然後就開會到Lunchtime。佢地嗰邊Office嘅culture冇好明確嘅 "Lunchtime"，只要你肚餓，唔係開緊會就可以隨便去食嘢。我同Kenson佢地一行五個人一齊出去食飯，我拎住手機諗住check下google map，點知突然間有個人係我後面跑過，佢搶左我部手機！！....「Hey...！」我大叫，但我地幾個都呆左係原地，可能因為我地都冇試過比人搶嘢。我就咁望住個條友走..附近嘅人都冇諗住幫我地。「你冇嘢呀嘛...？」王子問我。「冇....唉..我部手機....」我好唔開心..最主要係因為我同呀文嘅回憶係哂入面，冇左部手機我就冇哂啲相。同埋我冇左呀文嘅contact....唉。「小心啲呀..呢度都多扒手」Kenson話。「嗯..」「洗唔洗我地同你買返部手機先..？我地仲有排先返香港」Winkie問我。「唔緊要呀我地食嘢先啦，我放左工自己去得啦」我話。「咁好啦...」Winkie話。「嗯，行啦，去食嘢」我放左工之後，Winkie話都係唔放心我自己一個，所以陪埋我去買。我地早少少走左，因為啲鋪關得有啲早。「係喎～你點識到老細嘅？」Winkie好有興趣咁問。「冇呀，當初我大學嘅時候做intern識到佢嫁，本身都冇諗過同佢一齊」我話。「哈哈，你就好啦～我地公司不知幾多女仔羨慕你」「係咩，哈哈..」我明好多人會羨慕，但呢段婚姻我真係不堪回首，如果可以我寧願唔要。我而家成個腦都只係有呀文，一心淨係諗住我點先拎得返同呀文嘅聯絡方法..。唉，咁我呢幾個月點搵到佢....。呢段路我同Winkie傾左陣計，傾落先發現原來佢同我嘅背景好似，慢慢我就同佢熟左。時間過得好快，眨吓眼我就係法國過左兩個月，呢兩個月我冇一日唔想搵呀文。我冇佢ig，只係有佢電話號碼，但唔見手機之後我連唯一可以搵佢嘅辦法都冇埋，我試過亂search佢ig名又試過搵埋Facebook，但都冇結果。今晚又係孤獨嘅一晚，我自己一個係酒店房。無聊咁坐左係張床，我諗起呀文帶左我去四季酒店，嗰次係我第一次去....。呀文，你過成點呀....，你會唔會已經有第二個，定係都等緊我...。比多少少時間我，你一定要堅持住。呀文，我好想好想見你了.....想見你 只想見你 未來過去 我只想見你穿越了 千個萬個 時間線裡 人海裡相依

係人地眼中我一直都係個好堅強好獨立嘅女人，因為我由細到大都係自己一個解決問題。曾經有個朋友同我講我呢種倔強嘅性格好難搵到男朋友，好多男人都鍾意啲弱勢啲嘅女仔，佢地就會自自然然好想保護呢種女仔。但呢幾個月係外國真係好難捱，我好想搵一個人可以依賴。我好迷惘好唔知應該點做，而家嘅我變到自己都唔認得自己。識左呀文之後我感受到我從來未感受過嘅安全感，好想比佢保護住。係佢身邊就好似一個小女人咁，咩都唔洗諗，只要做自己想做嘅嘢就得。我想做嘅嘢佢都會陪住我，係佢身邊我可以好任性咁做返自己。本身出去玩都係因為想逃避，我知咁做係出軌，但佢對我嘅傷害，令我就算出軌都唔覺得內疚。我對男人一直都有防備，我清楚遊戲規則，唔會隨便投放太多嘅感情落去。經歷過一段唔完美嘅婚姻，我已經好識保護自己，唔想再受傷害。呀文雖然佢同其他男仔都一樣咁識得溝女。但我地就算唔係識左唔係好耐，佢都好了解我、好細心咁留意到我嘅需要。一開頭我好主動，本身我純粹諗住玩玩下，但佢比我嘅感覺好認真，唔似我見過嘅play boy咁。我都冇諗過自己會對呀文動真情，但係佢就係有一種獨一無二嘅魅力，令我慢慢沉船。同佢一齊我嘅抑鬱症唔會發作，同佢一齊訓我先唔洗食安眠藥，佢就好似我嘅止痛藥一樣..一次又一次撫平我嘅創傷。「Nicole～Nicole？」Winkie坐左係我間房問我。我地呢兩個月嚟fd左好多，間唔中都會兩個女仔出去玩。「係～」「冇呀見你呆左咁..我岩岩問你覺得我應唔應該同男朋友分手...」佢話。「佢咁對你喎，我覺得你真係要狠心啲..」「嗯..但我真係好唔捨得」「為左呢啲仆街唔值得呀！你仲後生，又咁靚女，大把機會。信我，真係唔好再留戀啦」我頭頭是道咁幫佢分析佢嘅戀情，但自己嘅問題就冇解決過。「咁好啦...我諗我知要點做。多謝你呀Nicole姐，我差唔多返上去啦～」佢話。「Winkie」「嗯？」「你想唔想聽我嘅嘢？」「想呀！但我有時唔敢問你...哈哈..」佢話。「我可以同你講，但你一定要保守秘密」「嗯，好」「其實個背景同你有啲似，都係出身唔好。但唔知好彩定唔好彩，我遇到佢.........」我將我同我老公嘅經歷同左佢講，包括埋佢有第二個女人同家暴。「哇.......我....我要啲時間消化...」佢聽到好驚訝。「你當聽故仔咁得啦..我都冇同人講過」「我冇諗過你地原來係咁....」「其實我都有唔好，我...鍾意左另一個男人」我話，之後我再將我同呀文嘅嘢簡單咁講左比佢聽。「哇...好似電視劇咁..但你有冇諗過離婚？」Winkie問我。「緊係有，但係我驚我負擔唔到我媽媽嘅醫藥費。不過唔緊要啦，有你肯聽我講我已經好開心。呢件事我屈左係心好耐，一直都好想搵人呻..」我話。「真係冇其他方法咩..？我好睇唔過眼！原來老細係啲咁嘅男人！」「我都唔知..但你覺得我應唔應該搵返個男仔」我問。「緊係搵啦！佢可能一直都等緊你搵佢，我覺得如果佢真係鍾意你嘅，一定會等你！」「都係嘅..但我之前冇左部手機冇左佢contact..」我話。呀文，你係咪真係會等我。「總會有方法嘅！你有冇backup？」「冇..」我話。我發現而家嘅我真係唔同左，冇左以前嗰種獨立，開始多左依賴人。如果係以前嘅我，一早就好主動咁去報警，再諗好多唔同嘅方法去解決問題..。高曉琳，你幾時變到咁軟弱。Winkie 走左之後我再嘗試搵下有咩方法，我突然間諗起我可以download 返隻交友app搵呀賢！！然後再問呀賢咪得！我即刻單返，然後搵返呀賢出嚟，再send message 比佢。「呀賢？...我係Nicole呀」我話。「做咩呀？」佢隔左一陣就覆我。「我換左手機呀...想要返呀文電話」「好呀，佢電話係98765543」「好～唔該哂你！」「小事啦，你同呀文點呀？」佢問。「..都係咁呀，冇咩特別。我遲啲再同你傾啦～」「好啦～」我即刻save左呀文電話，然後想wtsapp佢。我禁左入個chat room，不斷諗緊應該要打啲咩。我望住個wtsapp發呆左好耐，最後，我終於禁落wtsapp call度.....「嘟......嘟.........」我個心跳得好快，我到依家都唔知道究竟打比佢之後要講啲咩。「嘟..........。喂？」...係佢！係呀文...

「.....」死啦我要講啲咩...我....我唔知...「喂？....」佢又喂多一次。「.........」呀文...！我.....。當我想叫佢嘅時候...我聽到有把女聲。「邊個打嚟呀？..唔知喎，我冇save呢個電話，+33嫁..。唔好聽啦..都唔知咩人嚟」然後佢就收左線。我一聽到把女聲個心好似碎左咁，仲要我而家唔係香港，我連去搵佢嘅機會都冇。而家呢種心痛嘅感覺，好似我當初發現我老公出軌一樣...。我個心好似比人揸住左咁....好窒息好抖唔到氣.....呼...呼....我呼吸越嚟越急速。我冇諗過會係咁.....，點解要比我聽到....。同埋.......點解有女聲嘅？佢屋企人？..唔係，佢一個人住嘅，同埋把聲咁後生。咁...係佢嘅女朋友..？...呀文..你又話等我嘅..點解我滿心期待可以搵你但你要咁對我....。呀文....你話我知..你係咪已經有第二個啦....。呼....，冷靜，冷靜，Nicole..你得嘅。好...諗清楚....佢話我+33..係喎我用緊法國電話號碼....。好...而家8點..法國慢香港六個鐘，所以佢地嗰邊應該係凌晨2點？...咁更加冇可能係屋企人。我諗返岩岩把女聲，佢好近呀文，同埋好快就係佢隔離...。佢把聲仲要係好似比人嘈醒嘅聲...，佢地一齊訓..？應該真係....。我而家個人好冷靜，但越冷靜分析，我個心就越痛....我寧願我唔知。但我冇辦法自己呃自己.....呀文點解你要咁....。係咪因為我冇搵你所以你要搵人陪....佢唔係你女朋友....係咪？我...我唔介意你搵女人陪你.....但可唔可以唔好一齊，你要等我...你話過會信我嫁。唔得..我要打多次比佢，我唔甘心，我要話比佢聽我係Nicole..。我即刻再禁多次wtsapp call。「嘟嘟..............嘟嘟...............」快啲聽啦....「嘟嘟～............」佢cut左我線....，死啦佢一定覺得我法國電話係啲唔知咩人打比佢.....。點算......我唔甘心有個人搶走我嘅呀文，明明訓係佢隔離嗰個女人應該係我。我好唔知可以點算，而家嘅我好似變返嗰個好迷惘嘅我。岩岩先諗到有辦法聯絡呀文，而家就即刻好似冇哂辦法咁。我應唔應該搵呀賢問下呢....？「呀賢....你得唔得閒？」我即刻問佢。我等左好耐佢都冇覆，我諗佢應該訓左。唉算啦..聽日再算。我放低手機合埋眼，但我成個腦都係嗰把女聲。呢一晚我渾渾噩噩咁過，完全唔記得左最後係點訓著，好彩第二日係星期六。「做咩事？」我一起身就見到呀賢覆我。「係呢...呀文近排點呀」我問。「佢？我近排好少同佢傾喎」「哦..好啦～」「做咩呀？你地嘈交咩？」佢問。「唔係呀我去左歐洲做嘢...」「哦....我可以幫你問下佢嘅，條衰仔對你唔好？」「唔係呀..！唔洗啦，由佢啦」「咁....好啦」「thx」我話。..我本身唔想麻煩到呀賢，但係我真係冇辦法之下先去搵佢。我一個坐左係張床，隻眼好攰..因為琴晚訓得好差。我決定再打多次比呀文，然後再一次、再一次....最後我發現原來佢block左我...。我收左線之後個人真係好崩潰...我成個人坐左係度喊......呢種感受我已經經歷過....第二次了....我第二次比最愛嘅人背叛我......。我好迷惘，根本就冇人幫到我，我可以點做...！我究竟要點做先可以換返呀文返嚟....！我唔要結婚..我唔要老公，我淨係想同鍾意嘅人係埋一齊姐..點解個天要咁對我..嗚.....。呢一日係我全日屈左係房，連嘢都冇食過。我冇諗過完來自己可以咁脆弱，亦都冇諗過我對呀文嘅愛比我想像中更加多。我愛他 轟轟烈烈最瘋狂我的夢 狠狠碎過卻不會忘曾為他 相信明天就是未來情節有多壞 都不肯醒來

第二日Winkie叫我食早餐，我先將我打比呀文嘅事話比佢聽。「Nicole姐......你要振作呀」Winkie話。「嗯....」「可能個女人係佢家姐呢～」「唔會啦....我冇嘢喎..我地去食嘢啦」我話。「咁好啦...」佢講完我就換左衫同佢一齊落去。我地落到lobby見到Kenson佢地都係度，就一齊去食嘢。「Nicole你好似好攰咁喎～琴晚出去玩呀？」Jackel講笑咁講。「玩你個頭！我地琴晚傾計傾夜左炸」Winkie幫我答。「你地好似好fd咁喎近排」王子話。「緊係啦！Nicole姐不知幾好～」Winkie望一望我話。我望住佢勉強笑一笑，多謝你呀Winkie。「我冇事呀，係有啲眼訓姐」我笑一笑同佢地講，係佢地面前，我唔會比佢地見到我軟弱嘅一面。「冇事就好～我地都就嚟要去下一個國家」Kenson話。我地食完早餐就去左幾個景點行下，雖然我冇咩心情，但係法國嘅街頭隨便閒逛都係一件幾令人放鬆嘅事。當然，要好保護自己財物....。附近有啲人係度busking，有人唱歌有人拉小提琴。我地行到去艾菲爾鐵塔下面，一行五個遊客。我曾經好鍾意艾菲爾鐵塔，細細個覺得巴黎同鐵塔都好浪漫，覺得法國比人渲染左一種浪漫色彩。我記得中四嘅時候係我初戀，嗰時我同我初戀男朋友講過第時大個一定要去巴黎睇艾菲爾鐵塔。嗰陣我地勾手指尾，話會一直陪住對方，佢亦都話一定會帶我去艾菲爾鐵塔。冇諗過當初嘅誓言冇實現到，我老公結婚嘅誓詞冇實現到，連我同呀文嘅誓言都冇實現到..........。我更加冇諗過，我第一次企係艾菲爾鐵塔下面，竟然覺得浪漫嘅愛情故事係幾咁天真。「Nicole姐！過嚟一齊影相呀～難得嚟到」Winkie叫我過去。「...嗯，好呀」我行過去。「Jackel你幫我地揸機呀！」Winkie話。「好呀，用你手機？」「嗯」「好...三、二、一，笑～」Jackel話。但而家嘅我真係笑唔出，我勉強擠左個笑容出嚟...死啦一定影得好醜。「比我睇下...」我話，然後拎左部手機.....我個樣真係好醜...！「影多張呀，呢張我未ready！」我話。唔得，一場嚟到我最鍾意嘅鐵塔，我唔可以比呀文影響我心情，就好似笑得唔開心就係認輸咁，但我唔服輸。我再行埋去鐵塔下面，我用最靚嘅笑容、最好嘅狀態望住鏡頭。我呢種倔強，唔容許自己會輸「好啦～三、二、一」。就咁，我就係我呢個狀態下，係細細個最渴望去嘅地方影左張相。係佢地面前我唔想表現到好唔開心，但我一返到酒店成個人又繼續崩潰。每一晚當自己係房我都好似好孤獨，我好想即刻搭飛機返香港，直接拎住鎖匙上呀文屋企問清楚....，但我唔可以。Winkie間唔中都會嚟我房陪我，再加上我要返工，所以點都要tune返自己狀態，唔可以再係咁..時間好快又過左幾個月，我地途中去左好幾個國家。呢幾個月入面我都冇再搵過呀文，雖然我心入面仲係好掛住佢，但我知而家嘅我仲係已婚，就算搵到佢都冇用。我將我嘅心思放係工作入面，就算間公司係嗰個男人嘅，我都唔想做得咁難睇。今日係我地係歐洲嘅最後一日。「Nicole姐..你返香港會唔會搵嗰個男仔呀？」Winkie同我拖住行李係機場行緊，另外三個男人行係前面。「我會去搵佢..我唔甘心，我一定要問清楚..。但我唔想用人地老婆嘅身份面對佢..」「好啦，點都好我都撐你嫁Nicole姐！你辭左職之後都要搵我食飯呀！」Winkie話。「哈哈，緊係啦～到時你都要搵到個好男人嚟見我嫁」我話。「好！」飛機慢慢飛離係瑞典嘅Bromma Stockholm Airport，呀文..我返緊嚟啦，無論係點都好，我都會搵你講清楚。呀文，我呢幾個月都好掛住你..想念是會呼吸的痛它活在我身上所有角落哼你愛的歌會痛 看你的信會痛連沉默也痛

返到香港之後我返一返左大屋，我望住我地嘅結婚相，我好迷惘，究竟呢個係咪真係我想要嘅嘢。我望住我地一齊買嘅傢俬，我地曾經好熱戀嘅呢個家，曾經熱情做愛嘅呢張床，而家係我眼中統統都係冇感情嘅死物。我換左件衫，叫司機車我去醫院。「曉琳..？你返嚟啦？我以為你仲係歐洲」我呀媽問我。「嗯，我返嚟啦」我話。「乖...返嚟就好，王生呢..？佢係咪同你一齊返嚟啦？」佢話。我呀媽一直都叫我老公做王生。「媽.....我有樣嘢一直都好想同你講」「嗯？做咩啦乖女」「我......我.....」我講唔出口，我望住媽媽個樣，我好想喊..我忍唔到。如果我講左出口佢一定會叫我離婚...但咁佢嘅醫藥費.....。啲眼淚係我眼框不停咁忍唔住走出嚟，我眼前越嚟越濛.......最後一滴又一滴嘅眼淚滴左落我呀媽張病床。「乖女做咩喊啦...！」我媽媽捉住我隻手。「媽......媽.......我...我.....對唔住.......」我真係忍唔到...我一係呀媽面前就好似細路女咁，我嘅谷住左咁耐嘅感情終於一次過爆發哂出嚟。「冇事啦乖女....冇事」我攬住我呀媽喊到收路到聲。我好耐冇試過係佢面前喊得咁犀利，記得對上一次好似就係細細個呀爸走嘅時候..。今次我都喊左好耐好耐，喊到個人冇哂力咁坐左係地下。我最後都係將所有嘢講哂比我媽媽聽，由老公出軌、打我、到我同呀文嘅故事。由細到大我有咩事都會同佢講，因為單親家庭嘅關係，我地兩個情同姐妹。「你..點解唔早啲同我講」我媽媽話。「我怕比唔起你啲醫藥費....我....我連份工都係因為我老公先有..我唔知要點做..媽...對唔住」「傻女！王生打你咁大件事你緊係同我講！佢敢恰我個女！？仲要學以前個衰佬..上面有另一個女人！」「可以點算...我真係唔想再同佢一齊，但我真係冇辦法..」我話。「呀女，我唔一定要住咁貴嘅醫院...仲有我地之前咪儲落左啲錢嘅...。我個女咁叻！點會搵唔到工呢。呀女你聽我講，我係過來人，遇到一個唔好嘅男人真係唔好拖..你唔洗擔心我，我自己搞得掂」佢話。「媽...」「得啦你唔洗講，佢打你喎！點仲可以一齊...！」佢話。「好.....我再睇下啦...」「媽咪唔識搞啲手續..唔知點幫到你，但你做咩我都會支持你」「媽......」我又忍唔住喊。「傻女..唔好再喊啦！再喊唔靚女啦！」佢話。我係醫院留多左陣就返返屋企，係呢個屋企真係冇咩可以留戀。我坐左係一張大床上面，但一啲都唔及我同呀文訓嗰張細細嘅雙人床暖...。呀文....我又掛住你啦，我已經差唔多半年冇見過你...。你再忍耐多一陣，我好想以一個單身嘅身份去面對你。到時你又係咪會咁愛我？我信你會，因為我都好愛你。我返香港之後有中學同學約食飯，去到先發現又有朋友派紅色炸彈。「恭喜你呀！」我話。「預左你同你老公啦！到時人到禮到呀！」我朋友話。「哈哈..好呀」我講完先發現唔知點開口同老公講..「我地咁多個入面最早結婚就係你啦，咁早變做幸福少奶奶～都唔知有幾多人羨慕你咁快上岸」「哈哈...你而家都搵到個好歸宿呀～」我一啲都唔幸福。「我條仔變有你咁好～」「哈哈..」我繼續尷尬笑。嗰晚佢地就一直問我同我老公嘅嘢，但佢地越講我又要扮好幸福咁。返到屋企我沖完涼出房見到我老公....，佢已經好耐冇返屋企。「你有朋友結婚咩？」「嗯」我話。「我同你去」「你鍾意」「好，幫我按摩，我今日好攰」佢邊講邊除衫。「我都好攰」「快啲，我冇心情同你講笑」佢有少少嬲咁話。「我都唔係同你講笑」「哦？你而家開始反抗啦喎，有仔？」「關你咩事，你會關心我嫁咩？」我話。「哼，你鍾意點就點啦，我出去」「哦」我話。婚禮嗰一日佢真係同我左我去，我地兩個繼續係人地面前扮恩愛。我望住我中學同學同佢老公恩愛嘅樣，我再望一望自己老公...。我渴望嘅婚姻唔係應該好似佢地咁咩？點解最後會變成而家咁樣，我寧願唔要。「喂～高曉琳，過嚟影相呀～叫埋你老公」我中學同學叫。「嗯，好呀」我講完我老公都跟住我過嚟，影相嘅時候佢攬住我條腰。係呢一刻我真正發現，佢攬住我嘅時候我只有嘔心嘅感覺，一啲開心同心動都冇。我受夠啦，唔想再係人地面前扮幸福，好辛苦。我決定左，我要離婚

當我決定左一樣嘢嘅時候，我就會一路堅持落去，點都唔會再望返轉頭。我同我老公嘅婚姻，或者早就係佢有第二個嘅時候完結左。之後嘅我地只係互為互利，佢當我係好做得嘢嘅秘書，我要佢嘅錢，係咁簡單。係婚禮完左之後我自己一個返去，佢照舊唔知去左邊。我一返到去就不停上網search有關離婚嘅資料，我係google打「離婚」，出左一大堆律師行嘅廣告同政府網站。「怎樣辦理離婚....」「假如是單方面提出離婚呈請，呈請人須填妥一份「離婚呈請書」，親自送交家事法庭登記處....」我應該算係單方面，定係我應該同佢講清楚。呢方面我真係冇諗過..如果我冇同佢講清楚，只係單方面要求離婚，我要有佢通姦嘅證據。但我又驚佢唔肯同我離婚，咁我應唔應該問呢...。有時候當我好想搵人問，但我發現根本唔會有朋友有離婚嘅經驗..我呢個年齡，好多朋友甚至連婚都未結。我決定都係問一問律師行，睇下應該點做。我再搵一搵資料就太攰訓著左，夢入面我又見到呀文....「生日快樂～」呀文同我講。「多謝你呀！」我話。「快啲許願啦！」佢講完我雙手合十。呀文，我淨係希望可以同你一齊，我對你係真心。無論有幾多困難都好，我都一定會堅強。呀文，我愛你，就算發生咩事都好，我都愛你。經歷過咁多風風雨雨，我而家最想要嘅只係簡簡單單係你身邊同你一齊。我唔要大屋，唔要靚車，我只係想要你。我知道，同你一齊我先真正感受到幸福......。好，我慢慢打開眼。.......！！！呀文呢？「呀文！」我係佢屋企大叫，冇人應。我行過哂成間屋，得返我一個同我個蛋糕。「呀文！！？」「嗚.....點解連你都唔要我.....！！你去左邊呀..！我....我好辛苦....你知唔知！呀文！！！...唔好....唔好唔好唔好...我唔要..我唔要...唔要呀！！！！」呼....呼..我又發惡夢......唔得，我要上去佢度。我即刻換左件衫，拎左車匙就揸左架車出去。我望一望手機，而家凌晨三點..。我一路揸車一路諗返起當日係手機後面嗰把女聲，個女仔究竟係咪真係佢女朋友...，我一定要係離婚之後搵佢講清楚。我好快就到呀文屋企樓下，我將架車泊左係出面。我一步一步行近呀文屋企，我抬起頭，我記得佢係住係十七樓。二四六八十十二十四十六.....十七樓係未熄燈..！呀文...我係你樓下啦..，你望落嚟就見到我。我摸一摸褲袋，佢屋企鎖匙就係入面，我只要而家行上去..就可以見到佢。我慢慢行去佢屋企樓下...，我伸隻手準備想去禁密碼.....。定係都係算呢...我臨禁落去之前又開始驚....，會唔會阻住佢呢..，如果我上到去係女人開門點算...。我隻手係半空中停左...「唔該借借」有個陌生男人突然間係我後面。「..！Sorry！」我行開左一邊，唉...都係算啦。我行返入架車，透過車嘅窗口望住呀文屋企...我真係好掛住佢，但我冇勇氣...我好驚我最唔想發生嘅事發生左。而家嘅我，跟本都未有資格去爭，至少我要離左婚先，但係呀文你一定要等我....。我決定返到屋企要同老公講離婚，我唔可以再拖落去啦。我一直望住佢屋企，諗起我地一齊嘅經歷同回憶，我坐下坐下就係車入面訓著左。呀文...我想你原諒我....我咁耐都冇搵你...係有苦衷嫁...。你不知道我為什麼離開你 我堅持不能說放任你哭泣 你的淚滴像 傾盆大雨 碎了滿地 在心裡清晰 你不知道我為什麼狠下心 盤旋在你看不見的高空裡 多的是 你不知道的事

自從嗰一日我決定左離婚，我就已經開始搵左律師行去問，但佢地都建議我最好問老公。始終，雙方同意下，離婚會快好多同簡單啲。對我嚟講，離婚當然越快越好，再拖落去我唔知我同呀文會變成點。最後我有一日返工嘅時候鼓起左勇氣，我同左我老公講要離婚。我一返到公司，就直接衝左入佢間房。「我想離婚」我話。我講完佢望住我對眼，望左一陣，佢就話：「好呀」「下？」我冇諗過佢咁爽快。「你話離婚呀嘛，但我唔得閒搞啲手續，你搞掂左比我簽」佢話。「好，咁..就係咁，我出去先」我轉身就走。「曉琳」「......」我幾耐冇聽過佢咁叫我....，我停左腳步，但冇轉身望住佢。「你Auntie嗰度」「我會諗辦法」我話。「我幫你比啦」「唔洗，我搞得掂」我唔想再受佢恩惠。「好」「咁..就咁啦」我講完就出左去。之後嗰兩個月我開始準備我嘅離婚，我要將公司嘅嘢、大屋嘅嘢統統執走。呀媽嘅醫藥費用我同佢之前儲落嚟錢再加上個男人比嘅贍養費都夠支撐住。我亦都一直好主動咁去搵工，我想盡快搞掂哂所有嘢，然後去搵呀文。公司嗰邊我都用左一段時間去搞埋啲手尾，因為始終之前去歐洲嗰邊仲有好多嘢未傾好。我每一日都係度諗，只要我再捱多一陣，就可以同呀文一齊...。最後公司last day 前我就搵到一份文職做，都係係港島返工。所有手續都搞得好順利，我亦都搬返自己屋企住。我已經好耐冇返去自己舊屋，望住鋪哂塵嘅屋企，唔知點解我反而有一種解脫嘅感覺。我買左啲清潔用品，然後開始清潔打掃我屋企。將全屋好多地方都清潔，我就攰到攤左係度。一個人係度真係好孤獨...媽媽係醫院，呀文又係佢屋企..。我打開手機，望一望日期，原來過幾日就係呀文生日。當初我同佢去旅行，我一早就係佢passport度睇到佢生日日期，然後一直都記住。而我決定左要係佢生日嗰日比個surprise佢。幾日後，我係我張細床上面等緊同呀文講生日快樂。而家十一點五十分..，距離佢生日仲有十分鐘。「生日快樂呀！」我已經打定係chat room。唔係喎，我返香港之後用左張新嘅sim卡，所以呀文應該都係冇我電話。我即刻delete返...一定要比佢知道係我。「我係Nicole呀～生日快樂！」....好似又唔係幾好...如果佢睇到我個名就唔覆我呢...，我驚佢會嬲我冇搵佢。死啦...應該點樣打呢...我第一次試過諗點講生日快樂都諗咁多嘢。....哎呀...五十九分啦....死啦死啦.....，係喎，如果我叫佢個名佢應該會知道係佢識嘅人？然後佢就會覆我問我係邊個..到時再同佢講..。好啦..就咁啦！「呀文...生日快樂呀～」我係十二點正send左比佢..。我望住嗰句由一個tick變兩個tick...，呢種緊張嘅感覺我已經好耐冇試過。記得中學嘅時候我都試過係我鍾意嘅男仔生日嗰日send sms比佢，然後成晚係床上面望住部手機等佢覆。我一直等佢覆...過左五分鐘、十分鐘、半個鐘...佢係咪忙緊呢..？定係有人同佢慶祝緊..。唉可能佢訓左姐...唔係啦..佢邊有咁早訓。而家我感覺啲時間過得好慢..每一分鐘都望住部電話..就係等佢覆我。呀文..而家嘅我已經有資格同你一齊啦，你可唔可以就比多次機會我。我記得我上年生日係你同我過，嗰次係我成世女過得最開心嘅生日。今次到你生日，可唔可以比我陪返你過.....。我挨左係床上面一直望住手機，我個腦不停不停亂諗嘢....。一點啦..點解佢仲未覆我嘅....。我一路等就越嚟越眼訓.....唔得啦...我好攰......「叮！」- 呀文 02:47am ..！！！！佢...覆我啦！？！！！

「你係...？」佢覆我。今次，我唔會再錯過機會...我即刻typing....「.....我係Nicole...」我打完個心跳得好快好快..究竟佢會點覆我。「..........」..佢咁覆我姐係好無奈..？定係點...呀文......「你究竟去左邊....點解而家先出現返...」佢又覆我。好彩...至少佢比機會我解釋...我即刻打字覆佢，但我又唔知點解釋比佢聽。我決定要進取啲，我唔可以放棄任何一個機會。「我...我一言難盡.....，你得唔得閒...我可以而家去你屋企同你講」我話。我真係好想見你....「我....我有啲攰...」佢話。...真係攰..？定係佢唔想見我炸...又或者係有第二個人係屋企..？「咁好啦...我下次再上嚟」我話。我點都要留個機會比自己，我唔可以再失去佢。「我屋企近排唔得呀...一係再約？」佢話。....係咪因為個女仔....，如果唔係..我咁耐冇見佢佢點會唔想我上去。「哦..咁....咁好啦....你幾時得閒？」我問。「再搵你？..」..再搵..姐係幾時..我唔想又再等...我想即刻就見你。「嗯...！生日快樂」我話。「哈哈..多謝....但你點解知我生日嘅？」佢問。「下次見到面同你講啦～」我話。希望你會因為好奇心而肯同我出嚟....「..好」「咁好啦，你攰就早啲休息啦！」我話。我只可以扮冇事...但以女人嘅直覺..佢屋企應該真係有人係度。「知道啦～你都係」佢講完我就冇覆佢。我冇諗過咁耐冇同佢傾，佢竟然好似一啲都唔開心咁。死啦我係咪遲左...我...我........我明明已經好努力做好...我連婚都離埋。呀文..你應承過我嫁...。我以為今晚會係開心嘅一晚..因為我地隔左咁耐冇傾，佢會好掛住我....。我越諗就越唔開心，成晚都冇訓過...，我不停睇返我地呢段短短嘅對話，直到天光我先有少少睡意。我訓左一陣就扎醒左，但我真係好想見佢。我落去食左嘢之後就不停不停諗起佢，今次，我真係再忍唔住啦。我返左屋企化左個妝，就決定買啲嘢上佢度煮嘢食，就好似當日我生日咁。我精心打扮左一陣，著左件我第一次同呀文去睇戲嘅裙，我想佢記得我同佢嘅回憶。我落左樓，去買返當日我生日買過嘅牛扒，再買埋我地一齊食過嘅蛋糕....。搞掂哂啲嘢我就搭的士去佢屋企，因為架車已經唔屬於我。去到佢屋企樓下我又係一袋二袋咁上去，今次我係佢門口我冇猶豫過，直接禁密碼，好彩冇轉到密碼。我入，禁17樓。架關門，慢慢升上去，而我個心跳就同架一樣直線上升.....。我真係好緊張..緊張到個人有少少唔舒服。門打開，我一步一步咁踏出去。我嚟之前已經幻想過好多情節，個房有女人、呀文自己一個係度、呀文趕我出去....我基本上將每一個有機會出現嘅結果都預測一次..但臨到佢屋企門口，我都仲係好緊張....。求下你，呀文...比次機會我好冇....。我伸手入褲袋拎鎖匙....，我隻手係半空中震緊....，我用右手捉住我左手...呼...我嘗試穩定我自己一直震嘅手。我慢慢將條鎖匙插入去.....咔.....我扭轉條匙......，道門就咁比我打開左。我一望入去........「Nicole....！？」「呀文....！！！」分開一千天　天天盼　再會面只怕是你　先找到我但直行直過　天都幫你去躲　躲開不見我

「你....點解上嚟嘅.....」我下意識望一望房。好彩Rachel唔係度，佢應該係酒店準備緊比我嘅surprise。「我..我好掛住你....我有好多嘢想同你講...」點解呀文好似咁唔想我嚟...佢仲要望一望間房..係咪真係有第二個。「我唔係話遲啲先咩..？」唉我好似有少少惡。「我......我純粹想比個surprise 你...咁今日你生日呀嘛....對唔住......我唔應該咁....」開始忍唔住有少少眼濕濕..，呀文從來都冇試過用咁嘅語氣同我講嘢....。我都係想同佢慶祝生日姐.....「.....咁又唔洗道歉...，你入嚟坐低先...」佢好似有少少想喊...佢咁嘅樣我真係有啲嬲佢唔落.....。好似八個幾月前嘅感情有少少衝動出返嚟咁...我唔想佢喊。「...嗯.....生日快樂...」好彩佢都冇趕我出去...咁房入面個女人咪知我上嚟囉....我望一望間房。「...多謝.....」我話。點解佢望一望我間房嘅...佢冇理由知我同Rachel一齊住嫁，但好彩佢而家唔係度..唔係我真係唔知點搞...唉屌...。「我買左啲嘢比你呀...，我煮比你食呀」我話。我想留係度同你一齊....「唔洗啦..我食左嘢」我真係唔知點面對佢...我好驚Rachel知道，但我認我對Nicole仲有感覺。「哦....」呀文..你都係唔肯比機會我....我地靜左一陣，我係度諗我應該點樣處理...。我知Rachel唔會返嚟，佢搞掂哂就會打電話比我叫我過去。但咁Nicole點算...我冇理由掉佢一個人係度...。我決定將所有嘢問清楚先..「係呢」 「係喎...」我地一齊講嘢。「你講先啦....」Nicole話。「好...。點解你要而家先上嚟...呢咁多個月入面我等你等得咁辛苦..你連一個電話、一個wtsapp都冇send過比我...。你知唔知嗰陣我幾辛苦...我每一日都訓唔著..我成個人好似崩潰左咁。我真係等到好絕望...，你知唔知！好似每一日都無止境咁等。你當初淨係講左一句叫我信你，你咁樣就走左。你叫我點信你呀....！我......唉...」我越講越激動...我真係想講好耐。但我見到佢個身開始震...佢喊緊......我唔忍心再講落去。「呀文....呀文...好對唔住....。你聽我講.....嗚...我...我唔係有心嫁......我都好掛住你...我個心都一樣好痛.......對唔住..。我愛你....你知嫁...係咪？...我有苦衷嫁......你聽我講好冇.......嗚.....呀文......」我個心好似裂開左咁..我明佢會怪我....但係我冇諗過由佢口中講出嚟係咁痛...。我好想抱住佢...好想好想...。「....你講....」我想聽佢係咪真係有咩苦衷。「當初我一同你分開...我就比公司派左去歐洲.............」我由比人偷手機到打比佢比佢block都講左出嚟，但我冇講我聽到把女聲...。「....你點解唔早啲同我講...就算係咁..你唔係都仲有方法可以搵我嫁咩...」佢明明就仲有方法可以聯絡我..如果佢真係咁鍾意我..點會唔搵我！「當時我諗....就算我搵左你..都係有夫之婦....，我想用單身嘅身份同你一齊.....嗚....我.....呀文...我話你知.....我而家離左婚啦......你可以無顧忌咁同我一齊啦....」我擠左個笑容同佢講。呀文，就算你有另一個，面對住而家單身嘅我，你又會唔會揀我...「你離左婚...！？」下....屌......點算...我應該點做....。佢為左我...一直都咁努力....反而係我..我仲要同左另一個女仔一齊...。佢都係冇搵我姐...但我...我竟然仲要放棄佢....。我突然覺得自己好撚仆街...我知佢要離婚要有幾大嘅勇氣同責任....。反而而家變左唔負責任嘅人...係我...。但我都唔可以放棄Rachel...佢係我身邊咁耐..我唔想佢受傷...。呀！！！點解會係咁！！「嗯...呀文.......我地重新嚟過好冇...。就當之前嘅事係一場夢...，而家嘅我地先係最真實...。我唔再係人地老婆，我地可以開開心心咁係埋一齊..係咪呀.....呀文」我一步步行近呀文。「.............」我唔知應該點答佢，我冇勇氣同佢講我識左另一個，但我依家嘅反應根本出賣左我自己。點解我表現到咁心虛，我正常唔係應該即刻應承佢咩.......。「呀文....我愛你...」我終於都係忍唔住，我抱住左佢......。我忍左咁耐...我終於又再抱住佢.....。佢嘅身體..都係咁溫暖.....「Nicole......」佢抱住左我....我...我竟然冇推開佢.....。我本能根本唔容許我推開佢.....我係仲鍾意佢...我肯定....。呢種感覺....好懷念...好強烈.......，就算過左咁耐，都係咁有feel。但我心入面都有Rachel....而Rachel仲要係酒店房準備緊我嘅生日.....而家嘅我，好迷惘而家嘅我，好幸福現在我有了幸福 有人照顧 應該知足 你不像他 從不讓我哭可是我越想投入 越是生疏 抱的再緊 依舊止不住那流失的溫度現在我不停忙碌 不斷讓步 想看清楚 你不像他 把我當成全部可是愛有時善良 有時殘酷 我要如何愛他像愛你那樣 義無反顧

「Nicole.....」我比佢抱住...個人完全冇想推開佢嘅感覺...。好似我地就係天生一對咁，呢種咁熟悉嘅感覺令我冇辦法唔抱住佢...。但我個腦不斷諗起Rachel..我理智同我講我而家係出軌。「唔好講嘢住.....就比我抱一陣....好冇？」佢用有少少哽咽嘅聲同我講嘢，我根本冇能力拒絕佢。「嗯...」我隻手甚至乎自自然然去輕輕掃佢背脊..。我地攬左好耐..，我熟悉嘅體香...頭髮尾...熟悉嘅女人....。我之前日日夜夜掛住嘅一個女人...而家活生生企係我面前，仲要已經係單身....但我竟然冇好開心。更多嘅只有迷惘，同不停嘅內心爭扎。「呀文.....我返嚟啦.....好對唔住...。可能係你眼中我好自私..好唔好顧及你感受...，但我真係每一日都諗住你。我話你知..識左你之後我再冇比過我前老公掂我..，因為我淨係想個人同個心都比哂你...」佢話。「Nicole....」我根本唔知點覆佢，佢咁樣講我更加內疚，覺得自己唔應該趁佢唔係度嘅時候同Rachel 一齊。原來佢一直一個人，但我反而有人陪住我...，對佢嚟講一定好辛苦好孤單....。但係最大嘅問題係，我而家都冇辦法同佢一齊。就算我同Rachel拍拖之前有講過我個心有Nicole，但而家咁樣放棄佢就更加會傷害佢。屌！好似個天玩我咁...。由我鍾意Sophia但比佢傷害，到呀婷鍾意我咁多年但我對佢冇feel..仲要食左佢。好啦，而家比我遇到個鍾意嘅人啦，佢又有老公....。之後再遇到個我對佢有好感而佢又鍾意我嘅人...但偏偏呢個時候Nicole又返返嚟....。屌！！！點解成日都係咁！！！我應該要點做..！佢慢慢鬆開抱住我嘅手，然後將個頭微微向上。我望住佢對眼...我見仲有啲淚光，我feel到佢嘅愛意。佢將個頭控埋我度......越嚟越近....我開始感受到佢嘅一呼一吸...我地撞到鼻尖...。「呀文....。我愛你」佢講完就合埋眼....錫左落我度..。.......！呢一刻...之前嘅感覺好似出緊嚟咁....，我....我唔想推開佢...，但我冇主動錫返佢...。Nicole一啖又一啖咁錫我...先係輕輕錫，然後再錫我上唇、下唇.....。佢邊錫邊帶住我入左房...，然後我地係張床上面....佢除左自己件衫同我件衫.....。佢伸左隻手想除我條褲.....，我望到我同Rachel買嘅床頭櫃....「Nicole！」我禁住左佢隻手...「....嗯...？」「對唔住....我..我冇辦法.....」我著返件衫，坐左係床。「.....係咪因為嗰個女仔....」佢話。「你點知道佢....」「...果然......」佢好似又想喊咁....。望住佢呢個樣我真係好心痛..我恨不得即刻抱住佢，但我唔可以。因為我正式同左Rachel一齊...我已經仆街夠，我應承過自己..決定左佢Rachel一齊就唔可以再返轉頭。「對唔住...」我話。「...我一早就知道....當初我用法國電話打比你嘅時候..我就聽到有女仔聲.....。...岩岩入嚟都見到有女仔鞋.....」佢話。「我地..我地嗰陣未一齊....」我話。屌..但講完好似仲衰..「嗯..唔重要啦.....」佢嘅眼淚又一滴滴咁流。「Nicole...我..我唔知講咩好..但係如果我同左你一齊我真係原諒唔到我自己......」「.......嗯....我明......嗚....我真係好蠢....」「你唔好咁啦....」我行埋佢想安慰佢。「唔係...唔係.....。所有嘢都係我錯...我唔應該咁......。呀文....嗚.....我.......好對唔住........」「唔緊要..我都冇怪你......我都有唔好...」「但.....但係.......嗚....你...可唔可以....再比多次機會我.....」佢不停喊，坐左係度開始喊到收唔到聲。「我.....唔知...Nicole....對唔住...對唔住.......」我都忍唔住喊........。「我咩都唔要啦....我淨係想要你......呀文...我求下你......」「我....我唔知....我想冷靜下.......好冇..？」「...好.....好....嗚.....對唔住...我唔應該逼你......我...我走啦....好冇...」佢話。「......我再搵你好冇....」「...嗯.....」「對唔住......」我話。「唔緊要..........」「......」「好啦........掰掰.....」佢喊住咁著返對鞋。「嗯....掰掰」我好唔忍心比佢一個女仔落去，但我真係好需要時間去冷靜。我個心好亂...我唔知應該點算....我第一次咁糾結.......。我知道世界上冇後悔藥食所以我今次做嘅決定，都唔可以令自己後悔全都怪我 不該沉默時沉默 該勇敢時軟弱 如果不是我 誤會自己灑脫 讓我們難過 可當初的你 和現在的我 假如重來過 倘若那天 把該說的話好好說 該體諒的不執著 如果那天我 不受情緒挑撥 你會怎麼做 那麼多如果 可能如果我 可惜沒如果 只剩下結果

我坐左係張床上面，個腦一片空白。我有少少慶幸自己拒絕左Nicole，但我又應該點樣同Rachel解釋我同佢又攬又錫....。唉，如果佢知道左一定好嬲，可能分手都似....。我對Rachel嘅感覺已經越嚟越深，就算我個心仍然鍾意Nicole，但我始終為左Rachel而冇同Nicole做到。Rachel係我心目中就好似一個一直扶持住我嘅人，我冇可能放棄佢。佢陪我捱過最低潮，更加唔介意我個心有另一個人。就算呢一刻我個心好亂，但有一點我好清楚，就係我唔會想Rachel唔開心。我坐左係床諗緊嘢嘅時候，突然間手機響。「喂？」「喂？B！我搞掂啦！嘻嘻～你可以過嚟啦，我send個location比你吖」「嗯，好呀」「B？你唔開心呀..？」佢話。....女人真係好敏感。「唔係呀～我而家換衫，乖乖地等我啦～」「好啦～你慢慢啦，我係床上面等緊你喔..」佢話。「哈哈，傻妹」我話。聽佢咁講完我個人開心返少少，果然Rachel係我嘅開心果。唉，我都係唔好諗咁多嘢先，好好咁同佢一齊過埋今日先。我換左件衫就搭車去佢send比我嘅location，今次冇揸車去，就當慳返啲泊車錢，始終近排都洗大左唔少。我行入酒店先發覺佢要拍卡先可以上去..然後我發現個傻妹應該都唔記得左呢件事。「我上唔到嚟呀..要拍卡先上得」我wtsapp Rachel。「哈哈...係喎！死啦好蠢添..！你等等我」佢話。然後我坐左係lobby等佢，順便send 左個wtsapp比Nicole：「Nicole...多謝你今日上嚟想同我慶祝，我想等自己冷靜下，再諗一諗先再同你傾。我需要啲時間消化，一時三刻比唔到答案你。我過一排再搵你出嚟好冇？」我岩岩打完段message就聽到Rachel叫我。「咁專心嘅～做緊咩呀」佢行緊過嚟問。「冇呀，覆緊wtsapp姐～我地上去啦」我話。「嗯！」佢笑住咁撓住我隻手行。「傻妹..」我錫左落佢塊面度。「嘻嘻～你上到去要合埋眼，我叫你開眼先準開眼呀」「係～」我講完，電梯已經去到我地住嗰層。我地係條走廊拖住手行，去到門口佢就叫我合埋眼。我合埋眼，佢拖住我隻手帶我行。突然間..我個腦又諗起Nicole錫我嗰一幕...。屌..！點解我拖住Rachel都諗到Nicole。我一步一步慢慢行上去，行左幾步再擰轉左少少。「可以開眼啦～」Rachel細細聲係我耳仔邊講。我打開眼，第一眼見到維港。然後佢佈置左啲led燈同氣球係房，而家岩岩入夜，led燈令到成間房好浪漫。我望間房嘅另一邊，佢將我地嘅相曬左好多張即影即有，掛哂出嚟。我行左埋去，仔細睇每一張相。我地第一次見面打邊爐，係海旁飲酒。有張佢係我地平時食早餐嘅鋪頭偷影我，有張係我地屋企，我記得我同佢講佢嗰日好靚，我好想影低佢。一張我地係寵物公園嘅自拍....，一張我買嘢飲接佢收工嘅自拍...一張又一張屬於我地兩個嘅回憶係我眼前....。成間房都係相...好多好多...甚至乎有好多相我根本唔知佢有影到。我一步一步..慢慢咁睇清楚。每一張相都帶我回想起我地嘅經歷，一幕又一幕嘅片段係我腦海入面浮現。我地雖然唔係一齊左好耐，但好似已經經歷左好多嘢咁。由我地相識、相處、相伴、相愛，統統用相片記載住。我越睇就越眼濕濕.....我個心好比佢觸動到。我諗返起我地決定左一齊嗰一日，諗起當初我地一齊嘅原因。...終於..眼淚忍唔住滴左出嚟。除左係佢感動到我...更加係我滿滿嘅內疚.....我...我一個鐘前先同另一個女人錫......。Rachel....我對你唔住......求下你原諒我....。呢句暫時都只係我嘅內心對白...我冇勇氣去面對，我承受唔起冇左佢嘅風險。但我覺得點都要話比佢知...只不過我唔知道應該幾時講。「係咪好靚呢！我整左好耐嫁......B..？做咩喊啦...！」佢留意到我喊。「冇事...冇事....太感動姐..！多謝你呀凝凝」「嘻嘻！生日快樂～」佢好開心咁對住我笑。「傻妹.....我愛你..！好愛好愛」我話。「我都愛你」佢行埋嚟撓住我條頸錫我。係呢一刻我真真正正感受到佢對我嘅愛..，我曾經以為Nicole先係我最愛，但望住Rachel對我做嘅所有嘢，我冇辦法否認我對佢嘅愛。我而家真係好幸福，好想一世都同佢一齊過。有種感覺好似同佢一齊，就會一直都好開心咁。但係..我都係要解決同Rachel坦白嘅問題。我唔敢失去佢

成間房充滿住浪漫嘅氣氛，我同Rachel抱住對方不停錫。我已經開始唔記得岩岩Nicole帶比我嘅迷惘，只係專心咁去愛我眼前嘅女人。我錫佢額頭，錫佢嘴唇，錫佢耳仔、後頸、鎖骨。我不斷去摸佢嘅敏感帶，而佢就不停打震..「嗯.....」我隔住佢件衫禁落佢乳頭。「傻妹..有冇整痛你呀？」我見佢皺一皺眉頭，驚佢痛，因為我都幾大力。「唔痛阿...嗯....好舒服」佢話。「好～」佢咁講我就更加興奮，我開始除左佢件衫，再隔住佢個bra不停揸佢對波。就算我地已經成日做愛，但每一次對住佢我都好大性慾。我望住佢個樣...真係好惹人憐愛但又好想大大力插入去...。呢種惹人憐愛嘅感覺真係得Rachel先比到我...「文....我想..想要啦.....可唔可以比我....」佢話。「乖，而家就比你」我即刻除左條褲，戴套然後即刻就插左入去。「啊..！好舒服..！」...我一聽到佢咁叫就更加想插佢。我繼續大大力一下一下插落佢度，好似我越大力，就越比佢感受到我愛佢咁。「啊.....文仔......好舒服....呢個位..嗯...係呢個位...！」然後我不斷衝刺，啪啪啪嘅聲成間房都聽到。「快啲比我..！比哂我」終於我同Rachel都開始到極限，然後我將所有精射哂入去。「呼....」我喘哂氣...，因為我不停咁插左好耐。「傻仔...辛苦哂你啦」佢話，然後錫落我度。「唔辛苦～好舒服」「嘻嘻，你開心就最好啦～我見你嚟之前好似有啲唔開心咁，我幾驚你見到我啲surprise都唔開心」「傻妹，冇事呀，我好感動～」我真心咁講，佢真係感動左我。「咁就好～」佢笑得好甜，但我射完精之後我個人又開始有少少內疚...望住佢咁甜嘅笑容，你更加唔忍心同佢講大話。...我一定要講...！「凝凝....」我話。「嗯？」佢冇著衫係床度玩緊手機。「我...有啲嘢想同你講」我話。「.....嗯..」佢好似feel到個氣氛有少少唔對路。「但我..唔知點開口」「唔緊要呀..你唔想講就唔講啦～到你想講嘅時候先同我講啦傻仔～」佢笑一笑然後話。屌....點解佢可以咁好，我究竟係有幾咁蠢先會去做啲對唔住佢嘅嘢.....。「我.....唉.......」我一諗起我做過嘅嘢我就開始有少少想喊..「好啦，唔緊要啦，唔洗講啦。嚟～過嚟抱抱你～」佢張開兩隻手，我行埋去比佢抱住。佢用一隻手抱住我，另一隻手慢慢掃我個頭。「乖、乖～冇事啦」佢話。呢種感覺....好溫暖.....我諗起當初Nicole走左之後佢每一晚都陪係我身邊。當我發惡夢嘅時候佢捉住我隻手，而我發惡夢嘅對象仲要係另一個女人。就算我地一齊左之後，佢都冇介意過我嗰句「仲未放低Nicole」....，只係不停對我好。佢從來都唔會計較付出，唔會抱怨，唔會不滿，一直默默係我身邊付出佢嘅愛。我拍咁多次拖，我從來未遇過呢一種女仔。佢嘅出現對我嚟講就好似天使一樣，幾乎搵唔到缺點。佢係我愛情最低潮嘅時候出現，有佢係身邊我好似唔再識得唔開心，好似所有嘅痛苦都突然間變得輕於鴻毛。當有一個人一直都願意同你分擔悲傷，佢絕對值得你去愛。或者愛情真係有個時機，而Rachel 嘅出現係我眼中就係perfect timing。如果唔係佢溫柔、有愛心嘅性格，我都未必可以咁短時間走出嚟。我都係決定，我一定要同佢講。就算幾咁on9，我都要講。因為如果我冇同佢講，我對唔住我自己，我會覺得自己仲賤過Sophia。愛情本來就要建立係信任上面「凝凝」我鼓起勇氣。「嗯」「我想同你講..」「嗯...你講吖」佢話。「對唔住....」我一講又想喊。「做咩啦...」「我.....我...我愛你......你可唔可以原諒我....」「....」「Nicole返左嚟.......」我話。「........」佢望住我隻眼，我睇得出佢嘅擔心。「我....佢岩岩上左我屋企.....」我都係講左出嚟。「..然後呢.....」佢嘗試冷靜，但我好似聽到佢個心慢慢碎開嘅聲音.....。我真係好唔忍心同佢講...但我要為自己做過嘅嘢負責任，咁先係愛佢嘅表現。好多男人都會選擇唔講，但我接受唔到，我有自己嘅原則。做錯，就要認。「對唔住.......佢錫左我...」我講完呢句，一滴好大嘅眼淚就係佢眼入面滴出嚟，滴左一條好明顯嘅淚痕係佢雪白嘅面上。「.......」「凝凝...好對唔住.......我...我冇推開佢...」「..............」一滴又一滴嘅眼淚由佢眼中滴出嚟，佢仲好似想用力忍住咁。我見到呢一幕，我個心痛得好緊要。我傷害左一個咁愛我嘅人，我原諒唔到我自己....。呢一刻嘅感覺仲痛過Nicole離開我....原來傷害人比起比人傷害可以更加痛苦.....。「對唔住....我對你唔住........」我話。「...................」佢都係冇出聲，只係不停坐左係度喊。「凝凝..」我想行埋去安慰佢。「...你比我靜下........」佢縮左一下，唔想我掂。「.....對唔住........對唔住..」我不停講，而佢邊喊邊著緊自己件衫。「生日快樂...」佢講完呢句就著住酒店對拖鞋跑左出去。「凝凝！我地...」我追左出去，想同佢講我地淨係錫，冇做其他過火嘢。「唔好跟住我..！！」佢大聲咁講.....我第一次聽佢咁講。「......」我只可以企係度望住佢背影慢慢遠去.....，我連解釋嘅機會都冇。我好驚...我好驚佢因為咁樣同我分手..，我肯定同佢分左手我一定會後悔，我肯定呢一世都唔會再搵到好似佢咁好嘅女仔...。所以我決定係佢冷靜返啲先再同佢講...，因為而家嘅佢應該咩都聽唔入耳...。對唔住呀...Rachel..無法避免 令你沾上了污點共你相愛惹不起艷羨 只惹閒言令你這完美天使污染而振翅飛不到你的天累你失去了冠冕但你卻待我一點也不變

又經歷多一次自己坐左係張床上面on99咁...。中午就因為我想冷靜下而趕走左Nicole，夜晚就變左Rachel想冷靜下而自己走左去..。如果你同我講因果係冇報應，我真係唔會信。當我想wtsapp比Rachel同佢道歉，我見到Nicole覆我。「唔緊要呀..係我太衝動走左上嚟炸...。你想搵我就直接打比我啦..我等你」「嗯..唔緊要，我冇怪你」我覆佢。「咁就好..」「你而家得唔得閒」我問，我想講清楚。「得..！你係邊？」「九點半銅鑼灣等啦」「好！你等我，我好快過嚟」佢話。「唔急呀，慢慢」「嗯！一陣見！」「好～」我話。我承認我係唔想自己一個係度，但我都唔想再拖住兩邊...我點都要有個選擇。我同時都Wtsapp左Rachel：「你係邊呀...」「我想自己靜下」佢話。「我同佢冇做，我地淨係錫左...，錫完我就推開左佢」我即刻話。「我唔想聽...你可唔可以比我靜下先？」「好...Sorry...」我send完出去就發現已經得返一個tick，我唔知佢會唔會返返我地屋企，我都冇心情自己再係酒店。所以我即刻執哂我地嘅嘢就返屋企，我張我地啲相一張張咁拎返落嚟再放入袋。望住我地兩個嘅合照..我一定要追返Rachel返嚟。出左酒店我即刻就返屋企，我拎住條鎖匙嘅時候先醒起..我係咪應該收返Nicole條鎖匙。既然我係想專心同Rachel一齊嘅，我就唔應該再比佢上嚟。我嗱嗱臨拎左條鎖匙出嚟，然後開...！一開....冇人。死啦....佢去左邊呀...，我想打開部手機打電話比佢..但即刻諗起佢叫我比佢冷靜下。算啦，我都係去見一見Nicole先。「我到左啦」Nicole打比我，我遠處已經望到佢背影。佢今日都著左件好精緻藍色嘅短裙仔。「嗯..我係你後面」我講完佢即刻擰轉面。「Hi」「Hi..」我話。好尷尬。「我地去邊呀..？」佢問。「去..灣仔海旁行下？」「嗯，好」佢講完我地就平排咁行。我地兩個冇拖手，冇講嘢，淨係靜靜地咁行去海旁。「你記唔記得呢，當初你帶我去奧運個海旁呀？」Nicole突然間開口問。「我記得呀，你約我睇戲吖嘛」我話。「哈哈，我嗰陣已經覺得你好特別」「點解嘅？」「冇呀，你比我嘅感覺好舒服。好難解釋～」「哦...～」我講完，然後我地又靜靜地咁係海旁行。我個心思其實冇咩focus左係Nicole度..，因為我好擔心Rachel。「係呢..你記唔記得嗰陣我講過啲咩」「我記得...你話你唔係好似表面咁...。嗰陣我都真係唔知你結左婚...」我話。「嗰陣我都冇諗過自己會離婚.....」「嗯..」「呀文....」「嗯？」「我地..係咪冇機會啦....」佢有少少忍住喊咁講。「我唔可以對唔住Rachel..」「佢對你好好..？」「嗯，..你唔係度嘅時候佢每一日都陪住我。如果冇佢..我真係會崩潰。嗰陣我同你一樣，要食安眠藥先訓得著。我每一晚都等你返嚟但你竟然打左過嚟都唔講嘢...」我有少少激動。「嗰陣佢已經陪緊你咁我可以點..我返唔到嚟，只可以幻想你兩個每日一齊。但你有冇諗過我.....，我唔係度你就搵第二個女仔..」「我地嗰陣都冇做啲咩..，係你唔見左咁耐，佢先想要同我一齊..」我話。「我....我想搵你嘅時候你都block左我...！」「咁你有其他方法嫁嘛...！」「我都未離婚...我唔知可以比咩承諾你」佢有啲委屈。「我唔係要承諾...，你至少比我知道我要等你幾耐。係！就算我介意你有老公，但我都唔介意做醜人呀。但你一次又一次咁係我眼前離去，一走又走幾個月冇哂音訊，你想我點樣再有心去等你返嚟..！」「我....我.........」佢坐左係海旁嘅櫈仔喊。我唔知應唔應該安慰佢..我個心都好亂，我唔想怪責佢，但我又好想發洩呢咁多個月嘅等待...。「對唔住...對唔住..呀文......」「....搞到而家咁，我都有錯.....」我都有啲內疚。「咁你可唔可以比次機會我..」「我地...呢排都係唔好見住啦...，你比返條鎖匙我啦」我有啲狠心咁講。「咁..咁遲啲呢...」「遲啲再算.....，我唔想再瞞住Rachel，我唔想佢受傷害」「咁我呢..？....嗚...你就冇愛過我咩？」「有...！你點可以否定我對你嘅愛....，但係Nicole...太遲啦...你返嚟返得太遲啦....」我講完自己都好心痛....「你明明就仲愛我...你忍心放低我咩」「....我唔知，我唔知呀！唔好再問我..！」我有少少覺得煩，唔想再諗。「.....對唔住..」佢話。佢再道歉我又有少少心軟..。「..我下次再搵你啦....，你下次帶埋條鎖匙出嚟」「咁你要返去同佢一齊住..？」「我而家自己住」我講完就走左..，我唔想再留係度。我唔想逼自己決定，上一刻我仲好堅決咁想同Rachel一齊..，但而家嘅我見完Nicole又變到好迷惘。我開始搞唔清究竟我真係鍾意邊個，我唔知應該點樣做先唔會做錯。或者，我都需要時間比自己一個。

經歷左一大輪，最後又係自己一個返屋企。我冇諗過呢個係我呢世仔最難忘嘅生日，我竟然一次過整喊左兩個女仔。呀文呀文，你都有啲料...一次過傷哂兩個你鍾意嘅女人嘅心。我入廚房拎左啲酒，除左啤酒仲有一支大酒。我拎左個酒杯，開始自己一個倒酒。我唔鍾意用煙用酒去解憂，但係我真係冇辦法。我一杯又一杯乾入喉嚨，烈酒嘅濃度令到我喉嚨同個肚都好熱。我好似機械人咁，不停斟酒不停飲酒。我坐左係梳化，望住張飯枱。我望到Nicole生日.....「好唔好食..？」佢問。「緊係好食！你煎到medium ？」「係呀..唔知你食開幾熟，所以我諗Medium你應該都Ok。如果你怕太生我可以再煮一煮」「唔洗呀！我本身都係最鍾意食medium！」我話。「嘻嘻，咁就好啦！你食多啲呀，食完仲有甜品～」「咁好！？你都快啲食啦，一齊食先開心～」「好呀～」佢笑一笑。我記得嗰晚係Nicole第一次話比我聽佢有老公，嗰晚係我地第一次過夜冇做愛。嗰日我個心好痛，知道自己鍾意嘅人一直被佔有嗰種感覺..對於我嚟講，比死更難受。我又飲一杯落肚，然後眼前嘅Nicole唔見左。我望一望房入面嘅電腦枱。我望到Rachel....「你先係唔明嗰個呀！」佢大聲咁同我講。「..」我嚇親。「人地有老公嫁！你係度唔開心又可以點呀！你地會一齊咩...！」佢講得好大聲，講到佢自己都有少少哽咽。「佢話過要我信佢.....」「信？佢叫你信佢就唔會咁耐一個message都冇啦！你又真係信佢！！呀文！你真係好蠢呀！！！」佢喊左，然後擰轉頭唔望我。「Rachel....」我有少少嚇親...，想安慰下佢。「你唔好掂我呀...嗚....衰人！」「周紫凝！」「.....哼！...嗯..！」我抱住左佢。我記得嗰晚係Rachel第一次對我發脾氣，嗰晚係我地一齊嘅第一日。嗰晚係我地過左咁多晚夜第一次做愛，嗰日我個心好幸福好滿足。我等左Nicole半年，而Rachel都陪左我半年。嗰晚我開始感受到佢對我嘅愛，同佢一齊好舒服、個心好平靜。我再飲多一杯，眼前嘅Rachel又唔見埋，得返我自己一個係呢間充滿住三個女人同一個男人嘅回憶嘅屋。唔係...而家住係度嘅係Rachel，佢先係女主人。呢間屋雖然係我租，但佢都為左呢度付出左好多。買傢俬、做家務、幫我執屋.....。Rachel！！唔得，我要搵佢。「凝凝...你係邊？我好擔心你..。就算你嬲我你都可唔可以同我講你係邊，我淨係想知你安唔安全....」我send wtsapp比佢。Send完我又去左雪櫃拎多罐啤酒出嚟飲，出返嚟嘅時候見到佢覆左我。「我返左屋企」「嗯..咁就好」我send完見到佢online左一陣，佢應該睇到我message，但佢之後又offline返，冇覆到我。過左一陣，我send多段文字比佢：「凝凝..你唔好睇Youtube睇到太夜訓呀..，冇我幫你冚被你記住夜晚唔好踢被..。仲有呀，唔好飲太多水先訓..！如果唔係好似平時咁，你第二朝急死你呀。記住唔準勁眼訓就即刻攤上床，你知你一訓左落去就唔捨得起身刷牙嫁啦..！同埋呀，你聽日要返工，你唔教手機有聲我叫唔到你起身。記住臨訓前較返唔好靜音呀，遲到又要比個八婆煩你嫁啦....。好啦，我差唔多訓啦，你早啲訓啦。Goodnight, Love you」我send完出去就keep 住望住佢有冇online，因為我地都冇開藍tick同last seen。我唯有望到佢有冇online先知佢有冇睇到個message。我飲左好多酒..，而家個人都好wing。我即刻較鬧鐘，因為聽日要返工，然後再望住我同Rachel 個chat room...。都係冇online...算啦.....我唔得啦...。把相片 讓你能保存多洗一本毛衣 也為你準備多 一層但是 你孤單時刻安慰的體溫怎麼為你多留一份我不願讓你一個人一個人在人海浮沉我不願你獨自走過風雨的 時分我不願讓你一個人承受這世界的殘忍我不願眼淚陪你到 永恆

「叮！」「叮！」....邊個呀...？我迷迷糊糊咁係梳化爬起身...個頭仲有啲痛。我拎起部手機，係Rachel！我即刻撐大隻眼，對準部手機，等face id detect到我個樣。解左鎖之後我即刻禁入去：「我起左身返工啦，唔洗打比我」然後下一個message 係廿分鐘後：「出左門啦，唔會遲到」佢話。「咁就好，我都起身啦」「嗯」佢即刻覆左我。但我唔知應該點覆..好想搵啲嘢講下但又唔知講咩。「你食左早餐未..？」我問。「yes」「好啦」我打完又係end左topic。唉算啦，再攤係度我都遲到。我起身梳洗，然後食早餐返工。我返工嘅時候完全集中唔到，成個腦都係Rachel..。「食lunch未呀傻妹」我係lunchtime問佢。「食緊啦」「今日食咩呀？」我問。「食飯」「好啦～記住飲多啲水..，你前排喉嚨痛」「嗯，知道啦」「乖～錫哂你」我話。雖然佢而家覆我冇emoji，但我知道佢已經落左火。佢至少肯同我傾，肯覆我wtsapp。我最驚唔係佢嬲，而係驚佢心裏面有條刺，驚佢覺得我之後都會係咁。我知我講咩都冇用，要用時間去證明自己真係愛佢。但我琴晚又見Nicole...雖然我地兩個都冇做啲咩，但係好似瞞住佢咁。唉，點樣先可以建立返佢對我嘅信任。點都好，我而家都要做啲野氹返佢返嚟。我lunch完之後加速，想嗱嗱臨搞掂晒啲嘢話走。放工之後我即刻沖去太子接佢收工，仲買咗佢最鍾意嘅嘢飲比佢。我等左一陣終於見到佢出嚟，但係佢後邊仲有兩個同事一齊走，一男一女。平時我接佢放工佢唔會同同事一齊走...，但係我都係決定行過去。「Hi..」「你點解係度嘅？」佢有少少驚訝但又扮平靜咁講。「想接你收工嘛～」「我約左同事食飯，你返去啦」佢望一望佢啲同事。「Hello...」我同佢啲同事打左個招呼。佢地望住我點一點頭，個樣有少少不善，我懷疑佢地知我同Rachel嘅事。「你返去啦，我地去食飯啦」「....凝凝」「你唔好搵我住啦，你比我靜下好冇」佢有啲冷淡咁講。「好..好..我走」我個心有啲痛...佢第一次咁同我講嘢。原來佢嬲起上嚟可以咁冷冰冰....「行啦」佢已經擰轉左面同佢啲同事講。我望住佢地嘅背影...，我個心又有少少嬲。一嚟佢係佢啲同事面前落我面，二嚟佢而家呢個樣真係好西...。我知道佢一定會心軟，不過睇嚟而家真係要比啲時間佢。最後都係自己一個返左屋企，真係好唔習慣冇佢係身邊。我打開電腦，已經好耐冇打機，因為平時佢係度嘅時候我都冇咩特別想玩。我自己一個玩左一陣就已經好冇癮，唉...做咩好呢。我訓左係訓上面碌手機，我無無聊聊咁睇緊相簿。不斷慢慢碌上去，呢幾個月嚟，我相簿入面充滿住同Rachel嘅回憶。佢同一齊真係好開心，好似幾乎冇唔開心嘅回憶。我再碌上啲...咦..原來我仲未delete我同Nicole啲相..。我將我同Nicole嘅相再睇多一次..，將我地嘅回憶放入心入面收藏。呼...，差唔多啦...我同Rachel一齊左咁耐，都應該要delete同Nicole嘅相啦..。然後，我終於禁左落去。我想逼自己做選擇

「紫凝！..」「..陪我」...自從嗰一日之後，我就住左係呀文屋企。初頭佢叫我陪佢嘅時候我都嚇親...，因為我冇諗過佢會咁主動叫我留低。但我望住佢個樣，我知道佢而家真係好需要一個人係佢身邊陪住佢，唔係我好驚佢有咩事...始終..我地都係..朋友。所以我最後做左一個我一生人入面最大膽嘅決定，同男性朋友單獨同居。如果係以前嘅我一定冇可能會咁大膽，我一定會好緊張然後走左去。識左呀文之後我嘅性格都開始有少少轉變，由乖乖女變左做有少少反叛。其實我一直都唔鍾意做乖乖女...，只不過我冇勇氣去任性，我怕身邊嘅人會唔開心。瞞住ex玩交友app算係我第一次做「反叛」嘅行為，始終..我咁樣做的確可以算係出軌。不過後來透過交友app識到各式各樣嘅人令我都更加大膽去表達自己，因為用手機打字傾計嘅時候佢地冇見過我，亦都唔認識我。就咁樣我反而變得比以前更加敢去講啲我想講嘅嘢，久而久之我就將呢種勇氣轉化為行動。所以我識左呀文之後，我都有勇氣同佢見面。再加上佢有啲唔同其他男仔，佢冇主動去flirt我，只係當我係普通朋友咁傾計。我地慢慢由打字變到去傾電話，我對佢亦都慢慢產生左好感。佢同我講佢嘅故事，而我就做佢嘅聆聽者。當初，我都知道佢同另一個女仔曖昧，但當時嘅我都係當佢係朋友。之後我地出街，我終於同佢講我嘅感情問題，佢都好比到意見我。我有試過同其他男仔講我嘅嘢，但佢地都唔明白，或者根本冇心機聽。呀文唔同，佢會好認真聽，好認真咁去分析。其實佢係個好細心嘅人，好識同人相處。到後來我同男朋友分手，而嗰陣我同啲姐妹出去飲酒，我竟然打左比呀文。嗰陣時我先發現，原來呀文係我心目中嘅地位都越嚟越高。直到佢係台灣返嚟，就出現左佢叫我留低陪佢嘅嗰一幕。開頭我地係有少少互相取暖，我分左手冇耐都想搵個人陪我，而佢因為Nicole搞到要食安眠藥。我好心痛佢...，所以更加想留係佢身邊陪住佢。冇錯...由嗰陣開始，我已經鍾意左呀文。每一晚我望住佢諗住Nicole我都會好心痛..，明明你隔離有個女仔陪住你，點解可以諗住另一個女仔。但我知道自己心軟，每次見到佢發惡夢或者唔舒服嘅時候，我都會想拖住佢隻手。一拖住，佢就好快冇事。我唔知道我咁做佢會唔會鍾意我，但我只係想每日為佢付出少少。我相信，只要我默默咁付出，終有一日會有成果。我由開頭呷Nicole醋到後來我習慣左呢件事，再之後呀文都越嚟越少發惡夢。我有諗過呀文會唔會鍾意我，但對於我嚟講，每一日留係佢身邊就已經好幸福了。我每一日都過得比以前充實，有佢係身邊我都唔會悶，我都慢慢走出失戀嘅陰霾。我對呀文嘅愛就一日比一日深，就算佢個心入面有Nicole我都唔介意，甚至乎那怕有一日Nicole返嚟佢身邊我都唔介意。因為直到後尾我先發覺，我嘅生活已經離唔開呀文。我發現..已經唔只係鍾意佢。我愛佢我願變成童話裡 你愛的那個天使張開雙手 變成翅膀守護你你要相信 相信我們會像童話故事裡幸福和快樂是結局

我地過左咁樣嘅生活足足半年，呢半年嚟每一日都好規律，起身食早餐、返工、放工、一齊食飯。我有同朋友講過我同呀文嘅嘢，佢地都覺得我好蠢。覺得我應該爭取同呀文一齊，而唔係一直盲目咁係後面付出。但我而家咁樣真係好幸福，我唔敢再進一步，我唔想破壞我地兩個嘅關係。你問我係咪想同佢拍拖，咁緊係想...。但係同時間我都知佢心入邊仲有Nicole，我唔想係呢個時候乘人之危。我已經得到好多，至少可以每晚都同佢一齊訓，我已經好知足。我地嘅關係平平穩穩咁發展，冇咩特別大嘅事發生。我地最鍾意係夜晚一齊聽住歌，一齊唱。同佢一齊唱歌好有feel，佢唱歌好好聽，我成日都比佢迷住。慢慢我感覺到佢都嘗試放低Nicole，佢個人慢慢開朗返，唔再好似岩岩一齊住嗰陣咁down。我唔知Nicole幾時會返嚟，而我一直都等緊個時機，一個令我同呀文可以更進一步嘅機會。之後有一次，有個男仔約我出街。我有問呀文嘅意見，但當佢叫我去同個男仔出街嘅時候，我個心有啲唔舒服...。我本身諗住試探下佢，但冇諗過佢一口就叫我去。我開始搞唔清我地兩個嘅關係究竟係點，我唔知佢心入邊點諗，係咪淨係當我水泡...。我開頭當然知道自己係水泡，但我鍾意佢，我甘願做佢嘅水泡。之後，我甚至乎係Youtube 搵一啲關係拍拖嘅片...，我好想知道呀文嘅心點諗。然後我同左個男仔出去，其實佢比我嘅感覺都幾好，但我同佢出去嘅時候一直都諗住呀文..。我諗緊自己咁樣試探呀文會唔會好衰，定係佢唔鍾意我，一啲所謂都冇..。所以當個男仔問我食完飯飲唔飲酒嘅時候，我有啲反叛咁想試下呀文嘅反應就應承左。「小心啲呀，唔好玩太夜..」佢嗰陣wtsapp話。都好..至少佢會擔心我。「嗯，知道啦，我再搵你啦，真係唔洗等我呀」「冇等你呀，我問下炸～」佢講完呢句我有少少唔開心...，我以為佢會等我。就算我話唔洗等...，咁唔通佢真係唔等...！？咁...女仔係咁嫁啦...呀文你個死蠢！「哦～好啦」我灰左咁覆佢。我好記得嗰晚返到去佢一個人訓左係梳化飲酒，佢仲要赤裸上身咁。「你..做咩唔著衫嘅....」我問「下..熱呀嘛..得啦你換衫啦...我冇嘢」「真係？..」佢應該飲左好多..「得啦！唔洗理我啦！」我本身想關心佢，但佢好惡咁同我講嘢...，嗰次係佢第一次咁惡對我。我唔知自己做錯左啲咩...，我嬲左佢無理取鬧。到後尾先知，原來個傻仔呷醋。——————————「...咁夜返嘅」佢問。「嗯....飲完酒嘛」「做咩第一次見就飲酒嘅」「下..佢話想飲酒..咁我咪去」「人地話想飲你就去？」佢開始呷醋。「下..唔去得咩」「咁你點知佢係咪好人，一陣佢對你做啲咩你都唔知」「我唔係細路女囉..！我點會唔知...」「你明明就係..仲要飲到咁夜」然後我記得我地嘈左一陣，之後我發脾氣走左出房。嗰陣我好驚佢嬲左我...，但好彩佢最後都出左嚟道歉同氹返我。嗰陣我個心跳得好快，我地好似情侶咁打鬧。嗰刻我覺得有冇名分根本就唔重要，我同呀文開開心心就得啦。——————————「平時又唔見你同我出去會打扮..」佢細細聲講。「..下？」我問。「冇嘢..」傻仔，呷個男仔醋。嗰刻我就知道，我係呀文心入面佔左個都幾重要嘅位置。我唔知我高啲定Nicole高啲，但至少，我可以confirm佢個心入面有我誰可使我超出估計如今腦海裡有涉及你的一切朋友亦叫我控制 說放膽愛別失勢我不想給歪理來蒙蔽容我愛你深不見低

我諗都冇諗過，我地一齊嘅原因竟然係因為一張我朋友嘅相。嗰一日，我到而家都記得好清楚。「點解...點解都過左咁耐你仲要喊...」我問佢。我唔明，點解佢都消失左..呀文仲可以咁掛住佢。我都分左手啦...但我都唔會好似佢咁仲留戀上一個...。「你都唔明...」佢話。我唔明..？「你先係唔明嗰個呀！」「..」「人地有老公嫁！你係度唔開心又可以點呀！你地會一齊咩...！」我講都有少少想喊..，我唔甘心佢為左Nicole可以咁激動，但對住我就冇感覺。「佢話過要我信佢.....」「信？佢叫你信佢就唔會咁耐一個message都冇啦！你又真係信佢！！呀文！你真係好蠢呀！！！」我終於忍唔住喊，呀文，死蠢死蠢！你知唔知你咁樣我好心痛呀！望住你仲掛住仲鍾意第二個女仔...但明明係你身邊陪住你嘅係我..！Nicole咁鍾意你就唔會粒聲唔出走左去啦！「Rachel....」「你唔好掂我呀...嗚....衰人！」哼！死蠢！！「周紫凝！」佢叫我...然後就抱住我........我地第一次抱就係係呢個時候，比佢抱住好心動....，好想佢一直都抱住我....，好想做佢女朋友...。佢嘅膊頭好闊，胸口好堅實。但係我唔知佢抱住我究竟係咩意思，佢岩岩先為左Nicole而喊。我一諗到呢度，個心又再乸住乸住，我想獨佔呀文...。就算我地每一晚都拖住手訓，就算我地同居左半年，但呀文個心始終都仲係係Nicole度。「你係咪一直都知...」我終於忍唔住問佢，我想知佢點諗..。如果真係唔係鍾意我..咁我都會慢慢離開佢。「嗯....我知你想講咩...」「咁.......可唔可以..」我想...「...但..我唔知我個心放唔放到另一個人...。Rachel..你肯定...？」佢話。我就知道。「我....嗚...我唔知.....但我真係好鍾意好鍾意你....」「.....」「我一直係你身邊..唔通你就連少少都唔鍾意我咩..？我肯定唔係...！你一定有鍾意我！係咪呀..呀文...」係咪..？「有...我冇得否認..我鍾意你...」「咁就得了....你鍾意我就夠..」...好彩...「但係...我..我唔知我可唔可以對你好....老實講...你都知..我未放得低Nicole...。我唔想咁自私，唔想同時擁有你嘅時候個心仲有Nicole...」「嗯，唔洗講啦....我都想自私一次，你就比我留係你身邊好冇...我有信心..我地兩個一定可以行得好遠好遠，我有信心...我會令你忘記Nicole...。信我..？好冇？」我話。但其實我唔知自己邊到嚟嘅信心，我有預感Nicole會有一日出現返，到時我又應該點算呢...？我唔知道。最後我同呀文都係一齊左，嗰時我諗，既然我地都一齊，咁就不如比個機會自己好好去愛佢。但同呀文一齊左之後我一直都知道我唔係佢心入面嘅第一位...，因為佢同Nicole嘅愛情故事好轟烈，而我地兩個之間冇佢地咁有火花...。我知道嫁，我一直都知，但我已經好努力。我相信我愛呀文佢都會感受到，我想令佢愛上我...。所以我一直都對佢好好，為佢做我可以做到嘅嘢。直到呀文生日嘅嗰日，我print好哂我地啲相出嚟，想比個surprise佢。個surprise好成功，呀文感動到喊，但之後佢同我講左件好震撼嘅事....。Nicole返左嚟，佢仲要去搵呀文，然後錫左佢。佢講完我個心好似碎左咁...，我冇諗過Nicole返嚟佢竟然瞞住我..，仲要佢地兩個錫埋......！我真係接受唔到....，我唔想見到佢！我好嬲...，我唔知點反應，我想自己一個冷靜下。呀文，究竟我應唔應該同你一齊明知道讓你離開她的世界不可能會我還傻傻等到奇蹟出現的那一天直到那一天　你會發現真正愛妳的人獨自守著傷悲

「對唔住.......佢錫左我...」「凝凝...好對唔住.......我...我冇推開佢...」「對唔住....我對你唔住........」我個腦海不斷浮現呀文同我講呢一句，我...我成個人呆左，我唔知應該比咩反應。所以最後我決定離開....，我唔知點樣面對呀文，唔知應該點樣面對佢地兩個嘅感情。我著住拖鞋就沖左落出去，我不斷跑不斷跑....，跑到好攰然後坐左係公園嘅櫈度。好彩而家係夜晚...啲人都唔係好睇得清我著住酒店拖鞋。我自己一個坐左係公園發呆....我諗唔明...唔明呀文點解要咁對我...。我都唔介意佢心入面有Nicole..，但點解佢要瞞住我同Nicole一齊。我...我係佢心目中嘅地位就咁卑微咩....我....嗚.....我....我明明為佢做左咁多嘢....，一直係佢身邊陪住佢...，點解喎........。我選擇走其實唔多唔少係因為我自卑...、我想逃避。我唔敢面對，因為怕我係輸家。我知道我自己冇Nicole咁吸引....冇佢咁好身材...，又冇佢咁叻。我一直都知嫁....，但係我真係好鍾意呀文....。咁我可以點喎..！我壓抑唔到我愛佢嘅感覺，明明當初需要我嘅人係你。原來我咁鍾意你.....，換嚟嘅只不過係幾個月嘅回憶....。我好似一個水泡咁，你上返岸了，已經唔再需要水泡啦.....係咪呀..？我越諗越喊得犀利...，自己都係太天真，以為我可以留住呀文，以為Nicole係度我都接受到。但原來，Nicole返左嚟，我個心係咁唔舒服，咁不安。我...係咪又要失戀啦...？記得我曾經諗過Nicole返嚟會係點，但我點都估唔到呢一日嚟得咁快，更加估唔到呀文為左Nicole而瞞住我。我抱住對腳坐左係度，我望住一對對食完飯落嚟散步嘅情侶.....，究竟我點樣先可以幸福。我明明以為自己已經搵到我愛嘅人，但個天好似點都要我行下彎路咁。我唔想捲入複雜嘅三角關係..，我只係想簡簡單單同我愛嘅人一齊。如果呀文愛嘅人係Nicole..，咁我同佢一齊又有咩意義。真係咁嘅話，我寧願忍住痛咁退出..！我喊緊嘅時候有隻柴犬跑左埋嚟我張櫈隔離聞我，我個人即刻冇咁唔開心，我摸一摸佢勉強笑一笑。我抹一抹走啲眼淚，我驚佢主人睇到。「做咩啦柴柴～？」佢繼續係我隔離聞。「你主人呢？」我摸一摸佢頭，然後抬起頭望一望有冇主人係附近。「你蕩失路呀？」我有少少擔心佢，但我而家著住拖鞋，都好唔方便陪佢去搵主人。佢一嘢跳左上我張櫈，然後坐左係我隔離。「你怕我一個人唔開心呀？傻仔～」「汪..」佢細細聲吠左一聲，然後就繼續好乖咁坐左係我隔離。我好少見咁乖嘅狗，佢主人應該都train得佢幾好，但點解會走失左嘅，佢身上面又冇狗繩。「你係咪同我一樣...比人遺棄左啦....。你主人係咪唔再需要你啦....。咁岩嘅...，我都唔再被人需要啦」我話，然後我又忍唔住喊。隻柴犬好似知道我唔開心咁，佢將個頭控埋嚟我度郁左幾下。「多謝你呀...！乖...，都係你好...。你比我唞一陣就幫你搵主人好冇..？」我實在係冇心情郁住...但係都想幫柴柴搵返佢主人。「柴柴，你話，我應唔應該原諒佢...」我話。我講完佢都冇反應，淨係趴咗係度。「定係我應該走....，我明知佢鍾意Nicole嫁...」「我....嗚.....我冇信心...，但明明我先係佢女朋友....！」我又忍唔住，一滴又一滴嘅眼淚好似決堤咁湧哂出嚟。「嗚.....啊啊.......」我不停喊，隻柴犬就靜靜地坐係係我隔離。或者，我地都唔再被需要我痛恨你分得太早走得冷酷我更恨我體諒人會愛新厭舊恨我那麼頑強偏不夠殘存力氣放開手要是還未受夠 也許創傷未霉爛到透我尚有對手 這雙腿會走想找你驗過我心死沒有只可惜傷害不見切口製造藉口能叫我守候我未怕獻醜 寂寞多自由不需再顧慮濃或淡妝 你不接受你新的女性好友 我祝她跟你恆久心死得更透 驗過傷可否惹你內疚

我喊到個人好攰，但隻柴犬仍然坐左係我隔離。我望住佢咁樣我都唔忍心放佢係度，呼...我收一收拾心情，慢慢企左起身。「柴柴，我地去搵你主人啦～」我話。佢都起左身，但我正諗住行嘅時候，我手機震左下。「你係邊呀...」呀文wtsapp我。「我想自己靜下」佢主動搵返我都冇咁嬲。「我同佢冇做，我地淨係錫左...，錫完我就推開左佢」佢話。「我唔想聽...你可唔可以比我靜下先？」我雖然係咁講...但至少我都慶幸佢都冇做到嗰一步..，因為如果佢地上左床，我唔知以後要點面對佢。但係佢同我講佢地有錫我都好唔開心...，佢越講我就越諗，甚至乎幻想佢地兩個錫嘅情形。我真係好需要時間去冷靜，去諗清楚我應該點做..。因為我未試過面對呢啲事，我唔識處理。「好...Sorry...」佢話。我睇完就熄左數據，我唔想諗住。我望一望柴柴，都係幫左佢搵主人先。柴柴跟住我行，我就咁著住對酒店拖鞋周圍行，我諗住幫佢搵左主人，然後睇下附近有冇得買對涼鞋著住先...。我先幫柴柴影左張相，係啲討論區度post左出嚟，希望有人會睇到。然後我係公園附近行左幾轉，因為好多主人溜失左狗仔都會係原地等。過左好一陣都冇發現，突然間我聽到有人叫：「饅頭！」一把女聲叫。我沿住聲音望一望，個女人望住柴柴嚟叫。「汪！」柴犬吠左一聲，然後跑向個女人。「我搵左你好耐啦...！！你去左邊呀」佢好錫隻狗，我睇到佢地咁樣都開心返哂。「汪汪！」隻柴犬望一望我。「你好呀..，多謝你幫佢搵我！」個女人同我講。「唔會唔會！小事啦，我幾驚搵唔到」「唉..係我大意..我諗住入一入7仔買嘢再出返嚟。點知一出嚟，佢就唔見左..」佢話。「下次帶條狗帶會好少少....」「佢平時出街都唔洗狗帶..係今次..。呀係喎，我叫Kaman，佢係饅頭，唔該哂你！」Kaman望住我笑一笑。「我叫Rachel～」「好啦，咁我地走啦，今次真係唔該哂你！」「唔洗客氣～掰掰，掰掰啦饅頭！」我行埋佢摸一摸饅頭，有少少唔捨得。話哂佢都陪住我喊....，但都鄧佢開心。你就好啦，有人接走你。我就冇咁好彩啦....Kaman同饅頭走左之後我就去左求其一間鋪買左對鞋即刻著，但當我自己一個嘅時候，我又諗起呀文同Nicole...。所以我決定返自己屋企，我唔想見到呀文住。我一返到屋企，我呀媽就問我。「你唔係係男朋友屋企住嫁咩？」「我想返一返嚟..」我話。「分左手呀？」「...」「下！唔係呀嘛！咁快...！有冇搞錯，而家啲後生...」「唔係呀，嘈交炸」我話。我唔知算唔算分手，如果呀文揀左Nicole，咁我地真係會分手。但我唔想比呀媽覺得我又愛情失敗...「哦...咁都好啲！」「我換衫先」我講完就入左房。我發現我真係好耐冇返呢度...，自從同呀文同居之後，就算我返嚟食飯，我夜晚都會返返呀文度訓。屋企人一直都以為我同呀文由同居之前就齊左，但其實我地先岩岩一齊左幾個月，....原來都係得幾個月。我拎起左部手機，睇返我地一齊嘅相...「凝凝...你係邊？我好擔心你..。就算你嬲我你都可唔可以同我講你係邊，我淨係想知你安唔安全....」呀文突然間又wtsapp我。「我返左屋企」算你啦..！至少會擔心我，但我冇辦法咁容易就放得低呢件事去原諒你。「嗯..咁就好」佢話。佢講完我即刻唔想睇我地啲相，我隨便開左Youtube 嚟睇，想分散下注意力。我睇睇下佢又無啦啦send左段wtsapp比我：「凝凝..你唔好睇Youtube睇到太夜訓呀..，冇我幫你冚被你記住夜晚唔好踢被..。仲有呀...........................好啦，我差唔多訓啦，你早啲訓啦。Goodnight, Love you」呢段文字係的確幾warm..搞到我有少少比佢氹返...，原來係佢心目中都仲有我。但係我都係唔會覆佢，哼，呀文！你個衰人..！你究竟諗緊啲咩，如果比我發現你一腳踏兩船..，你以後都唔洗旨意再見到我！我以前發現我可以接受到佢心入面有另一個人，但今次我睇清楚啲...發現原來係冇可能。因為我愛你，就想佔有哂你情人為何要跟你對分為何同情你還是痛恨殘忍分兩份同時分享臉上唇印給愛情圍困 從來沒有哪個更開心情人同時愛得太過深如何成全你然後卸任 明知都故問懸崖邊一路地行近三個人囚禁 誰人會首先犧牲

我成晚都訓唔著，不斷係度諗呀文同Nicole嘅嘢。我好驚就算我地一齊返，Nicole 都會不斷纏住呀文。咁我地就算一齊返都冇意思，我都係會每日提心吊膽，好似一直有個心結解唔開咁。我唔知呀文會點決擇，但最後我都係接受唔到三角戀。我甚至乎已經做定心理準備要離開呀文...，唔係我只會傷得更加深。我有啲掛住我同呀文一齊訓....，同佢一齊嘅時候，我訓唔著佢就會播歌同唱歌比我聽。佢唱攰左我地就靜靜地聽歌，傾下計。而家我自己一個人係床上面戴住耳機聽歌，好寂寞...。呀文，你可唔可以搞清楚..我先係你女朋友..。Nicole根本都唔值得你愛...，佢傷你傷得咁深。但我一直陪住係你身邊，我先係值得比你愛嘅人。我將梁靜茹嘅《情歌》不斷loop不斷loop，因為我同呀文都好鍾意呢首歌。用呢首歌做背景，我個腦不斷亂諗嘢，精神到我完全冇睡意。天已經慢慢開始光，而我一陣仲要返工...。我嘗試訓一兩個鐘，但係我真係訓唔到。我合埋眼就係幻想呀文同Nicole錫嗰一幕，好自虐，但我冇辦法唔去諗。之後嗰兩個鐘都係諗住嘢咁過，望一望手機，已經差唔多夠鐘起身。我知道呀文會打過嚟叫我起身，但我唔想諗佢住...，一聽到佢把聲我又會諗起佢同Nicole。所以我send左個wtsapp比佢。「我起左身返工啦，唔洗打比我」然後我去刷牙洗面，食早餐...。我好耐冇係屋企食過早餐，有啲唔慣唔係同呀文去茶餐廳食。佢應該未起身？我有啲擔心佢遲到..。唉....我send message震下佢先..「出左門啦，唔會遲到」我話。「咁就好，我都起身啦」佢過多幾分鐘就覆左我。「嗯」「你食左早餐未..？」佢問。「yes」「好啦」佢話。我出門搭車嘅時候仲係好精神，好彩今日應該唔算多嘢做，因為唔多booking。返到去啲同事話想約今晚食飯，因為有個同事生日。「Rachel應該唔嚟啦？你同男朋友出街？」Christy問，佢係我其中一個女同事。「我..可以嚟呀」「真係？你唔嚟我都冇所謂喎」呀Tom話。佢今日生日。「你生日喎～點好意思唔比面」我話。「你男朋友唔嚟接你咩？」Christy問。「我地..嘈左交」我話。「下點解嘅？」Christy問。「唉..好難解釋」我唔想比佢地知呀文同Nicole嘅關係，唔想佢地覺得呀文係仆街..「唔緊要啦～今晚食飯！」Tom話「好！咁我諗下食咩先～」Christy 話，「又唔係你生日！」Tom話。「我鍾意諗喎～」「係係係，你揀你揀」佢地兩個成日都打打鬧鬧，有佢地係度我個人都冇咁唔開心，但係我...開始眼訓啦....「食lunch未呀傻妹」呀文lunchtime 嘅時候搵我。「食緊啦」「今日食咩呀？」佢問。「食飯」「好啦～記住飲多啲水..，你前排喉嚨痛」佢話。佢又關心我...唔得...我唔可以咁易原諒佢嫁..。「嗯，知道啦」「乖～錫哂你」佢話。點解佢可以扮到冇嘢咁..，明明佢琴日先做左啲咁過分嘅嘢...。我唔知應該點面對佢，但我冇辦法扮咩事都冇發生過。我地兩個中間好似有道牆咁...，道牆就係Nicole。一日唔打爛呢道牆，我地兩個中間都係有啲嘢隔住。但我真係冇諗過，佢放工會過嚟接我收工....「Hi..」「你點解係度嘅？」我問佢。「想接你收工嘛～」「我約左同事食飯，你返去啦」我望一望佢地，今晚真係約左。「Hello...」佢同我啲同事打招呼。「你返去啦，我地去食飯啦」我見到佢都係未冷靜到。「....凝凝」「你唔好搵我住啦，你比我靜下好冇」我有少少惡咁講，但我講完就有啲後悔...，死啦我會唔會太惡。「好..好..我走」佢話。「行啦」我同佢地講，一見到佢我個心就好亂。我唔係唔想原諒佢...我好掛住佢...，但係佢同Nicole嘅問題唔解決，我就冇辦法再同呀文一齊。冇人會接受到自己男朋友同另一個女人有咁樣嘅關係...。我唔知可以做啲咩，所以只可以逃避...。我岩岩甚至乎諗，如果我惡啲，呀文係咪就唔會追返我....。我想試探佢，我想知道..想知道佢究竟有幾愛我

Rachel 係夜晚都post左佢同佢同事食飯嘅相，原來佢地慶祝生日，我仲以為Rachel為左避開我而唔同我食飯。咁都好啲，起碼佢唔係有心避開我，姐係我仲有機會追返佢返嚟！第二朝我都係同琴日一樣，keep住同佢講嘢，繼續關心佢。就算佢唔覆我或者hea覆我都唔緊要，我照同佢講嘢。連續呢幾日都係咁：「唔好飲凍野啦傻妹，你嚟M呀」「收工未呀傻妹～？」「今日多唔多嘢做呀？」「出門記得帶遮呀！今日會落雨」「唔好太夜返呀，小心啲～」「我食飯先啦～愛你」一句又一句我地平時嘅對話，我都會繼續講。「嗯」「好」「知道」「好呀」「我會」「好啦」「Ok」呢啲回覆我都睇到習慣哂。我刻意冇去提返一啲令佢唔開心嘅嘢，只係慢慢關心佢，每一日都搵佢。我feel到佢其實開始心軟，因為由一開始佢隔幾個鐘先覆我一兩個單字，變到後尾間唔中秒覆，多左幾隻字。再去到而家佢已經會主動搵我，關心返我，我講知佢已經冇再嬲我。佢掛住我，呢樣嘢我可以肯定。因為，我都好掛住佢...我地咁樣嘅狀態過左一個禮拜。今日，我終於忍唔住，我知道佢都冷靜得七七八八。再唔搵佢，就會由冷靜變到冷淡、冷戰。我唔想冇左佢...，所以我決定要諗辦法氹返佢。我請左一日假，就係為左搞場大龍鳳氹返凝凝。我早幾日已經訂左好兩塊識閃嘅led燈牌再加燈串，老土但有效。我今朝就係去左拎，然後中午再去拎花同買餸諗住煮佢鍾意嘅嘢比佢食。返到屋企我放低哂啲嘢，準備開始煮飯仔。我之前未試過煮呢樣嘢，所以有少少驚fail...。我跟住食譜咁買哂啲材料同調味料，將部ipad放係煮房位望住嚟做。我望一望鐘，仲有時間..！佢未收工。好...！呀文...你得嘅....死就死啦。好..乾蔥.....花椒油....睇下先..一茶匙嘅糖..一茶匙鹽.....。先斬雞.....屌..佢又唔教埋點斬。冷靜...好，我上左youtube search「斬雞」，終於比我跟住做到！臭雞，今次仲唔斬撚死你！為左Rachel，我忍。好...之後中火煮熟啲雞先.......。我一直跟住個教學做，應該唔會有啲咩錯...。但我發現我比想像中煮得慢左好多，可能真係平時冇成日煮飯，我啲動作好生硬。我再望一望鐘，仆街..過得咁快嘅。我嗱嗱臨煮埋啲嘢然後將佢地放哂入個飯盒度。本身我諗住叫佢上嚟我屋企我煮比佢食..，但係諗到如果佢唔上嚟我就哂氣，所以都係煮外賣比佢食。我搞掂哂啲嘢，佢都岩岩放工。我wtsapp試探下佢..「凝凝！放工啦？」「嗯，放左啦」佢話。「好啦，你..返屋企食飯？」「係呀，同左呀媽講」「好..」我話。「做咩？」佢問。..仲洗問，緊係想同你食啦，但今日既然我要去佢樓下，咁佢係屋企食就照住劇本咁去。「冇呀～你返到屋企同我講啦，小心啲呀」「嗯，你都小心」「好～」我講完就將啲嘢入哂袋，然後等佢同我講佢返左屋企。過多半個鐘，佢終於返到。我將啲嘢放哂入我架車度，然後將led燈同花放係車尾箱，再揸去佢屋企樓下。揸到佢樓下我拎住兩個大嘅led燈牌行去佢幢樓下面，路過嘅人都望住我...，但我氹女又點會怕柒。我終於去到佢窗口下面，我將led燈打開，然後打比Rachel.....「嘟.....嘟..........嘟.....嘟.......喂..？」佢聽！「喂...？凝凝」「做咩呀？」佢有少少cool。「你...得唔得閒..」我問。「做咩？」「冇呀，我驚阻住你」「你講呀..」「你係房？」「係呀，做咩姐..？」佢話。「你望出窗外面～」我講完就見到佢窗口有個影慢慢行過去，然後我見到佢個頭。我先揮一揮手比佢見到我，然後我話：「凝凝，對唔住」「我愛你，好愛好愛」就這樣 愛你 愛你 愛你 隨時都要一起我喜歡 愛你 外套 味道 還有你的懷裡把我們衣服鈕扣互扣 那就不用分離美好愛情 我就愛這樣貼近 因為你

「...！」我聽到佢鼻哥窿噴左一下氣，佢笑！「凝凝..！我真心嫁」「...傻仔，老土到死」佢話。佢啲語氣話比我知，我成功左九成...不枉我做左啲咁老土咁柒嘅事。「咩喎...想氹你開心呀嘛」我話。「咁如果我話唔原諒你呢」「咁..」「咁..你會做咩」佢話。「咁......呼....」我講完就收左佢線，然後放低兩塊led燈牌係地下，一塊牌寫住「對唔住」，另一塊寫住「我愛你」。「周紫凝！！！！我愛你呀！！！！！！」我對住佢窗口大嗌，直頭大聲到我嗌完喉嚨痛。然後，佢再打比我。「傻仔！勁樣衰囉..！啲人望哂上嚟..最衰都係你...」佢話，我聽佢嘅語氣已經開心返好多。「凝凝，你落嚟好冇？」「....嗯...你等我一陣」佢話。然後我即刻將兩塊燈牌收返埋...廢時繼續係度柒，我再行返去佢樓下等佢。等左幾分鐘佢就換左件衫落嚟，再慢慢行過嚟。我望住佢一步一步咁行埋嚟，但我已經忍唔住，跑左幾步就即刻抱住佢。「凝凝！我好掛住你....」我大大力抱實佢，一秒都唔想放開。「嗯.....」佢話。「原諒我...好冇？」「.....嗯」佢輕輕點左下頭。「對唔住...」「好啦..唔好再講對唔住啦...」佢講完然後摸一摸我個頭。「你跟我嚟呀」「嗯」佢話。我拖住佢隻手，走去架車度。我帶佢行去車尾箱，然後慢慢將車尾箱打開....「哇.....」「嗱～送比你」我將車尾箱嘅嗰束花拎起左，送左比佢。我揀左好耐先揀到呢一種，佢唔係玫瑰嘅色，而略帶鮮粉紅色，但佢的確係玫瑰。「傻仔...」佢好似已經有少少感動。「鍾唔鍾意呀？」我問佢。因為佢將鍾意粉紅色。「鍾意....好靚呀...。多謝你呀...呀文」佢話。係呢一刻佢已經唔記得佢嬲我，淨係陶醉係浪漫嘅氛圍入面。「傻妹，我揀左好耐先揀到呢種色，我就知你鍾意！」我講完佢笑得好甜，然後一嘢撓左落我度。「好..我仲有樣嘢要送比你」「仲有..？咁多」「哈哈，呢個先係壓軸」我話。我將紮花放返入車尾箱，然後叫佢上車。我係後座拎左個飯盒出嚟，再打開司機位坐入去。「嗱～你試下好唔好食...」我將個飯盒比佢。「下....！你整嫁...？」「唔係呀，我岩岩順路買嫁..」我講笑咁講。「哎呀...痛呀...」佢打左我一下。「你又會識整嘅....！」佢好驚訝咁話。「唔包好味嫁...我盡左力啦」「傻仔......」佢開始有少少眼濕濕，我feel到佢真係比我感動左。「對唔住呀.....文仔....」佢話。「傻瓜...做咩喊啦...」我摸佢個頭。「嗚...我唔應該嬲你咁耐......對唔住啦....。你呢幾日一定好辛苦....我...我唔係有心咁對你嫁.....」「冇事，冇事，乖。我地而家咪開開心心係度囉傻豬」「....嗚...我係咪好衰」「唔係啦.....我都真係做得好錯..抵比你嬲咁耐...」「呀文....」佢喊住講。「嗯..？」「我愛你...我都好愛好愛！...」「我知道，我一直都知道..。乖，唔好喊先啦，啲嘢食凍哂啦..」「嗯..嗯..」佢嘗試抹返啲眼淚，我比左張紙巾佢。等佢冷靜返少少我就叫佢試下我手勢...。佢拎起左對筷子，夾起左舊雞....，放左入口。我就一直眼甘甘咁望住佢，期待佢嘅回覆。「好唔好食呀..？」「...」佢冇覆我。死啦..係咪fail左。「凝凝..？」「....」佢仲食緊。「...」「......噗」佢隻眼仲有眼淚，但都忍唔住笑左出嚟。「喂也..好唔好食姐..」「傻仔，你個樣好好笑」「咁好唔好食姐..！」我話。「你試下咪知」佢講完我都夾左一舊入口.....屌...好撚鹹！「....，我下次都係唔整...」「唔得..！我好鍾意...，我食哂佢」佢話。「喂也傻嫁..！咁鹹..點食呀」「唔制..你第一次真係煮嘢比我食。煮麵唔計！」「傻瓜.....」我呆左咁望住佢側面。「...」佢都望住我，然後即刻放低左個飯盒，主動錫左落嚟。Rachel，我一定會好好愛你，唔會再比你受傷。但係Nicole，....我...我應該點樣處理我地嘅關係

「呀文....」佢望住我話。「嗯？做咩啦」我同佢兩個人坐左係車入面。「...都係冇嘢啦～」佢笑一笑。「好啦..」我地係車入面望住出面，就咁拖住手靜靜地坐左係度。「不如我地遊下車河？哈哈..好似坐左係度咁」「可以呀～」我話。「想去邊？」「都得～」佢講。我隨便周圍揸，然後順住路由觀塘行去東隧過海。係人都知我想帶佢返屋企，但咁好嘅機會我又點會放過呢，有咩地方好得過帶佢返屋企。佢好似唔發覺我帶佢返屋企，坐下坐下佢就訓著左。我慢慢將架車泊係停車場，輕輕拍一拍Rachel。「..嗯..？」佢話。「傻妹，好眼瞓呀？」「嗯..有少少...。咦，我地..」「哈哈....」「傻仔..估到你啦！」佢話。「咁..我地返屋企，好冇？」「.....嗯」佢用力點一點頭。我拖住佢行返屋企，我地好似已經好耐冇試過咁樣。原來，以前一直覺得習以為常嘅事，而家要花好大嘅力氣先可以打回原形。我習慣有Rachel，習慣佢係我身邊陪住我。我地返到上去沖完涼就返左房，佢訓左係床度。我有個衝動好忍唔住過去抱住佢，輕輕摸佢嘅頭髮。要過平淡嘅生活都唔係咁容易，一樣要雙方努去付出，而唔係理所當然。佢擰轉頭望住我，我地好自然咁錫左。錫錫下，佢突然間縮左下，然後向後郁。「呀文....」「嗯？」「咁你同Nicole..」佢有少少唔開心咁。「....」「你地係咪仲會見....」「凝凝..」「...我..我好驚....」我feel到佢開始想喊。「凝凝..，你聽我講」「我想講左先..好冇？」「嗯..」「對唔住..我咁講可能好自私...但我想將我心入面嘅諗法講出嚟」佢話。「你講..」「我冇諗過原來佢返左嚟我會咁唔開心....，我知嫁..呀文..我一直都知。你個心分左比佢，我一直都以為自己可以承受到。由我地一齊嗰一日開始，你同我講過你放唔低Nicole...，我預左嫁...！我一直都忍住..，我知你同我講過，但我真係好犯賤..。我好鍾意你..我只係想同你一齊。同埋嗰陣Nicole唔係度，我以為自己可以令你慢慢忘記佢....。嗚.....我....我以為.......點知.....我原來係咁自卑..咁冇自信。我曾經有諗過....如果要爭嘅話....我一定會贏..。嗚...但係你一同佢講你地嘅事..我真係...真係好崩潰.....！你知唔知...我個心好似裂開左咁....嗚....。對唔住...我知你一早有講..，係我唔岩..我唔應該咁諗...。原來，我真係唔可以....我..我盡左力啦....呀文...我堅持唔住啦.......嗚...」佢喊到我好心痛...明明係我做錯，點解要佢嚟道歉。「凝凝...，對唔住」「唔係你錯...係我錯..」「傻妹..！我先係錯嗰個，我根本唔應該咁貪心...，我有你仲想要其他人..」我即刻抱住佢。「凝凝，你唔好喊先啦....你冷靜啲先....」我再話。「.....嗯」佢話，我一直抱住佢等佢慢慢冷靜返，然後再同佢講嘢。「我會再見多佢一次...，就最後一次..，好冇？」我同佢講。「幾時....？」「我未知..但我要拎返比左佢嘅鎖匙....，如果你真係好唔想..我就唔去..」「....你去啦..唔緊要嫁，我嗰日會乖乖地係屋企等你..」「嗯....好」「呀文」「嗯？..」「我愛你」「我都愛你..」我話。Nicole...你為我付出左咁多...但我到頭來竟然咁樣...。我原諒唔到自己，然後我望住Rachel 而家嘅樣..我一定傷得佢好深。我唔知係佢心裏面嗰條刺會留低幾耐，但我知道我要用好長好長嘅時間先可以換返佢對我嘅信任。我岩岩約左Nicole下個禮拜見佢，我唔知應該點做先可以唔好再傷到佢...。上次同佢傾嘅時候我忍住對佢嘅感情扮cool..，但而家諗返起都覺得自己好衰，佢一定覺得好hurt。我好似做咩都會傷害到其中一個咁。我想Nicole幸福，我想帶幸福比佢，但同時我都好想帶幸福比Rachel。紫凝，對唔住曉琳，對唔住有種旋律叫想念著愈想念 愈加心疼走過了 流浪了 依然深刻謝謝你 微笑著 成全了而放手了留下這心痛的 這只屬於你的情歌

快就過左一個禮拜，今晚就係我同Nicole見面嘅日子。我想正正式式同佢食一餐飯，我book左間餐廳，希望都可以留啲好嘅回憶比佢。「我今晚應該可以準時放呀，7點尖沙咀好冇？」我wtsapp Nicole。「好，我都可以」「咁，今晚見啦」「嗯！今晚見～」佢話。今晚返工之前都專登執靚仔少少，但我怕因為咁而Rachel唔開心，所以係四四正正就算。老實講我返工嘅時候都好難專心到..，一直諗住今晚同佢食飯嘅嘢..。我有少少緊張....，我承認我掛住佢...。同時我唔知應該點樣處理我地嘅關係，我仲想逃避..，但係我應承左Rachel。你問我，我一定係仲鍾意Nicole。我知道點都要有個了斷，我唔可以兩個都要。一直都有心理準備今日會來，但冇諗過原來呢一日到嘅時候係咁唔捨得。而家嘅我百感交集，期待見佢，又唔想係最後一次見。「好耐冇見...」咁講好似好奇怪..，「近排點呀？」..好似太客套，「掛住我？」..咁講好似好曖昧..，好似會對唔住Rachel咁。....唉....「喂柒頭文，呢度係咪咁樣？」肥仔問。「喂！」「喂！！發咩呆呀」佢搖一搖我。「..嗯？」「我問..呢度係咪咁樣呀」佢指一指佢個mon。「唔係呀..你要禁呢個先，然後....」「哦屌..唔記得左禁。你岩岩發咩呆呀，又比女飛？」「飛你老母，下次唔撚教你，等你比客屌算」我話。「大佬文...我講笑炸....」「做你嘅嘢啦死仔，自己都未搞掂」我話。屌..今次唔係我比人飛，係我要飛人....。我唔係一個絕情嘅人，我真係唔知點樣同Nicole講。心軟都算係我其中一個弱點..，我好容易就變得心軟。唉算啦唔諗，到時再算。屌...咁快就三點..，嗱嗱臨做埋啲嘢先，一陣OT就仆街。放工嘅時候，我一落樓就見到Nicole....嚇死我。「喂..，等你喎」肥仔同我講。「fd嚟炸屌」我緊係知佢想講咩，我細細聲係佢隔離講，唔想比Nicole聽到。「我知我知～」佢同steven奸一奸笑拍我膊頭，然後就走左，得返我地兩個。「你....咁早嘅..？」我諗左一大堆開場白都冇用，完全冇expect 過會係咁。唔知點解我又有啲心虛，但又有啲心動。..唔得嫁...我有Rachel啦。「我份工都唔算好忙，所以既然早放啦..咪過嚟同你一齊去..」佢話。「咁...行啦」「嗯～」我feel到佢行嘅時候都好靠近我，間唔中都掂到佢波邊。但佢冇拖我手，都冇講啲咩...，而其實我都估到佢會主動啲。而家嘅我夾係兩個女人中間，3P呢啲劇情就真係睇av先見到，因為佢地唔會接受到同另一個女人share同一個男人。如果你話我地係簡單嘅SP關係，有性冇愛，做完愛就冇瓜葛就話姐。而家係兩個女人同時愛上我，而愛上一個人係多數都好自私。我唔排除有人會為左愛人而成全佢地，但我同Rachel，Nicole嘅關係根本唔可以用常理去判斷。理論上，我同Nicole係冇係埋一齊。但係我地曾經對對方嘅愛，都等於甚至乎大過普通情侶之間嘅愛。有冇正式一齊過重要咩？重要嘅係，我地兩個嘅心，都曾經緊緊咁連繫住。如果我唔揀Nicole，你可以話係我錯。因為我應承過佢等佢，但我冇遵守諾言。而Rachel，我同佢正正式式一齊過幾個月。即使當初同佢一齊嘅時候個心唔係佢度，但事實上佢係我女朋友。佢亦都陪我走過我最down嘅時候，而後來我都越嚟越愛佢。直到近排我先發覺我對佢嘅愛，比得上當初同Nicole嘅時候。如果我唔揀Rachel，你更加可以話係我錯，直頭可以歸類埋去講得出「Sorry呀..我ex搵返我..」嗰種仆街。因為佢係我女朋友，如果我同Nicole 一齊，道德上、情感上，都係我錯。而家既我就好似前面係懸崖，後面係追兵嘅感覺，一啲都唔好受。「呀文～落車啦」Nicole同我講。我今日冇揸車出嚟。「哦..！好」我又發左呆。我地由尖沙咀地鐵站行去海旁嗰邊，間餐廳係個頭。我眼尾望到Nicole好似一直都保持住一個微笑，我唔知佢真係開心定係扮出嚟。我諗起由我識佢到而家，對佢嘅了解都唔多，好似成日都唔知佢心裏面諗緊啲咩咁。但係就係因為佢呢種神秘感，令我當初好迷戀佢。我對Rachel好了解，有種好熟悉嘅感覺，但係佢就係比唔到Nicole呢種感覺我....。人類總係貪心，但魚與熊掌不可兼得。每種女人都有佢地吸引嘅地方，而冇一個女人係完美。點解我又開始迷惘，明明已經決定左要同Rachel一齊....定係我一直都自欺欺人若覺得第一位最愉快為何上一位不釋懷誰亦在反覆錯愛之旅捱大沒法想下一位的生涯寧願能白首 還是罷手彷彿怕 無憾便老得很快

同Nicole食嘅呢一餐飯就好似我地之前相處咁，講下笑，講下無聊嘢。但一講到大家嘅近況....「係呢..咁你媽咪嗰邊點？」我問。「我係歐洲嘅時候我諗左好多嘢，好似係外國嘅時候個人會諗得通啲咁」佢話。佢冇答我問題，但我都靜靜地聽佢講佢嘅事。「我係咪冇同你講我係歐洲嘅事...」佢話。「嗯..，你講呀..」「其實我好早就決左左離婚」佢放低左支叉，然後將個人微微傾前。「當初我岩岩去到歐洲我想搵你嘅時候就比人偷手機...，你話係咪天意..。之後我打比你，你就以為我係法國電話...」「我...」我想解釋。「我唔係怪你」佢即刻話。「嗯..你繼續」「我嗰陣機緣巧合之下同左其中一個同事講我嘅嘢，..因為真係好辛苦，又冇人可以講。好彩佢個人好好，比左好多支持我。就係嗰陣我就諗住同我媽咪講我嘅事，然後再一齊諗辦法。加上呢幾年我地都儲左唔少錢！..所以我諗應該會夠用..。我返左香港之後就去左醫院探我媽咪，佢好支持我離婚，話唔好留係個衰男人身邊」「我仲以為因為我，所以你先離婚」我話。「咁緊係因為你..！..但都仲有好多原因嘅...。只係冇諗過你已經...」佢苦笑左下。「Nicole..」「唔緊要呀...，我ok喎..」佢苦笑左下。「高曉琳...」「冇事呀..你聽我講埋先啦」佢話。「好」「咁之後我就同佢搞手續，我以為佢會留住我，但佢冇。不過都好..既然我都決定左同佢離婚，如果佢同意嘅話手續都方便好多。之後嗰幾個月我都一直搞手續同搵工，本身係諗住等我真係單身嘅時候先搵你...」佢話。我feel到佢越講越sad。「咁你媽咪嗰度OK就好啦...」我想轉話題。「嗯」佢講完我地靜左，我嘗試唔好比個氣氛咁尷尬。「我..叫佢上甜品呀」「好呀」佢話。嗰甜品嚟嘅時候嚇左我一跳...，因為隻碟用朱古力漿寫住「I love you」...。「咦...！唔好意思，上錯左喎..」我同個waiter 講。「唔緊要啦，就咁啦，唔該你」Nicole即刻同佢講。....好撚尷尬，好上唔上..上啲咁嘅字。「哦..咁好啦」我話。「可能唔係上錯呢～」佢笑一笑，然後拎起左部手機影隻碟。「哈哈..」我都唔知點覆。「呀～擘大口～」佢笑左一啖，然後吉起左舊甜品同我講。我本能反應就打開左個口，但係食完先覺得有啲唔係幾好。「幾好食喎」我嘗試扮冇嘢。「我下次整比你食呀～我都識整」佢笑住咁講。「唔洗啦..！」「呀文..」「嗯..？」我話。「你可唔可以唔好刻意同我保持距離..」「....」我完全唔應回覆。「就唔可以好似以前咁咩...簡簡單單....」佢話。「Nicole..」「嗰陣我有老公..，但我地一齊咪一樣咁開心。根本唔需要理人地點諗，我淨係想同你一齊」「Nicole..我做唔到咁自私...」我話。講完先覺得我咁好似話緊佢自私。「....，埋單啦，我想出去行下」「好..」我地兩個係海運中心上面行，行到最入有啲餐廳，再上有個觀景位幾舒服。我望一望手機，都係9點幾姐，Rachel應該唔會擔心我。我地平排坐左係啲梯級度望住個海，Nicole一坐低就順勢挨埋落我膊頭度。我猶豫左一陣，但最後都係冇推開佢。算啦，今晚都最後一晚...我不斷同自己講。「呀文～」「嗯？」「個海真係好靚」佢話。我唔知佢想講啲咩。「係呀..我都好鍾意海」「我好鍾意潛水」佢無啦啦咁講。「點解嘅..？」我話。有時候真係睇唔透佢。「因為潛水嘅過程就好似不斷探索個海咁，你唔潛入去就好似永遠都唔會親身望到海下面嘅樣，淨係睇到水面。對人都係嫁...，好多人未了解對方就往往好早下定論..」「嗯...都係..」「呀文」佢話。「係...」「我知道嫁」佢望住我。「知道..？」「我知道你愛我」佢好肯定咁講。「....」我承認。「你呃唔到我嫁..」呢句佢講得好溫柔...好引誘..。「我...」我唔知點覆佢...但佢用隻手捉住左我個頭，然後慢慢移去佢度。我身體好似唔受控制咁，我地..又錫左。佢錫我呢一啖...，好有feel..。對唔住，Rachel。不快樂怪誰 失散後呆滯在這裡這裡是廢墟想愛但愛誰 搜索著留戀的證據只知我多不對掉進海的眼淚 淹浸我於心裡沉重內疚不敢移除沉落絕望 甚麼也失去逃避現實 別管對不對

一啖又一啖，Nicole嘅攻勢好似一波又一波嘅大浪咁沖埋嚟。每次我有少少想推開又或者想避嘅時候，佢就好似知道咁，然後就用唔同方法繼續留住我錫佢。我冇辦法對抗..我個心好軟弱...，明明嚟之前我都好堅持今日一定唔可以做啲過火嘅行為。我慢慢合埋左隻眼，放空個腦袋，感受住呢一種咁熟悉嘅氣息。我地冇理到其他人點睇，只係陶醉係對方身上，如入無人之境。我地呼吸越嚟越急速，我feel到佢想即刻食左我。「嗯......呀文....」佢對眼望住我，我好似比佢對眼吸左入去咁，無辦法逃避佢嘅眼神。「嗯..？」「我..想要」佢話。我承認，佢真係好吸引。係好撚吸引.....我個心跳得好快。我知我出軌，我知我仆街...但我..我真係做唔到聖人。「嗯...我睇下..」我地即刻搵左間酒店就上左去checkin。上到去Nicole要沖涼先，我坐左係張床度睇緊手機。而家十點半，我好心虛，好驚Rachel會發現。我有預感過多一陣佢就會wtsapp我，到時我又應該點覆呢。呢種感覺好矛盾，好難形容。一方面好內疚，另一方面真係好想好想要Nicole。我聽住沖涼房入面嘅水聲，我諗返起我第一次同Nicole做愛。嗰個佢，係幾咁有魅力，幾咁吸引我愛上佢。而家我同佢就隔住一道門，呢一道我一直都以為自己關左嘅門。但係下一刻，道門打開左，我呢咁多個月一直掛住嘅女人係入面一步一步走出嚟。我望住佢，佢全身上下都散發住一種好致命嘅誘惑...。呢種誘惑打破哂我嘅道德底線，佢一顰一笑都令我冇能力保持理智。「做咩啦～」佢又用呢種好引誘嘅語氣講嘢。「冇....你好靚..」「傻仔～」佢笑得好開心。由係香港返到嚟，我冇見過佢笑得咁甜。佢淨係著左bra同底褲，上下都係粉藍色。而家嘅佢..真係好正..。佢行左過嚟，捉住我隻手放係佢心口。「你feel唔feel到..」佢問我。「好快..」我話。「嗯...對住你我就好心動..，一直一直都係」佢好溫柔咁講。Nicole..你再係咁我真係要淪陷...。「傻妹...」我講完佢就坐左係我上面，然後除左我件衫，用雙手撓住我條頸再將個人貼住我。我地再次四目交投，然後合埋眼再錫。我隻手不斷摸佢心口，再用另一隻手去解佢bra扣。佢對波又再次出現係我面前..，已經好耐冇見過佢地。佢將我個頭輕輕㩒落佢心口，我錫左落去。「嗯..！」佢嘅叫聲仍然都係咁正..咁有魅力。慢慢我地就除哂衫，我正想落床拎套嘅時候，Nicole先提返我。「傻仔...唔洗用呀...」佢講呢句嘅時候好似有少少sad，我諗佢係對我習慣左用套呢樣嘢有啲唔開心。「嗯....」我唔知點解釋，但我的確係習慣左同另一個女人做愛。Nicole訓左係床，我行返過去。我先用細佬係佢門口磨左幾下...「啊...，呀文..快啲入嚟啦...」佢捉住我細佬，然後幫我對準佢門口。係門口嘅時候我仲有一刻猶豫應唔應該入去...，但一掂到佢門口啲水就忍唔住...，我已經好耐冇試過唔戴套做愛。同Rachel一齊嘅時候就算安全期佢都會驚，所以基本上係冇機會。我真係忍唔到..一嘢頂左入去。「啊！好舒服」佢越叫我就越拋低晒所有道德枷鎖，而家嘅我被細佬完全支配住。我一下又一下咁頂入佢度，但我竟然諗起..Rachel嘅水多啲..。Rachel...！...，但而家叫我抆返出嚟...我真係做唔到。「呀文...，你比哂我啦..，我....啊....我已經好耐冇要...。將你咁耐冇同我做嘅，嗯....！..射哂比我啦....」佢邊喘氣邊講，真係好正。我太耐冇唔用套做愛，同埋佢係床上面真係好完美，我開始好敏感....，冇平時堅持得咁耐。但今日我真係唔想忍，我想將所有嘅精射哂入去，一滴都唔漏。「曉琳...你好撚正...」我邊打佢patpat邊講。「嘻嘻....啊...你...你鍾意就好」佢越叫越大聲，我亦都就嚟到極限，我不斷加速，一下又一下清晰嘅啪啪聲不停又不停地響起。「啊...！呀文！...呀文...！」佢叫。我頂唔順啦...最後衝刺，用盡哂我所有嘅力氣，然後射哂全部入佢度。我射完之後趴左係佢度，佢擰轉左頭錫一錫我。「傻仔...好暖啊....，係你嘅精啊...嘻嘻，好懷念」佢塊面紅紅地，頭髮有少少亂，呢個樣真係好難忘。「傻妹...」我就算射完，但我未滿足，我想再同佢做。呢個時候...我手機響。係Rachel。纏綿時 意念放空 只得畫面強烈震動你和他 你和他 被接通即管充當你的好情人專心一意共你溫存和熱吻我愛你亦同樣體貼你不讓你知 人可以更醜陋直到你想不出 當天在床上 誰人陪著我上萬個謊言 再接謊言 信我

我用左幾秒冷靜落嚟，然後褲都冇著就去拎起部手機。「喂？」我嘗試自然啲聽電話，但我個心跳得好快。「文仔..你仲未食完飯呀？」佢問。「食完啦..我地行緊..」我好心虛。「哦..好啦咁，你唔好太夜呀，小心啲」我feel到佢個心有啲不安，我突然間好唔知點算，但大話一樣要繼續講落去。「嗯..！你唔洗等我啦傻妹」「嗯....咁..我收線啦..」「好..唔洗擔心～」我同佢講。「好啦，掰掰」「掰掰」我一收線Nicole就哄左埋嚟，佢冇著衫咁貼住我背脊。「你今晚要返去？」佢塊面紅紅地咁望住我，因為岩岩太激烈。「唔知...」「你返去啦，我可以自己係度呀..我驚佢唔開心」佢話。「下..咁你點算」「傻仔..你返去啦，我真係冇所謂呀，你唔返去佢一定會嬲你」「咁..好啦..，我夜少少再返去，好冇？」「都可以呀」「嗯....」我話。我一講完就佢挨左係我心口，然後好似一隻貓仔咁好乖咁訓左係度。我用隻手慢慢摸佢個頭，我有少少唔捨得。但另一方面，我諗起我岩岩同Nicole做愛，死啦..已經返唔到轉頭。我始終真係做左，無論我做咩補救嘅方法都好，佢都唔會原諒我。「呀文..」Nicole用隻手係我細佬度慢慢摸，岩岩先冷靜落嚟嘅細佬又開始硬。佢真係好叻引誘人，但係呢一刻，一個咁正嘅女人就係我面前任我魚肉。我同Nicole開始做唔同姿勢，呢一次，我比起頭先更加用力去做。我地不停轉姿勢，一時我係上面，一時佢係我上面。「嗯....好舒服...，呀文..你真係好勁...」佢一句又一句咁講，每一句都好似令我更加大力。我輕輕捉住佢頭髮，然後騎左係佢上面。我一下一下插入去，專登控制好節奏，每一下好大力，但又唔係快。「喂也...」「嗯？～」我扮唔知咩事引佢。「你知嫁...喂也唔準咁...啊..！」「唔準咩呀..？」「唔準咁..嗯....咁樣...啊！喂..也！」佢又叫。「下？你講咩話？」「我話..我想要..快啲....啊...」「你話嫁～」我話。佢一講完我就即刻加快，啪啪啪啪啪，我大大力之餘又好快咁插佢。每次同親佢做愛都好似比起平時更加有力，好似唔會攰咁。我好似機械人咁不停用力插落去，佢嘅叫聲都越嚟越大，大到係走廊應該都會聽到哂，但我地冇理到。「呀文..我....我唔得啦....」「曉琳..！」「呀文... !」「啊.....！」我地兩個又再次軟奶奶咁訓左係張床上面。我抖左一陣就起身拎左張紙巾比佢，然後拎張紙巾抹一抹自己，再著返條底褲。我地訓左係張床上面，半身赤裸。我望一望手機，已經十二點幾，我再唔返去Rachel真係會嬲我。「我..差唔多要走啦...」我好唔捨得咁同佢講。「嗯..都好夜啦，你快啲返去啦」佢抱住我話。「係呢...你都係比返條鎖匙我啦，我唔想佢亂諗」「嗯，我有帶嚟」佢起左身，打開個袋拎左條鎖匙比我。我著返衫，拎左條鎖匙，然後就wtsapp Rachel同佢講我就返到。佢好快都覆左我，都係啲叫我小心啲嘅說話。「咁..我走啦」我同佢講。「好啦...咁我地下次幾時見......」佢有少少唔開心咁講，但我feel到佢唔想表現比我睇。「...再睇下點啦..」我講左呢句咁不負責任嘅說話，但事到如今，我根本冇得選擇，洗濕左個頭就返唔到去。由今日起我同Rachel嘅關係就隔住左一個謊言，一個我冇能力再勇敢去講出嚟嘅大話。有人話，當你講一個大話，就要用一百個大話去掩飾嗰一個大話。而家嘅我，就好似入左條單程路嘅私家車，只准向前。我返到屋企嘅時候Rachel唔係廳，我沖左個涼先，我諗佢應該訓左。沖完涼我返入房諗住訓嘅時候，佢講左嘢。「咁夜嘅...」佢話。佢嘅語氣唔算係責備，有少少疑惑，又有少少呷醋，但我肯定佢冇嬲。「冇呀..我地傾左一陣計。係喎，我拎返佢條鎖匙啦」我嘗試轉話題，同時比少少信心佢。而家我仲有人性..，因為我覺得好內疚，但我知道內疚係冇用，做錯左就係做錯左。「好啦...快啲訓啦傻瓜」佢擰轉左個頭，錫左我一啖。「嗯，早抖」我話。「早抖～」佢講完就合埋眼。我望住佢個訓教樣..我越嚟越內疚。我今次死都唔會同佢講，因為我唔忍心見到佢受傷，如果可以我寧願呃佢一世。你要我放棄Rachel，冇可能。你要我放棄Nicole？我唔知我做唔做得到。我認我係一個自私嘅人，由細到大都係。但當我嘗試唔去自私，嘗試第一次好用心佢愛一個女仔咁為佢付出嘅時候，佢同左另一個男人上左好多次床。因為佢，我先變到而家咁...一定係...就係因為佢，Sophia。

第二朝起身嘅時候我逼自己唔記得左琴晚嘅事，我好似平時咁同Rachel食早餐、返工。我地落去嘅時候拖住手，大家都冇提及到琴晚嘅事。我個心入面其實好驚，但點都要表現到冇嘢咁。我唔想比佢知，唔想傷害佢。其實換過角度睇，我驚係因為我都重視Rachel。假如Rachel係我SP，我跟本唔會咁顧及佢嘅感受。我重視Rachel，呢一點冇得否認。至於點解我要出軌，我諗你問一百個出過出軌嘅人都未必有十個好確實咁答到你。貪新鮮？又唔可以咁講，我同Nicole一早就做愛，佢根本唔算係「新歡」。同Rachel厭左？唔係..反而同Rachel相處，雖然平淡，但都仲好有新鮮感。我連自己都唔知點解自己出軌，好似樣樣都有啲咁。可能係因為我仲未放低Nicole，可能係因為衰咸濕，又可能係因為Nicole好主動...。不過我自己一個係度賽後檢討都冇用，場波輸左就係輸左，而且呢一場一輸，就冇得再贏。愛情冇下一季，走左就係走左。所以企係我嘅立場，就算咁做好仆街，我都一樣死都唔會比Rachel知琴晚發生嘅事。「呀文～你食咩呀？」Rachel問我。「..」「呀文～」「..嗯？係..！」仆街，無啦啦發呆好有嫌疑。「你食咩呀？發哂呆嘅」佢望住我講。「哦..照舊得啦～」「好啦～諗緊咩呀」佢問我。「冇呀..琴晚訓得唔好姐」「哦..好啦～今晚唔準咁遲訓呀衰豬！你要陪我訓！」佢扮嬲個樣真係好可愛。但由琴日開始，佢越好我就越內疚，好似唔值得我擁有咁。「哈哈..知道啦～」我話。「咁就乖！」佢講完錫左我一啖。因為我地習慣坐埋同一邊，而唔係對住坐。我地食早餐就各自去返工，我一返到office就收到個wtsapp，係Nicole嘅。「早晨～」佢話。「早晨」今次佢真係好主動。「返左公司啦？」「嗯，返左啦」「好啦～仲驚你太攰起唔到身添～」「哈哈..唔會啦」我話。我而家覆佢都尷尷尬尬咁。「佢琴晚有冇問啲咩」「冇呀..」「噢～好啦，你做嘢啦」佢話。「嗯，你唔洗返咩？」「我請左假呀」「哦..好啦」我話。「定係你想我嚟搵你食飯呀～」佢講呢句再加左個好flirty emoji。「哈哈..唔洗啦，我帶左飯」我話，但我冇帶。「玩你炸～傻仔～」「好啦，我做嘢啦」「好啦，加油～」佢send左個錫嘅emoji。死啦，佢今次真係好進取。我好驚佢成日無啦啦，wtsapp我會比Rachel見到。我將佢個名改左做「琳@公司名」，等冇咁為意。唉..而家我對住Rachel同Nicole都好似尷尷尬尬咁，好似兩邊都唔知點咁。對住Rachel就覺得內疚，對住Nicole就即意保持距離。由琴日起，我同佢兩個嘅關係都唔一樣，呢個轉變傳令我而家好後悔...。如果有時光機，我一定唔會拖住兩個...。夜晚返到屋企Rachel都好似平時咁，我地嘻嘻哈哈，有講有笑。但好似做咩戴住個面具咁，不斷用笑掩飾自己嘅錯。呢種慢慢走向畸形嘅關係好痛苦，如果我真係一個好仆街嘅人就好，因為咁我就唔會覺得內疚。但我都係人，我都知自己衰。「早知」、「如果」、「或者」...呢啲詞語往往係事後先會浮現出嚟。冇諗過我經歷過呀婷之後仲係咁..，我認衰仔...我唔要三角戀，我都想要幸福美滿嘅家庭..。定係..我呢啲人，唔配組織家庭...。我訓左係張床背對住Rachel，我連個心都係背對住佢，我唔敢正面對住佢。我望住間屋，本身係諗住同Sophia住，點知呀婷係第一個上嚟，Nicole著住我買比Sophia嘅衫同我做愛，Rachel第一個住左入呢間幾個女人嚟過嘅屋。世事有時真係變幻無常..，我曾經天真到以為自己經歷左咁多會變得堅強，點知反而變得懦弱。我驚失去，所以我全部都要望返自己，先發現我一日比一日醜陋。幾雙手 幾雙腳 方會令你喜歡我 順利無阻你愛我 別管我 幾隻耳朵 共我放心探戈情人如若很好奇 要有被我嚇怕的準備試問誰可 潔白無比如何承受這好奇 你有沒有愛我的準備若你喜歡怪人 其實我很美

出奇地，之後有成個月Nicole都冇搵我，我當然唔敢主動搵佢。但係我好好奇，點解佢會唔搵我。佢明明嗰日好主動...，唉冇諗過我識左佢咁耐，到頭來完全唔了解佢。佢嘅行蹤唔會話比我知，老實講我有時都唔知佢係咪真係鍾意我。如果真係嘅..點解可以咁耐都唔見我一次，呢種感覺好似當初佢有老公嘅時候咁。我唔知佢係有其他男人定點...，定係佢為左我同Rachel先係咁。唉...佢越係唔搵我我就越心掛掛，明明佢唔搵我嘅時候應該好地地同Rachel一齊。我同Rachel係呢個月都正正常常咁過，佢應該覺得Nicole唔會再上嚟，因為我收左佢條鎖匙。件事好似已經告一段落...，我繼續同Rachel開開心心咁過。而慢慢，Nicole係我心入面嘅地位又越嚟越低，因為佢又再粒聲唔出消失左。三年後。「傻仔～我今晚煮飯比你好冇呀～」我地搭緊車去沙灘。「哈哈...可以呀...」「喂也！你咁嘅樣..！姐係唔信我啦！」「唔係呀～我信呀」我話。「衰人..！唔煮啦..！」「唔好啦～凝凝～」「衰人....你呀...成日嫌我煮嘢唔好食..」佢有少少唔開心咁講。的確...，如果講煮嘢..Rachel真係差咁啲。突然間，我諗起Nicole 煮嘅嘢...，就算過左咁耐都咁深刻。「邊有喎..你煮嘢都..幾好呀，間唔中煮下唔洗日日出面食吖嘛」我笑住講。「算你啦..！」佢講完笑一笑，撓緊左我。我望一望佢，笑一笑。Nicole....今次你一走就走左三年，究竟你又去左邊。我而家諗起佢已經唔會好大波動，一開始的確係會掛住佢，但慢慢有Rachel陪住我就冇再掛住佢。而家諗返起，都係回憶下。不過我坐左係小巴入面反思，究竟而家呢啲係咪我想要嘅愛情。我唔係一直都追求緊呢樣咩..？經歷左咁多風風雨雨，唔係就係想搵一個愛你嘅人咩...。但點解而家我得到啦..，又好似唔係真係我想像中咁完美。或者人就係咁犯賤，往往得到左之後就追求更多。我同Rachel嘅生活好快就變到好規律，慢慢冇左新鮮感同激情。Rachel挨住左我膊頭訓緊，我摸一摸佢個頭，係度諗..佢係咪真係我想同佢一齊走落去嘅女人。我地都唔細，呢個年紀拍拖唔再係天真到為左愛情放棄一切。中學拍拖嘅時候我可以為左一個女仔而放棄哂成班fd，大學嘅時候因為一個女仔呷醋就冇繼續住hall。我一向都係一個重情嘅人，你可以話我重色輕友，但係女朋友對於我嚟講就係一個最值得互相依賴嘅人。所以當初我全心投入去愛Sophia就係因為我以為我地會一直行落去...，佢令我對愛情失去左信心。不過因為佢，我先經歷到咁多甜酸苦辣，最後「修成正果」...。我係唔係真係修成正果，連我自己都clarify 唔到。我地嘅愛情好似慢慢同結婚好近...，周紫凝係咪真係值得我用一世去愛護佢呢？咁假設我地結左婚，咁高曉琳又搵返我...應該冇可能。我望望下，出面突然間落好大雨，明明上一刻仲係陽光普照...。世事就係咁無常，愛情都一樣。有啲人去到中年都未知自己究竟想要啲咩，有啲人以為自己想要穩定，到頭來又係出去玩。我唔知未來會變成點..，我唔敢去預計我同Rachel 嘅將來，但我都係按住人生嘅劇本走。我好快就會同佢求婚，我知佢一直都好想同我組織家庭，而我都好想可以比到佢。「咦..落雨嘅...！」Rachel岩岩醒。「係呀..岩岩無啦啦落，我明明check左天文台..」「咁我地照去..？」「都冇辦法啦..都上左車」我苦笑一下。「好啦咁，應該唔會落好耐嘅～去到就差唔多」「你唞下啦，到我會叫醒你」「係～」佢講完就錫左我一啖，然後繼續訓。我打開手機，打開相簿，禁入「hidden」....。一張又一張我同Nicole嘅相係入面，我一直都收得好埋。我望住我地曾經係台灣嘅相，係酒店嘅相，係餐廳嘅相....一幕幕回憶出哂嚟..。當初我delete左啲相之後好快就忍唔住recover返，然後一直放係hidden。諗住將呢啲相連埋我地一齊嘅回憶就hidden係我心入面，間唔中拎出嚟望一望...。至少，我地都曾經有過一次轟轟烈烈嘅愛情那動人時光不用常回看能提取溫暖以後渡嚴寒就關起那間房最動人時光未必地老天荒難忘的因你太念念才難忘容易抱住誰十年最難是放

果然，我地一落車就冇落雨。我拎住一袋二袋同佢行過去沙灘，然後搵左個位鋪嘢。「好彩出返太陽炸～」Rachel用手遮住自己額頭，笑一笑。「係呀～如果唔係真係哂左成日」「嘻嘻～呀文呀，如果我地第時退休，我想買間望海嘅屋住。未必一定要係香港，但係我想望住個海～」同Rachel拍左咁耐拖，佢嘅笑容都仲未睇厭，仲係咁甜同可愛。「傻妹～好呀，同你去邊都好」我摸一摸佢頭。「你話嫁！」「嗯！」我笑一笑，想為左佢幸福而滿足佢。我同佢而家已經昇華到好似屋企人咁，基本上冇咩大事係唔會離開到對方，我都冇擔心過會分手或者佢偷食。既然我同佢而家都幸福，就唔好再諗啲咩啦，都係時候比個家佢，佢為我付出左咁多。「呼～好耐冇嚟過沙灘啦！好靚呀～好放鬆」佢放低左個袋坐低。「係呀～我都好耐冇睇你著泳衣，哈哈」「衰人..，淨係諗呢啲嘢」佢輕輕打左我一下。不過老實講，真係好耐冇見過。就算裸體都成日見，但泳裝真係唔同。佢去左換衫先，我就坐左係度等。等左十分鐘佢就返左嚟，我擰轉身，望住佢...。Rachel嘅皮膚keep到算幾白，雖然唔係大波，但係對於佢身形嚟講，B cup岩岩好。重點係同佢一齊咁多年，佢條腰都係keep到幼。佢件bikini係淺紫色，算係都幾少布嘅classic 設計。下身都係淺紫色嘅一套，佢做左剃毛剃bikini位，所以好好睇。「喂也...做咩囉呀...好奇怪呀..？」佢問。「唔係呀...好正」我睇佢著泳衣嘅次數真係五隻手指數得哂。「你鍾意就好啦～」佢怕怕醜醜咁講。「鍾意，好鍾意！」我望左佢一陣，然後我都去換衫。換完衫出嚟我見到Rachel自己揸緊太陽油，我即刻行埋去。「洗唔洗幫手呀，靚女」我笑一笑。「唔洗啦，我有男朋友嫁」「哈哈，咁入戲嘅」我想拎佢支太陽油。「緊係啦！我原知幾專一！」佢話。「傻瓜」我擠左啲太陽油出嚟幫佢，然後佢訓低比我。我留意到周圍啲人間唔中都會望一望Rachel，不過今日嘅佢真係好正。我地hea左陣就去玩水，佢唔識游水，但又好夠膽落水。玩到攰就返返上去沙灘坐，但突然間比我見到賢狗！！「喂屌！！」「屌！！！」「喂你又係度嘅！」我話。「係呀，屌你好耐冇見」賢狗望一望我再望Rachel。「Judy！！？」「hello..！」Judy尷尷尬尬咁講。「係啦，佢係Rachel」我介紹Rachel 比佢地識。「Hello~」Rachel企係我隔離打左個招呼。然後我地4個就坐左係度價計，講返起舊時啲嘢。「你地渴唔渴呀，我去買嘢飲比你地呀」Judy話。「好呀～」賢狗講。「我同你去吖～」Rachel話。「好～」Judy覆佢。「想飲咩呀？」Rachel問我。「都可以呀～唔該凝凝～」我話。「唔洗～」。佢地走左之後我同賢狗坐左係度，我諗佢都預左我會早佢同Judy 嘅嘢，但我都要問。「我真係唔知你地又一齊返」我話。之前賢狗同Judy散左之後佢流浪左一排，之後又一齊返，再散再一齊。呢幾年嚟佢地分分合合左好幾次，當大家都睇死佢地嘅時候，我都冇諗過佢地又再一齊返。「緊係啦，你都唔撚約我」「死基佬，你講到好撚基」我話。「不過有啲嘢真係冇諗過」佢話。「點解咁講」「冇諗過到最後都係放唔低Judy，咁多年兜兜轉轉..又係同返佢一齊」「但你地當初分手嘅原因有冇解決到先...」我問。「咁講啦，每次分手之後大家都有反省過，然後都有做啲改變。我地都試過同其他人拍拖，但個心都係會好掛住對方。之後慢慢就覺得好撚on9，好似係度為左鬥氣而同其他人拍拖咁。不過而家都幾穩定，始終都咁耐啦。咁你當初點解同Nicole散」佢問。「屌你啦，都唔叫一齊過」...咁真係唔算。「收皮啦，咁都唔撚叫」「是撚但啦，係唔係都唔重要」我話。「咁點解姐」「下我冇同你講咩」「講過下囉」佢話。「冇呀，佢嗰陣無啦啦唔見左幾個月，但嗰陣我已經同Rachel一齊左」「咁撚癲...點解唔見」佢問。我好簡略咁佢解釋左我同Nicole由台灣去到而家嘅事。「哦...咁如果佢而家搵返你會點」佢問。「會先算啦，我都諗住同Rachel結婚，唔想再糾纏啦。過左咁多年，咩都睇化哂」我話。如果「都明嘅，但問心，你鍾意Rachel多啲定Nicole多啲」佢問完Judy就岩岩好返嚟，我地對望左眼就冇繼續講。「等左好耐呀？」佢地問。「唔係呀～」「拿～Rachel比左支烏龍茶我。「唔該～」我望住佢笑一笑。或者，咁樣同Rachel一路行落去，都唔錯呀。

就咁樣，我同Rachel平平淡淡咁行落去，當初出軌嘅事好似連我自己都慢慢唔記得。我係我地今年年尾嘅紀念日同佢求婚，我叫左我啲fd嚟幫我搞，佢地幫我set好哂場。我記得佢講過求婚唔想係大庭廣眾下，但係都想有人見證。最後我係酒店房入面自彈自唱比佢聽，然後我啲fd衝哂入嚟，拎左花、香檳同戒指入嚟比我。我拎起盒戒指，將扎花送左比佢。「凝凝，多謝你一路以嚟都係我身邊。或者我唔係一個完美嘅人，但係我都想用盡我呢一世嘅力氣去愛你，去照顧你，去保護你。我唔叻，不過我都想比幸福你，想你比我機會我愛你一世」「凝凝，嫁比我」我單膝跪左係度，打開左盒戒指，望住佢對眼。原來求婚係咁緊張.....，雖然我知道佢會應承我，但萬一佢唔應承...。今日嘅每一個細節位都好驚出錯，仲要交左比班仆街仔幫我搞。「....！！！！」佢用隻手遮住個口，我未見過佢咁驚訝。「嫁比佢！嫁比佢！」我班fd係隔離食花生搞氣氛。「呀文...！」佢啲眼淚不停係眼眶入面流出嚟，成個人震晒，但我望到佢對眼係好開心。呢個樣真係好深刻，佢用力咁點左下頭。我慢慢將戒指套入佢隻手，岩岩好。「woooooo～」我d fd起哂哄，然後開香檳。「凝凝，我愛你」我望住佢，然後錫左落去。「哇～～～好啦，我地差唔多走啦，唔好阻住人sweet sweet 啦」賢狗笑笑口咁講。「走嚕走嚕～掰掰呀嫂～」成班兄弟就走左。「呀文...多謝你」Rachel抱住我講。「傻瓜！做咩無啦啦多謝我喎」「多謝你愛我...！我...我真係唔知講咩好...，我幻想過好多次你求婚會點，但真係冇諗過我會咁激動...。好似....嗚.......」「傻妹...！唔好喊啦，乖。我係度，我一直都係度」我摸佢頭。「嗚...呀文....我想講..你岩岩同我求婚嗰一刻..好似.....、好似我一路以嚟嘅努力冇白費咁....。同你一齊真係好開心，真係好幸福！..」「凝凝，我都要多謝你咁多年嚟一路都係我身邊，發生咩事都有你安慰我。你為呢段愛情付出咁多，我點會唔知。係時候比個家你啦，傻瓜。以後要叫我老公啦～」我微笑。「嘻嘻...！老公...！」佢細細聲講。「原來比人叫老公係咁幸福..！我愛你呀，老婆」我同佢講。當初mk年代，十幾歲就係度老公老婆咁叫。但原來真真正正到你結婚，先發現呢個稱謂承載住一幕幕兩個人一齊嘅經歷。一次次嘈交、意見不合、冷戰，先煉成今日嘅結婚戒指。「我都愛你」佢笑住挨住係我度。我地嘅婚禮用左好多時間去籌備。Rachel好enjoy籌備婚禮，佢成日同婚禮策劃婚人傾細節，睇得出佢好重視呢個婚禮。「傻妹，唞下啦，聽日再睇啦」我拎左杯水比佢。「我想睇埋先...呀文，你覺得呢個好唔好呀」佢問我意見。「都ok呀，你鍾意邊個都得」我真係拎唔到主意，兩個都差唔多。「好啦..，你訓先啦，唔洗等我嫁」「我上床hea陣先～」我話。我返左上床，用碌碌下手機諗起要派紅色炸彈。我打開wtsapp去大學同學個group。「你地近排忙唔忙，食個飯？」我問。過左陣Chloe 就覆。「好呀！！好耐冇見你地」「可以呀～」Eric話。其他人都開始和應。「我男朋友都得呀」Chloe話。我地唔知由幾時開始，飯局會帶埋自己另一半嚟。所以Rachel都識哂佢地咁濟，唯獨係仲有一個未見.....！！咦，呀婷！？「我可以呀，近排返左香港」呀婷話。「好呀！咁我睇下食咩先～」Chloe話。我自從呀婷去左英國之後都幾年冇見過佢，除左係佢ig睇下佢啲相之外，都冇再見過。今次竟然會嚟，都好嘅，希望過左咁多年可以化解返當初嘅尷尬..。只不過，唔知Rachel會點諗，不過我地而家婚都訂埋，佢唔會呷醋掛。呀婷，呢幾年，你過得幾好嗎？季度裡事過境遷蝴蝶終於蛻變再沒留戀 誰的臉往日兩位少年就算讓世事再翻演會否 不改變仍是會 離別 糾纏拔去穿心一箭感恩不怨



「凝凝，我約左啲大學同學食飯呀～Eric佢地」我話。「好呀，幾時？」「下個禮拜五，你得唔得呀？我諗住順便派埋帖」「可以呀！我都好似好耐冇見過佢地」佢話。「係呀，我同佢地講聲先」到左下個星期五，我一放工就接左Rachel 一齊去旺角食飯，老實講我有少少緊張，始終咁耐冇見過呀婷。我唔知會唔會好尷尬，話哂我地曾經經歷過啲唔開心嘅事。我都唔知Rachel見到呀婷會係點，我冇特別同佢講呀婷會係度，但我曾經同Rachel講我嘅過去。我拖住佢隻手，兩個人行緊去間餐廳。「我地早少少上去攞位？」我望一望錶，仲有十五分鐘，然後問Rachel。「可以呀～」佢多數都冇咩所謂，我地等緊上去。「你記唔記得呢，當初我第一次見你，一打開門你就幫我鬧Sophia」我笑住同佢講。「緊係記得啦..！我嗰陣完全冇諗過自己會咁...，而家諗返起超尷尬」「哈哈，嗰陣真係嚇親我」「你會唔會覺得我好惡嫁...！」佢問我。「嗰陣真係覺得嫁..，不過都覺得你好好」「係咪嫁...」「你嗰陣係咪已經鍾意我啦？」我笑住問，然後行入。「鍾意你嗰頭呀..！我睇唔過眼炸」「哈哈係啦係啦」「衰人..！又恰我，嫁左比你咪成日比你恰！」佢話。「邊捨得恰你～」叮～一開門，.....呀婷..？屌...又咁岩嘅。「Hi..」我同呀婷打招呼。「Hi...好耐冇見啦」佢笑一笑，但feel到佢都有少少尷尬。「佢係Rachel呀..」我介紹Rachel比佢識。「Hello，我叫呀婷」呀婷同Rachel講。「哦...你好..」Rachel好似有少少唔開心。「err..你攞左位啦？」我問呀婷。「嗯，我攞左啦」「好..」我講完氣氛又再靜左落嚟。「我落去接一接人先..」呀婷話。「好呀」我話。呀婷落左去之後我feel到氣氛有啲唔好。「佢就係呀婷..？」Rachel問。「嗯...」「當初我岩岩識你你講嗰個呀婷？」「係呀」「你唔同我講佢嚟嘅」佢有少少嬲。「我..我本身想講」「但你冇」「凝凝...」「你至少都同我講聲呀...」佢話。「係...，Sorry...我應該講」「算啦，你鍾意講先講啦」佢發晦氣。「凝凝....」我想氹佢嘅時候，Chloe同佢男朋友岩岩上到嚟。然後大家陸陸續續都到，最後嚟嘅係呀婷同佢男朋友。佢男朋友個樣都唔算差，個感覺幾nice。不過唔知點解對住佢硬係熟唔到嗰種。可能因為我地係襟兄弟...，講笑。Rachel成餐飯都有少少嬲，但我都冇時間氹佢。成班人係度，我唯有靠派帖嗰陣當氹佢。「係喎..咁耐冇見大家，我有禮物送比你地」我話。「哇，你十年都唔送一次嘢，唔方好嘢啦」Eric話。「好，一人一封」我起身派帖比大家。「哇！～」大家哄動左一陣。我派比呀婷嘅時候尷尷尬尬笑左一笑，佢都對住我笑一笑，feel到係祝福我。「由今日起，你地要叫佢呀嫂啦～」我望一望Rachel，然後同大家講。死啦，Rachel好似真係嬲..，佢勉強笑左笑就收返笑容。「恭喜哂～！」食完飯之後我揸車同佢一齊返屋企。「仲嬲緊呀...？」我停左係紅綠燈前面。「我冇諗過你會唔講」「我唔係有心嫁...」我話。「咁係點..？」「我唔知點開口..」「咁遲啲有咩你都瞞住我，因為唔知點開口？」佢望住我對眼講。我有少少心虛，突然間諗起Nicole。「唔係呀...」我逃避左佢眼神，扮專心揸車。「算啦」「凝凝..」「我唔想同你講嘢住..」「...」每次佢話我唔想同我講嘢係真係唔想，我可以做嘅嘢就只有等。我冇諗過佢會嬲咁耐，佢應該係嬲我呃住佢冇同佢講。對唔住...我連Nicole呢單嘢都呃左你...，我係錯嗰個，更加唔會怪佢嬲我。返到屋企佢都係冇講嘢，只係靜靜地沖涼。我想幫佢吹頭佢都唔比，唉..點解我會唔同佢講。我返上床碌手機，賢狗無啦啦搵我。「喂屌！！我岩岩見到Nicole」原來佢九點幾就搵左我，但我冇覆到。「下...真咩？」我覆佢已經係十一點。「我肯定係佢！係銅鑼灣ikea，佢隔離仲有個男人。但我唔知係唔係男朋友定咩，佢地又冇拖手」佢覆我。「屌...！你肯定？」「肯撚定！」「...咁撚癲，咁你有冇叫佢」「屌，我想追上去嘅時候幾個肥婆行過，頂撚住左條路」佢話。「....好」....Nicole..？個男人應該係佢條仔。唔掛得當初就咁走左去...，或者我根本唔重要，定係佢報復我。有少少興幸我揀左Rachel..同興幸自己瞞住佢，唔係我真係會失去哂兩個。但陰謀論咁諗，如果Nicole同Rachel講我地嘅嘢咪仆街..？應該唔會嘅....，唉，又好撚煩。Rachel吹完頭入左房粒聲都冇出就訓左，我唯有熄燈，同佢一齊訓。呢一晚，我地兩個人同床，背對住背，各自有自己嘅諗法。Rachel因為我冇講呀婷嘅嘢而嬲，我因為賢狗講左Nicole嘅嘢而煩。呀婷，Rachel，Nicole，我。好似所有嘢冥冥中自有安排，我唔知我嘅命運會係點。但而家只可以繼續向前行，好好愛Rachel。得不到多麼好當得到不知怎算好奢侈的一聲天荒地老 如何能抵擋當中誘惑 誰更好一起會鬧情緒 分開了為何依偎生命裡誰是我最愛的應該一個應該三個應該數到像流水數數到盡頭終此一生之旅 尚有幾多新伴侶

第二朝一起身Rachel就同我道歉。「Sorry呀..我琴晚唔應該咁嬲..」佢話。「唔係啦，我應該道歉就真。我明明應該同你講」「唔緊要啦..都過左去，佢都有男朋友」「凝凝」「嗯？」「我愛你」我講完錫左佢一啖。「傻瓜！快啲刷牙啦」「哦！嫌我口臭啦喎」我慢慢將個頭控埋佢。「喂也..！死開...」佢笑住講。我地婚禮都籌備得七七八八，但係今次真係用左唔少積蓄。我曾經有諗過買樓，但又唔捨得搬走。Ok我認，主要係唔夠錢。不過我本身唔介意租樓，係唔係幫人供樓冇所謂，反正租金正常，住得舒服方便就夠。當然，呢個前題係我地未有生小朋友嘅打算。不過而家呢啲時勢，係度生都唔知係咪真係好。我地有曾經傾過，Rachel想要小朋友，而我地都唔想小朋友係咁嘅環境下成長。不過船到橋頭自然直，呢一兩年都係儲多啲錢先。婚禮唔算搞得超大，但都有啲規模。我請哂由中學到做嘢嘅人嚟，小學同學就算鳩數啦，都冇聯絡..。兄弟當然唔少得賢狗，佢都算係我最fd嘅仔，再加啲大學同學。Rachel就搵左佢幾個同事同埋由細玩到大嘅姐妹組成姐妹團。婚禮當日朝早嘅活動冇咩特別，不過好彩大家都玩得幾埋，佢地都算幾玩得。到左夜晚我同Rachel都好緊張，我地都好想成個婚禮順順利利。婚禮司儀Rachel 就搵左個有做開嘅中學同學，彩排嘅時候睇佢都講得幾好，應該冇咩大問題。呀婷今日都有帶埋男朋友嚟，坐我大學同學嗰枱。我都有諗過佢會唔會嚟，但佢嚟我都開心嘅，Rachel今次都冇講啲咩。我同Rachel之前都有互相見過家長，我屋企人幾鍾意Rachel，話佢好乖。而佢屋企人對我都幾好，但就冇咩特別comment。今日我地兩家都係度，feel到佢地都幾開心，都算融洽。我同Rachel而家係化妝室入面準備緊最後啲嘢，佢今日真係好靚....「你真係好靚...」我望住佢，我好少見佢化咁多妝。「係咩..」佢怕醜。「嗯」我好認真咁望住佢。「喂也..」「老婆」我同佢講。「呀文...」佢又怕醜「唔得嫁，要叫老公」「...老公」「傻妹」我行埋去錫佢。我想摸佢啲頭髮但又好驚整亂。「喂也..會錫花個妝...！」佢想輕輕推開我但又夠力。「哈哈唔怕啦，一陣再補..」「喂也....乖啦，今晚再錫好冇？」「你今晚又會好攰嫁啦...」「咁..而家都唔可以做啲咩...」「凝凝...～」「傻仔..，今晚比你，好冇？」「好啦，但有冇婚紗look嫁」佢話。「衰人！」佢打左我一下。我地打打鬧鬧左一陣，就有人叫左佢出去。我自己坐左係入面碌電話，唔想出去應酬住，我隨便睇啲無聊嘢。突然間有人敲門..？邊個。「入嚟呀，門冇鎖呀」我話。門慢慢打開.....「呀文...」「高曉琳！！！！！？」

「高曉琳！！！！？」我望到Nicole嗰一刻我成個人彈左起身仲要嗌左出嚟，我冇諗過佢會係呢個時候出現係我面前...。呢個大概係我識左佢咁耐，比得最大嘅一個surprise 我。「點解你會係度..？」我仍然未平復到心情。「我...我過嚟睇下你..」佢口疾疾咁講。「睇下我..？」我忍住心入面嗰道火，深呼吸左下，我比機會佢解釋。「...」「睇我終於同人結婚啦，你係咪嚟祝福我呀..？」我有少少嬲。「呀文...」呢一刻佢比我嘅感覺好弱小。「你想講咩」我坐返低，示意佢坐低。「我唔係你諗咁...」佢冇坐到，企左係度望住我。「你覺得我點諗你」我嘗試冷靜咁問。「你....你係咪覺得...我三年嚟都冇搵你...又好似當初咁粒聲唔出走左去呀..？」佢情緒越嚟越唔穩定，我諗再講落去佢一定喊。「你唔係咁咩？三年...三年啦...！你上次去歐洲唔見幾個月我都算..你今次又有咩理由，又有咩藉口呀！」我開始燥，我覺得就算係咩理由都好，都唔可以粒聲唔出走左去咁多年。「呀文.........」佢隻啲眼淚一滴又一滴咁出嚟，滴花左少少佢個妝。但就算滴花左..，佢都係咁靚，一啲都唔輸比Rachel。我冇諗過望到佢流眼淚仲會有心痛嘅感覺，我好想過去抱住佢安慰佢。我知道自己語氣可能過左火，但係我仍然認為做錯嘅係佢，而且呢個係我同Rachel嘅婚禮，我唔會抱佢。「咁你可唔可以話比我知點解...」我諗返起佢點對我，我都有啲想喊...。「你根本都唔明.....」佢啲眼淚冇停過流，企左係度望住我喊。「你講...，你同我講...！你一次又一次咁傷我...，算啦都過左去啦...，你可唔可以同我講你有解釋...」我啲眼淚終於都忍唔住，隻眼好濛...。「呀文....嗚....我....我真係唔係有心」「咁你可唔可以講...，我求下你」我真係唔知有咩唔講得。「.....係.....因為Rachel....」佢話。「下..！？」「....佢...........佢有搵過我...」「.......！！」我聽完之後成個人企左係度。下...，點解我完全唔知佢有搵Nicole..，咁係咪就姐係佢知道我同Nicole嗰晚嘅事...。等等先..，Rachel有搵過Nicole但我一路都唔知..佢究竟呃左我幾耐...。我個心第一次有比佢呃嘅感覺...，我冇諗過佢會瞞住我去搵Nicole。「呀文.....你聽我講...」佢話。「我唔信...！就算佢搵你，起碼你都比個message 我...」「我........我唔可以....」「點解..！！」我問。「....」「你講啦...！」我又有少少炆。「.........」佢繼續唔講嘢。「高曉琳！！」我大聲咁講佢個名。「我唔想好似我前老公咁衰..！！我唔想破壞你地呀！得未呀..！！嗚...，呢幾年我都好辛苦嫁.....！我一個人可以點喎！你呢！你有佢陪住你呀！！你根本唔會明白！你有咩事每次佢都會陪係你身邊，咁我可以點呀！我冇做到咁賤呀...！！既然你地一齊得咁開心，又點解要我喎！我嘅出現係人地眼中係勾引有女朋友嘅男人嘅八婆炸！！！！嗚...」Nicole將佢咁多年嘅屈辱發洩哂出嚟。我好少聽佢講佢內心嘅諗法...，今次一聽..我唔敢再怪佢...只係內疚。「......」我唔知點覆佢，我有少少驚我地嘈得太大聲，出面聽到。「...」我地兩個慢慢冷靜落嚟..。「咁你點解會知我結婚，點解今日會嚟..」我問。「我有朋友識Rachel...我今日嚟...係純粹想見你一面就走...」佢話。「你諗住就咁就走..？你唔見左幾年，你想就咁就走..？」我雖然咁講，但我唔知佢唔走可以點。「呀文....，我唔可以咁做....我....我唔知要點做」「曉琳...」我慢慢行過去，捉住左佢隻手。「太遲啦....呀文.....我地...我地太遲啦...」佢講完呢句，收返入去嘅眼淚又瘋狂流出嚟。我望住佢對眼，就算佢喊，都係咁動人，咁吸引。「....我地...真係就咁就完啦...？」我腦海浮現哂我地一齊嘅所有回憶，好似走馬燈咁，一幕又一幕咁閃過。「對唔住....呀文..對唔住......！」佢喊得越嚟越犀利。「我要講對唔住就真.....，我唔應該咁睇你...」我今次真係再忍唔住，我抱住佢，我地兩個人攬埋一齊喊...。慢慢，我地心情又平伏左少少。「呀文....乖啦...，唔好為左我而放棄Rachel...。你地係應該係埋一齊...，佢比到幸福你，我知道嫁。你同佢一齊嘅時候，係你面上面都有幸福嘅笑容。你唔好嬲佢搵我...，因為如果我係佢...或者我都會咁做....。錯嘅唔係佢，而係時機...。呀文.....，可能我地一開始就唔係屬於對方....。你記唔記得我地去海旁我同你講個海...。我而家就好似一滴滴跌左落海嘅水咁...只係掀起左一陣漣漪...，Rachel比你嘅..先係細水長流嘅愛情...」Nicole抱住我係我耳仔邊講。「我唔要聽呢啲....，Nicole...」「乖啦...，嗚....呀文....你唔準咁樣呀....。嗚.....，你知唔知....我...我下左好大嘅決心先講得出呢一番說話....你.....可唔可以唔好再係咁......」佢又不停流眼淚。「高曉琳....你唔好走....好冇....，你唔好再離開我....」佢講完令我更加想喊。呢個時候，門又打開左，我即刻縮開抱住Nicole嘅手。....入嚟嘅，係Rachel..。我最大的遺憾是你的遺憾 與我有關沒有句點 已經很完美了何必誤會 故事 沒說完還能做什麼呢我連 傷感 都是 奢侈的我一想念 你就那麼近但終究 你都不能陪我到 回不去的 遠方原來我很快樂只是不願承認在我懷疑 世界時你給過我 答案我感覺到幸福是看見你幸福曾經親手把時間變慢可惜我們 沒有等 我們

「凝凝....我..」我想解釋，但佢冇望住我，只係慢慢入嚟望住Nicole。「你唔係應承左我嫁咩？」Rachel問Nicole 。「..Sorry」Nicole 細細聲講。「你口口聲聲話你唔會再見佢...」Rachel嘅語氣唔算太嬲，但有少少嬲。「..」Nicole 冇講嘢。我呢個時候好似旁觀者咁..，完全唔知點做好，好似幫邊一邊都錯。「凝凝..算啦..」我純粹唔想搞大件事。我講完Rachel望住我..。「我唔想同你講嘢住..」佢嘅語氣有啲冷淡，但我feel到佢嬲唔落我，比我想像中冷靜好多。「..」我又變左旁觀者，我好想問佢點解要私底下搵Nicole，但係錯先嘅人係我，我點敢問。「我比你解釋..，當初係你話可以唔見佢嫁，而家呢..？同埋點解要係我地結婚之前你先嚟..」佢慢慢行向Nicole。「我冇諗過會係咁..，我真係純粹想見一見佢就走..」Nicole話。「咁而家呢..，你地都見完啦，攬都攬埋啦，係咪差唔多走啦」佢問Nicole。佢講完之後Nicole 望一望我...，我完全唔知可以比咩反應。「凝凝，對唔住..」我呢個時候仲唔講嘢就真係唔係男人。「你講對唔住有咩用...，好啦，而家我地兩個都係哂度啦..。我地比你再揀多次，你揀得就唔好再返轉頭」Rachel話。「我..」我面前發生嘅事超出哂我嘅預算..，我冇諗過會係咁。今日係我同Rachel嘅婚禮，但今日都係我三年嚟第一次見返Nicole嘅日子。「你係咪到而家仲鍾意緊佢..？」Rachel問我，我聽到好心痛。「我唔係..」「咁你岩岩做過啲咩..，你之前又做過啲咩..！！」Rachel開始嬲。「咁點解你要瞞住我去搵Nicole」唔知點解而家嘅我反而想駁返佢。「呀文..，算啦」Nicole同我講。「我去搵佢咪又係因為你..！點解我對你做咁多嘢你個心都仲有佢...！點解咁唔公平，我係你身邊咁多年啦....，佢係歐洲返嚟嗰次我唔怪你，嗰陣我預左佢會嚟...。但係之後點解你仲要係咁...！你同我求婚嘅時候我真係好開心..，我以為我地可以一世嫁...」佢眼濕濕咁講。「係！我係有錯！但就代表你可以瞞住我私底下去解決咩..？！點解你唔同我講，要咁樣做..！」我唔知邊度嚟嘅勇氣去駁返佢。「點解你到而家仲幫住佢....」Rachel啲眼淚都忍唔住流出嚟。「我唔係幫住佢..，我係解決緊我地嘅問題..！」我話。「咁好...你揀..你今日無論揀左邊個，我都唔會後悔...。呀文....，仲嚟得切嫁..，之前嘅嘢我全部唔計較啦....，好冇？我求下你...我淨係想你係我身邊...，我真係好愛你」Rachel喊住咁話。「呀文..，我唔忍心望住你結唔成婚....！你為左我唔值得呀..」Nicole都有眼淚流出嚟。「Nicole，你離開左我之後，你係咪搵左另一個人啦..」我有樣嘢想搞清楚。「.......嗯...」佢話。「..」「..我當初真係諗住以後都唔再見你...，直到知你就嚟結婚我先...」Nicole 話，「唔緊要...」我打斷左佢講嘢。我地三個人企左係度，靜左好一陣。「Nicole，多謝你比過咁多回憶我，令我成長左咁多」我話。「呀文...」佢望住我。「同埋，對唔住..。你走啦，Nicole..，我而家只係想平平淡淡咁同Rachel過..」我講完佢已經喊到好誇張。「.....再見啦，呀文」佢掩住個口咁出去，我feel到佢喊得好犀利，但我唔可以再安慰佢。因為一路以嚟係我身邊嘅都係Rachel，就算佢瞞住我搵Nicole，都係因為佢愛我。我本身仲有啲動搖，但Rachel話唔計較我嘅錯呢句真係打動左我，就算佢遲啲會唔會秋後算賬都好，佢呢一刻的確係講左呢一番說話。加上自從知道Nicole有另一個我就冇咁想留住佢。當初佢有老公係係我同佢發生關係左好一排之後先知道，我可以接受。但而家佢係我之後搵左另一個男人我就冇咁想留住佢...，係佔有慾嘅問題。間房得返我同Rachel。「凝凝..，好對唔住。我知我點道歉都彌補唔到我犯過嘅錯..，但我好想多謝你一路以嚟對我嘅包容..。我唔係一個好人，但你三番四次咁原諒我...。我發誓我唔會再係咁，可唔可以原諒多我最後一次咁多..」我過去抱住佢。「衰人衰人衰人衰人！！！！」佢不停用力打我心口，係真係好用力，但我冇避開。「辛苦你啦，對唔住..」

我同Rachel唞左一陣就執返好自己個樣，唔可以比其他人見到。我慢慢出返去嘅時候搵極都搵唔到Nicole...，都係嘅，佢喊到咁，點會留係度。Nicole走左之後我好似少左一忽咁..，好似..差咁啲嘢...。明明都過左咁耐，我以為時間係真係可以令我放低佢，點知三年對我嚟講，完全冇放低過。唉..，我望住同我屋企人傾緊計嘅Rachel，或者咁樣先係最好嘅結局。我地按住schedule 繼續個婚禮，所有嘢都冇咩大問題，順順利利咁，我地結左婚。我同Rachel 係台上面錫，接受所有人嘅祝福。得我地先知道，岩岩發生過啲咩事。我知道係佢心入面一定會有條刺，但如果叫我悔婚，我真係冇咁嘅勇氣。再加上我唔係唔鍾意Rachel，除左醋意大左少少之外，佢基本上係一個好好嘅老婆。我驚搵唔返一個咁好嘅女仔，所以我想佔有佢，我唔想比其他男人擁有佢。多過三年半嘅同居相處，我嘅生活一早就離唔開佢。婚禮慢慢完結，啲人都開始走。我地成班大學同學一齊影相嘅時候，呀婷都有過嚟。影完相之後Rachel 去左廁所，其他大學同學都慢慢走緊，得返我同呀婷。聽其他人講佢男朋友今日唔得閒，所以冇嚟到。「恭喜晒你呀，有個咁好嘅老婆」呀婷笑一笑咁同我講。「哈哈，多謝」我話。「見到你幸福就好啦～」「你都係呀！要同男朋友stay sweet！」我好客套咁講。「哈哈，一定會」「咁就好」「呀文」佢話。「嗯？」「多謝你呀」「下..？點解嘅」「多謝你令我成長左咁多」佢微笑。「傻啦..，我要道歉就真...」「唔洗喎！我唔想因為嗰件事搞到大家做唔成朋友，去左英國之後我對好多事都睇開左。既然大家都搵到屬於自己嘅幸福，咁又何必因為以前嘅事而冇左個朋友～」佢話。「我想多謝你就真...！多謝你唔怪我。係喎..我之前寫比你封信...」「我有睇呀，不過嗰時仲未想理你，哈哈」「哦...唔緊要呀...，不過真係對唔住..」「得啦長氣，下次再約食飯啦！你去陪老婆啦死仔！」佢話。「好啦，下次再約！！」我講完呀婷對住我笑左一下，然後轉身就走。經過今次之後，我地嘅尷尬好似化解左咁。Rachel 出返嚟見到我同呀婷傾計，佢都等我地傾完先行過嚟。「你地傾咩呀～」佢問。「佢叫我同你要幸福呀」我話。「真係嫁？」「傻妹，係呀」「好啦～」佢話。「好～差唔多返去啦」「嗯」我地返到去都好攰，好快就訓著左。第二朝我好早就醒左，聽到Rachel係廚房煮緊早餐。我起左身，行入煮房。「哇..做咩無啦啦煮早餐嘅？」「因為老婆要煮早餐比老公食囉～」佢話。「傻瓜！」我聽完笑左一笑。「唔係傻瓜啦，係老婆..！」「係～老婆大人」我話。「乖～你出去等食啦，好快得啦」佢話。我地食早餐嘅時候我想講返琴日嘅事，因為經歷左咁多嘢，但係佢一句都冇提起。我覺得好唔自在，正常唔係應該鬧我、嬲我、又或者會唔開心。但係點解每一次佢都好似一瞓醒就冇事咁，搞到我唔知佢諗緊啲乜嘢。「老婆...」「嗯？」佢話。「琴日嘅事..」「唔洗道歉喎..」「下..？」我話。「你唔係想同我道歉咩...」「嗯..」「我知道你點解會咁做..，我見到你地攬嘅時候個心都好唔舒服..」佢話。「老婆....，對唔住..」「你知唔知，嗰刻我真係有諗過唔同你結婚」「....嗯..」「但我最後都係決定信你」「對唔住」我話。「如果你真係覺得對唔住嘅，就唔好再同佢有關係..」「我唔會，以後都唔會」我講。「咁你要用時間去證明比我睇嫁喎..」「好，我會證明」我話。明明三年前我都應承過Rachel，但我冇兌現承諾。我唔知佢仲會唔會信我...，不過學佢講，真係要用時間慢慢證明自己。「你話嫁..！」「我發誓」「嗯，我信你」佢話。「多謝你」多謝你..周紫凝，點解你咁善良，連我呢個誠信破產嘅人你都信我。三個月後，有一晚我發夢夢見Nicole。夢入面嘅佢係海度游水，而我就係岸上面望住佢游水。突然間，佢浸親但冇人救到佢。我即刻跳左落海然後游向佢度，但係唔知點解我游嚟游去都拉近唔到我地嘅距離。我不斷游不斷游，啲浪就一波又一波咁冚埋嚟，阻住我去救佢。Nicole離我越嚟越遠，佢個人慢慢沉左落海。我好驚，更加用力去游，但我feel到有啲嘢好似一直纏住我隻腳咁。我望住Nicole....，直到佢成個人消失左係海平面......

「..！唔好...！」我起左身。「老公..？做咩啦，發惡夢呀？」Rachel仲未訓，用緊手機。「嗯..」我因為太攰就好早訓。「乖，冇事，我係度呀」佢慢慢行過嚟輕輕抱住我。「好..，我冇嘢呀。你仲未訓嘅？」我望一望個鐘，已經就嚟兩點。「冇呀可能岩岩返嚟訓得太多..而家唔眼訓」「好啦，你唔好太夜訓呀」「嗯～你訓啦，我係度」佢坐左係我隔離，捉住我隻手。我諗起當初Nicole走左之後佢就係靠呢隻手成功令到我愛上佢，嗰陣每一晚佢都捉住我..，諗返起都的確係幾浪漫。過左咁多年，佢隻手都仲係咁有魔力，一捉住我就好似成個人放鬆哂咁。雖然，我岩岩嘅惡夢係因為Nicole..。不過，可能訓得太多，我都冇咩睡意，淨係訓左係度合埋眼。我諗起有人話時間可以沖淡一切，但經歷過咁多次同Nicole嘅離別，佢係我心入面好似點都沖唔走。感覺就好似我無論用咩方法想去delete左佢，但都冇辦法將佢徹底刪除。曾經睇過一本書，入面講如果要放低一個人，唔係要真係忘記佢，而係係當你諗起佢嘅時候，唔會再係你心入面泛起漣漪。如果將呢一句套用返係我到....，咁我應該到呢一刻都仲未放低到佢。Nicole對我嚟講就好似係一個遺憾..，我地冇一次係正正式式咁分手，即使我地從來都冇「一齊」過。或者我地曾經拍過拖，然後正常分手嘅話，我就唔會好似而家咁。呢種唔嗲唔吊嘅關係，令到我個心不斷去幻想同佢嘅發展....。我知道咁樣對Rachel好唔公平，但係我只可以控制住我嘅行為，控制唔到我個心。慢慢，我就訓著左。我地，就咁樣一齊落去一年又一年。好似當初咁，只要Nicole冇搵我，我基本上都唔會有渠道同佢接觸到。而我只要唔接觸到佢，我就唔會做啲咩。時間一日一日咁過，就算Nicole係我心目中嘅地位係點都好，我都冇可能癲到為左佢放棄我個家。人越大就越唔想改變，呢句我幾年前都講過，更何況而家我同Rachel已經plan緊生小朋友嘅事。或者結婚就係一個束縛，綁住左我同Rachel。不過係另一方面睇，至少我唔洗再為左二揀一而煩惱。我嘅人生好似就上左一架不停站嘅列車咁，按住軌道不停向前行...。我同Rachel，就咁繼續向前行，唔會返轉頭。或者，我地嘅命運，就係咁？可能唔係終於結束的起點終於寫下句點 終於我們告別終於我們又 回到原點流乾了眼淚 日日夜夜未來的我們 也許能說聲好久不見站在這起點其實沒有走遠 其實不願告別其實我心中 依然想念擁抱著遺憾 歲歲年年卻要在今天 頭也不回的告別昨天 奔向明天奔向明天不回頭 不眷戀 的明天————————————「你咁樣真係好咩..？」「都糾纏左咁耐...我都好辛苦」「我覺得你會後悔」「你好想我同佢一齊咩？」「唔係，但我想你幸福」「或者同佢一齊未必可以幸福呢..」「你明明就唔係咁諗」「我接受唔到自己會變做自己最討厭嘅嗰類人」「....唉」「多謝你呀，叫你出嚟就咁夜都出嚟」「傻啦，小事」「飲埋今晚～聽日開始我就唔會再係咁」「你話嫁」「嗯，我話嘅」「好，咁聽日你就唔可以再因為佢而拒絕我」「哈哈～好呀，但係我唔係咁易放低一個人嫁喎」「我知呀」「知你又咁蠢..？」「愛情邊有分聰明同蠢」「咁又係」「我會盡力。信我.....，Nicole」正文完

外轉「呀文，你依家點呀？你仲有冇掛住我呀？佢搵左我傾..，我完全無諗過佢會主動搵我，我以為佢係啲好林嘅女仔。原本我無諗住要同佢當面對質，我甘願暫時做你背後嘅女人。但出於對情敵嘅好奇心同佢嘅勇氣，我應承左佢，我好想知邊個搶走左你。我地約左係cafe， 我比約嘅時間早左五分鐘到。 但佢竟然比我更加早，佢一眼就認到我，揮左揮手示意我行過去。佢對於我嚟講好陌生，但就好似一早已經知道我嘅一切。你究竟同佢講左幾多我地嘅嘢比佢知！我叫左杯iced americano, 佢叫左杯熱mocha。我認真咁打量佢嘅衣著同樣，佢同我想像中差唔多，化左淡妝，感覺好斯文，完全唔似你會鍾意嘅類型。你就係為左佢而猶豫不定？佢一開口就叫我可唔可以唔再搵你。佢眼神好堅定。我無答佢。跟住嘅對話，￼圍繞着我地去完台灣之後發生嘅事。佢同我講你當時因我有幾沮喪 有幾崩潰，而佢用左好多心機同時間去陪你渡過無我嘅日子。因為我，你失眠到連返工做嘢都無精神。￼因為我嘅消失，佢每日都安慰你嘅心靈。因為我，佢開始由同情到慢慢愛上左你。亦都因為我，你地一齊左。我一直沉默。佢愈講愈激動，隻眼紅晒。雖然我睇得出佢好緊張你，將你擺到比任何人都重要，甚至肯求我唔好再出現係你眼前，咁樣你先可以真正忘記到我，但我唔想我唔想我唔想放手。因為我睇得出你仲係愛我，你望住我嘅眼神，同我講嘢都係咁溫柔。我唔信我眼前嘅女人可以取代到我嘅地位，我唔信你對佢係真心嘅。但佢愈講落去我愈內疚，佢比我睇你地嘅相，你嘅笑容好暖好甜。曾經我以為只有我先可以令你笑得咁開心。我好唔甘心，點解你唔等我，點解你要搵佢陪你，點解你要比機會一個女仔為你默默附出，點解唔信我...我好嬲，好嬲自己點解唔信自己有能力可以離開前任，點解我唔比承諾你...我望住眼前呢個女人￼￼￼￼￼，佢每晚拖住你瞓覺，陪住你。我開始懷疑自己，到底我留比你嘅係咪只有痛苦嘅回憶，￼￼￼￼到底你...你種愛唔愛我？」我寫到一半..望住啲冰慢慢咁溶化，淡化咖啡嘅苦澀￼￼￼。但同時溝淡左成杯啡嘅味。細個嘅時候￼， 我係Cafe做過￼￼￼，最鍾意飲mocha，￼可可粉味蓋住咖啡嘅苦同酸，又唔會太甜。大個左之後，飲得最多嘅係齋啡。￼飲得多都唔覺得苦￼￼￼￼，反而冇咗可可粉同奶味之後，￼更加飲到咖啡最原本嘅味道￼￼￼￼。我眼神放空左，然後重新再寫。「我唔覺得我一時三刻可以決定到，呢刻嘅我好￼￼￼￼迷惘￼￼￼，我唔想諗￼，我唔想諗無左你會點。我同佢講「我要啲時間消化下。」￼講完 擺低錢就走左。￼￼果刻我只係想離開，好想你同我講一切都係夢。我無辦法繼續望住佢，望住佢我只會諗到你同佢拖抱錫甚至乎...嗰晚我一直係到諗佢同我講嘅野，一直反問自己到底做緊咩，點解愛一個人都咁難。聽到佢同你經歷咁多，我開始懷疑到底我係咪真係了解你￼￼￼￼￼￼。我諗番起我地最後一次嘅見面，你大大力咁錫落嚟，我好享受。好享受同你做愛嘅每一刻，你每一下都深深咁插入嚟，好似將你嘅愛一下又一下咁注入嚟。但你一完事就話要走 ，我知道因為你唔想佢亂諗，然之後毫不猶豫咁走左，留低左我一個人。我好記得我嗰陣好唔開心，但又要忍住，唔可以係你面前喊，因為我唔想承認你為左佢而扔底我一個...呀文，你到底想要咩？嗰日我返到屋企喊左一晚，都唔記得幾時訓左...天好陰沉沉，堆積左好厚嘅雲，但又未落雨。￼￼￼￼我同公司請咗病假就去咗你屋企樓下嘅茶餐廳，希望可以撞到你。但我左成粒鐘都唔見你。我好辛苦呀！呀文！我唔想再忍，我唔想做第三者，好想光明正大咁拖住你隻手，好似係台灣咁生活。 ￼阿文，你會唔會為咗我放棄佢？￼雖然答案已經好清楚，你揀咗佢。。。你聽電話嘅心虛樣、你為咗佢大聲喝我￼￼￼￼￼，我好心酸。但我唔想輸，唔想再爭。過左好耐，你無搵過我。我就好似我又可痛可無咁。阿文，我好攰啦￼￼￼，我...我想保留最後嘅尊嚴￼￼，我唔要你親口同我講你揀邊個，我唔要。呀文，我好想同你講「多謝」，多謝你陪我去台灣，多謝你比咗勇氣我￼￼￼￼￼，多謝你比我快樂嘅回憶￼￼￼。我唔知道10年之後，你仲會唔會記得我，但我希望你記起我果陣時係開心嘅￼￼￼￼。呀文，我愛你。曉琳￼」

外轉 （二）11:30 PMRachel: Hey 得唔得閒呀咁多個fd入面，得Nora知道我同呀文啲嘢。嗰次呀文同Nicole去左台灣，我就係同Nora一齊去飲酒...。記得嗰陣時我仲要飲醉打左比呀文...，勁尷尬。Nora: 做咩呀 我就訓啦 Zzz 聽日6 點起呀R: 陪下我啦...佢到依家都未番屋企 我好擔心佢呀...N:吓 咁夜 佢唔係同個Ex一齊咩R: 嗯...R: 佢話去拎番條屋企鎖匙N:但係拎鎖匙洗唔洗拎咁耐呀R: 我都唔知呀R: 我唔想搵佢 廢時搞到我好似唔信佢咁N: 嗯。但係你真係信佢咩？佢之前有冇試過咁呀？我唔想同佢講之前呀文同Nicole 又攬又錫嘅事，我唔想呀文係我啲fd面前尷尬。R: 都無嘅N: 唉 真心嘅 你唔好咁信佢啦 我唔想你比佢呃 佢咁夜唔都番 又無同你講咩事 你真係覺得無事發生？R:但我可以點，打去同佢嘈？定衝去搵佢呀...N:你冷靜啲啦⋯⋯R: Sorry 我好似發左你脾氣咁.. 你訓先啦 你聽日唔係番早咩N: 你掂唔掂嫁 我可以陪多你一陣 唔訓都陪你衝出搵條仆街R: haha 唔洗啦 你訓啦 thanksN: 好啦！ 有事就打比我啦 good nightR: Sweet dreams~我都想同呀文拖住訓，發個好夢。但佢到底做緊咩？！我信佢唔會做得太過分，但始終依家都咁夜無理由仲未番。我心中有無限嘅想像，你會唔會抱住佢，而佢又捉住你唔放 唔比你番屋企。你會唔會決定左唔要我呀？呀文...唉... 我唔可以亂諗。周紫凝，你要信佢呀！你應承左要信佢嫁！12:15AM我沖完涼就趴左係床上面，成個空間散發住我同呀文嘅體味，同埋水味。哈哈...點解會諗啲咁嘅野嫁，比呀文教壞哂。好掛住呀文呀！我應唔應該打比佢好，我打去會唔會唔係咁好呢，但係都12點幾啦喎...唔係囉，我係佢女朋友，打去問下都好正常姐。「喂！文仔..你仲未食完飯呀？」「食完啦..我地行緊..」行緊？！咁夜可以去邊到行...「哦..好啦咁，你唔好太夜呀，小心啲」「嗯..！你唔洗等我啦傻妹」唔洗等？！姐係有排都未番？「嗯....咁..我收線啦..」「好..唔洗擔心～」「好啦，掰掰」呢一刻我好忐忑，講真我唔信佢真係淨係行，但如果佢真係做左啲好過分嘅事，我應唔該原諒佢呢？我無拍過好多次拖，由細到大都唔係好識同男仔相處，細個對得最多嘅係狗仔。狗仔好乖好醒目，你只要成日陪左佢，留意佢嘅一舉一動，比多啲關心佢，佢會感受到，跟住就會慢慢同佢親近到。有時我會不知不覺用左同狗仔嘅相處模式同男朋友相處，比佢無限嘅愛同包容，因為我信佢有朝一日會感受到。但我啲朋友都成日話我對男朋友太好，比哂所以嘅愛佢，完全冇愛自己。對於呀文，我完全迷失左，佢就好似有種魔力，令我慢慢咁愛得愈來愈深。啱啱一齊果陣，我地好sweet，係我第一次拍拖拍得咁開心，果陣時我地嘅世界冇Nicole，呀文一心一意對我好，比左個最難忘嘅生日我，令我感受從未感受過嘅愛。但Nicole 嘅出現，我feel 到佢開始動搖... 跟住從未有過嘅恐懼感慢慢浮現，我好驚呀文會突然之間走左。直到呀文同我講佢同Nicole 又抱又錫咁，我真係完全失控左。1:00AM突然間，我聽到推門聲，￼我聽到呀文去左沖涼。到底我應唔應該問佢發生咩事呢？佢沖完涼。入到房，我feel到佢有少少攰，「咁夜嘅？」我唔夠膽直接問佢。「冇呀..我地傾左一陣計。係喎，我拎返佢條鎖匙啦」佢好似唔想講太多，係咪我諗多咗？我總係覺得 佢好似有嘢瞞住我。「好啦...快啲訓啦傻瓜」我錫左佢一啖，我好想佢抱抱同我講「傻瓜，我愛你。」「嗯，早抖」但佢無察覺我嘅不安。「早抖～」熄左燈之後，呀文好快就訓著左，我背住呀文訓。我嘗試唔再諗今日發生嘅事，但我控制唔到。我雖然好愛呀文，但如果佢同Nicole ....我真係唔知我係唔係可以承受到，呢個係我底線。我可以接受你心入面暫時仲有佢...但係可唔可以唔好比我知呀...我會好心痛...左眼嘅淚水忍唔住流左出嚟，吉到右眼。我偷偷地望呀文，好彩佢訓得好林。我唔想比佢知道我亂諗野，因為我信佢。
因為ex，我決定向全世界嘅女人報仇